
Jn 14, 2 


Nikolas 


Skyrybos - sunkus dalykas. Juolab kai tavo klientė autorite- 
tingai pareiškia, esą visi vyrai - šunsnukiai, ir tu nejaukiai 
triniesi kėdėje, o tavo penis stengiasi likti nepastebimas. 

— Ne visi vyrai, ponia Stivenson, - drįstu prieštarauti. 

Mano klientė tarsi nemato mano draugiškos šypsenos, 
jos pilkos akys abejingai apžiūrinėja ąžuolu iškaltą kabi- 
netą. Žvilgsnis trumpai stabteli ant mano žmonos nuo- 
traukos sidabriniais rėmeliais, pastatytos ant stalo greta 
odinės tvarkaraščių knygos. Gailesčio mano sutuoktinei 
išraiška tvirtai pastato mane tarp tų nelaimingųjų, ku- 
rių tėvai nepaisė teisinių skrupulų prieš suguldami į lovą. 
Kadangi ką tik užtikrinau jai nepaprastai dosnią septyn- 
ženklę buvusio vyro turto dalį, toks visiškas mano lyties 
niekinimas man atrodo šiek tiek neteisingas. 

Ji stojasi, ir aš kartu, taisydamasis šilkinį kaklaraištį. Ji 
tiesia man liesą ranką su rausvo tvido rankove, jos delną 
savo rankoje jaučiu kaip šlapią Žuvį. 

— Galjūs teisus, pone Lajenai, - sako ji sausai. - Gal tik 
aš išteku už tokių. 

Jos kvepalai aštrūs ir stelbiantys: sintetinis katės šla- 
palas. Makiažas per ryškus; neįsivaizduoju, kad galėčiau 
bučiuoti tokias raudonai išteptas lūpas. Ji iš tų moterų, ku- 


rios iš ryto palieka išterliotą patalynę, o ant pagalvės atsi- 
spaudžia jų veidas kaip Turino drobulėje. 

Bet kojos gražios. Lieknos, dailios blauzdos, gražiai iš- 
lenktos kulkšnys. Tačiau ant kaulų nėra mėsos, o krūtys 
kaip berniuko. 

Mano profesinė šypsena nedingsta lydint ją iki durų. 
Aš stengiuosi moraliai neteisti savo klientų: tai atitraukia 
dėmesį ir yra bergždžia. Skyrybų teisės kontekste nėra 
vietos jausmams ar sentimentalumui, tų dalykų pakanka- 
mai gauni iš klientų. Žinoma, mano žmona, būdama mo- 
teris, pageidauja, kad būtų atvirkščiai. Aš laikau save tik 
objektyviu žmogumi. Tačiau Melinša tvirtina, kad mano 
„šiurkšti tiesa“, kaip ji emocingai ją apibūdina, tas pats 
kaip noras spręsti apie moters odą tik ryškioje dienos švie- 
soje, o ne degant švelninančiai židinio liepsnai. Ne visai 
suprantu jos požiūrį. 

Tarpduryje mano klientė staiga stabteli; aš vos neatsi- 
trenkiu į jos nugarą. Ji nuleidžia galvą kaip maldai, o po 
stangriu šviesiu kuodu atsikiša blyškūs gumbuoti kaklo 
slanksteliai. 

Moters sprandas — toks pažeidžiamas, toks donkicho- 
tiškai erotiškas. 

— Visą laiką maniau... tikėjausi... - sako ji tramdydama 
raudą, - kad jis persigalvos. 

Aš sutrinku. Nemaniau, kad ji iš tų moterų, kurios 
laikosi įsikibusios. Jai tik šiek tiek daugiau negu keturias- 
dešimt, ji ką tik pelningai išsiskyrė su trečiuoju turtingu 
vyru, 0 tai - nepaisant visų pastangų būti objektyviam — 
leidžia daryti tam tikras prielaidas. Paprastai tariant, ma- 
Žiausiai tikėjausi, kad šioje byloje į paviršių iškils meilė. 

Kaulėti moters pečiai sudreba. Jėzau. Tokiais atvejais 
aš beviltiškas. Rankos beprasmiškai trūkčioja. Visiškai 


nederėtų jos apkabinti, bet kas bus, jeigu ji - Dieve gink — 
pradės čia verkšlenti? 

Staiga ji kilsteli galvą ir ištiesina pečius, primindama 
man mano vyriausiąją dukterį Sofi jos pirmąją dieną mo- 
kykloje. Netarusi daugiau nė žodžio, ji pražygiuoja pro ne- 
padalytą sienomis sekretorių kambarį ir išeina į koridorių. 
Aš giliai atsikvepiu. Ačiū Dievui. Ką, po galais, tai reiškė? 

Jau uždarau duris, kai man moja mano sekretorė Ema. 

— Pone Lajenai, antrąja linija skambina jūsų žmona. Ji 
apgailestauja, kad trukdo jus, bet ar negalėtų trumpai 
šnektelėti? 

- Žinoma... 

Tarpduryje stabteliu. Kažkas nebe taip... 

— Šukuosena, pone Lajenai, - kantriai sako Ema. - Per 
pietų pertrauką nusikirpau. 

Gaila. Man labiau patiko ilgi plaukai. 

Grįžtu prie stalo, Žiūriu į Melinšos nuotrauką, sukėlu- 
sią mano klientės užuojautą, ir keliu telefono ragelį. Nuo- 
trauka daryta prieš dvejas Kalėdas - nemalonu, bet ją darė 
Kitas, ne aš, - tą akimirką, kai Melinša šypsodama grįž- 
telėjo per petį lenkdamasi traukti kalakuto iš 491 orkai- 
tės. Kas kartą, pažiūrėjęs į nuotrauką, pajuntu dėkingumo 
dunkstelėjimą. Kvaila, Žinau, bet net po dešimties metų 
mane tebejaudina žodžiai „tavo Žmona“. Neįmanoma su- 
prasti, kaip užkariavau tos nepaprastos ir gražios moters 
širdį. Liksiu amžinai dėkingas už tai, kad užkariavau. 

— Šokoladinis ir apelsininis biskvito tortas su vanile, 
apelsinų ir citrinų Žievelėmis ar margas abrikosų tortas ap- 
lietas šokoladu? - klausia Mela neleidusi man nė prasižioti. 

Iš prikimusio žmonos balso suprantu, kad ji laiko ra- 
gelį smakru prispaudusi prie krūtinės ir net kalbėdama 
maišo kažką labai skanaus. 


— Ar leista paklausti... 

— Po galais, Nikolai, nebūk toks pasipūtęs, - trumpai 
nukerta Mela. - Tu dabar ne teismo salėje. Tai gimtadienio 
tortas staigmena. Metenė reikalauja iškepti po pietų prieš 
tau grįžtant namo. 

Nusišypsau, kai ji pamini mano jauniausiąją dukterį, su 
kuria dalijamės gimtadienį, jos antgamtiškai ilgus kojų pirš- 
tus ir jos pavojingą susižavėjimą pistacijų ledais. Tikėjausi 
dalintis ir daugiau kuo, bet ultragarsas pasirodė esąs ne toks 
tikslus, ir paaiškėjo, kad mano ilgai lauktasis berniukas ir 
būsimas žvejybos bei kriketo bičiulis bus trečia staigmena su 
suknyte. Kaip paguodos prizą gavau leidimą duoti jai savo 
gyvenimo didvyrio, džiazo gitaristo Peto Metenio vardą. 

— Pasikalbėsiu su ja ir paklausiu, kokio ji norėtų, - pa- 
reiškiu. 

— Nekvailiok, Nikolai. 

— Tu gi sakei, kad ji primygtinai reikalauja... 

- Turėtum žinoti, kad ko nors primygtinai reikalauti 
galima ne vienu būdu. 

Jos saldžiabalsis tembras įgauna neklystamą miegamo- 
jo skambėjimą, ir mano trumpikėse staiga pasigirsta pa- 
galbos šauksmai, kai mintyse neprašytas iškyla gražiai su- 
derintas šlaunų, kojinių ir kavos spalvos nėrinių vaizdas. 
Mano raganėlė Žmona puikiai Žino, kokį poveikį ji man 
daro, ir apie tai galiu spręsti iš juoko, kuris dabar pakeičia 
viliojantį balso toną. 

— Kaip nori, - sako ji, - gali su ja kalbėtis, bet tada ne- 
bus staigmena. 

— Staigmena laukia tavęs... 

— Nemanau, kad tai bus staigmena, argi ne? 

— Kai kas labai nerimsta, - sakau aš. - Kodėl manai, kad 
kalbu ne apie naujausią tarybos mokesčių sąskaitą? 


IO 


— Kodėl manai, kad galvoju ne apie tai? 

— Galvoji? 

— Kalbu apie tortus, Nikolai. Na, apsispręsk, kol ant 
Metenės torto dar reikia vienos, ne dviejų Žvakelių. 

- Ar ir man degs žvakelės? 

— Taip, bet ne keturiasdešimt trys, nes ištirps tortas. 

— Žiauruole. Vieną dieną ir tau sueis keturiasdešimt treji. 

— Ne artimiausius šešerius metus. Na, Nikolai. 

— Žinoma, šokoladinis ir apelsininis biskvito tortas. Ar 
galima paprašyti karčiojo šokolado drožlių? 

— Galima. Metene, iškelk kojytes iš tėčio dubens. Ačiu. 
Kaip einasi gražiosios ponios Stivenson byla? 

— Skaičius septynženklis, - pranešu aš. 

— Beveik dvigubai didesnis negu per anas skyrybas. 
Nuostabu. Vertėtų ir man pagalvoti apie skyrybas. 

Girdžiu, kaip mano žmona laižo pirštus, ir mano erek- 
cija šokteli beveik virš stalo. 

— Mieloji, jei galėtum išspausti iš manęs septynženklį 
skaičių, parengčiau tau skyrybų popierius, — siūlau jai, o 
pats viduje sudejuoju ir pasitaisau sėklides. - Deja, iš mėš- 
lo vaško neišspausi. 

— Ak, priminei man. Džindžeris skambino šįryt iš ga- 
ražo dėl volvo. Sakė, kad šį kartą tą kažką pataisė, bet au- 
tomobilis vos laikosi ant kojų. O gal ant ratų? - Jos balsas 
prityla ir plaukia man į ausį jai vaikštant po virtuvę. - Bet 
jis sako negalėsiąs prastumti jo per tą prakeiktąją techninę 
apžiūrą sausio mėnesį. Nieko kita nelieka, tik sukaupti jė- 
gas, užbaigti naująją knygą, paimti likusį avansą... 

— Širdele, aš išgaliu nupirkti žmonai naują automobilį, 
jeigu jai reikia, — įsiterpiu įgeltas. — Regis, tu kartais pa- 
miršti, kad dabar esu lygiavertis partneris, todėl tau visai 
nebūtina vargti rašant valgių gaminimo knygas. 


II 


— Man patinka rašyti valgių gaminimo knygas, — sako 
Mela santūriai. - O Dieve, Metene, liaukis. Vargšas triu- 
šelis. Atleisk, Nikolai, turiu baigti. Susitiksime stotyje. 
Įprastu laiku? 

Užgniaužiu suirzusį atodūsį. 

— Dėl Dievo meilės, Melinša, šįvakar Viljamo išėjimo į 
pensiją vakarėlis! Tik nesakyk, kad pamiršai! Turi atva- 
žiuoti penktos dvidešimt aštuonios traukiniu iš Solsberio 
į Vaterlo, prisimeni? 

— Atvažiuosiu, - nesumišusi sutinka Mela. —- Nesaky- 
čiau, kad pamiršau, tik akimirką išėjo iš galvos. Lukterk... 

Fone girdžiu keistus, duslius smūgius, ir tada pasigirs- 
ta užkrečiantis, nevaržomas Metenės kikenimas. 

Gyvenimas gali būti kupinas netikėtumų. Kai paaiškė- 
jo, kad Mela trečią kartą nėščia, mane apėmė siaubas. Sofi ir 
Evė tada buvo aštuonerių ir penkerių; buvome ką tik paau- 
ginę jas tiek, kad jos tapo panašios į žmones ir galėjo elgtis 
civilizuotai, pavyzdžiui, slidinėti arba eiti su mumis pie- 
tauti, ir jau nebepraleisdavo daugiausia laiko ropinėdamos 
po stalu. O dabar mes vėl būsime priversti pasinerti į niū- 
rią bemiegių naktų ir prikakotų sauskelnių bedugnę. Mane 
guodė tik mintis apie sūnų ir paveldėtoją, o kai ir šita vilties 
prošvaistė pasirodė esanti tik miražas, aš puoliau į neviltį. 
Tačiau pastarasis tėvystės pasireiškimas pasirodė esąs pats 
mieliausias. Metenė laiko mano sudiržusią advokato širdį 
savo putliose, į jūros žvaigždę panašiose rankutėse. 

Girdžiu mažų kojelių žingsnius ant sudėvėtų grindų 
plytelių; tada pasigirsta cyptelėjimas, kai Mela ją pagauna 
ir atsiima telefono ragelį. 

— Turiu baigti, Nikolai, - sako ji pridususi. 

— Ar nepamiršai užsisakyti auklės? 

— Ne. Kitas labai mielai sutiko ja pabūti. 

Tikrai nesu nusistatęs prieš tuos, kurie pasirenka alter- 
natyvų gyvenimo stilių. Svarbiau yra asmuo, 0 ne jo orien- 
tacija. Tik nesuprantu, kodėl tai turi būti grūdama kitiems 
į gerklę. Juk aš nerengiu paradų, kad galėčiau visiems 
demonstruoti savo heteroseksualumą, nors tai ir taip aki- 
vaizdu. Negaliu suvokti, kodėl kai kurios vadinamosios 
„gėjų bendruomenės“ — kaip liūdna, kad pasivogtas toks 
doras žodis, - jaučia būtinybę baksnoti mums į nosį savo 
pasirinktą būdą mylėtis. Tiek to. 

Jau seniai pripažinau, kad, kai piršausi Melinšai, Kitas 
Vestbrukas nebuvo pirmaeilis, bet ryškus tokios grupės 
narys. Praemonitus praemunitus: kas įspėtas, tas pasiruo- 
šęs. Ir nesu iš tų vyrų, kurie pradeda prieštarauti žmonos 
bičiulystėms, kad ir kokios nepatrauklios jos būtų. Antra 
vertus, Kitas tikrai nėra ir niekada nebuvo pavojingas. 


Mes visi trys susipažinome prieš dvylika metų Kovent 
Gardene. Aš nusivedžiau savo tėvus į operą - į „Bohemą“, 
jei neapgauna atmintis, - tėvo septyniasdešimtojo gimta- 
dienio proga. Įsodinęs juos į taksi, ėjau vienas per aikštę 
metro stoties link, o iš ten turėjau važiuoti į savo kamba- 
rius Erls Korte. Pamenu, beveik norėjau, kad nors kartą kas 
nors lauktų manęs namie. Nepaisant vėlyvo meto, aikštėje 
tebebuvo gausu įprastų gatvės artistų, ir kai atsigyniau 
nuo gan įkyraus jaunuolio storai juodai ir baltai išdažytu 
veidu, kaišiojančio man po nosimi monetų rinkimo skry- 
bėlę, pastebėjau, kad vienratininkas pradeda netekti pu- 
siausvyros. Iš karto tapo aišku, kad tai neįeina į vaidini- 
mą, ir, nedorai mėgaudamasis, aš kurį laiką stebėjau, kaip 
jis svyruoja pirmyn ir atgal tarsi gyvas metronomas, bet 
tada susizgribau ir atsipeikėjau. Vos spėjau atitraukti jau- 
ną moterį jam nuo kelio, ir jis pasviro į žmonių būrelį. 


Paskutinę akimirką jam pavyko atšlyti nuo Žiūrovų, jis 
grakščiai persivertė kūliu ant grindinio akmenų ir pašo- 
kęs lenkėsi susirinkusiems netvirtai stovėdamas ant kojų. 

Suvokiau, kad ne visai padoriai laikau jaunąją panelę 
apkabinęs per krūtinę, ir sutrikęs paleidau ją. 

— Atsiprašau. Aš nenorėjau... 

— Ak, liaukitės! Jei ne jūs, dabar gulėčiau sumaigyta ant 
grindinio. Jūsų refleksai greiti, aš net nepastebėjau, kad jis 
atvažiuoja. 

Ji buvo stulbinamai graži. Nepaklusnūs tamsūs mela- 
sos spalvos plaukai, žėrinčios rusvos akys, šviesi oda; 0 
tokios žavios ir užkrečiančios šypsenos dar neteko regė- 
ti. Spėjau, kad jai dvidešimt su trupučiu; ji gražiai sudėta 
ir smulkutė, jai trūko visos pėdos iki mano šešių pėdų ir 
dviejų colių ūgio. Rankomis būčiau galėjęs apkabinti jos 
liemenį. Neaukštos, smulkios moterys man nepaprastai 
patrauklios; jos manyje žadina vyrą-medžiotoją. 

Pastebėjau, kad dvi viršutinės kaimiško stiliaus marški- 
nių sagutės per sumaištį atsisegė ir pasimatė kuklus leng- 
vai įdegusios krūtinės, apgaubtos baltų nėrinių putomis, 
kraštelis. Mano šmikis atgijo. Aš greitai nusukau žvilgsnį. 

Ji pasistiebė ir suėmė mane už peties. Jai prisilietus, vi- 
sas spiečius vaizdinių — mano rankos, pasinėrusios į tuos 
puikius plaukus, jos grakščios šlaunys, apkabinusios man 
liemenį, mano lūpos ant jos aukso atspalvio krūtų - prau- 
žė mano galva. 

— Viešpatie, jūs persiplėšėte paltą, — sušuko ji, apžiū- 
rinėdama peties siūlę. - Tai aš kalta, stabalinėju visiškai 
apsvaigusi, mat galvojau apie graikinius riešutus, reikia 
būti atsargiai, ar ne, juk ne visi juos mėgsta, o dabar štai 
kas jums... 

Neįsivaizduoju, kokius niekus veblenau atsakydamas. 

— Melinša Sendal, - pasakė ji, tiesdama man savo smul- 
kią ranką. 

Atsakiau tokiu pačiu tvirtu, vėsiu paspaudimu. 

— Ak. Taip. Nikolas Lajenas. - Kostelėjau, stengdamasis 
neįsivaizduoti jos rankos, laikančios mano... - Koks nejį- 
prastas vardas, - išspaudžiau. 

- Žinau. - Ji nusivaipė. - Mano mama, tikra hipė, yra 
įsitikinusi, kad vardas nulemia charakterį ir vi54 gyvenimo 
kelią - mano galva, suvartota per daug narkotikų septinta- 
jame dešimtmetyje, nors gal ji teisi, nes sunku įsivaizduoti 
romantinį herojų, vardu Katbertas, arba karalių, vardu Vei- 
nas, jie netinka, - bet ji nusprendė, kad geriau apsidrausti, 
negu vėliau gailėtis, dėl šventos ramybės. Taip mano vy- 
resnioji sesuo tapo Kleopatra, o aš turiu būti patenkinta, 
kad apsieita su Melinša, ir aš netapau kokia nors Bodicėja. 

Ji dirstelėjo žemyn, ir aš pamačiau, kad tebelaikau ją 
už rankos. 

Raustelėjau sutrikęs ir paleidau jos ranką melsdamasis, 
kad ji nebūtų pajutusi kietos erekcijos mano kelnėse. 

— Žinoma! Girdėtas vardas. Melinša, tiksliau Malinčė, 
buvo indėnė, gyvenusi šešioliktame amžiuje. Ji išmoko is- 
paniškai, kad galėtų padėti Kortesui užkariauti Meksiką; 
jei ne jos šnipinėjimas, jam gal nebūtų pavykę... - Sumišęs 
šyptelėjau. - Atsiprašau. Neketinu tęsti. Istorijos mokslinis 
laipsnis Oksforde, negaliu susilaikyti. 

Melinša patenkinta nusijuokė. 

— Ne, tai nepaprasta! Jūs pirmas mano sutiktas žmogus, 
kuris iš tikrųjų girdėjote apie ją. Nuostabu, tai tikriausiai 
Lemtis. — Ji kyštelėjo ranką man po alkūne ir šypsojosi 
vaikiškai pasitikėdama. Aš sustingau, mano strėnos lieps- 
nojo. — Ar sutiktumėt, kad atsidėkodama pagaminčiau 
jums pietus? 


— Ak, bet... 

— Sutikite. Būsite visai saugus, aš mokyta šefė. 

— Bet nežinote, ar jūs būsite saugi. Jūs manęs nepažįstate. 

— Aš skiriu žmones, - pasakė ji rimtai. — Jūs atrodote 
kaip žmogus, kuris yra garbingas, doras ir, svarbiausia, 
optimistiškas. 

— Jūs labai maloni, bet... 

— Ar mėgstate graikinius riešutus? 

— Taip, tik ne salotose, nors ne visai... 

— Ar nesuprantate, kad mums buvo I/emta šįvakar susi- 
tikti. Jūs žinojote, ką reiškia mano vardas, o tai turėtų būti 
ženklas. Ir jūs mėgstate graikinius riešutus, tik ne salotose, 
bet tai nesiskaito, nes nė vienas protingas Žmogus nemėgs- 
ta graikinių riešutų salotose. Tai yra mokėjimas atskleisti 
įdomybę. Negalima jo nepaisyti. 

— Kalbame ne apie... 

— Reikalas tas, - pridūrė ji rimtai, palenkusi galvą į šoną 
ir Žiurėdama į mane savo nuostabiomis irisų spalvos aki- 
mis, - kad aš mėginu parašyti virimo knygą, o mano šeima 
jau persisotino valgydama, jei suprantate, apie ką kalbu. 
Net mano draugai sako, kad kažin ką atiduotų už paprastą 
picą, o man žūtbūt reikia naujos bandomosios jūrų kiauly- 
tės. Jūs atrodote labai geras, doras žmogus, tikrai ne koks 
nors žudikas su kirviu rankoje... 

— Tedas Bandis buvo gražus ir žavingas, bet nužudė 
mažiausiai trisdešimt šešias moteris, - pasigirdo lakoniš- 
kas balsas mums už nugarų. 

Melinša staiga atsisuko, kartu atgręždama ir mane. 
Mane jau pradėjo gluminti netikėtą kryptį įgavęs vakaras. 

— Kitai, pagaliau! Kur tu buvai? 

Melancholiškas dvidešimtmetis jaunuolis atkišo jai po- 
pierinį maišelį. 

— Pirkau tuos sumautus nuotaikos kristalus, kurių no- 
rėjai, - atsakė jis šiurkščiai. - Kas šis naujasis palydovas? 

— Nikolas Lajenas, - pasakiau, nekreipdamas dėmesio į 
jo šiurkštumą ir tiesdamas jam ranką. 

Jaunuolis jos tarsi nematė, paėmė Melinšą už laisvo- 
sios rankos ir dėbsojo į mane, šitaip sujungęs mus į trejetą, 
ir - nors tada dar nežinojau, - tas lemtingas apibūdinimas 
lydėjo mūsų ilgamečius santykius. 

— Ak, Kitai, nekelk sunkumų, - atsiduso Melinša. - Pone 
Lajenai, čia Kitas Vestbrukas, mano seniausias ir artimiau- 
sias draugas, ir vienas iš tų nukamuotųjų jūrų kiaulyčių, 
apie kurias jums pasakojau. Kitai, ponas Lajenas ką tik išgel- 
bėjo mane, kad vienratininkas nesuvažinėtų, ir gelbėdamas 
persiplėšė gražų paltą. Todėl nešiepk dantų ir padėk man 
įkalbinti jį eiti pas mus pietauti, nes jis pernelyg mandagus. 

— Nikolai, prašau. 

— Nenorėjau būti šiurkštus, - pasakė Kitas ir kalbėjo tai, 
ką galvojo. - Bet, Mela, tu to vyro visai nepažįsti. Negalima 
kviesti pietų nepažįstamus Žmones, net jeigu jie išgelbsti 
tave nuo tikros mirties po cirkininko ratu. 

- Jūsų draugas teisus, — pritariau apgailestaudamas. — 
Geriau nerizikuokite, nors aš tikrai nesu psichopatiškas 
serijinis žudikas; dėl to staiga pasijutau toks neįdomus... 

Melinša pratrūko juoku. 

— Matai? — pasakė ji, ir tuo žodžiu tarsi užbaigė reikalą. 
Galiausiai taip ir buvo. 

Nuo pat pradžios pajutau, kad Kitas nėra konkurentas 
dėl Melinšos tikrąja žodžio prasme. Jis taip priminė Sebas- 
tianą Flitą, rengėsi taip ryškiai, kad galėjo būti tik homo- 
seksualas. Kuklaus ir asketiško paskutiniojo dešimtmečio 
viduryje jis vilkėjo aksominius švarkus, ryšėjo nėriniais 
apvedžiotas kaklaskarės ir žinojo tuziną rusvos spalvos 


atspalvių pavadinimų. Bet Melinša Kitui buvo jo geriau- 
sia draugė, ir net dabar, po dešimties santuokos metų, kai 
susilaukėme trijų vaikų, jis ne iki galo suvokė, kad ji turi 
vyrą ir jam priklauso pirmumo teisė. Ir dar, žinoma, buvo 
Treisis Pitas. 

Kitui viskas kitaip. Na, jis juk aktorius. Norėdamas būti 
teisingas, turiu pripažinti, kad jis buvo sąžiningas krikšto 
tėvas, visada prisimindavo gimtadienius ir panašiai. Ir 
mūsų mergaitės žavėjosi juo. Nepasakyčiau, kad buvau la- 
bai patenkintas, bet taip buvo. 


Sekretorė įveda į mano kabinetą ketvirtos valandos klien- 
tą. Gaila, kad nepriminiau Melai atsivežti Viljamo dovaną. 
Taip nusiteikusi, ji gali iškepti dovaną Agn orkaitėje, o gim- 
tadienio tortą įvynioti vietoje dovanos. Nors užmušk, ne- 
galiu prisiminti, ką ji nupirko, bet neabejoju, kad dovana 
bus labai tinkama. Melos dovanos visada tokios, ji turi tą 
moterišką nuojautą. Kalėdas ir gimtadienius visada palie- 
kujai, net kai reikia pirkti dovanas mano šeimai. Ji išrenka 
daug geriau už mane. 

Tvirtai išstūmęs iš galvos asmeninius reikalus, prisi- 
traukiu arčiau pluoštą popieriaus lapų ir atsuku parkerio 
dangtelį. Kitas niekaip nesugriautų mano santuokos. Tam 
ji per tvirta. 

Ponas Kolmanas yra naujas klientas, todėl išsamiai už- 
sirašinėju jo pasakojimą apie liūdną kelią, atvedusį jį iki 
čionai, į niūrią pabaigą skyrybų advokato kabinete. Jo pa- 
vardė jam tinka, plaukai garstyčių spalvos, prigludę prie 
odos. Kai jau sutariam dėl esmės, aiškinu jam biurokratinę 
skyrybų procedūrą, sakau, kokias anketas reikia užpildyti, 
kokius dokumentus pateikti, kada ir kiek tai kainuos - fi- 
nansiškai; emocinę kainą jis netrukus pats pajus. 

— Norėtume išsiskirti draugiškai, - įterpia jis Žvaliai. — 
Neverta kišti pinigų ginčijantis dėl plazminio televizo- 
riaus, abu taip nutarėme. Mes tik norime atlikti procedūrą, 
išsiskirti švariai. Dėl vaikų. 

Susilaikau nepasakęs, kad skyrybos - tai ne plazminio 
televizoriaus dalybos, pagrindinis dalykas niekada nebu- 
na televizorius, bent jau iš pradžių. Tai reiškia, kad vyras 
meta žmoną, su kuria išgyveno dvidešimt metų, dėl jau- 
nesnės, papingesnės modeliukės. Tai reiškia, kad žmona 
siekia nusikratyti plinkančio vyro dėl Šerlės Valentain 
tipo romano su italu slidinėjimo instruktorium. Tai nusi- 
vylimas, įskaudinimas, banalybė ir išdavystė. Bet kadangi 
šitų dalykų negalima išreikšti skaičiais, galiausiai kalba 
tikrai apsistoja ties televizoriumi, šaukštais ir baisia raudo- 
na vaza, kurią senoji teta Berta padovanojo jums per ves- 
tuves ir kuri jums abiem labai nepatiko, bet dabar švaisto- 
te tūkstančius, kad tik ją atsikovotumėte. 

Visi mano klientai, išskyrus nedaugelį — užgrūdintus 
vedybų veteranus, pakartotinius klientus, kurie jau skyrė- 
Si, - sėdi priešais mane ir aiškina, kad nori draugiškų sky- 
rybų. Bet jeigu jie gebėtų spręsti savo reikalus draugiškai, 
jie visų pirma nesėdėtų mano kabinete. 

— Kokį motyvą pateiksime pareiškime? - klausiu 
guviai. 

Ši akimirka atskleidžia viską. Iš pradžių ponas Kolma- 
nas pasijunta nejaukiai. Akimirksniu suvokiu, kad sklan- 
do kita moteris. Atsargiai aiškinu jam, kad jeigu Žmona jo 
nepaliko, nesanguliavo su kitu — jis reaguoja beveik juo- 
kingai pasipiktinęs — ir nesutinka skirtis, pagal įstatymą 
jam arba reikės laukti penkerius metus ir tada atgauti lais- 
vę be jos sutikimo, arba turėsime kartu sukurpti jai kalti- 
nimą netinkamu elgesiu šeimoje. 

— Negaliu laukti penkerius metus! - šūkteli jis. - Gyve- 
nau su ta kale tik ketverius! Ir tą faktą pavadinčiau netin- 
kamu elgesiu. 

Šį kartą kelias nuo draugiškų iki anglosaksiškų skyry- 
bų buvo trumpesnis nei įprasta. 

— Pone Kolmanai, prašau jūsų. Išlikime ramūs. Iš patir- 
ties galiu pasakyti, kad žmoną paprastai būna lengviau 
įtikinti skirtis su vyru, jei yra rimtas pagrindas, o ne kai 
pateikiamas kaltinimas netinkamu elgesiu šeimoje. Ar 
toks pagrindas yra? - Jis trumpai linkteli. - Tada tikrai įti- 
kinsime ją skirtis su jumis. 

— Bet man tai kainuos, ar ne? - klausia jis karčiai. - Ji 
mane visai nuskalbs. 

— Geriau pasverkime, kas svarbiausia jums, ir ties tuo 
susikaupkime, - sakau nešališkai. 

Galiausiai po penkiolikos minučių palengvėjusia širdimi 
atsisveikinu su nesivaldančiuoju ponu Kolmanu. Niekada 
nėra malonu kapstytis purvinoje byrančios santuokos skal- 
dykloje, bet paprastai aš guodžiu save mintimi, kad mano 
įsikišimas daugeliui klientų sušvelnina neišvengiamą kar- 
čią piliulę. Bet pilką lapkričio penktadienio pavakarę, visą 
savaitę turėjus reikalų su šio pasaulio poniomis Stivenson 
ir ponais Kolmanais, sunku jausti ką nors kita, ne depresiją 
dėl sunkiai valdomos žmonių santykių prigimties. 

Geresnioji dviejų dešimtmečių darbo skyrybų advo- 
katu patirtis nepadėjo aiškiau man suvokti, kaip Žmonės 
atsiduria tokioje skausmingoje painiavoje. Žinau, kad se- 
namadiškas moralumas šiais laikais jau yra nuėjęs į praeitį, 
bet prisižiūrėjęs, kiek destrukcijos ir nelaimių įneša neišti- 
kimybė — svetimavimas yra ta uola, į kurią dūžta santuo- 
kos laivas, - galiu autoritetingai sakyti, kad neverta mesti 
kelio dėl takelio. 

Žinoma, šį požiūrį iškreipė mano paties vaikystės ran- 
dai. Bet auklėjant įtvirtinta ištikimybės nuostata yra, ma- 
nau, geras dalykas. 

Taip, aš suvokiu, kad esu laimingai vedęs. Mela tvir- 
tai tiki, kad Likimas numatė mums būti kartu, - ji mane 
vadina savo bashert. Žydiškai tai, matyt, reiškia „man 
skirtasis“ (vieną vasarą ji praleido kibuce su vaikinu 
Žydu, kai jai buvo septyniolika). Deja, aš netikiu tokiais 
prietaringais niekais, kaip likimas, horoskopai ar taro 
kortos, tik suprantu, kad šiais laikais retai kam pasitai- 
ko sulaukti penktųjų santuokos metinių, ką kalbėti apie 
dešimtąsias. 

Beje. Mūsų vestuvių metinės bus apie Kalėdas - aštuo- 
nioliktą ar devynioliktą dieną. Šiais metais turiu išrinkti 
jai ypatingą dovaną. Ji mane užmuš, jeigu vėl pamiršiu. 

Kelias valandas praleidžiu įsikniaubęs į popierius. Kai 
Ema pabeldžia į duris, kiek nustebęs pamatau, kad jau be- 
veik septynios. 

— Pone, Lajenai, visi išeina į Milagro, į pono Fišerio va- 
karėlį, - sako ji. — Eisite su mumis ar norite palaukti po- 
nios Lajen? 

— Regis, ji sakė, kad iš stoties atvažiuos taksi tiesiai į 
restoraną. Bet aš turiu šįvakar užbaigti tvarkyti šitą drau- 
dimą. Tu eik. Aš ateisiu, kai tik baigsiu. 

Ema linkteli ir išeina. 

Aš tyloje dirbu prie draudimo sutarties juodraščio, mė- 
gaujuosi reta ramybe, tvyrančia tuščioje kontoroje. Kai 
telefonas neblaško ir kolegos nepertraukinėja, darbui už- 
baigti man prireikia tik dalies to laiko, kurį paprastai su- 
naudoju. Greičiau nei po keturiasdešimt penkių minučių 
viskas atlikta. Pačiu laiku; Mela gali atvažiuoti į restoraną 
kiekvieną akimirką. 

Atsistumdamas nuo stalo, aš truputį atlaisvinu petne- 
šas ir vilkdamasis švarką bei lietpaltį kreivai šypteliu pa- 
galvojęs, kad santuoka su garsia virėja nėra itin geras da- 
lykas. Bijau, kad mano garbusis smokingas, puošęs mane 
per tuziną kasmečių Advokatų draugijos pietų, nebeilgai 
talpins mano storėjantį liemenį. 

Eidamas per priėmimų kambarį, palinkiu valytojai 
gero vakaro ir, toptelėjus gerai minčiai, nusprendžiu lipti 
laiptais, o ne važiuoti žemyn liftu keturis aukštus iki išė- 
jimo į gatvę. 

Įėjęs į holą, randu jauną moterį gal trisdešimties metų, 
blyškiai žaliu kostiumėliu, stoviniuojančią prie liftų, aiš- 
kiai sutrikusią. Ji krūpteli mane pamačiusi, o aš stabteliu, 
perimu portfelį į kitą ranką ir atstumiu chromuotą prieš- 
gaisrinių durų, atsiveriančių į laiptinę, skląstį. 

— Ar galėčiau jums padėti? 

— Ieškau Fišerio, Reimondo ir Lajeno kontoros. Ar ji ši- 
tame aukšte? 

— Taip, bet kontora jau uždaryta nakčiai. Ar jūs norėjote 
paskirti laiką? 

— O, ne, aš ne klientė, - sako ji skubiai. - Aš jaunesnioji 
advokatė. Sara Kaplan. Pirmadienį pradedu čia dirbti. 

— Ak taip, žinoma. - Leidžiu priešgaisrinėms durims 
užsitrenkti ir tiesiu ranką. - Nikolas Lajenas, vienas iš 
partnerių. Regis, buvau užsiėmęs sudėtinga byla Lid- 
se, kai mano kolegos kalbėjosi su jumis. Atleiskit. Kaip 
suprantu, jūsų ankstesnioji firma jus labai gerai reko- 
menduoja. 

— Ačiu. Labai laukiu, kada galėsiu pradėti čia dirbti. 

— Gerai, gerai. Sveika atvykusi. Bus malonu pasimatyti 
pirmadienį. 

Dvejoju, nes ji nesirengia išeiti. 

— Panele Kaplan, ar jūs norėjote palikti kokius nors po- 
pierius, ar turite kitą reikalą? 

Ji nervingai sukioja auskarą. Tas sutrikimo gestas rodo, 
kad ji gerokai jaunesnė, negu iš pradžių pagalvojau, gal 
dvidešimt penkerių ar šešerių. 

— Na, ponas Fišeris pakvietė mane į išleistuvių vakarėlį, 
ir aš pamaniau, kad būtų miela susipažinti su visais prieš 
pirmadienį... 

— A, suprantu. Žinoma. Bet vakarėlis ne čia, jis italų res- 
torane kitoje gatvės pusėje. Aš kaip tik ten einu. 

Iš mandagumo atsisakęs laiptų, iškviečiu liftą ir 
mes nejaukiai stovime greta stropiai vengdami susidur- 
ti Žvilgsniais, o liftas sunkiai kyla keturis aukštus. Kaip 
moteris, mergina aukšta, gal penkių pėdų ir dešimties co- 
lių ūgio. Trumpi, šviesūs šiaudų spalvos plaukai, platūs 
plaukikės pečiai, saulės nugelsvinta oda ir gilūs įlinkiai, 
kurie prisipildys riebalų jai pagimdžius kūdikį, jei nepasi- 
saugos. Nosis kiek per didelė, bet stebėtinai negadina vei- 
do - atvirkščiai. Jos vingrus kelias veidu Žemyn pajvairina 
šiaip jau nuspėjamą, nublizgintą grožį. Įtariu, kad už tų 
ryškių pilkų akių slepiasi bauginantis intelektas ir sunkiai 
įveikiama valia. Patraukli didingu, monumentaliu požiū- 
riu, bet visai ne mano skonio moteris. 

Šiokio tokio žemiškumo joje yra. Atrodo kaip ką tik iš- 
kritusi iš lovos. 

Jėzau, aš jos geidžiu. 

Sara 


Nuostabu, ar ne, kad protinga, sugebanti orientuotis dide- 
liame mieste moteris, kuriai nieko netrūksta, galėtų leistis 
vyro įsmukdoma į emocinių drebučių pliurpalynę. Ir ne 
tokio prašmatnaus kaip Orlandas Bliumas, - kol jis nepra- 
byla, - arba Metjus Makonogis. Ne, mūsiškiam Kazanovai 
penkiasdešimt vieneri, jis žemaugis, nuplikęs ir vedęs. 

Žodžiu, šunsnukis. Ar tai naujiena? 

- Jis pažadėjo ją palikti, - kartoja Eimė. - Kai tik jie par- 
duos namą, jis ketina pasakyti jai apie mus. Jis pažadėjo. 

Nėra prasmės priminti jai, kad jis yra pažadėjęs savo 
žmonai būti jai ištikimas, neapleisti jos ligoje ir sveikatoje 
dvidešimt keturias valandas/septynias dienas ir taip toliau. 
Jei pažadai būtų skirstomi pagal hierarchiją, tai tikriausiai 
šventoji priesaika, duota Žmonai prieš Dievą ir parapiją, 
būtų šiek tiek aukščiau už pokalbius lovoje apgirtus, gu- 
lint šalia padarėlio, amžiumi tinkančio į dukteris. 

— Ar jau seniai su juo dulkiniesi? - klausiu. 

— Ketverius metus, - atsako ji įžūliai. 

- Ir ar jau seniai jis žada palikti žmoną? 

— Ketverius metus, - atsako ji nebe taip įžūliai. 

Iš tikrųjų jos viršininkas Teris Grynsleidas prisieki- 
nėja palikti žmoną, kai tik — nebūtinai išvardinta tvar- 

ka, — a) bus paaukštintas pareigose, b) bus paaukštinta 
pareigose jo žmona, C) vyresnysis vaikas pradės mokytis 
koledže, d) jaunesnysis vaikas baigs mokyklą, e) jo mirš- 
tanti katalikė motina galiausiai išplasnos į pragarą, skais- 
tyklą ar kitur, kur patenka tie niršūs fanatikai; ir f) jeigu 
kalė (jūsų Žiniai, auksaspalvė labradorė) pasveiks po - 
dėmesio! - gimdos pašalinimo operacijos. Manau, kad jo 
naujausias namo pardavimo pretekstas reiškia, kad kalės 
moteriškosios bėdos tvarkosi, bet viskas tebėra aukščiau- 
sio laipsnio nesąmonė. Mylias žymintys akmenys priar- 
tėjo ir pralėkė pro šalį, o jis, keista, keista, tebegyvena su 
žmona. Kaip tai suprasti? 

Nepasakyčiau, kad turiu skrupulų dėl romanų su ve- 
dusiais vyrais, bet garsiai nuo stogo apie tai nešaukčiau. 
Juk galiausiai svetimautojai yra jie, o ne tu. Trumpas, ais- 
tringas flirtas su kitos vyru yra tik moters įsitvirtinimo 
ritualas; nė viena mergina neturėtų perkopti dvidešimties 
neturėjusi tokio flirto. O vedę vyrai paprastai yra puikūs 
meilužiai — taip jie atsidėkoja. 

Bet viena yra, kai ryšys trumpas, vyras parsiunčiamas 
atgal pas Žmoną, savigarba atgaunama, drabužiai paj- 
vairinami ir atnaujinami kitiems dešimčiai santuokinės 
palaimos metų, į kuriuos jis atsineša naujų lovos triukų 
(Žmonos turėtų būti dėkingos). Ir visai kas kita yra įsikiš- 
ti į nesugriaunamą santuoką ir tyčia paversti ją bandelėje 
kepta kiaušiniene. 

Atleiskit, bet vogti vyrą mano gyvenimo nuostatos 
griežtai draudžia. Reikalai sugadinami visiems. Nekal- 
bant jau apie vargšus vaikus, kurie gaus pamatyti tėtušį 
tik kas antrą šeštadienį „Makdonalde“, ir galiausiai nepel- 
nytai nukentėsi tu pati. Leopardas nekeičia kailio rašto. 
Vyras, kuris svetimauja su tavim, svetimaus ir su kita, tad 

kaip gali juo pasitikėti, net jei tau pavyko atimti jį iš jo pa- 
niurėlės žmonos. Ir būkime realistės, galimybė, kad atim- 
si, yra labai menkutė, nors visi draugai ir draugų draugai 
žino, kas privertė žengti prie altoriaus tą šiek tiek pavar- 
totą, buvusį nerūpestingą mergišių, kantriai laukusį šitiek 
metų. Tai miesto legenda. Jeigu vyras nepalieka Žmonos 
per pirmuosius tris mėnesius, tai nepaliks niekada. 

Šliukšteliu sau į taurę baltojo vyno. Tuščiai praėjo visa 
šio ryto įtikinėjimo pamoka. Velniop, aš nusipelniau. 

Per taurės viršų apžvelgiu vyno barą, bene pamatysiu 
žavingų Žmonių, ir išjungiu Eimės paistalus apie Terį. La- 
bai myliu šitą merginą, bet pokalbio ta tema man gana iki 
kaklo. Eimė - kieta, negailestinga korporacijų mokesčių 
advokatė, bet santykiuose su vyrais neparodo nė pusės 
šių savybių. 

Lauke lyja ir jau slegia tamsa, nors dar nėra penkių; 
bare kvepia drėgna vilna, purvinomis miesto gatvėmis, 
šlapia oda ir pinigais. Šiurkščiai kalbant, viena iš priežas- 
čių, kodėl aš tapau advokate, buvo ta, kad norėjau uždirbti 
pinigų, nors paaiškėjo, kad neturiu tokio atkaklaus cha- 
rakterio, kaip Eimė. Aš tarsi sudariau faustišką sutartį ir 
pardaviau sielą korporacijų advokatūrai už maišą nešvarių 
pinigų. Man gėda prisipažinti, tai nepageidaujamas advo- 
kato bruožas, bet aš supratau, kad už pinigus negalėčiau 
daryti bet ko. Todėl persimečiau į šeimos teisę. Pinigų gal 
mažiau - nors jų pakaks, kad galėčiau išsilaikyti L. K. Be- 
neto kontoroje, kai tapsiu partnere, o tai ketinu padaryti 
iki sulaukdama trisdešimties, — bet čia bent nemirsiu iš 
nuobodulio, nespėjusi tų pinigų išleisti. 

Langai aprasoja, kai baras prisipildo gašlių, turtingų 
advokatų, norinčių atsigriebti už savaitgalį, ir plėšrūnių 
sekretorių, kaip masalą prasisegančių dar vieną sagu- 

tę. Laimė, kad mudvi su Eime anksti pasičiupome stalelį. 
Nors ši užeiga yra viena iš senųjų devintojo dešimtme- 
čio vietelių, kurioje stovi aukšti išstypę chromuoti stalai 
ir nepatogios geltonos siauros kėdės, ant kurių ir aštunto 
dydžio užpakalis atrodo miližiniškas (o maniškis, būkim 
atviri, ką tik gimus jau buvo didesnis), toks sėdėjimas ne- 
besuteikia privalumų, kaip anksčiau. 

Kas kartą, kai durys atsidaro, pūkšteli šaltas oras ir šla- 
pias eismo gūsis, kai juodi taksi ir raudoni autobusai, - net 
advokatai šiais laikais negali sau leisti automobiliais įva- 
žiuoti į Londoną, - pliūkšteli per balas. Įėjus į šilumą, visų 
temperatūra pakyla dešimčia laipsnių; čia pilna raudonų 
skruostų ir drėgnų nosių. 

Ei! Jei kalbame apie drėgnumą. Pažiūrėkite, kas įėjo. 
Apyšviesiai plaukai, aukštas — taip sakydama turiu galvo- 
je, kad jis aukštesnis už mano penkių pėdų ir vienuolikos 
colių ūgį, kitaip man būtų neįdomu, - ir labai plačių pečių. 
Apibrizgę džinsai, bet dizainerio, balinti, ne šiaip išblukę. 
Apibrizgusios petnešos. Akivaizdu, ne advokatas. Rekla- 
ma arba Žurnalistika, galiu lažintis. 

Sukeičiu kojas taip, kad mano trumpas, žalias šilkinis 
sijonėlis pakyla šlaunimis ir rodo sidabrinę su gelsvais nė- 
riniais kojinių timpą. Leidžiu vienam bateliui žudančiais 
kulnais pakibti ant pirštų galų. Švelniai atlošiu pečius lyg 
norėdama atpalaiduoti pavargusius raumenis, ir mano 
papukai atsikiša į priekį - speneliai jau ir taip styro nuo 
prakeikto skersvėjo — ir tarsi netyčia viena ranka braukiu 
aukštyn kaklu norėdama gundomai pasikedenti plaukus, 
bet apčiuopiu tik šviežią orą bei šilkinį trumpai apkirptų 
plaukų ežiuką, ir prisimenu, kad pirmą kartą gyvenime 
dėl naujo darbo aš šitaip nusirėžiau plaukus. Greitai keičiu 
judesį ir pradedu žaisti auskaru. 

Skaičiuoju iki dešimt ir slapčia dirsteliu į auką. Po vel- 
nių. Kažkokia liesa kaip skeletas blondinė jau prilipusi jam 
prie šono, o didžiulis, Kedberio mini kiaušinio didumo 
deimantas ant kairiosios rankos mirtinu spinduliu raižo 
aplink besisukiojančias sekretores. Sumauta nesėkmė. 

Nepasakyčiau, kad labai trokštu turėti vyrą, juolab kai 
taip lengva kartotinai naudotis kitų moterų vyrais. Bet tik- 
riausiai būtų smagu, jei kas nors pasipirštų. Dar nė karto 
nebuvau pristatyta vaikino tėvams (nors nuo kai kurių slė- 
piausi po pūkine antklode). Dabar, kai taip liūdnai likau 
ant lentynos, man užtektų turėti draugą bent tol, kol mano 
katė liautųsi šnypšti jam įėjus. Eimė sako - be lašelio ironi- 
jos, - kad dėl savo chroniškos vienatvės kalta esu pati, nes 
Į Reikalus Nežiūriu Rimtai, Nesusikaupiu ir Nenusistatau 
Tikslo. Aš dėl to kaltinu mamą, kam ji leido man tris kar- 
tus būti pamerge. 

— ..„kartais man atrodo, kad jis niekada nepaliks 
žmonos. 

Eime, mieloji, jis niekada nepaliks žmonos. 

— Tikrai, Sara, kartais aš stebiuosi. Kaip manai, ar jis 
ketina palikti žmoną? 

Buvo laikas, kai meluodavau, sakydavau jai, taip, meilė 
nugali viską, tai svarbus žingsnis, duok jam laiko, kam tau 
toks vyras, kuris nesusimąstęs gali palikti savo vaikus. 

— Ne, - sakau dabar. 

— Taip, bet, Sara... 

— Ne. 

— Kartais man atrodo, kad tu nenori matyti manęs lai- 
mingos, - sako ji niūriai. 

— Taip, Žinoma, — atsakau atžariai. - Aš tik klausausi, 
kaip tu mali ir mali apie tą šiknių, ir nuo tų kalbų man 
tik genda sveikata. Kam man smagiai linksmintis klube, 

kai galiu penktadienio vakarais sėdėti vyno bare - beje, to 
vyno pavadinimas rašomas su H -ir klausytis, kaip mano 
geriausia draugė teisina kažkokį apgailėtiną suskį, kuriam 
negana, kaip daugeliui vedusių vyrų, padaryti nelaimingą 
vieną moterį, ne, žinote, jis turi sugadinti gyvenimą bent 
dviem moterims, kad būtų patenkintas savimi. 

— Nebūk tokia kalė, - šniurkščioja Eimė, nutaisiusi ne- 
laimingą veidą. - Tu visada tokia cinikė... 

— Aš ne cinikė. 

— Cinikė. Sara, žmonės ima ir įsimyli, - sako ji gerai pa- 
žįstamu gailestingu tonu, kuriuo Poros visame pasaulyje 
(kad ir kokios sumautos) dažnai kreipiasi į Vienišius. - Kai 
galiausiai ir tau taip nutiks, tada suprasi. Ne visada pasi- 
rinksi ką mylėti. 

Ji išbando draugystės ribas, tikrai. 

— Man reikia į tualetą, - sakau piktai, slysdama nuo 
savo geltonos laktos. - Pasaugok mano rankinę. 

Pasiglostau sijoną - du coliai virš kelių, seksualu, bet ne 
per daug akivaizdu - ir pasistengiu, kad jis gražiai linguo- 
tų man grakščiai plaukiant į tualetą. Niekada nežinai, kas 
tave stebi. Visa gudrybė yra galvoti apie paskutinį kartą 
patirtą karštą seksą — nors, deja, mano atveju šis prisimini- 
mas yra tolimesnis, negu turėtų būti, kai esi vieniša, moki 
dvidešimt penkerių metų moteris, neturinti jokių akivaiz- 
džių trūkumų, tokių, kaip plaukuotos pažastys, pūliuo- 
jantis bubonas arba sunkiai į treningą telpantis užpakalis. 
Atvirai kalbant, dabar nesu nusiteikusi. Prie to prisidėjo 
Eimė ir jos vedęs puskvaišis. Kodėl kai kurios moterys už- 
sispyrusios galvoja, kad bet koks vyras, net kitai priklau- 
santis beviltiškas asilas, yra geriau negu jokio vyro. 

Bet aš Žengiu - pirštai, kulnas, pirštai, kulnas - ir vis 
tiek stengiuosi, kad mano eigastis būtų panaši į modelio. 


Kadangi man visiškai nereikia nusičiurkšti, aš tik 
stengiuosi nepatekti į kalėjimą dvidešimt penkeriems 
metams arba iki gyvos galvos už geriausios draugės pa- 
smaugimą, tai tuščiai stoviu prie atskiros prausyklės - ši 
patalpa per dauę rimtai save vertina - ir dėbsau į veidrodį. 
Iš tiesų, niūri fluorescencinė šviesa nėra palanki mergi- 
nai. Visi taškeliai, kurie pradėjo rastis nuo dvylikos metų, 
staiga išlindo iš po makiažo, o maišeliuose po akimis 
tilptų po slyvą. 

Perbraukiu pirštais šviežiai apkirptą galvą ir svars- 
tau, kur dingo tie žaismingi, dailūs, seksualūs dirbančios 
merginos plaukai, kurių nebeliko, kai ėjau iš grožio salo- 
no. Ačiū lietui ir drėgnai, skalbykliškai šilumai iš pradžių 
metro, dabar bare už tai, kad atrodau kaip ledi Di maždaug 
1982-ais metais, bet ne tokio įspūdžio aš siekiau. Velnias. 
Nereikėjo leistis Eimės įkalbamai nusikirpti. Aš turbūt vi- 
sai kvanktelėjau. Kalbėkime atvirai: vargu ar jos sprendi- 
mai yra neprilygstami. 

Beviltiškai timpčioju plaukelius ant pliko sprando. Ar 
ilgai auga plaukai? Po penkis milimetrus per mėnesį? Vir- 
siu senmerge, kol vėl gerai atrodysiu. Joks vyras nė iš tolo 
prie manęs neprisiartins, aš tapsiu lesbiete skyrybų advo- 
kate, niekada nebeturėsiu sekso, nebent su plaukuotomis 
moterimis, avinčiomis išplerusiomis šlepetėmis. Gal man 
prisidėti prie Talibano. Kai esi įkišta po juoda skraiste, 
niekas nežinos, ar tu liūdi dėl dėmelių, ar dėl negražios 
šukuosenos. 

Vos spėju sugrįžti pas Eimę, ji vėl pradeda tarškėti 
apie Terį, ir aš svarstau, ar ji pastebėjo, kad buvau nuėjusi. 
Brangus Dieve, jei kada nors vėl turėsiu draugą, o tai kuo toliau, 
tuo mažiau tikėtina, geriau nutrenk mane ir išberk bjauriais 
spuogais, Jeigu viskas baigsis šitaip. 

Dirsteliu į laikrodį. Man jau laikas žingsniuoti į Fišerio, 
Lajeno ir Reimondo kontorą į kažkokio senuko išleistuvių 
vakarėlį. Ne pats įdomiausias penktadienio vakaro vari- 
antas - deja, geriausias šiuo metu gautas pasiūlymas, - bet 
negalėjau atsisakyti, kai jis pakvietė mane per tą sumautą 
pokalbį dėl darbo. Be to, gera mintis „susipažinti su visais 
neformalioje aplinkoje“ prieš pradedant darbą kitą savai- 
tę. Pamatyti juos visus atsipūtusius, ar net nusmauktomis 
kelnėmis, jei tiesa tai, ką girdėjau apie skyrybų advokatus. 

Keista, kad, nepaisant mano nesėkmių juostos, mums 
baigus gerti ir išeinant lauke liovėsi lyti. Einu su Eime į 
metro - priešinuosi nemaloniam, bet protingam norui pa- 
stumti ją po traukiniu - tada viena žingsniuoju Holborno 
gatve į Fišerio kontorą, o mano iškvepiamas oras garuoja 
lediniame vakaro šaltyje. 

Čia penkios minutės kelio, bet su tokiais kulniukais 
einu visas dvidešimt, todėl tik septintą prieinu prie įstaigų 
pastato, kuriame įsikūrusi advokatų kontora. Nustembu 
matydama, kad beveik visame pastate tamsu. Prispaudžiu 
nosį prie matinio laukujų durų stiklo: net apsaugininkas 
išsinešdinęs nakčiai. Sutrinku: Fišeris man sakė, kad vaka- 
rėlis vyks čia septintą valandą, aš neklystu. 

Kai atsitiesiu ketindama nueiti, kažkas atidaro duris 
iš vidaus ir vos nepartrenkia manęs. Kostiumuotasis net 
nepažvelgia į mane, kai sumurmu kažką apie susitarimą, 
ir aš įsmunku į šiltą fojė prieš pat durims užsitrenkiant. 
Pasitrinu užgautą smilkinį. Džiaukis, kad aš ne kokia tero- 
ristė, pasipūtęs vėpla. 

Užvažiuoju liftu į ketvirtą aukštą ir dirsteliu — šį kartą 
atsargiau — pro stiklinį durų liuką į Fišerio kontorą. Ten 
tik valytoja, mojuojanti dulkių valytuvu virš registratorės 
stalo. Po galais. Kas dabar? 

Kelias akimirkas palaukiu ir suirzusi spaudinėju lifto 
mygtuką, norėdama važiuoti žemyn. Panašu, kad šįvakar 
būsiu tik aš, pultelis ir Lean Cuisine. Žavinga. Neskaitant 
motinos Terezos, mano jaunystė pati neįdomiausia. 

Vėl spaudžiu mygtuką. Liftas tikriausiai pakraunamas 
antrame aukšte; jis ten įstrigęs visą amžinybę. Man ant 
sprando pasišiaušia plaukeliai, aš sudrebu. Naktį kontoros 
man atrodo baugiai. Per daug veiksmo filmų, kur merginą 
užpuola už bylų lentynų. Visi tie šešėliai... 

Staiga man už nugaros atsiveria durys ir aš pašoku 
penkiolika pėdų aukštyn. 

Iš Fišerio kontoros išeina advokatas ir jau žengia pro 
laiptinės duris, kai pastebi mane. Jis stabteli, ištiestą ranką 
uždėjęs ant chromuoto strypo. 

— Ar galiu jums padėti? - klausia jis trumpai ir atžariai: 
tikras Sario privilegijuotosios mokyklos moksleivis. 

— Ieškau Fišerio, Reimondo ir Lajeno kontoros. Ar pate- 
kau į tą aukštą? 

— Taip, bet kontora uždaryta nakčiai. Ar norėjote susi- 
tarti dėl susitikimo? 

— Ak, aš ne klientė, - sakau pasipiktinusi. Velnias, ar aš 
panaši į liūdną besiskiriančią moterį? - Ašjaunesnioji advo- 
katė. Sara Kaplan. Nuo pirmadienio pradedu čia dirbti. 

- O, taip, Žinoma. — Jis perima portfelį į kairę ranką, 
tiesia man dešinę ir tvirtai spausdamas vos nesulaužo 
pirštų. Ir tau taip pat, galvoju, visa jėga spausdama jo ran- 
ką. - Nikolas Lajenas, vienas iš partnerių. Užtrukau Lidse 
dėl vienos sunkios bylos, kai mano partneriai kalbėjosi su 
jumis, labai atsiprašau. Kaip suprantu, jūsų buvusi firma 
jus labai gerai rekomendavo. 

Man tai naujiena. Nežinojau, kad jie taip labai norėjo 
atsikratyti manimi. 

— Ačiu. Labai laukiu, kada pradėsiu čia dirbti. 

— Gerai, gerai. Sveika atvykusi į firmą. Nekantrausiu 
susitikti pirmadienį. 

Dieve, koks jis pedantiškas, nebūtų labiau susikaustęs, 
jei būtų supančiotas, — bet keista, jis ir seksualus. Nega- 
liu tiksliai pasakyti kodėl. Gal dėl burnos: putlios lūpos, 
smakre duobutė. Gražus vyras, nors nejaunas: jam ma- 
žiausiai keturiasdešimt. Ir tvano laikų drabužiai. Petnešos, 
dėl Dievo meilės! Bet jis aukštas. O ta burna. Galiu lažintis, 
kad puikiai pamylėtų, jeigu kas nors teisingai jį pamokė... 

— Panele Kaplan, ar jūs norite palikti kokius nors doku- 
mentus, ar turite kitų reikalų? 

Man skruostai užrausta, tarsi jis skaitytų mano mintis. 
Suvokiu, kad mano ranka vėl be tikslo juda prie trumpai 
nukirpto sprando, aš greitai keičiu judesį ir pradedu žaisti 
auskaru. Vieną dieną nukris mano ausų speneliai, jeigu 
nepriprasiu prie šitos šukuosenos. 

— Ponas Fišeris pakvietė mane į savo išleistuves, ir aš 
pamaniau, kad būtų visai miela susipažinti su visais prieš 
pirmadienį... 

— Ą, suprantu. Taip, žinoma. Bet vakarėlis ne čia, jis ita- 
lų restorane kitapus gatvės. Aš kaip tik ten einu. 

Jis paspaudžia mygtuką, ir mes abu vienodai pake- 
rėti spoksome į metalines duris, o liftas neskubėdamas 
ropščiasi į viršų. Juokinga. Aš mažiau varžausi žaisdama 
tvisterį. Jis dėbso į mane akies krašteliu tikriausiai svars- 
tydamas, kodėl jo kolegos mane pasamdė, ir prisiekinėja 
daugiau niekada neišvažiuoti ir nepalikti jų vienų daryti 
sprendimų. Jaučiu, kad tokios kaip aš jam nepatinka. Jam 
patinka smulkios ir elegantiškos moterys ilgais mergai- 
tiškais plaukais ir mažomis kaip obuoliukai krūtimis. Jis 
kažkoks senamadiškas. Tiesi nugara, kaip buvusio kariš- 


33 


kio, ir nenusakomi trumpi, bet ne per daug trumpi plau- 
kai, kokius nešiojo tėtis dar prieš man gimstant. Na, jis 
bent nenuplikęs; jo plaukai tankūs ir tamsūs, ir tikriau- 
siai garbanotųsi, jei užsiaugintų juos ilgesnius. O jo akys 
nuostabios; atrodo nuobodžiaujančios, blankios, pilkai 
mėlynos, bet žvilgsnis šaukte šaukia „miegamojo“! Įsidė- 
mėkite, visa kita jo taip kietai užsagstyta, kad jis gautų 
širdies smūgį, jei žinotų, ką turi. 

Slapčiomis dirsteliu į jo kairiąją ranką. Naturellernent. 
Galiu garantuoti, kad jo Žmona niekada nedirbo. Dabar 
man viskas kaip ant delno. Ji pradėjo nuo aštunto dydžio, 
bet dabar jau tikriausiai pasiekė šešioliktą, ji pati lygina 
ir standina jo marškinius, kepa jam naminį jautienos ir 
inkstų pyragą ir mylisi su juo kiekvieną šeštadienio naktį, 
pati tuo metu kurdama kito pietų pobūvio valgiaraštį. Du 
ūgtelėję vaikai, berniukas ir mergaitė, suprantama, negar- 
si privati mokykla, teniso ir smuiko pamokos, apynaujis 
volvo ant keliuko, vienos kuklios slidinėjimo atostogos per 
metus — aukštesnės klasės, bet ne itin prabangios - ir kas 
vasarą dvi savaitės ten, kur saulėta, bet poilsis neorgani- 
zuotas: šiauriniame Kipre, gal Maltoje. Dieve, gelbėk mane, 
kad nemirčiau nuo šeimyninio gyvenimo. 

Galiausiai liftas atvažiuoja ir vyras savaime leidžia 
man įlipti pirmai, o pats dirsteli į mane taip keistai, tarsi 
aš būčiau ateivė, ką tik nukritusi ant jo pievelės, prieš tai 
trumpai paviešėjusi Rosvelyje. Norėčiau patekti į jo kelnes 
vien tam, kad jį supurtyčiau. Galiu lažintis, kad, kartą iš- 
judintas, jis lovoje būtų tikras šunsnukis; įdomiausia būtų 
stebėti, kaip jis atrodytų tai suvokęs. 

Suprantama, niekada neturėsiu progos išbandyti savo 
teorijos. Lajenas įsispraudžia į tolimiausią lifto kampą, ei- 
nant per gatvę palieka tarp mūsų Londono autobuso plo- 

čio tarpą, O įėjus į restoraną šauna kaip raketa į atokiausią 
užkabarį. Arba jis siaubingai bijo moterų, arba ant manęs 
matosi radioaktyviosios atliekos, kurias suvalgiau per 
pusryčius. 

Iš praeinančio padavėjo paimu taurę apyšilčio baltojo 
vyno. Pažvelgus matosi, kad advokatų kontora užsisakė 
restoraną visam vakarui. Daugelis stalų išstumdyti į kraš- 
tus, o tai reiškia, kad visi stoviniuoja droviais būreliais 
nežinodami, kaip Žongliruoti gėrimais, sumuštinukais ir 
rankų paspaudimais. Aš jau įsitikinau, kad sumuštinu- 
kais geriau nesidomėti. 

Siekiu antros taurės, kai iš už kolonos, apvyniotos 
plastikinėmis vynuogėmis, iššoka senukas Fišeris. Laimė, 
kad jis jau išeina, pagalvoju, kai tas bjaurus vėpla pabu- 
čiuoja mane į skruostą ir pasinaudoja proga tuo pat metu 
greitai paliesti man užpakalį. Ar jis niekada nėra girdėjęs 
apie seksualinio priekabiavimo bylas? Suprantama, kai 
sulauki šešiasdešimties, stveri kiekvieną progą ir numoji 
ranka į riziką. 

Aš pažindinuosi ir leidžiu Fišerio letenai apsistoti 
man tarp menčių, o jis pristato mane iš pradžių penkias- 
dešimtmetei alebardai, vardu Džoana Brajent, siaubingai 
atrodančiai galimai partnerei, — jai labai pasisekė, kad 
jos veidas kaip priplotas užpakalis, - o paskui Deividui 
Reimondui, gan žaismingos išvaizdos advokatui, kuris 
atrodo jaunesnis už mane, bet jam tikriausiai daugiau 
negu trisdešimt. Vien pažvelgus į jį galima pasakyti, kad 
jis nieku gyvu nesileistų vadinamas Deiviu. Spėju, kad 
tas Reimondas, kurio pavardė yra kontoros pavadinime, 
buvo jo tėvas. 

Kalba pakrypsta į painiavą, kuria vyriausybė pavertė 
naujausius juridinius pasiūlymus dėl skyrybų abiejų pusių 


sutikimu. Džoana tuojau pat - kaip buvo galima nuspėti — 
pareiškė, kad visa įžanginė dokumento dalis yra loginė 
negalimybė, nes skyrybos visada vyksta dėl vyro kaltės, ir 
tada įsispitrėjo į Deividą, lyg ketindama, kaip Golumas, jį 
suėsti ir išspjauti kaulelius. Deividas droviai šypteli ir ima 
nedrąsiai įrodinėti, kad kiekviena lazda turi du galus, - o 
varge, tik ne skyrybose, Deividai, kas tu esi, sumautas ša- 
lių sutaikymo advokatas? Galioja tik viena pusė, ta, kuri 
mums moka, - bet jis pasineria į blyškią prakaituotą tylą, 
o Golumas apsilaižo lūpas. 

Fišeris braukia savo mėsingu delnu man per nugarą ir 
patogiai pasideda ją man ant užpakalio. 

— Nagi, tegu kalba naujokė. Ką manai tu, Sara? 

— Aš manau, kad greitos skyrybos abiem pusėms su- 
tinkant būtų nebloga mintis, — pareiškiu susimąsčiusi ir 
vos laikausi nestvėrusi už jo susiraukšlėjusio pimpio, kad 
šiek tiek išlyginčiau reikalą. — Panašu, kad sulauktume 
pakartotinių klientų, jei būtų galima greitai apdoroti be- 
siskiriančius. 

— Protestuojamos, ištęstos skyrybos atneša daugiau pa- 
jamų, - nukerta Golumas. 

Fišeris nusikvatoja. 

— Mergaitės, jūs vienodos, - springsta juoku jis. — Svar- 
biausia pajamos, visa kita paskui. 

Aš vos spėju užfiksuoti šį milžinišką įžeidimą, kai 
rausvaskruostis kukulis sulamdyta Laura Ashley suknele — 
spėju, kad tai iškankintoji Fišerio žmona, - nedrąsiai prisi- 
gretina prie mūsų ir švelniai atitraukia jį nuo pagundos ir 
mano liemens. Ji iš karto man patinka. Ponia Fišer atrodo 
kaip ideali kiekvieno vaiko mama, jos didelė minkšta krū- 
tinė ir šilti, atlaidūs apkabinimai. Nė iš tolo nepanašūs į 
mano mamos, jei ji mėgintų mane apkabinti. 

Mano tėvai susituokė tragiškai jauni — abiem buvo po 
septyniolika — ir po pusmečio susilaukė manęs. Taip, pa- 
skaičiuokit. Mano mama mėgsta pasakoti apie gimdymo 
„košmarą“ kiekvienam, kuris kantriai išklauso: apie tris 
su puse dienos užsitęsusius siaubingus sąrėmius, sku- 
biai atliktą Cezario pjūvį, kraujavimą, artimųjų sutikimą, 
gimdos pašalinimą ir visa kita. Tokie pasakojimai verčia 
tave jaustis kalta dėl to, kad gyveni. Bet aš esu jų vienin- 
telis mėginimas išlikti nemirtingiems. Tėtis bent turi dar- 
bą, kuris atitraukia jo mintis, - jis finansų patarėjas, bet 
mama niekada nedirbo. Visas jos dėmesys nukreiptas į 
mane ir, atvirai sakant, tai šiek tiek vargina. Ji nuolat ką 
nors man perka: Louis Vuitton rankinę gimtadieniui, Gucci 
batus Kalėdoms; aš tebeturiu kojinę, prikimštą daikčiukų, 
kurie visi drauge verti daugiau, negu aš uždirbu per me- 
tus. Nesiskundžių; bet žmogus nieko negauni veltui, net 
iš tėvų. Kas kartą, kai patenku į keblią finansinę padėtį, — 
o tai atsitinka, kai einu pro Jigsaw, - mama mane gelbsti, 
O po to ištisus mėnesius mane tuo plaka. Ji daro tai ne iš 
noro būti man gera, bet iš noro mane valdyti. Tėtis nepri- 
taria, bet niekada nesikiša; niekam nekyla klausimas, kas 
mūsų šeimos galva. 

Atmetu šalin rūgščias mintis ir tingiai dairausi Niko. 
Jis stovi atokiausiame restorano kampe ir įtemptai, beveik 
įsistebeilijęs, Žiūri į mane. Sukrėsta atpažįstu tą alkaną 
žvilgsnį. Pagavęs manąjį jis išsigandęs pablykšta ir nusi- 
gręžia, bet per vėlai. Žinai, kada vyras tavęs geidžia. 

Aš priblokšta. Niekada nebūčiau pagalvojusi, jis ne- 
atrodo toks. Ne įprastas žaidėjas. Praėjusiame amžiuje 
būčiau priskyrusi jį prie tų viduramžių vienuolių, kurie 
vilkėdavo ašutinius marškinius marindami kūną ir plak- 
davosi rimbu, kai užplūsdavo geidulingos mintys. Galė- 


čiau lažintis, kad jis yra atsidavęs Opus Dei narys. Aš irgi 
skaičiau „Da Vinčio kodą“. 

Jis atrodo toks įsibauginęs, tarsi būtų stačia galva įkri- 
tęs į pūvančių maro aukų duobę. Beveik norėčiau prieiti 
prie jo ir pasakyti, kad nesijaudintų. Jis tikrai patrauklus, 
ypač kai šitaip stengiasi užslopinti lėtai rusenančią liepsną. 
Kuri draudžiama. Galėčiau kartsykiais pasiskolinti keistą, 
manų - tokiais atvejais visada nukenčia moteris. Ir jokiu 
būdu nenoriu po ketverių metų atsidurti Eimės vietoje. 

Bet negaliu paneigti, kad susitikimai prie kavos apa- 
rato pertraukėlių metu bus įdomesni. Ir jeigu aš jį trau- 
kiu, tai šis dalykas mano karjerai nepakenks, jei tik būsiu 
atsargi. 

Dieve, skaičiuoju kaip gudri ragana, bet tokia nesu. Tik 
šiame versle vyrai visada lošia senąja tos pačios mokyklos 
kaklaraiščio korta, o moterys neturi nieko, tik protą - ir 
kūną, —- kurį joms davė Dievas. Nedažnai pamatysi, kad 
moteris ištiestų ranką savo jaunesnei sesei ir padėtų jai 
kopti karjeros laiptais, kaip tai daro vyrai. Aš niekada ne- 
darysiu karjeros per lovą, bet lengvas flirtas — prisiekiu, 
nieko daugiau - tik patepa alyva bičiulystės ratus ir nepa- 
daro jokios žalos. Taip. Loši tomis kortomis, kurias gavai. 

Staiga į restoraną įplasnoja vidutinio amžiaus mote- 
ris, jos galva karštligiškai gręžiojasi ieškodama pažįsta- 
mo veido. Tikriausiai kurio nors tarnautojo Žmona. Ji pa- 
miršo susišukuoti savo nesuvaldomus, tamsius plaukus, 
pakaušis suveltas nuo pagalvės. Be palto, vilkinti saugia, 
patikima juoda suknele iki kelių, pasipuošusi kukliais 
santuokos pradžios papuošalais - daug sentimentų, ma- 
žai deimantų, - rankose laiko aptrintą didžiulę platumo 
kaip maišas rankinę. Bet jos tamsios akys gražios, o ji pati 


38 


liekna kaip nendrė, laimingoji karvė. Dieve mano, ji pa- 
miršo persiauti batus. Vargšelė. Stovi pasipūtėliškame 
Londono italų restorane avėdama rausvomis rankšluosti- 
nio audinio šlepetėmis. 

Regis, niekas nepastebėjo jos atėjimo. Stveriu dar vieną 
baltojo vyno taurę ir skubu prie jos. 

— Prašau, — sakau, tiesdama jai taurę. — Skonis kaip 
drungnos baterijų rūgšties, bet geriau negu nieko. Beje, — 
sumurmu diskretiškai, - gal norėsite, prieš eidama pas vi- 
sus, persiauti damų tualete. 

Ji paima vyną ir kelia savo milžinišką rankinę ant kito 
peties, toji prasiveria, papildama ant grindų servetėlių ir 
sulūžusių rašiklių kaskadą, ir dar kažką panašų į apkram- 
tytą meduolį. Svarstau, ar ji atėjo ten, kur reikia. Net tar- 
nautojo žmona negalėtų būti tokia pakvaišusi. 

— Jūs labai miela, — sako ji abejingai ir pusę vyno išlais- 
to ant savęs, kai lenkiasi surinkti ką tik pabertų šiukšlių. 
Ji vis dar išsiblaškiusi dairosi po restoraną, viena iš savo 
servetėlių bergždžiai šluosto suknelę, įtrindama į audinį 
kažką panašaus į miltus. 

— Jūsų batai, - šnypščiu vėl. 

Ji smalsiai Žvilgteli į savo šlepetes tarsi pirmą kartą jas 
matytų. 

— Ak, taip, - sako ji ramiai. —- Na, bent jau lietus jų ne- 
sugadino. 

Negalėdama patikėti savo akimis matau, kaip ji nusi- 
spiria šlepetes, įkiša jas į pūpsantį ant peties maišą ir visai 
nesijaudina dėl to, kad dabar vaikšto po Londoną vieno- 
mis kojinėmis. Ar ta moteris tikra? Dieve, tikiuosi, kad pa- 
senusi netapsiu tokia sumauta kvaiša. 

Staiga šalia mūsų atsiranda Nikas, jis įsitempęs. Manęs 
tarsi nemato. 

— Melinša, kur, po galais, užtrukai? Jau pusė devynių, 
Vilis visą valandą teiraujasi tavęs! Kas tave užlaikė? 

Po velnių, ji Niko Žmona? 

— Eismas, - atsako ji, mosteldama ranka į gatvę. 

— Sakiau tau leisti... tiek to. Jei jau esi čia, pradėk ben- 
drauti. 

— Jau bendrauju, mielasis, kalbuosi su šia gražia mer- 
gina - koks dailus kostiumėlis, aš nemėgstu šartrezo, kal- 
bu apie likerį, bet spalva nuostabi, ji labai dera prie gelsvų 
plaukų, kaip sumanu, beje, kuo tu vardu? 

— Sara Kaplan, - atsakau tyliai. 

Ak, taip, Sara. Nikolai, kaip matai, aš bendrauju, kal- 
buosi su Sara, ji maloniai pasiūlė man išgerti, jau ketinau 
eiti ieškoti tavęs ir Vilio, o tu priėjai pats... 

Ar ta moteris niekada neįkvepia oro? Negaliu patikėti, 
kad toks puritoniškas, bet mielas Nikas gyvena su šita hi- 
piška Alzheimerio stiliaus pusprote. Ir jam nelabai jauku, 
kai ji prie jo prilimpa ir paima jį už rankos. Staiga man 
tampa aišku: vaikystės laikų brangutė, kurią vedė per jau- 
nas, kad suprastų, jog yra geresnių, po to, jam nespėjus 
apsidairyti, ėmė gimti vaikai, įkeisto nekilnojamojo turto, 
nykaus seksualinio gyvenimo ir bendro košmaro prana- 
šai. Vargšelis. Jis atrodo kaip žmogus, kuriam reikia labai 
didelės atvangos. 

Hm. Man gimė labai įdomi mintis. 

Staiga pajutau, kad nebegaliu sulaukti pirmadienio. 

Melinša 


Kitas kartais sugeba būti tikras bjaurybė. Aš pliaukšteliu 
jam šluostės galu, bet jis pasilenkia, o aš užkliudau pri- 
kaistuvių kabyklą virtuvės viduryje, keptuvės ir samčiai 
trankosi vienas į kitą. Pridengiu telefono ragelį, kad Ni- 
kolas negirdėtų tarškesio, ir iškišu Kitui liežuvį, o jis sėdi 
kretėdamas iš juoko ir nekliudo mano mažylei kišti triuše- 
lio į atliekų smulkintuvą. 

— O Dieve, Metene, ką tu darai! - aikteliu aš, skubu 
gelbėti drebančio padarėlio ir tildyti keptuvių. - Vargšas 
triušelis. Atleisk, Nikolai, turiu baigti kalbėti. Susitiksime 
stotyje. Įprastu laiku? 

Nikolas rėkia man į ausį. 

— Dėl Dievo meilės, Melinša, šįvakar Viljamo išleistuvių 
vakarėlis! Tik nesakyk, kad pamiršai! Turi važiuoti penk- 
tos dvidešimt aštuonios traukiniu iš Solsberio į Vaterlo, 
prisimeni? 

Viešpatie. Visai pamiršau. Jau be dvidešimt keturios, 
Liza tuoj tuoj užveš iš mokyklos mergaites, aš dar neišvi- 
riau arbatos — pamaniau, kad ravioli di magro bus labai ge- 
rai, jau senokai jų neviriau; truputis šviežio varškės sūrio, 
apibarstyto muskatų riešutais, jūros druska ir juodaisiais 
pipirais, sumaišytais su mangoldais ir pancetta stesa, ir 

užberto šviežiai trintu parmezano sūriu. Dar nesusitariau 
dėl auklės, dar reikia išsitrinkti plaukus, nuspręsti, kuo 
vilktis ir kaip spėti į stotį, kad išvažiuočiau penktos dvide- 
šimt aštuonios traukiniu. 

— Prisimenu. Nepamiršau, — nekaltai meluoju ir sukry- 
žiuoju už nugaros pirštus, — tik akimirkai išėjo iš galvos. 
Lukterk... 

Aš padedu ragelį ir kišu Doną Chuaną de Marką at- 
gal į narvelį, paguodai įmetu jam kelis apvytusius pak 
choi lapelius ir apvynioju skląstį virvele, kad mažylė jo 
nebeišleistų. Metenė tuojau pat nutraukia savo darbą - ji 
rinko Cheerios kukurūzus, pabirusius po jos aukšta kėde, 
ir dėjo į ištiestą Kito ranką — pritupia savo rubuiliu kū- 
neliu prie triušio narvelio aukštyn pakėlusi sauskelnes, 
susiriebalavusios garbanos prigludusios prie sprando, o 
putlūs piršteliai stumdo ir tampo virvelę. Meldžiu, kad 
virvelė atlaikytų dar bent penkias minutes, dramatiškai 
klaupiuosi priešais Kitą ant akmeninių virtuvės plytelių, 
rankas sudėjusi nuolankiam prašymui ir labai stengiuosi 
atrodyti apgailėtina. 

Jis nekreipia dėmesio į mano mėgėjišką vaidybą, ant 
stalo pedantiškai sustumia Cheerios į mažą piramidę ir įki- 
ša elegantišką baltą pirštą į mano pyrago tešlą norėdamas 
paragauti. Aš prikvėpinau ją vanile, apelsino ir citrinos 
žievelėmis, patamsinau kakavos milteliais ir paskaninau 
apelsinų cukatomis. Stiprūs tiršti kvapai slenka per virtu- 
vę kaip migla virš raisto. | 

— Kas yra? - klausia jis griežtai. 

Pamojuoju jam rankomis, kad tylėtų. Nikolas žino, kad 
Kitas yra mano geriausias draugas ir užeina manęs aplan- 
kyti, bet jam nebūtina žinoti, kaip dažnai jis užeina. 

— Kas yra? - klausia Kitas be garso. 

Žiūriu dar nuolankiau, nors iš Kito lūpų kampučio 
trūktelėjimo sprendžiu, kad iš tikrųjų sudarau kenčian- 
čios nuo užkietėjusių vidurių, o ne maldaujančios įspūdį. 
Jis užverčia akis aukštyn, bet linkteli, nes to ir tikėjausi. 
Sunkiai stojuosi nuo grindų. Dramatiški gestai gerai, bet 
reikia priimti ir pasekmes, panašiai kaip seksas paplūdi- 
myje, kuris anaiptol nėra toks romantiškas, o smėlio pri- 
lenda visur. Aš akimirksniu pakeliu Metenę - mano mažy- 
lė kvepia šilta, ką tik iškepta duona - ir vėl paimu ragelį. 

— Tikrai turiu baigti kalbėtis, Nikolai... 

— Nepamiršai susitarti dėl auklės? 

— Taip. Kitas mielai sutiko pagelbėti. 

Greitai išjungiu telefoną, kad nereikėtų klausytis 
skausmingos tylos, kuri visuomet seka paminėjus Kitą. 
Pastaruosius dvylika metų aš visaip meilikavau, mal- 
davau ir piktinausi, bet veltui, dabartinė nepatiklumo 
būsena tarp mano vyro ir brangiausio draugo pasiekė 
aukščiausią laipsnį. Giliai užjaučiu visus JT darbuotojus, 
jei santykiai tarp Palestinos ir Izraelio yra bent pusę tiek 
prasti, nors, žinoma, nei Nikolas, nei Kitas nė iš tolo nėra 
tokie blogi, kaip tas sunkiai sukalbamas Žmogus Arafa- 
tas — ne, jis jau miręs, dabar ten yra naujas, kuo jis vardu, 
reikėtų dažniau paskaityti laikraštį. Sunkiausia rasti tam 
laiko: jau šeštadienio vakaras, o aš vis dar per darbus ne- 
prisikasiau iki praėjusio sekmadienio laikraščio, nes reika- 
lą dar labiau apsunkina daugybė šiais laikais leidžiamų 
priedų. Vargšai mažieji laikraščių išnešiotojai, nežinau, 
kaip jiems pavyksta atitempti juos keliuku: auginame 
kartą su iškrypusiais stuburais. Maniau, kad Nikolas 
nemėgsta Kito už tai, kad jis gėjus, pradžioje gal taip ir 
buvo, - tačiau Nikolas ne toks, jis nei rasistas, nei seksis- 
tas, nei homofobiškas ar kitoks, nors, jei kalbėsime apie 

pagrindus, nuo auklėjimo niekur nepabėgsi. Bet reikalas 
ne tas, iš tikrųjų, visiškai ne tas... 

— Mela, koks nuostabus kvapas, - sako Liza, stumdama 
viršutiniąją virtuvės durų dalį. Šaltas lapkričio vėjo gūsis į 
tvankią virtuvės šilumą įneša laužų ir pūvančių lapų kva- 
pą. Liza siekia ranka atkabinti durų apačią ir išmintingai 
pasitraukia iš kelio, kai Sofi ir Evė puola pro ją į vidų nu- 
sivilkdamos striukes, sviesdamos kuprines ir mesdamos 
ant žemės priešpiečių dėžutes. 

— Labas, Kitai. Oho, niamniam, šokoladas ir apelsinai, 
ar kepi kažką kalėdiška? 

Paimu tešlos maišymo dubenį iš elegantiškų Kito ran- 
kų ir sugramdau gražią lipnią šokoladinę tešlą į kepimo 
skardą. 

— Rytoj tai bus gimtadienio tortas, skirtas Nikolui ir 
Metenei, nors šioje gamybos stadijoje kepinys panašus į 
kalėdinį. 

— Oi, atpjausi man gabalėlį. Ne, ne, ne, persigalvojau, 
nereikia, iki Kalėdų turiu laikytis dietos. - Ji varvina seilę 
žiūrėdama į nuotrauką atverstoje kepimo knygoje ir atrodo 
kaip tikra badaujanti Viktorijos laikų našlaitė, prispaudusi 
nosį prie pyragaičių vitrinos. — Bet taip gundo. Jau tuoj Kalė- 
dos, sausio mėnesį aš ketinu laikytis South Beach dietos, toks 
mano naujametis pasižadėjimas. Tai gal vieną gabalėlį. 

— Vienas gabalėlis Nikolui, vienas gabalėlis Metenei, — 
murkia Kitas. 

Liza sutrinka. Kitas veikia moteris, net jeigu jos Žino, iš 
kur pučia vėjas lovos prasme. Kol kas dar nesuvokiau, ar 
taip yra todėl, kad jis joms atrodo beviltiškai patrauklus — 
sunku būtų galvoti kitaip, jo aštrūs skruostikauliai, Restau- 
racijos laikų garbanos - ar todėl, kad jis toks nedorai dvi- 
prasmiškas, jog jį matydama negali nepagalvoti apie seksą. 


— Nesuprantu, Mela, kaip išlieki tokia liekna, - skun- 
džiasi Liza. - Kaip neteisinga. Gamini tokį nuostabų mais- 
tą, o tebesi laiba kaip Žarsteklis. 

- Šeimyninis gyvenimas, - atsakau ir beveik nejuokauju. 

— Man nepadeda lieknėti, - atsidūsta Liza. 

Ji godžiai apžiūrinėja meduolinių Žmogučių pulką, ku- 
riuos anksčiau iškepiau mokyklos Kalėdų šventei ir palikau 
vėsti ant grotelių. Brangioji Liza. Jos visas gyvenimas eina 
kaunantis epiniame mūšyje su pagunda, nes ji su nežabota 
aistra garbina maistą, visokį maistą, bet yra Žiauriai pa- 
smerkta nešioti ant savęs kiekvieną suvalgytą kąsnelį. Ašją 
labai myliu, bet jai reikia tenkintis, kaip šelmiškai pareiškė 
Kitas, motiniškais klubais, įspraustais į sudėvėtas jojimo 
kelnes, tenkintis plačiu, atviru veidu su rausvais kaip du 
blizgantys obuoliukai skruostais ir šiltesne už visų kitų 
širdimi. Mes pasikeisdamos vežiojame vaikus į mokyklą, 
aš nuvežu iš ryto - dvi savo vyresnėles ir jos vienturtėlę, — 
pirma dar užvežusi į stotį Nikolą, o Liza parveža jas po 
pietų, tada, kol Metenė miega, aš galiu užrašyti kelis savo 
receptus naujajai knygai. Taip yra teoriškai. 

— Oi, turiu skubėti, — šūkteli Liza, dirstelėjusi į savo 
stambų laikrodėlį su odiniu dirželiu. - Ketvirtą valandą 
Chlojai jojimo pamoka, po poros savaičių vyks lenktynės. 
Iki, Kitai. Mergaitės, pasimatysime rytoj. 

Sofi ir Evė kaltai šokteli, jų burnos pilnos meduolinių 
žmogučių, kuriuos jos susigrūdo vienu kąsniu kaip kokios 
žmogaus pavidalo smauglės. Nesidrovėdama nukeliu liku- 
sius Žmogiukus toliau nuo jų, jos entuziastingai atsisvei- 
kina su Liza, aptėkšdamos trupiniais ir seilėmis tamsiai 
rudą zomšinį Kito švarką ir labai aptemptus rudus džin- 
sus. Nėra ko stebėtis, kad vargšė Liza nežinojo, kur dėti 
akis. Pagal jo džinsų ankštumą galima nuspėti jo religiją. 

— O Dieve, kokios negeros mergaitės. - Kitas raukosi ir 
braukia nuo savęs trupinius. 

— Taip tau ir reikia, puošeiva, - atkertu aš. 

Mergaitės kikena. Jos garbina Kitą, kuris, nepaisant 
pozavimo, yra nepaprastai geras krikštatėvis, ir neabejoju, 
kad supažindins jas su visokiomis maloniomis ydomis, to- 
kiomis kaip rūkymas ar kortos, kai tik jos paaugs tiek, kad 
jis galės vežtis jas į Londoną be manęs. 

— Šiandien radau katę, bet ji buvo negyva, - paskelbia 
šešiametė Evė. 

Vos susilaikau nenusipurčiusi. 

— Iš kur Žinai, kad ji buvo negyva? 

— Nes aš ssstelėjau jai į ausį, bet ji nesujudėjo, - atsa- 
ko Evė. 

— Ką padarei? 

— Na, žinai, - aiškina ji nekantriai. - Pasilenkiau ir pa- 
sakiau: „Ssst!“, o ji nesujudėjo. 

Mudu su Kitu žviegiame iš juoko. Evė piktai Žiūri tai 
į vieną, tai į kitą ir giliai įsižeidusi drožia iš kambario. 
Devynerių metų sulaukusi Sofi gal ir yra pritrenkiančios 
išvaizdos —- tankūs rusvi plaukai, didžiulės juodos kaip 
slyva akys ir rusva kaip karamelė oda, gauta per itališ- 
kas mano tėvo šaknis, - bet jaučiu, kad keistuoliškas Evės 
gyvenimo aiškinimas paliks nemažai sudaužytų širdžių, 
kai ji paugės. 

Aną mėnesį girdėjau, kaip ji murma ruošdama mate- 
matikos namų užduotis prie virtuvės stalo: „Prie dviejų 
pridėsiu penkis - bus sumauti septyni. Prie keturių pridė- 
siu vieną — bus sumauti penki...“ 

Išsigandusi paklausiau, ką ji daro. 

— Matematikos užduotis, — atsakė Evė ramiai. 

— Ar mokytoja šitaip jus mokė? - aikteliu aš. 

— Žinoma. Prie trijų pridėti tris... 

Kitą dieną įžengiau į klasę ir pareikalavau ponios Ke- 
ler paaiškinti, ko ji moko mano vaiką. Kai pasakiau, ką Evė 
kalba, ji taip juokėsi, kad net turėjo atsisėsti. 

— Aš juos mokau šitaip, - paaiškino ponia Keler. - Prie 
dviejų pridėsim du, suma bus keturi. 

Kitas jau patraukia savo ilgą, liauną kūną nuo stal- 
viršio, nes aš atsipjaunu nuo pynės svogūną ir rengiuosi 
smulkinti jį mergaičių ravioliams. 

— Ką aš sutikau daryti šįvakar? - klausia jis nerangiai. 

— Pabūti su vaikais. Branguti, juk neprieštarauji. Tai tik 
Vilio Fišerio išleistuvės, aš pažadėjau Nikolui dalyvauti ir, 
žinoma, visai pamiršau. Metene, išimk gražiąją dėdės Kito 
kepurę iš šiukšliadėžės. Dabar man liko valanda susiruoš- 
ti, rasti ką apsivilkti, spėti į traukinį... 

— Pamiršk apie pintas bandeles ar ką tu ten ketinai 
kepti, - griežtai sako Kitas ir ima svogūną man iš rankų, — 
tuojau pat nešk savo smagų užpakaliuką į viršų ir šok į 
vonią. Aš paruošiu mergaitėms arbatą. Sofi, Eve, - mano 
vidurinioji dukra grįžta į virtuvę su katinu Halibutu glė- 
byje, visai pamiršusi pyktį, - ko norėtumėt, kad dėdė Ki- 
tas paruoštų prie arbatos? 

— Picos! - šaukia Sofi. 

- Šaldytos! Iš dėžutės! - priduria Evė. 

— Nuostabu, - nepatenkintas murma Kitas. 

Kokia pažįstama situacija. Tai vienas iš nekintamųjų 
motinystės faktų: sunaudotas laikas ir pastangos gami- 
nant vaikams valgį atvirkščiai proporcingas entuziazmui, 
su kuriuo vaikai tą valgį sutinka. Gali triūsti virtuvėje va- 
landų valandas, ruošdama ko nors maistingo ir skanaus, o 
jie stumdys tą valgį lėkštėse, kol jis atauš ir sustings taip, 
kad net šuo jo nenorės. Bet jausdama kaltę įmesk į orkaitę 

šaldytų vištienos pirštelių ir vingiais apipjaustytų bulvy- 
čių, ir jie kliedės apie tai savaitę. 

Bėgu į viršų ruoštis. Neturiu laiko atpalaiduojančiai 
burbulinei voniai, kurios taip norėčiau, - neturiu tiek lai- 
ko nuo tada, kai gimė Sofi, - net neturiu laiko laukti, kol 
karštas vanduo tingiai atitekės per vamzdžių raizgaly- 
nę iš cisternos namelyje ir pradės bėgti per užkalkėjusią 
dušo galvutę vonioje, nes ta jo kelionė laiko ir sudėtingu- 
mo atžvilgiu maždaug prilygsta raliui Paryžius - Dakaras. 
Todėl tik greitai nusimetu drabužius ir ryžtuosi palįsti po 
šaltu kaip ledas rimbu, kuris mūsų namuose atstoja dušą. 
Šešių šimtų metų senumo kaimo namas šiaudiniu stogu, 
stovintis ant dviejų akrų žemės kvapą gniaužiančiame 
gražiame Viltšyro kaime, yra romantiškas ir nuostabus, 
kupinas istorijos ir žavesio, ir, aišku, vos Nikolas jį pama- 
tė — jis ieškojo namo, kai buvau ką tik pradėjusi lauktis 
Evės, - mes būtinai turėjome jį nusipirkti, dėl to nekilo 
klausimų. Bet namas nepraktiškas. Perpildytos pamazgų 
duobės ir atviri elektros laidai nėra nei romantiška, nei 
žavu, bet pasitaiko akimirkų — niekada atvirai neprisipa- 
žinčiau, nes Nikolas jaustųsi pažemintas, - kai aš noriu 
turėti naujintelaitį vulgarų raudonų plytų namą su mo- 
derniausia vokiška matinio plieno įranga. 

Gūžčiodama po šalta srove trinu kieto muilo gaba- 
lu savo pašiurpusią odą, o krūtis nuo žąsies odos galiu 
atskirti tik pagal tai, kad jų yra raukšlėti rudi speneliai. 
Tuščiai stengiuosi gerai išsimuilinti, kol suvokiu, kad savo 
liesą užpakalį trinu ne muilu, o tinko gabalu, kuris vėl 
nukrito nuo lubų. 

Kai baigiu trinktis plaukus - paprasčiausiu vonios putų 
skysčiu, nes ta bjaurybė Sofi vėl nukniaukė labai brangų 
šampūną, kurį Kitas padovanojo man praėjusį gimtadie- 

nį, - mano lūpos jau mėlynos, pirštus daigsto nuo šalčio 
ir aš jaučiuosi kaip Šekltono Antarktidos ekspedicijos 
narė. Mano prakeiktieji plaukai susisuks kaip afrikietės, 
jei džiovinsiu juos džiovintuvu, o kadangi jau po penkių, 
tai neturiu laiko leisti jiems išdžiūti savaime šalia Aga vi- 
ryklės — virtuvė yra vienintelė šilta patalpa name, - kaip 
darau paprastai. Turėsiu rizikuoti išeiti į šaltą lapkričio 
vakarą šlapia galva; aš tikrai mirtinai peršalsiu, pasigau- 
siu abiejų pusių plaučių uždegimą, pleuritą ir džiovą, bet 
tik aš pati kalta, kad pamiršau vakarėlį. 

— Nieko nesakyk, - įspėju Kitą lėkdama laiptais žemyn, 
jau apsivilkusi saugia, bet neįdomia juoda suknele, kurią 
turiu nuo keturiolikos metų, — nėra laiko svarstyti, bus 
taip, kaip yra. 

— Tikrai? 

— Nesakyk nė žodžio, ačiū. 

Dosniai apdalinu bučiniais mergaites, metu į krepšį 
raktus, pinigus ir lūpdažį ir ropščiuosi į Nikolo merse- 
desą, tada ropščiuosi atgal ir einu paimti drėkintuvo su 
monograma, nupirkto Viliui Fišeriui dovanų. Man ne- 
patinka važiuoti Nikolo automobiliu, visada labai bai- 
minuosi apdaužyti, ir nors jis toks nuostabus, saugus ir 
didžiulis — atrodo, kad vairuoju prabangų tanką, - Ži- 
nau, kad net mažiausias įbrėžimas atsieitų mums šimtus 
svarų. Geriau jaučiuosi važiuodama savo senuoju volvo, 
jis daug atlaidesnis. Kiekvienas menkiausias įlenkimas 
ant jo šonų pasakoja savo istoriją, jis tarsi metalinis fo- 
toalbumas. Labai liūdėsiu, kai reikės su juo atsisveikin- 
ti. Bet volvo kol kas pas Džindžerį, todėl turiu važiuoti 
mersedesu, o jame - buvau pamiršusi - sėdynės šildomos, 
kokia palaima, bent dabar mano užpakalis sušils prieš 
lipant į traukinį. 

Kai susipažinau su Nikolu, aš net nemokėjau vairuo- 
ti. Sulaukusi dvidešimt ketverių vis dar trankiausi po 
Londoną senu nutrintu dviračiu, kurį mano mama Lui- 
za atidavė man, kai nusekiau jos pėdomis į Edinburgą; 
nors Luiza mokslų nebaigė, iškrito antraisiais metais ir su 
draugu (kuris, žinoma, iš pradžių gavo diplomą, o tada 
prisidėjo prie gėlių vaikų) išvyko į Kaliforniją „ieškoti sa- 
vęs“. Vaikinas pabuvo su ja tik kol ji ėmė lauktis mano 
sesers ir išdrožė namo visą gyvenimą dirbti apskaitinin- 
ku Ešere, ojo trumpas flirtas su nevaržoma mergina buvo 
griežtai nutrauktas. Luiza, nė kiek nesutrikusi dėl tokio 
dezertyravimo, įsijungė į Kalifornijos lesbiečių bendriją ir 
Kleo gimdė baseine, o seserys stovėjo aplinkui ir giedojo 
„Kumbaja“. Po kelių mėnesių ji vėl mikliai pastojo — „les- 
bietiškumas nekabino, o kai mes visos sirgome mėnesinė- 
mis, susikaupusių hormonų kiekis darėsi mirtinas“ — nuo 
ką tik iš Florencijos atvykusio padavėjo, o tas labai darky- 
ta anglų kalba bent jau pasisiūlė ją vesti. Luiza švelniai pa- 
dėkojo jam už jo gerumą, mandagiai, bet tvirtai atsisakė ir 
grįžo namo į Solsberį, kad pagimdytų mane Stounhendže; 
ne tikrąja prasme - dideliam jos nusivylimui, net hipiš- 
kiausiame aštuntajame dešimtmetyje jai nebūtų to leidę, — 
o tik mažoje kaimo ligoninėje netoliese. 

Kartą, netrukus po to, kai susipažinau su Nikolu, pa- 
klausiau mamos, kodėl ji grįžusi nebeištekėjo, ir tikėjausi 
išgirsti kokį pompastišką, Žermenai Grier būdingą šūks- 
nį apie santuoką kaip patriarchalinio savininkiškumo iš- 
raišką (prieš jai atsižadant savo pažiūrų, ir mama niekada 
jai už tai neatleido), bet mama atsakė: „Tau atrodo, kad 
santuoka — tai tik tu ir jis, —- kalbėjo Luiza stebeilydama 
į mane. — Bet taip nėra, tai ne dviejų Žmonių romantinis 
ryšys. Susituokdama prisiimi daugybę kitų Žmonių, visą 

tinklą, su jų problemomis, baimėmis ir sunkumais. To aš 
niekada nenorėjau. Žinojau, kad neturėsiu kantrybės. No- 
rėjau, kad būtume tik mes.“ 

Tada supratau, kad menkai pažįstu savo mamą. 

Bet visiškai, tikrąja Žodžio prasme, nepažinojau savo 
tėvo. Iš Roberto - Luiza neįsidėmėjo jo pavardės - aš paveldė- 
jau nesuvaldomus plaukus ir neįveikiamą potraukį gaminti 
maistą, kurį pajutau pirmą kartą paėmusi į ranką šaukštą. 
Šį potraukį gavau tikrai ne iš motinos - Luizai darosi baisu, 
kai paprašau jos atidaryti skardinę pupelių. Nėra ko stebėtis, 
kad esu tokia liesa, vaikystėje būdavau neprivalgiusi; mo- 
kymasis gaminti maistą buvo ne tik mano genetinis pavel- 
das, bet ir instinktas išgyventi. Jei būtų buvusi mano valia, 
būčiau pabėgusi iš namų vos septynerių, tapusi kulinariniu 
mažojo būgnininko ekvivalentu ir siekusi aukštumų virtu- 
vės ranguose, pradėdama nuo puodų šveitėjos, pakildama 
iki padažų gamintojos ir vėliau, jeigu labai pasisektų, jeigu 
dirbčiau daugiau valandų negu jaunesnysis gydytojas, - iki 
virtuvės šefės. Tada bent būčiau sočiai pavalgiusi. Bet lai- 
kydamasi tėvams būdingo dviveidiškumo - daryk ne taip, 
kaip aš darau, daryk taip, kaip aš sakau, - Luiza nė girdėti 
nenorėjo apie tai, kad galėčiau anksti palikti mokyklą. Ji pati 
užpildė anketas stoti į Edinburgą. Jausdama, kad būtų labai 
negražu, jei antra Sendalų moterų karta nusigręžtų nuo ga- 
limybės įgyti universiteto išsilavinimą, aš užbaigiau mokslą 
ir gavau diplomą. Nors mano plunksna pareigingai skrebi- 
no Čoserio, Bairono ir Natanielio Hotorno kūrinių analizes, 
protas svajojo apie tobulą suflė ir apie olandišką sūrį, kuris 
nesutyžta net labiausiai prigaravusioje virtuvėje. 

Po trijų nuobodžių metų aš pagaliau įžengiau į moti- 
nos ryškiai raudoną sveikatingumo kambarį viršutiniame 
mūsų namo Izlingtone aukšte, mojuodama egzaminų re- 

zultatais ir šaukdama: „Užbaigiau, gavau geriausius pažy- 
mius, ar dabar galiu vykti į kulinarijos mokyklą?“ 

Luiza iš plokščios padėties grakščiai pakeitė pozą į 
kobros, tada į vaiko ir, prispaudusi veidą prie jogos patie- 
saliuko, pasakė: „Svarsčiau, kada išdrįsi paklausti.“ 

Tačiau kulinarijos mokykloje supratau, kad į mamą esu 
panaši labiau, negu maniau. Laimė, ne maisto gaminimu, 
čia man sekėsi lengvai - dažnai pagalvodavau, kad aname 
gyvenime tikriausiai buvau virėjas: gal Napoleono, o gal 
kokio nors Rytų monarcho, - bet savo požiūriu į sumautas 
taisykles ir instrukcijas, kurios tave supančioja ir prislegia 
ir kurios, kaip man atrodė, trukdo daryti ką nors nauja ir 
kūrybiška. Negalėdavau susilaikyti nepasišaipiusi iš ribo- 
tų programų, kurių pagrindinis tikslas, regis, buvo pamo- 
kyti riebuiles, be vaizduotės merginas su Alisos kaspinė- 
liais ir perliukais, kaip per skrandį rasti kelią į tinkamo 
jaunuolio širdį. Po dviejų semestrų aš išėjau ir persikėliau 
gyventi pas Kitą ir jo naujausią draugą, į ryklį panašų bir- 
žos verteivą negyvu žvilgsniu. 

— Dėl Dievo meilės, ką iš tikrųjų nori veikti? - klausė Ki- 
tas vieną vakarą, kai ryklys dirbo iki vėlumos, o aš variau 
Kitą iš proto verkšlendama - ir vėl - dėl bjauria netvarka 
paversto savo gyvenimo. 

— Tu žinai, ką aš noriu veikti, - pasakiau suirzusi, - kar- 
toju tau nuo darželio laikų. Atidaryti savo restoraną. 

— Tada buvai trejų metų. Maniau, kad subręsi ir pamirši 
vaikiškus norus. 

— Tu irgi buvai trejų. Tu nepamiršai. 

— Vaidyba yra kas kita... 

— Nematau skirtumo. 

— Nesėdėk patempusi lūpą ir liaukis būti tokia išlepėlė. 
Vaidyba yra visai kas kita, ir tu puikiai žinai, nes vaidin- 

damas dar gali turėti ir savo gyvenimą. Ar tu bent įsivaiz- 
duoji, ką iš tikrųjų reikštų atidaryti restoraną? - klausė Ki- 
tas. - Trys ketvirtadaliai naujų restoranų sužlunga pirmais 
metais. Dirbtum mažiausiai aštuoniasdešimt valandų per 
savaitę be laisvų vakarų, be atostogų, be akimirkos savo 
laiko, ir tokioje šakoje, kurioje malasi daugiausia narko- 
manų, pralenkia nebent dantistų kabinetai... 

— Dantistų? 

Jis numojo ranka. 

— Ne tai dabar svarbu. Kiti virtuvės darbuotojai nekęs 
tavęs vien už tai, kad ten būsi. Pusė vyrų, dirbančių resto- 
ranų versle, yra įsitikinę, kad nuo moters buvimo virtuvė- 
je surūgsta padažas. Prie tavęs būtų seksualiai priekabiau- 
jama nuo ryto iki vakaro. 

— Gerai, gerai, - nutraukiau aš jį. - Aš žinau, Kitai. Bet 
tu klausei... 

— Turi aukščiausią anglų kalbos įvertinimą, gamini 
maistą kaip angelas. Tau reikėtų, mano meile... - kalbėjo 
Kitas, o jo akys sužibo tikėjimo skelbėjo aistra, kurią paži- 
nojau ir kurios baiminausi. - Neįsivaizduoju, kodėl nepa- 
galvojome anksčiau, bet, brangioji Mela, tu turėtum rašyti 
virimo knygas. 

Kai Kitą apsėda kokia mintis, jis tampa panašus į šunį, 
siekiantį sultingo kaulo. Jam primygtinai reikalaujant ir 
labiau norėdama, kad jis paliktų mane ramybėje, aš surin- 
kau savo geriausius receptus į ploną brošiūrėlę, papuošiau 
blizgančiomis nuotraukomis — jas padarė vienas laisvai 
samdomas fotografas, užėmęs akcijų ryklio vietą Kito 
miegamajame su besisukančiomis durimis — ir įteikiau 
agentui, kurį Kitas iš akies parinko iš Writer's Handbook, 
tvirtai tikėdama, kad brošiūrėlė bus atmesta ir parkeliaus 
paštu negailestingai išjuokta. Bet, mums abiem nežinant, 

Kito parinktasis agentas atsivertė mano įteiktąją brošiūrėlę 
praėjus dešimčiai minučių po priešpiečių su leidėja, kuri 
dvi valandas malė apie skylę, atsiradusią jos būsimajame 
sąraše, nes jų garsusis virimo knygų autorius — dažnai 
minimas, turintis savo TV laidą ir išmanantis apie stalo 
įrankius - pabėgo į Gvatemalą su padažų virėja ir dideliu 
avansu, neįteikęs seniai atidėlioto ir vis skubiau reikalin- 
go rankraščio. 

— Įžvalgumas yra per menkai vertinamas. Mano 
mama sakydavo, kad geriau gimti laimingai negu pro- 
tingai, nors, - pridurdavo ji, - geriausia būtų gimti tokiai 
ir tokiai. 

Sulaukusi dvidešimt dvejų jau turėjau sutartį trims 
knygoms ir nedidukę svečio vietą visiškai naujame pa- 
lydoviniame kanale, o kai mano pirmoji knyga buvo pri- 
pažinta geriausia The Times bestselerių sąraše, buvo netgi 
kalbama, kad po metų kitų galėčiau turėti savo televizijos 
laidą. Visa tai buvo taip nauja, ėjosi kaip sviestu patep- 
ta, bet tada sutikau Treisį ir kurį laiką visa kita tapo ne- 
besvarbu. Buvo taip nuostabu, kad sunku įsivaizduoti; o 
paskui, žinoma, viskas supliuško, liko tik tamsi, siaubinga 
sumaištis. Kitas ištraukė mane iš jos ir pasakė, kad priva- 
lau ją įveikti, jis privertė mane grįžti prie darbo, kai man 
norėjosi tik įrėplioti į lovą ir niekada nebeišlipti, o širdis iš 
sielvarto pridžiūvo prie šonkaulių. 

Ir tada, žinoma, sutikau Nikolą. 

Aš stoviu ant restorano slenksčio, persimetu krepšį ant 
kito peties ir dairausi Nikolo, laukdama gerai pažįstamo 
dilgtelėjimo pamačius jo aiškius, lyg iškaltus bruožus - net 
dabar, po dvylikos metų, — to paties keisto sukrečiančio 
žinojimo, kurį pajutau, vos jį pamačiusi Kovent Gardene: 
jaudinančio tikrumo, kai nekyla nė šešėlio abejonės, kad 

jis yra Tas. Mielasis Nikolas, toks aukštas, gražus ir gar- 
bingas; toks seksualus, geidulingas ir pats to nežinantis. 

Kaip gera būti viduje, pabėgti nuo šalčio. Kur Nikolas? 
Traukinyje iš Solsberio buvo labai šalta, o taksi iš Peding- 
tono stoties ne ką šilčiau. Neįsivaizduoju, kodėl Luiza iš- 
vyko iš Kalifornijos. 

Padavėja atkišo man taurę baltojo vyno kažką murmė- 
dama apie mano batus. Kur pasidėjo Nikolas? Ačiū Dievui, 
traukinys šiek tiek vėlavo, kitaip nebūčiau spėjusi, bet vė- 
lavo ne tiek, kad Nikolas jau būtų išėjęs. Jis kažkur yra. Ži- 
noma, jei teisingai nugirdau restorano pavadinimą. Būtų 
ne pirmas kartas. 

Naršau po krepšį ieškodama voko, ant kurio užsirašiau 
restorano pavadinimą, ir pusė krepšio turinio pabyra ant 
grindų. Padavėja vis dar kiša man taurę vyno ir tenka ją 
paimti; tebenaršau po krepšį ir viskas baigiasi tuo, kad di- 
džiąją vyno dalį užsipilu ant savęs. Ačiū Dievui, ant šitos 
suknelės nieko nesimato, nes, auginant tris vaikus, ji paty- 
rė ir blogesnių dalykų. Po galais, kur tas Nikolas? O varge, 
servetėlė buvo naudota... 

- Jūsų batai, - vėl šnypščia mergina. 

Galiausiai dirsteliu žemyn ir pamatau, kad Kitas, tik- 
riausiai tyčia, leido man išeiti iš namų avint rausvomis 
kilpinio audeklo šlepetėmis. Koks kiaulė. Prismaugsiu jį, 
tada paleisiu, atgaivinsiu, kad turėtų sąmonę ir matytų, 
kaip deginu jo vidurius... arba ne, duosiu jam prižiūrėti 
Metenę jo namuose. 

Nepakęsiu, kad ši pritrenkianti mergina - aiškiai ne pa- 
davėja, jos batai per brangūs ir per aukštais kulnais - ma- 
tytų mane pažemintą. Ji tokia graži, protinga ir švari, ir 
aš neabejoju, kad ji priskyrė mane prie tų, kurios jau per 
sprindį nuo senatvinės silpnaprotystės. 

Apsimestinai lengvabūdiškai šypteliu. 

— Ak, taip. Bent lietus jų nesugadino. 

Nerupestingai sukišu šlepetes į krepšį, tarsi nuolat tai 
daryčiau. Tiesą pasakius, ir darau. Žinoma, neaviu rausvo- 
mis šlepetėmis, kai vykstu į išleistuvių vakarėlį Londone, 
tai netgi man yra netvarkingumo riba, bet esu traiškoma, 
kai susiduria du mano pasauliai - maitinančios motinos 
žemės ir karjerą darančios žmonos. 

Nors karjeros čia daug mažiau, negu galima tikėtis, ir 
tai natūralu, kai turi tris vaikus. Knygų įteikimo terminai 
kažkaip praslysta pro pirštus kaip kiaušinio tryniai. Neįsi- 
vaizdavau, kad bus taip sunku bent neatsilikti. 

Staiga šalia atsiranda Nikolas, išblyškęs ir susijaudinęs. 

— Melinša, kur, po galais, užtrukai? Jau pusė devynių, 
Vilis jau visą valandą teiraujasi tavęs! Kas tave užlaikė? 

— Eismas, - atsakau, nustebinta jo trūkčiojimo. 

— Sakiau tau leisti... tiek to. Jei jau esi čia, pradėk ben- 
drauti. 

— Jau pradėjau, brangusis, kalbėjausi su ta žavia mergi- 
na - koks puikus kostiumėlis, aš nemėgstu šartrezo, kalbu 
apie likerį, bet spalva nuostabi, ji labai dera prie gelsvų 
plaukų, kaip sumanu, beje, kuo tu vardu? 

— Sara Kaplan, - sako ji. 

Ji tikrai pritrenkianti mergina: nėra tradiciškai graži, to 
neleidžia nosis, bet kažko joje esama, geidulingumo, že- 
miškumo. Jai, kvailelei, turėtų būti baisiai šalta, vilkint 
tuo plonyčiu drabužiu, tačiau ji dar per jauna suvokti, kad 
tokiai gražiai ir gyvybingai, kokia ji yra, nereikia tonos 
makiažo ir trumpų sijonėlių dėmesiui patraukti, į ją grę- 
žiotųsi net jeigu ji vilkėtų šiukšlių dėžės įklotu ir būtų už- 
sidėjusi skrybėlę su apvaliu plokščiu dugnu. 

Aš šypsausi. 

— Ak, taip, Sara. Nikolai, kaip matai, aš bendrauju, kal- 
buosi su Sara, ji maloniai pasiūlė man išgerti, jau ketinau 
eiti ieškoti tavęs ir Vilio, o tu pats priėjai... 

Jaučiu, kaip iš Nikolo bangomis liejasi įtampa. Neįsi- 
vaizduoju, dėl ko jis taip neteko galvos, juk ne dėl manęs, 
tikriausiai kas nors darbe; bet taip nepanašu į jį, paprastai 
jis toks susitvardantis. Tas bruožas ir pritraukė mane prie 
jo, tas absoliutus žinojimas, kas jis yra ir kur stovi, - ne 
visada teisus, žinoma, bet vis tiek įsitikinęs. Nikolo klodų 
yra daugiau, negu jis žino, bruožų, kurie, tikėjausi, iškils į 
paviršių santuokoje, bet dabar tai nesvarbu, mes tebesame 
geriausi draugai, geriausi meilužiai, laimingesni už dau- 
gelį šių laikų porų. 

Imu jį už rankos ir vedu prie jo kolegų, raminamai 
šnibždėdama niekus jam į ausį, glostau jį jausmais, minti- 
mis ir net ranka, kai stovime kalbėdamiesi ir juokdamiesi 
su Viliu, ir galiausiai jis mane apglėbia, priglaudžia, ir aš 
jaučiu, kaip jis šalia manęs atsipalaiduoja, bet ne tiek, kad 
visai dingtų tas vos apčiuopiamas pavojaus jaudulys. 

Suvokiu, kad dabar ne laikas pranešti, jog Treisis grįŽ- 
ta į Solsberį. 


Nikolas 


Pabundu iš sapno apie blyškias, laibas galūnes ir auksi- 
nius kaip šiaudai plaukus, erekcija išbrinkusi, nuo jos man 
skauda sėklides. Lauke dar tamsu, šviečia tik akį rėžian- 
čios kalėdinės lemputės, kurias Evei reikalaujant pakabi- 
nome išilgai pakraigių, ir dėl šito vulgaraus užkrečiamo 
amerikietiško vaizdo aš rizikavau gyvybe ir galūnėmis, 
lipdamas kopėčiomis, pasiskolintomis iš langų valytojo. 

Braukiu delnu per šiltą įlinkį nuo Melos pečių iki klu- 
bų, delnu švelniai suimu jos užpakalį. Mano didysis pirš- 
tas vinguriuoja tarp jos kojų, glosto švelnius gaktos plau- 
kus ir įslysta į kviečiančią drėgmę. Mela nereaguoja, bet iš 
to, kaip keičiasi jos kvėpavimas, aš žinau, kad ji nemiega. 

Aš prisislenku arčiau, peniu liesdamas jos nugaros apa- 
čią. Švelniai randu jos klitorį ir pagreitinu piršto judesius 
ir spaudimą, o kita ranka per jos petį siekiu krūtų. Mela 
kažką neaiškiai sumurma ir apsiverčia ant pilvo, atimda- 
ma iš manęs krūtis ir tarpukojį. 

— Nikolai... 

— Viskas gerai, nesijaudink, turime laiko. Dar nėra nė 
šešių. 

Pasislinkęs lovoje, aš paslepiu veidą tarp jos menčių ir 
liežuviu suku mažus ratus, pradėdamas nuo stuburgalio 

ir slinkdamas prie tarpkojo. Saldu kaip levandų medus, 
kurį ji surenka iš mūsų avilių kiekvieną birželį. 

Pasikėlęs ant šlaunų, liežuvį pakeičiu standžiu peniu 
prie jos iš užpakalio. Mela sujuda lovoje po manimi ir ap- 
siverčia ant nugaros, svetingai praskėtusi lieknas kojas 
ir mieguistai šypsodama man. Jai patinka ankstyvo ryto 
seksas, patinka mums abiem. Atsibusti šiltam, susijaudi- 
nusiam, ištirpti vienas kitame - nėra geresnio būdo dienai 
pradėti. Mela traukia mane prie savęs, bet aš vėl prade- 
du iš toliau, atverdamas ją kaip prinokusią figą. Jaučiu jos 
nekantravimą, kai įsitempia šlaunys. Jos drėgmė drėkina 
man smakrą, lyg kąsčiau prinokusią kriaušę. 

Mano penis tvinkčioja, kai guluosi ant jos. Jis baksnoja 
jai tarpukojį ir įslysta, mėgaudamasis jos stangriu, drėgnu 
gniaužtu. Jos mažos krūtys trinasi man į krūtinę. Ašjudinu 
klubus ir lendu giliau į ją, jausdamas, kaip pažįstamas karš- 
tis pereina kūnu iki penio, o prakaitas sulipdo mūsų odas. 
Mano pėdos atsiremia į kojūgalį, o galvūgalis kaip timpa- 
nas daužosi į sieną. Karštis=—noras=būtinumas-noras... 

Sara. 

Dieve, negi garsiai ištariau jos vardą? Baimingai dirs- 
teliu į žmoną. Jos veido išraiška romi ir nesusirūpinusi, to- 
kia kaip visada. Ačiū Dievui. Bet vis tiek. 

Susmunku prie Melos ir mane užlieja palengvėjimas 
ir gėda. Ne savo Žmonos ilgus, tamsius garbanotus plau- 
kus mačiau išsidraikiusius ant pagalvės, bet Saros trum- 
pai kirptą šiaudų spalvos galvutę. Net bučiuodamas Melos 
aukštas, rusvas mažas krūtis, mintyse slėpiau galvą raus- 
vame, minkštame tarpe tarp Saros krūtų. 

Nuo tos akimirkos, kai ta prakeikta moteris įžengė 
į mano kontorą, aš negaliu išmesti jos iš galvos. Tai jau 
daugiau negu refleksyvaus, greito, sveiko patino seksu- 


alinis susidomėjimas, kai patraukli patelė pereina jam 
taką. Šis jausmas visa apimantis. Kur bežiūrėčiau, matau 
Sarą. Jaučiu, kad kraustausi iš proto. Juk nesu įklimpęs 
į nelaimingą santuoką ir neieškau meilės ryšių; brangus 
Dieve, šito man mažiausiai norėtųsi, nes jeigu kas Žino, 
kiek žalos pridaro neištikimybė, tai aš Žinau geriau. Jėzau, 
aš myliu Melą. Besąlygiškai. Nėra abejonės. Saros aš net 
nepažįstu. 

— Buvo gera, - sako Mela, glostydama man plaukus. — Vėl. 

- Artu... 

— Ne. Bet nesvarbu. 

— Svarbu, tikrai svarbu. Leisk man... 

Ji atmeta mano ranką. 

— Tu mielas, Nikolai, bet palaukime vakaro. Jau grei- 
tai sukils vaikai, ir mums reikia keltis. Šivakar mergaičių 
Kristaus gimimo vaidinimas, man dar reikia prisiūti bliz- 
gučius laumžirgiui ir priklijuoti sparnus pterodaktiliui. 

Aš saugiai pasineriu į namų reikalus, jų patogiose, pa- 
žįstamose klostėse slepiuosi nuo kitų, nerimą keliančių 
minčių. 

— Tiesa, jau seniai vaidinau Baltazarą mokyklos sceno- 
je, - sakau lipdamas iš lovos, - bet esu įsitikinęs, kad pie- 
menys nesaugojo savo bandų susėdę ant žemės, kol ptero- 
daktilis pleveno jiems virš galvų. Juk jis būtų sulesęs visą 
bandą. - Tvirtai susirišu mėlyno chalato juostą ir ruošiuosi 
bėgti šaltu koridoriumi į vonią. - Nesu įsitikinęs, ar ten 
buvo ir laumžirgis. 

— Džiaukis, kad Kūdikėlis Jėzus tebegauna vaidmenį, — 
sako Mela, —- bet po pernykštės nesėkmės su Chloja Va- 
šington ir trimis šeško jaunikliais, dabar į prakartėlę gul- 
dys plastikinę lėlę. 

Tyliai nusikeikiu, užmynęs ant „Lego“ detalės. 

— Džiaugiuosi, kai rudenį, per Derliaus šventę, nuėję į 
bažnyčią, jos vietoje nerandame mečetės. 

— Senas apsimetėli, tu nebuvai bažnyčioje per Derliaus 
šventę nuo tada, kai vietoje plūgų pradėjo arti traktoriais, — 
sako Mela man pavymui, kai striksiu koridoriumi. —- Ne- 
pamiršk, vaidinimas prasideda šeštą. Pažadėjai atvažiuoti 
ankstesniu traukiniu, kad spėtum laiku. 

Atsidūstu leisdamas šaltą vandenį į prausyklę ir nar- 
dindamas skustuvą. Ant mano stalo guli tokia krūva ne- 
sutvarkytų popierių, kad stebiuosi, kaip ant viršūnės ne- 
atsirado sniego. Iki Kalėdų liko dešimt dienų, visi skuba 
išsiskirti, kol šalis neužsidarė įprastoms dviejų savaičių 
atostogoms, O pusė tarnautojų ir advokatų neišėjo pirkinių. 
Norėčiau, kad Mela suprastų, jog aš noriu matyti, kaip 
mano atžalos lipa į sceną, bet kažkas turi išlaikyti šeimą, 
kad būtų ir blizgučių, ir pterodaktilių sparnų. 

Vis dar tamsu ir kandžioja šaltis, kai Mela išleidžia 
mane prie stoties prieš pat septynias. Dygus vėjas gainioja 
po platformą šiukšles ir gnaibo mane per drabužius. Bru- 
kuosi rankas kuo giliau į palto kišenes, trypčioju ir laukda- 
mas traukinio pučiu debesis dūmų. Priešingoje platformo- 
je jauna moteris dreba vilkėdama trumpą džinsinį sijonėlį 
ir lengvą vasarinę striukę, plikos kojos beveik mėlynos 
nuo šalčio. Nesiliauju stebėtis, kiek nepatogumų ištveria 
moterys dėl mados. Stebiuosi, kaip Sara nepersišaldo mir- 
tinai su savo plonais drabužiais, su kuriais ji pasirodo dar- 
be. Užtat ji visada atrodo patraukliai. Labai. Mela, žinoma, 
turi gražių, šiltų megztinių, jie be galo dailūs. Ir džinsai 
yra Žymiai praktiškesnis drabužis. 

Septintos valandos aštuonių minučių traukinys į Vater- 
lo atvažiuoja pavėlavęs dešimt minučių. Nepaisant anksty- 
vo meto, traukinys prisikimšęs kalėdinių dovanų pirkėjų, 

nusitaikiusių į ryškiai apšviestą Oksfordo gatvę. Geležin- 
keliai, regis, tvarkosi su savo klientais kaip su žąsies ke- 
penų paštetu: kuo daugiau jų prikemša į savo purvinus, 
pradvisusius vagonus, tuo turtingesni darosi. Kol priva- 
žiuojame Beisingstoką, vienadieniai keleiviai jau braunasi 
į pirmos klasės vagonus spausdami glėbyje plastikinius 
Starbucks puodelius ir prakaituodami Puffa striukėse. Vie- 
nas kitas teikiasi žvilgterėti atsiprašomai, bet dauguma 
įžūliai žiūri mums į akis, garsiai burbėdami tarpusavyje, 
esą jie sumokėjo už bilietus, o vagonuose net stovėti nėra 
vietos. Ko Britanijos geležinkelis iš jų tikisi, kad jie keliaus 
ant stogų, kaip Indijoje? 

Man jų šiek tiek gaila - vištelės su baterijomis yra pa- 
togiau sutupdomos, - bet trukdantis traškančių paketų 
ir plepančių mobiliųjų įsiveržimas nebeleidžia man susi- 
kaupti prie bylos pastabų. Todėl iki Voukingo sprendžiu 
kryžiažodį, kol į vagoną įlipa graži, maždaug keturiasde- 
šimt penkerių metų apkūni moteris — nuolatinė septintos 
valandos aštuonių minučių traukinio bendrakeleivė. Ji, 
kaip ir aš, yra karšta The Times akrosticho entuziastė. Me- 
tams bėgant mes be žodžių įpratome apsikeisti laikraščiais 
netrukus jai įlipus, kad galėtume palyginti pastabas, kai 
grąžiname juos vienas kitam likus penkioms minutėms 
iki Vaterlo stoties. Spėju, kad ji taip pat advokatė, nes kar- 
tais matau, kad ji irgi dirba su perrištomis bylomis; bet 
kadangi mes nesame kalbėjęsi, tiksliai pasakyti negaliu. 

Visos vietos užimtos, todėl užleidžiu jai savąją. Ji link- 
teli dėkodama ir sėdasi į ją nebruzdėdama. Gyvenimas 
daug paprastesnis, kai yra konkrečios taisyklės, visi jas 
žino ir jų laikosi. 

Dvi paauglės su šiltomis liemenėmis ir žygio kelnėmis — 
taip ir nepripratau prie tos mados dėl jos nevykusios andro- 


62 


ginijos — nusišaipo, kai atsistoju ant tako. Dirsteliu į savo 
atvaizdą traukinio lange ir staiga pamatau save jų akimis: 
nuobodus, senamadiškas vidutinio amžiaus verslininkas 
iki kaklo užsagstytu paltu, kurio maištingumas pasireiš- 
kia nebent metant užsienio monetas į automobilių stovė- 
jimo aikštelės skaitiklį. Niūriai svarstau, ar šitoks atrodau 
Sarai. Ji turbūt vyresnė už šitas dvi tik keleriais metais. 

Kaip kiekvieną rytą pastarąjį mėnesį, įeidamas į konto- 
rą jaučiu su kalte sumišusį, atgrasų laukimo jaudulį. Sten- 
giuosi nežiūrėti į kabyklą ir nematyti, ar ten jau yra jos 
rusvas vilnonis paltas. 

Geibių sidabrinių blizgučių kilpa kabo virš tuščio Emos 
stalo kaip budelio kartuvės. Praeidamas akimis iki lubų 
nuseku lėtai judantį blizgutį - nedrįsčiau taip akivaizdžiai 
pakabinti tokio įtikinamo simbolio nelabai tvirtiems kli- 
entams — ir randu priebėgą savo specialiai neišpuoštame, 
nešventiškame kabinete. 

— Šykštuolis, — pareiškė Mela praėjusį savaitgalį, kai 
atsisakiau lipti penkiasdešimt pėdų aukštyn pūvančiu 
ąžuolu sodo gale, kad nuskinčiau kelias amalo šakeles, be- 
sivejančias ant viršutinių medžio šakų. 

Susilaikiau nepakomentavęs pagoniškos šios Kalėdų 
tradicijos prigimties arba kraujo spalvos uogelių lipnumo, 
kai trijų vaikų kojelės sutrypusios išnešioja jas po visus 
namus. Tik stengiuosi atkreipti savo žmonos dėmesį į du 
faktus: į monolitinę įkeisto nekilnojamojo turto sumą, ku- 
rią dar turime gerokai apmažinti, ir į mano ne tokį mono- 
litinį gyvybės draudimą. 

— Gerai, tada nupirk puokštę prie garažo toliau gatvė- 
je, - sutinka ji trumpai pasvarsčiusi. - Juk taip labai nepa- 
kenks mūsų finansiniam saugumui, ar ne? 

— Tu nežinai, kiek už jas prašo, - sakau niūriai. 

Namuose, kur negaliu įveikti keturių moterų, aš nusi- 
leidžiu dėl amalo - ir dėl lempučių ant stogo, dėl bugienio 
ant turėklų (kuris netrukus susmigs į basas kojas), dėl po- 
pierinių girliandų, virvelių su iškabintais siaubingais kalė- 
diniais atvirukais ir dėl pasibaisėtinų raudonųjų puansetijų, 
kurias Kitas būtinai dovanoja mums kasmet, kad paerzintų 
mane; bet mano kabinetas yra mano. Čia nebus nei blizgu- 
čių, nei atvirukų su girtais elfais, ištemptais ant asfaltuoto 
M25 greitkelio kelkraščio. Aš nesu niurzglys, man patinka 
Kalėdos, tikros Kalėdos, kurias šiais laikais retai užtiksi: 
naminiai pyragai su kapota mėsa ir kaitintas vynas, man- 
darinai dovanų kojinėse ir pilni dubenys braziliškų riešutų, 
kalėdinių giesmių giedotojai, kurie moka daugiau negu dvi 
pirmąsias „Gerojo karaliaus Venceslavo“ eilutes, vidurnak- 
čio mišios; o nuostabesni už viską yra mano dukterų veide- 
liai, kai jos iš ryto bėga laiptais žemyn ir pamato, kad Kalė- 
dų Senelis („Santa Klausas“, kaip pokštai arba vaišės ir šalta 
arbata tvirtai priklauso tik šaliai už keturių tūkstančių my- 
lių kitapus Atlanto) iki kraštų pridėjo dovanų į pagalvėlių 
užvalkalus, kuriuos mergaitės paliko prie židinio kartu su 
šviežia morka ir stikline šilto Harvey's Bristol Cream pienu. 

Ko negaliu pakęsti, kai „Linksmų Kalėdų“ ar dar blo- 
giau - „Laimingų švenčių“ man nenuoširdžiai linki koks 
nors ateistas, kuriam ne gėda įkišti plastikinį švilpuką į 
tualetinio popieriaus ritinio vamzdelį, pridėti užsilikusį 
laimės pyragėlį ir prastai veikiantį fejerverką, ir reikalauti 
iš manęs penkiasdešimties svarų už tuziną papliauškų, be 
kurių mano vaikams puikieji mamos Kalėdų pietūs būtų 
vien kartus nusivylimas. Jei dėl to esu skrudžas, gerai - su 
tokia pravarde galiu susitaikyti. 

Sėduosi prie stalo ir atplėšinėju laiškus. Trumpai pa- 
dirbėju su vienu ar dviem skubiais laiškais, diktuoju atsa- 

kymus, kuriuos Ema vėliau atspausdins, perskambinu ke- 
liems Žmonėms, bet negaliu likti užsidaręs kabinete visą 
laiką. Turiu išmokti tramdyti savo atavistinį reagavimą į 
Saros buvimą. Tokia padėtis negali tęstis. 

Likus dviem minutėms iki dešimtos sukaupiu jėgas — 
beveik tikrąja žodžio prasme, nes šiomis dienomis gyvenu 
su nuolatine daline erekcija, - ir einu pas kitus partnerius į 
konferencijų kambarį savaitinei bylų peržiūrai, ir užgniau- 
Žiu susierzinimo dygsnį pamatęs, kad Džoana ir Deividas 
ne vieni. Vilis Fišeris formaliai išėjęs į pensiją, bet tai ne- 
kliudo jam atsibelsti kiekvieną penktadienį jau keturias 
savaites iš eilės. O kadangi mes tebekaupiame pinigus jo 
daliai išpirkti, tai esame priversti pakęsti jo negyvą ranką 
ant vairalazdės. 

— Nikolai, smagu tave matyti! - šūkteli Fišeris, kai pa- 
sidedu bylas. 

— Labas rytas, Vili. Koks malonus netikėtumas. 

— Pagalvojau, užsuksiu, pažiūrėsiu, kaip gyvenate be 
manęs, - linksmai sako Fišeris kaip kiekvieną savaitę. — 
Gal visi norėtų, kad aš pasitraukčiau, Žaisčiau golfą ir leis- 
čiau jums tvarkytis vieniems? 

Stoja trumpa tyla, kol paaiškėja, kad paneigimas pagei- 
dautinas. Natūraliai jaunasis Deividas pirmasis skuba įsi- 
teikti. Jei jis būtų gydytojas, sutaupytų Fišeriui krūvą pini- 
gų tiesiosios žarnos tyrimams. Sunku patikėti, kad Deivido 
tėvas buvo gabiausias ir charizmatiškiausias iš mano sutik- 
tų skyrybų advokatų. Endriaus Reimondo mirtis nuo leuke- 
mijos sulaukus penkiasdešimt ketverių buvo ir asmeninė, ir 
profesinė tragedija. O tai, kad šis riebaluotas, negabus aki- 
plėša yra jo genetinis palikuonis, beveik nusikaltimas. 

Už mano nugaros atsidaro durys, ir aš įsitempiu nuo 
Allure kvepalų dvelktelėjimo. Aną savaitę stovėjau prie 

Chanel prekystalio Harrods parduotuvėje ir pirkau Melos 
mėgstamus No. 5 vedybų sukaktuvių proga, kai pardavėja 
šalia manęs purkštelėjo kitų kvepalų ant pirkėjos riešo. Iš 
karto pažinau, kad tai Saros kvepalai. Staigaus impulso 
pagautas, pridėjau didelį jų buteliuką prie kitų savo pir- 
kinių. Net dabar jis teikia džiaugsmo Oksfemo damoms, 
kurioms panikos apimtas padovanojau pakeliui į namus. 

— O, štai ir pati gražioji panelė! —- šūkteli Fišeris ir pa- 
šokęs lydi Sarą prie stalo. - Sėskis, mieloji, sėskis. Džoana, 
jei truputį pasitrauktum - štai taip, jaunoji panele, gerai, 
šalia manęs. 

Džoana piktai dėbteli, bet persėda ant gretimos kėdės. 
Sarai sėdantis, sijonėlis ant šlaunų pasikelia kelis colius ir 
pasimato kankinamas nėriniuotų kojinių kraštelių vaizdas. 

Neatsakau į jos malonią šypseną, vartau savo užrašus 
apie bylas. 

Džoana pradeda savo įprastą kalbą apie klientų įsisko- 
linimus, tiksliau, per tai atsiradusius mūsų pereikvojimus. 
Ji vidutinė advokatė, bet griežta ir vykusi valdytoja. Pačioje 
teisinės karjeros pradžioje ji įvertino savo tikrąjį talentą ir ati- 
tinkamai veikė. Didžiulis tėvo palikimas leido jai įsikinkyti į 
darbą su dviem gabiais, bet neturtingais jaunais advokatais, 
Viliu Fišeriu ir Endriumi Reimondu, kurie įkūrė firmą sė- 
kmingai sujungęjos pinigus ir savo gabumus. Aš pasirodžiau 
po dešimtmečio. Nominalioji partnerė Džoana retai kišasi į 
klientų reikalus, bet ji yra tiek dygi, kiek Fišeris genialus. Be 
to, akylai jos vadovaujama, Fišerio, Reimondo ir Lajeno kon- 
tora tapo viena iš pajamingiausių mažų firmų šalyje. 

Nėra ko stebėtis, kad Džoana balsavo prieš Saros įdar- 
binimą. Bet Deividas sulindęs į Fišerio užpakalį taip giliai, 
kad siekia tonziles, o senukas serga lėtine meile Saros gro- 
žybėms, akivaizdu, kad du balsai nustelbė vieną. 

Nenoriu klausti savęs, kaip būčiau balsavęs, jei nebūčiau 
išvykęs į Lidsą. Mano nebuvimas pasirodė esąs pavojingas. 

— ...nėra kito kelio, tik teismas, Nikolai? 

Krūpteliu. 

— Atleisk, Vili. Buvau nuklydęs. Ką sakei? 

— Vilis kalbėjo apie Veinraito bylą Mančesteryje, Niko- 
lai, - paslaugiai pasakė Deividas. - Jis turbūt neklysta sa- 
kydamas, kad į tavo pasiūlymą antroji šalis neatsiliepė. 

— Neatsiliepė, nebent gavau atsakymą šį rytą ir dar 
nespėjau... 

Sara purto galvą. 

— Iš pat ryto paskambinau jiems. Klerės Niubold dar- 
be nebuvo, bet kai kalbėjausi su sekretore, ji neoficialiai 
pasakė, kad Klerė mūsų pasiūlymą laiko labai dosniu, bet 
žmona tiesiog nenusileidžia. 

— Po galais, - raukausi aš. - Tikėjausi, kad byla nepateks 
į teismą. Turimi ištekliai to nepateisintų. Užtektų dvi ar tris 
dienas pasivaidyti prieš teisėją, ir jie abu galėtų džiaugtis, 
jei liktų pinigų parvažiuoti namo taksi. 

— Svarbu, kad užtektų sumokėti mums, - griežtai įsiter- 
pia Džoana. 

Lengvas rusvas palaidinukės šilkas aptempia Saros 
krūtis jai lenkiantis pasiekti bylos, jos pilkų akių žvilgsnis 
įtemptas. Speneliai styro per audinį. Gerasis Dieve, ar ji bent 
vilki liemenuką? 

— Vyrui liks labai nedaug iš tų trisdešimties tūkstančių, 
jeigu byla pasieks teismą, — sako ji versdama savo užra- 
šus. — Neskaitant keturiasdešimties, kuriuos jis skolingas 
mums. Ekonominiu požiūriu būtų protinga, jeigu jis duo- 
tų žmonai, ko ji nori, ir išeitų su likučiu... 

Nejaukiai pasimuistau ant kėdės. Dieve, kaip skauda 
sėklides. 

— Jis neturi pinigų. Užsidirbo prieš daugelį metų iš 
spaustuvėms teiktų lengvatų, bet daug prarado dėl akcijų 
rinkos nuosmukio. Maždaug tuo pat metu žlugo ir jo vers- 
las. Neskaitant namo, kitas rimtesnis turtas yra jo pensija. 
Jam penkiasdešimt šešeri, ką dar jis gali nuveikti? 

— Ko reikalauja žmona? 

— Namo, kuris nėra užstatytas ir vertas maždaug pu- 
sės milijono, ir šešiasdešimties tūkstančių per metus jai 
ir dviem mažiesiems vaikams. Jis uždirba trisdešimt 
tūkstančių ir gyvena išsinuomotame vieno kambario 
bute. Ji klejoja, bet jis bankrutuos, jei mėgins išpildyti jos 
kliedesius. 

— Panašu, kad pirmadienį važiuosi į Mančesterį, - Žva- 
liai sako man Vilis. 

— Jėzau. Tik to man trūksta likus savaitei iki Kalėdų. 

— Pasiimk kartu Sarą. 

Išsigąstu. 

— Ką? 

— Taip, jai kaip tik šito reikėtų. Sultingo daikto, kad ga- 
lėtų suleisti dantis, - entuziastingai kalba Fišeris. - Ji įgis 
patirties, be to, ji jau susibičiuliavo su ana sekretore, o tai 
būtų labai naudinga. Ką gali žinoti, — sako jis, lenkiasi į 
mane ir mirkteli, - gal ir tu kai ko pasimokysi, Nikolai. 

— Bet mūsų klientui per brangu vienas advokatas, ką 
kalbėti apie du... 

— Mūsų sąskaita. Ne, Džoana, - sako jis griežtai, kai 
toji prasižŽioja prieštarauti. - Laikyk tai investavimu į fir- 
mos ateitį. 

Sugnybu nosies galiuką. Dvi naktys viešbutyje toli nuo 
namų su moterimi, kurios jau keturias savaites negaliu iš- 
mesti iš galvos. 

Kol grįšiu namo, mano sėklidės bus pajuodusios. 

Nuotaika nepasitaiso, kai, nuskubėjęs į Vaterlo, norėda- 
mas spėti į ankstesnįjį traukinį, pamatau, kad stotis laikinai 
uždaryta, nes ją užliejo vanduo. Aišku, lijo ne toks lietus, 
koks turėjo lyti. Kai po valandos stotis vėl atsidarė, nebetu- 
rėjau vilties spėti į dukterų Kristaus gimimo vaidinimą. 

Nuvargęs ir suirzęs įslinkau į pritemdytą mokyklos 
salę likus dešimčiai minučių iki septynių, kaip tik tuo 
metu, kai laumžirgis ir visi mažieji pterodaktiliai suė- 
jo į sceną paskutinį kartą nusilenkti kartu su aštuoniais 
Išminčiais ir Pyragaičių monstru. Tipendamas ant pirštų 
galų ir užstodamas kameras atsisėdu šalia Melos prieš pat 
užsidegant šviesoms ir žvaliai ploju, kai mūsų atžala nuo 
scenos pasileidžia bėgti į žiūrovus, o paskui ją seka visi 
kiti eklektiniai veikiantieji asmenys. 

— Matei mane? - klausia Evė. 

— Mačiau. Buvai nuostabi... 

- Jai nutrūko uodega, - su panieka sako Sofi. - Per patį 
paukštelių šokį. 

— Ar taip nebuvo sumanyta? Nebūčiau pagalvojęs. 

- Ji nenutrūko. Siuzana Pelt ant jos užlipo. - Evė rauko- 
si. — Tyčia. 

Sofi žiūri iš aukšto. 

— Tu stovėjai ne ten, kur reikia, ir ėjai ne ten, kur reikia, 
todėl užlipo. 

— Ne! 

— Taip! 

— Mergaitės, — sakau griežtai ir paimu pterodaktilio 
sparnus, kol kas nors nesusižeidė. 

Mela ima mūsų vaikus ir švelniai veda prie išėjimo. Ji 
nuvargusi šypsosi man virš jų galvų, bet iš jos pečių lini- 
jos matau, kad ji ant manęs pyksta, ir mane apima retai 
pasitaikantis irzlumas. Pavėlavau ne dėl savo kaltės. 

Važiuojant namo pasakoju apie vandeniu užlietą sto- 
tį, o vėliau, lovoje, Mela parodo atleidusi, kai prisitraukia 
mane prie savęs, bet aš jaučiuosi per daug sudirgęs, todėl 
tik pabučiuoju ją į viršugalvį, laikau apkabinęs ir spoksau 
į tamsą. Juokinga šitaip nervintis dėl kitos savaitės; kad ir 
kokias jausmų nuosėdas Sara pakelia nuo dugno, jos grei- 
tai vėl nusės, jei paliksiu jas ramybėje. Reikia tik valdytis. 

Mano gyvenimas tobulai harmoningas. Turiu Žmoną, 
kurią myliu ir kurios trokštu, tris gražias, sveikas mergai- 
tes, darbą, kuris teikia pasitenkinimą ir yra pajamingas, 
solidų namą išskirtinėje Anglijos kaimo vietovėje - esu 
tikrai patenkintas savo likimu. 

Ir vis dėlto, tarsi iš niekur, ši jauna moteris buvo įmesta 
į mano gyvenimą kaip sekso granata. 

Miegojau prastai, ir kitą rytą esu piktas mergaitėms ir 
uždaras, nebendraujantis su Mela. Kai ji pasiunčia mane 
į Solsberį su kvailu įpareigojimu nupirkti raudono rum- 
buoto popieriaus, kad išeičiau iš namų, aš jeinu į vieną iš 
prabangių prekių parduotuvių, kuriose drabužiai prira- 
kinami prie metalinių strypų pilkų grindų jūros vidury, 
ir nuperku brangią rudą avikailio skrandutę, kokios Mela 
nedrįstų nusipirkti. Tik išpirkęs kaltę kalėdinio pirkimo 
siautulyje ryžtuosi grįžti namo. 


Pirmadienio rytą nubundu nusiteikęs geriau. Nėra abejo- 
nių, Sara tikra pagunda, tiksliau, būtų pagunda, jei kiltų 
bent mažiausias pavojus, kad ji atsakys tuo pačiu, bet to- 
kio pavojaus nėra. Net jeigu ji atsakytų, aš nepasiduočiau. 
Daviau įžadus žmonai Dievo akivaizdoje, ir neketinu jų 
laužyti nei dabar, nei kada nors. 

Kaip bjauriuosi tuo šiuolaikiniu eufemizmu „atsitiko 
tai, kas neišvengiama“. Kaip teigė Bendžaminas Frankli- 

nas, visko galima išvengti, išskyrus mirtį ir mokesčius. 
Taip pat neištikimybės. 

Pastarąsias keturias savaites aš bėgiojau nuo Saros, 
stengiausi kuo mažiau susidurti su ja darbe, nelikti su ja 
vienas. Formaliai viskas vyko sėkmingai - nebuvo progos 
slapukiškiems fišeriškiems žvilgsniams ir prisilietimui 
„netyčia“ lipant laiptais, - bet tokia vengimo politika su- 
menkino mane iki paauglišku nerimu ir hormonais puto- 
jančio jauniklio. 

Kadangi atsisakymas tik kursto liepsną, akivaizdu, 
kad reikia keisti taktiką. Negaliu vengti Saros, todėl teks 
pripažinti problemą ir išspręsti ją visiems laikams. Ko gi 
aš bijau? Nieko neatsitiks. Be abejonės, atsidūrus dviese 
tokioje nedidelėje erdvėje karštis pratrūks ir aš galėsiu 
grįžti į savo ramų, patogų naminį gyvenimą niekam ne- 
padaręs žalos. 

Tikiuosi visa širdimi; nuolatinė erekcija labai apsunki- 
na pastangas susikaupti ties kuo nors kitu, išskyrus nuo- 
latinį sėklidžių skausmą. 

Sara ir aš važiuojame į Mančesterį iš skirtingų šalies 
vietų, todėl kelionė traukiniu vienam nuostabiai maloni, 
aš peržiūrinėju bylos užrašus ir tvirtinu savo apsisprendi- 
mą. Kai atvykstu į Picadilly viešbutį miesto centre, supran- 
tu, kad iš viso to reikalo išpūčiau didžiulį muilo burbulą. 
Kurio vyro, artėjančio prie keturiasdešimt penkerių, ve- 
dusio ar panašiai, neaplanko erotinės mintys, kai įstaigoje 
pasirodo tokia geisminga jauna sirena? Teisingas požiūris 
būtų ne baimintis to, kad moralinis nukrypimas yra neiš- 
vengiamas, bet ilgesingą akimirką pasvajoti apie jaunystę, 
apgailestaujant tyliai atsidusti ir palinkėti sėkmės vilties 
turintiems jaunikliams, sekiojantiems tą sireną. Nuodėmė 
yra ne pagunda, bet atsidavimas pagundai. Man pasisekė 

labiau negu daugeliui. Turiu gražią ir seksualią žmoną, 
laukiančią manęs namuose. 

Negaliu paneigti, Sara tikrai sukėlė man neramias ero- 
tines mintis, bet nebūtinai tai turi būti blogai. Reikia tik 
nukreipti jas kita linkme. 

Metams bėgant iš klientų patyriau, kad nuobodulys 
daugeliui santuokų kelia didesnį pavojų negu gražaus 
kulkšnelio krustelėjimas arba pilvas, tvirtas kaip skalbi- 
mo lenta. Labai lengva abejingai įslysti į artėjantį vidutinį 
amžių, kai seksas tausojamas savaitgaliams, kai jubilie- 
jaus proga užsukama į vietinį italų restoranėlį greitai už- 
kąsti, kad būtų galima grįžti laiku namo žiūrėti „Midso- 
merio Žmogžudysčių“ ir anksti atsigulti. Tikriausiai man 
reikėjo tokio niukso, kad prisiminčiau, jog man tik ketu- 
riasdešimt treji; dar ne laikas autis languotas šlepetes ir 
prieš miegą gerti kakavą. Dieve, juk tebeturiu savus plau- 
kus ir dantis! Kažkur net yra džinsai. Gal mums su Mela 
reikėtų netrukus išvažiuoti kur nors savaitgaliui, palikti 
vaikus pas jos mamą dienai ar dviem. Gal net nepagailė- 
ti pinigų kokioms nors šilkinėms prancūziškoms kelnai- 
tėms ar dar kam nors. 

Saros reikalas išblės taip pat greitai, kaip įsižiebė, jei 
protingai suvaldysiu tuos juokingus savo jausmus. Tiesą 
sakant, aš net laukiu artimiausių dviejų dienų. Palengvės, 
kai priimsiu iššūkį ir sugrąžinsiu reikalus į savo vietas, 
vėl juos valdysiu. 

Įsiregistruoju, palieku administratoriui Žinutę, kad 
Sara paskambintų man, kai šįvakar atvažiuos, ir einu į 
savo kambarį nusimaudyti ir atsišviežinti. Pasikalbėjęs su 
Londono kontora ir vietiniu advokatu, kuris rytoj tvarkys 
mūsų bylą, skambinu Melai palinkėti mergaitėms labos 
nakties. 

— Gaila, kad praleidai Evės Biblijos atpasakojimą, - sako 
man Žmona. 

— Dieve, atsiprašau, visai pamiršau... 

— Ne, gaila, kad praleidai, - linksmai šneka Mela. - 5e- 
niai taip nesilinksminau. 

Pakišu ragelį po smakru ir pradedu varstyti batus. 

— Tai pasakok. 

— Mozė - toliau cituoju - „atvedė vergus žydus į Raudo- 
nąją jūrą, kur jie kepė neraugintą duoną, 0 tai yra duona 
be ingredientų. Tada jis užkopė į Cianido kalną ir gavo 
dešimt įsakymų. Jis mirė nepriėjęs Kanados žemės, bet įsa- 
kymų vykdytojai priėjo“. 

Prunkščiu iš juoko. 

— Ne, ne, toliau - dar geriau. - Mela kikena. - „Senovės 
Egiptas buvo senas. Ten gyveno čigonai ir mumijos, jie visi 
rašė hidraulikais. Jie gyveno Saros dykumoje. Saros kli- 
matas toks, kad visi gyventojai turi gyventi kitur.“ 

Kūdikių lūpomis... 

— Negi ji šitaip parašė? - stebiuosi aš. 

— Parašė. Laikau rankose. Negaliu sulaukti kito pusme- 
čio, kai jie pradės mokytis viduramžių istoriją. 

Kai vėliau išjungiu telefoną, matau, kad Sara paliku- 
si man žinutę balso pašte, kol su savo viduriniąja dukra 
aptarinėjau gerąsias egiptologijos puses. Lauke labai šal- 
ta, aš visai nenoriu kovoti dėl taksi su įstaigų ūžautojais 
likus savaitei iki Kalėdų, todėl džiaugsmingai priimu jos 
pasiūlymą susitikti aštuntą viešbučio restorane apačioje ir 
pietaujant aptarti rytdienos bylą. Juk reikia pavalgyti. 

Po penkiolikos minučių, likus dviem minutėms iki aš- 
tuonių, apsišarvavęs teisinių bylų glėbiu, aš stoviu viešbu- 
čio hole ir dairausi savo kolegės. 

O Dieve. O dangau. Patekau į rimtą bėdą. 

Ji laukia manęs prie įėjimo į restoraną ir kalbasi su 
administratorium. Jos monumentalų kūną dengia minkš- 
ta, juoda vilnonė suknelė, kuri ir vos liečia, ir priglunda 
prie kiekvieno jos geidulingo įlinkio. Suknelė kukliai bai- 
giasi ties keliais, bet Sara mūvi juodas kojines su siūle ir 
avi raudonais aukštakulniais bateliais, kurie gali ir suga- 
dinti vaizdą, ir gražiai jį papildyti. Reikia būti moterim, 
kad žinotum. 

Jaučiu, kad vėpsau prasižiojęs, ir susičiaupiu. Bylomis 
spausdamas savo kietą kaip lazda erekciją, giliai įkvepiu 
ir einu prie jos. Darbo reikalai. Tik darbo reikalai. 

Jėzau. 

Man artėjant, ji atsigręžia ir šypsosi. 

— Puiku. Gavai mano žinutę. 

Gilioje smailėjančioje iškirptėje rusva oda užsibaigia 
dosniai atvertu tarpu tarp krūtų. Ten tūno sidabrinis šir- 
dies formos pakabukas. Svarstau, ar jis šiltas nuo jos odos; 
gal ji tik ką jį pasikabino, ir jis palietus tebebūtų vėsus. 

Mano penis sutrūkčioja ir pirmą kartą nuo tada, kai 
buvau penkiolikos, aš imu būgštauti, ar nesusileisiu į 
kelnes. 

— ...klausiau, ar tiks vietos tarp pertvarų, Nikai? 

Bukai linkteliu. Padavėjas palydi mus prie stalo, kelias 
akimirkas mes kilnojame servetėles, meniu ir duonos laz- 
deles. Aš atlaisvinu vietą ant stalo savo byloms ir pastatau 
tarp mūsų popierinį pylimą. Tik šitaip galėsiu atplėšti akis 
nuo jos krūtų. 

Stoja tyla. Nejaukiai krenkšteliu, kariškai tiksliai išly- 
ginu šūsnį bylų priešais save. 

— Na... e... ar vėliau ketini kur nors eiti? 

Ji keistai dirsteli į mane. 

— Ne, o kas? 

Žinoma, šiais laikais merginos kitokios: jos puošiasi 
dėl savęs. Pritariamas fizinis atsakas, kurio jos sulaukia iš 
nelaimingųjų vyrų, yra tik netiesioginė žala. 

Ji perlaužia duonos lazdelę per pusę ir įsideda į burną. 
Tą pačią akimirką įsivaizduoju tas putlias rausvas lūpas 
ant savo trūkčiojančio penio. Negailestingai sukryžiuoju 
kojas ir kartoju daugybos lentelę iš aštuonių. 

Mažytis trupinėlis įkrenta jai į iškirptę, ji abejingai pa- 
laižo smilių, įkiša tarp krūtų ir ištraukia trupinį. Aštuonis- 
kart šeši - keturiasdešimt aštuoni... 

— Na, ar ana pusė atsiliepė? - klausia ji pakeldama akis. 

— Oficialiai ne, - sakau, dėkingai griebdamasis už po- 
kalbio kaip už gelbėjimosi rato. - Bet mūsų advokatas Ro- 
džeris penktadienį dalyvavo teisme kaip Sandros Reizen 
priešininkas, mat ji rytdienos byloje atstovaus Žmonai. 
Sandra negalėjo komentuoti tiesiogiai, bet leido Rodžeriui 
suprasti, kad ketina įkalbinti žmoną apsieiti be teismo. 

— Įdomu. Ar manai, kad žmona sutiks? 

— Tikrai įmanoma... 

Pusvalandį aptarinėjame bylą; pasijutęs saugus neu- 
tralioje teisinėje teritorijoje ir greitai susipylęs į skrandį 
porą taurelių viskio, galiausiai leidžiu sau atsipalaiduoti. 
Nėra abejonės, ši moteris daro man nerimą keliantį fizi- 
nį poveikį, bet ji dalykiška, greita ir kvalifikuota, todėl su 
palengvėjimu suvokiu, kad mano fantazijos, kad ir kokios 
šiurpios, lieka tik fantazijos. Atsakymo nesulaukusi moki- 
nuko aistra vargu ar kelia grėsmę santuokai. 

Sara peržiūri vynų sąrašą ir pietums užsako butelį 
padoraus, bet nebrangaus vyno; man daro įspūdį ir jos 
nuovoka, ir skonis. Mela dėl vyno visada nusileidžia man. 
Nežinau, ar sutikčiau, jeigu moteris taip vadovautų nuolat, 
bet naujovė tikrai įdomi. 

Valgant - avienos pjausnys man, jūros ešerio filė jai — 
mūsų pokalbis išplatėjo ir apėmė teisininko profesiją ben- 
drai ir mūsų firmą atskirai; ji leidžia sau parodyti linksmą 
tolerantiškumą, kai minimi Fišerio ir Deivido vardai, bet 
kitais klausimais yra pagirtinai diskretiška. 

Tiesą pasakius, kalbu beveik vien aš; bet tokia prita- 
rianti auditorija yra tikrai maloni permaina. Įsiklausanti 
vos ne į kiekvieną mano žodį. Kai minėtoji auditorija tokia 
jauna. Ir patraukli. 

Sara vos prisiliečia prie maisto ir tuo mane stebina; ji 
nepanaši į išrankią valgytoją. Man labiau patinka moterys, 
kurios smagiai šveičia maistą; tai rodo entuziazmą gyventi. 

— Ar viskas gerai? — klausiu. - Galime užsakyti ką nors 
kita, jeigu neskanu... 

— Ne, ne, skanu. Bet nesu labai alkana. Gal suvalgiau 
per daug duonos lazdelių. - Ji atsilošia ir šypsosi - žavinga 
šypsena, — o padavėjas pripildo mums taures. — Nikai, ar 
seniai dirbi pas Fišerį? 

— Dieve mano. Tuoj pagalvosiu. Pradėjau prieš pat savo 
trisdešimtąjį gimtadienį, todėl jau bus trylika, ne, šią Žie- 
mą jau bus keturiolika metų. 

Akimirką ji stebi mane, skaisčios pilkos akys susimąs- 
čiusios. 

— Duočiau tau daugiausiai trisdešimt penkerius. Nors, 
pasėdėjus ir pamąsčius, tau galima duoti daugiau, jeigu 
jau spėjai pelnyti tokią reputaciją. 

— Reputaciją? 

— Klausyk, tik dėl tavęs pasiprašiau į šitą kontorą, - sako 
ji atvirai. - Nuolat girdžiu minint tavo pavardę, tu dalyva- 
vai keliose precedentą sukūrusiose bylose. Gal neturėčiau 
taip sakyti, bet nežinau, kur galėčiau pasimokyti geriau, 
jei ne dirbdama su tavim. 


Jaučiuosi juokingai pamalonintas. 

— Labai miela iš tavo pusės, bet... 

— Mielumas niekuo dėtas, Nikai. Tai tiesa. 

Anksčiau niekas nėra vadinęs manęs Niku. Visad bū- 
davau Nikolas. Man patinka mažybinė forma, skamba jau- 
niau, ne taip nuobodžiai lyg pagyvenusio. 

Ji atstumia į šalį nepaliestą lėkštę ir rimtai pasilenkia 
mano pusėn. Ačiū Dievui, kad tarp mūsų guli bylos, nes 
kitaip matyčiau jos tarpą tarp krūtų iki pat bambos. 

— Houpvelo byla visiems laikams pakeitė skyrybų teisę 
šioje šalyje, - sako ji. — Iki to laiko nė viena Žmona nebu- 
vo apdovanota trečdaliu būsimų vyro pajamų. Ar, ėmę- 
sis šios bylos, įsivaizdavai, kad sukursi šitokį reikšmingą 
precedentą? 

— Ta byla buvo įdomi keliais požiūriais, tu labai įžvalgi, 
jei pradėjai apie ją kalbėti... 

Įsikišo padavėjas klausdamas, ar norėtume kavos. 

— Norėčiau, - sako Sara. - Gerkime bare, Nikai, šiek tiek 
atvėsime. Gal išgersime konjako? 

Atvėsime? Žinoma, atsipalaiduosime. Dieve, ji kalba 
kita kalba. 

— Nikai. 

Aš jau pakankamai išgėriau, turėčiau grįžti į kambarį, 
dar kartą perskaityti bylos pastabas ir pamiegoti. 

Bet nejučia seku paskui linguojančius Saros klubus - aš- 
tuoniskart penki - keturiasdešimt - prie dirbtinai aptrintų sofų, 
sustatytų kampu pritemdytoje baro patalpoje. Padedu bylas 
ant gretimo stalelio, o Sara nusispiria gundančius raudonus 
aukštakulnius ir pariečia kojas po savimi. Ji paremia smak- 
rą ranka, o alkūne atsiremia į sofą, netyčia atverdama man 
pritrenkiantį krūtų juodoje nėriniuotoje liemenėlėje vaizdą. 
Galiu prisiekti, kad matau jos tamsiai rausvus spenelius... 


ŽŽ 


— Houpvelo byla, - primena ji. 

Ir vėl profesionalumas gelbsti mane. Sujudu kėdėje ir 
mintyse imu asmenuoti lotynų kalbos veiksmažodžius, 
nes daugyba nebetenkina. 

Jos sidabrinis žvilgsnis įdėmus, kai kalbu apie sudėtin- 
gos bylos smulkmenas; kaip malonu išsamiai diskutuoti 
apie darbą su žmogumi, kuris tikrai supranta ir domisi, o 
ne bodisi smulkmenomis. Negaliu kaltinti Melos, kad ji 
praranda susidomėjimą, vos susakau pagrindinius bylos 
faktus; ji visada mielai klausosi, kai kalbu apie profesinius 
reikalus, bet tik kolega advokatas gali iš tikrųjų įvertinti 
konkrečias smulkmenas. Lygiai taip pat aš labai mėgstu 
Melos pavasarinę žirnelių sriubą ir godžiai ją srebiu, bet 
naminės vištos, iš kurios sriuba virta, aptarimas yra ne 
pati Žaviausia pokalbio tema. 

— Ar visada norėjai būti skyrybų advokatas? — klausia 
Sara, kai galiausiai tarp mūsų stoja draugiška tyla. 

Stebiu, kaip ji ridena konjako taurę tarp delnų, ir mane 
užburia jausmingas jos ilgų rankų judesys. Gintarinis skys- 
tis, apšviestas pro krištolą, meta jai ant veido auksinius taš- 
kelius ir jie rusvai spindi jos vešliuose šviesiuose plaukuose. 

— Na, taip. Trumpai dirbau korporacijų ir mokesčių 
teisėje... 

— Žinau. - Ji juokiasi, ir tas juokas atsiliepia mano kel- 
nių kišenėse. - Ar ne visi taip darome? 

Šypsausi kartu su ja. Nepaisant kankinamos seksuali- 
nės įtampos - mane ištiko baisiausias pamėlusių sėklidžių 
variantas, - jaučiuosi stebėtinai atšilęs ir apimtas malonaus 
svaigulio: suvokiu, kad didele dalimi dėl išgerto alkoholio, 
bet taip pat dėl jos raminamos ir dėmesingos draugijos. Ji 
protingai man nuolaidžiavo ir leido plepėti visą vakarą — 
nesu visiškas neišmanėlis, bet toks nuolaidumas gerokai 

pamalonina. Ir su ja nepaprastai lengva kalbėtis. Ir ji nepa- 
prastai graži pažiūrėti. 

Atlaisvinu kaklaraištį ir petnešas, susmunku į patogią 
sofą ir iš malonumo atsidūstu. 

— Ne kartą norėjau parduoti savo dalį ir imtis bendro- 
vių teisės, - prisipažįstu aš, - bet paprastai tuo pačiu metu 
gaudavau naujas sąskaitas už mokyklas. 

— Gerai, kad nepardavei, nes tada man nebūtų tekę 
dirbti su tavim. 

— Na, miela girdėti, bet... 

— Sakiau tau, Nikai, - kalba ji lengvai brūkšteldama 
man per ranką, - tu buvai vienintelė priežastis, kodėl atė- 
jau į jūsų firmą. 

Jos ranka užsilaiko. Turėčiau švelniai pasitraukti. Būtų 
pats laikas padėkoti už malonų vakarą, susirinkti bylas ir 
lipti į viršų. Vienam. 

Aš nepajudu. 

Sekundės eina. Aštriai jaučiu jos prisilietimą prie mano 
rankos ir tai, kad tik keli milimetrai medvilnės skiria mano 
odą nuo jos. Neseniai mane apėmęs malonus svaigulys 
dingsta tarsi nebuvęs. Mano penis kietas kaip akmuo. 

Mane apima nesulaikomas noras prisitraukti šią moterį — 
visiškai kitokią negu mano žmona - į glėbį, savo lūpomis 
prispausti tas blizgančias, nuolankias, rausvas lūpas, pa- 
slėpti veidą tarp tų putlių krūtų ir pasinerti į šiltą ir drėgną 
jos šerdį. Noriu joje atsipalaiduoti, įkaisti ir būti nešvankus; 
noriu su ja daryti tai, apie ką gėdinčiausi pasakyti žodžiais. 

Jos pilkos akys sutinka mano žvilgsnį, ir jose aš matau 
sutikimą. 

— Na, Nikai, — sako ji labai tyliai, ir jos balsas skamba 
intymiai, kaip paklodžių čiužėjimas, — ar norėtum užeiti 
ir išgerti po taurelę nakčiai? 


Sara 


Žodžiai virpa ore tarp mūsų. Nagi, Nikai, raginu jį tyliai. 
Sutik, sakyk taip, taip, juk tu to nori. 

Tos jo gašlios, stovintį vandenį primenančios akys jau 
mato mane išsikėtojusią ant lovos su keturiais stulpais ir 
apibertą raudonais it kraujas rožių žiedlapiais kaip Mena 
Suvari, bet informacijos greitkelyje, jungiančiame jo sme- 
genis ir balso stygas, tikriausiai vyksta remonto darbai. 
Dieve, Nikai, argi taip sunku? Ar seksas galėtų būti siūlo- 
mas dar akivaizdžiau? 

Jei ilgiau reikės šypsotis ta ramia, viliojama šypsena, 
man surakins žandikaulį. Po galais, negaliu patikėti, kad 
šitaip trokštu jo sutikimo. 

Lengvai perbraukiu liežuviu sausas lūpas ir nepražiū- 
riu atsakomojo krustelėjimo jo kelnėse šviesiais ruoželiais. 
Nežinau, ar privačios mokyklos griežtumas kaip nors pa- 
veikė jo prostatą, bet šis įsitempęs, susitvardantis, tik mi- 
sionieriaus pozą žinantis anglas iš tikrųjų yra seksualiau- 
sias iš mano sutiktų vyrų. Tik jis dar to nesuvokia. 

Po galais, aš noriu būti ta, kuri jam parodys. 

Suprantama, Eimė laiko isteriška mano aistrą vedu- 
siam viršininkui. Kai tiek sielvarto suteikiau jai dėl ro- 
mano su Teriu, negaliu jos kaltinti. Skirtumas tik tas, kad 

aš žinau, ką darau, o svarbiausia, žinau, kuo viskas baig- 
sis, Žinau jau dabar, kol dar neprasidėjo. Svarbiausia, kol 
neprasidėjo. Trumpam pasiskolini kitos mergaitės žaislą, 
pažaidi, kol nusibosta, ir grąžini. Šitame žaidime tau ne- 
lieka nieko. 

Ketinu tik pasiskolinti jį, sakau plonam balseliui, ku- 
ris dursčioja mano sąžinę. Niekas nenukentės. Niekas net 
nežinos. 

Pasilenkiu paimti rankinės, suteikdama Nikui gali- 
mybę dar kartą dirstelėti į mano gundančius papus, ir 
metu jam smagų, šaunų žvilgsnį: Eisi? Nebedrįstu palies- 
ti jo, nors labai trokštu. Vienas neatsargus judesys, ir jis 
paspruks. 

Mano skrandis nerimsta nuo įtampos ir susijaudinimo. 
Tvinkčiojimas drėgnose kelnaitėse nuvibruoja iki pirštų 
galiukų. Sakyk taip sakyk taip sakyk taip. 

Pasakysiu jums, jeigu nebūčiau įsivaizdavusi šito vyro 
be kelnių, niekada taip nesistengčiau. Iš pradžių būdavo 
juokinga matyti, kaip jis šauna iš kambario kas kartą, kai 
aš įeinu, arba pėsčias kopia keturis aukštus, jeigu aš įlipu į 
liftą — nėra ko stebėtis, kad jis numetė svorio. Bet pastarąsias 
porą savaičių liovėsi būti juokinga. Nikas man tikrai patin- 
ka. Noriu, kad ir ašjam patikčiau. Kaip jis pamėgs mane, jei 
sprunka nespėjęs išklausyti mano pasisveikinimo. 

Turiu prisipažinti, kad visa tai kelia sąmyšį mano gal- 
voje. Dar niekada joks vyras taip giliai manęs nejaudino. 
Nežinau, ar man tai patinka. Tik duok Dieve suprasti, kas 
jame taip mane jaudina. 

Profesiniu požiūriu jis patikimas, tvirtai stovintis, net- 
gi arogantiškas. Mačiau, kaip jis išspaudžia nuolaidas iš 
kitų advokatų ir dėl to mūsų klientai pasirengę iškalti auk- 
sinį jo atvaizdą, nes, kai Nikas sutvarko jų buvusiuosius, 

jiems dar lieka tam lėšų. Negana to, jis žino, kad dirba ge- 
rai, O tai taip erotiška. Kai jis įsibėgėja ir drasko priešingąją 
pusę, aš pati jo beveik bijau. Ir kartu Žaviuosi. Protingas 
vyresnis vyras savo jėgų žydėjime, saugus ir pasitikintis 
savimi - ir dar gundantis, dėl to nėra abejonės. 

Bet yra ir kitas Nikas, toks sumautai beviltiškas su 
moterimis, apsimetantis, kad pasiklystų miegamajame; jis 
netgi parausta. 

Ir jis visiškai, visiškai neatitinka standartų. Vedęs, turi 
vaikų, gerokai vyresnis ir dar mano viršininkas. 

Ak, kokia netikusi kombinacija. Bet taip yra. 

Galėjau pabučiuoti tą ištvirkėlį Fišerį, kai jis pasiūlė 
man kelionę į Mančesterį, tik tada jau niekaip jo nenusi- 
kratyčiau. Pagaliau atsirado proga pasikasyti niežtinčią 
vietą, kurios vardas - Nikas. Todėl šį vakarą atleidau visus 
stabdžius. Suknelė iš Donnos Karan kainavo man mėnesio 
algą - po galais, mielas Nikai, ne, vėliau neketinu „niekur 
eiti“, — bet suknelė tiek verta. Iš Eimės pasiskolinau rau- 
donus Jimmy Choos batus - dviem dydžiais per mažus, bet 
dabar dvidešimt pirmas amžius: didžiapėdės negražios 
merginos taip pat turi eiti į puotą, arba iškelsime jums bylą. 
Suknelė ir batai atliko didžiąją darbo dalį - jiems šiek tiek 
padėjo Wonderbra liemenėlė, - bet Nikas taip nesupranta 
užuominų, jis nemokėtų paflirtuoti, net jeigu reikėtų gel- 
bėti savo suspaustą užpakalį. Tai reiškia, kad visą vakarą 
tai turėjau daryti aš: ištraukti jį, priversti kalbėti apie save, 
grąžinti mus į saugaus pokalbio teritoriją, kai tik jis imda- 
vo nervintis, ir tada išmušti žemę jam iš po kojų gerai iš- 
mėgintu trupinėlio iškirptėje triuku. (Tai beveik vieninte- 
lis maistas, kurį šįvakar valgiau. Aš išbadėjusi. Nenorėjau 
daug valgyti, kad Nikas nepasibjaurėtų. Vyrai nepakenčia 
moterų, turinčių gerą apetitą.) 

Sutinku, visa tai - antifeministiniai niekai iš Taisyklių. 
Bet būkim atviri, tokie yra vyrai. Galėsiu padaryti jam 
įspūdį vėliau savo žėrinčiu intelektu ir teisiniais gabumais. 
Kelias į vyro širdį eina per jo eg0, užsukdamas pro pimpį; 
visas šis vakaras tam ir skirtas. 

Tik klausimas, ar man pasisekė? 

Galima sužinoti vieninteliu būdu. Kadangi jis dabar 
atrodo kaip praradęs kalbos dovaną, aš stojuosi ir paskuti- 
niu mostu metu miegamojo pirštinę. 

Daryk ką nors, Nikai. Aš atsidūriau nepatogioje padėtyje, 
čia labai pučia vėjas... 

Aleliuja, jis stojasi kartu su manimi. 

— Manau, - sako jis dvejodamas, - manau... 

Jo kišenėje suskamba telefonas. 

Velnias. Tik ne jo žmona, maldauju, tik ne dabar. Kai 
aš jau taip arti. 

— Labas vakaras, Džordžai... ne, visiškai ne, dar ne 
vėlu. - Nikas vien lūpomis ištaria man Veinraitas, ir aš vėl 
pradedu kvėpuoti. Mūsų klientas. Jau beveik vidurnak- 
tis, bet negali kaltinti vyro dėl tokio nervinimosi. Rytoj 
ant siūlo pakibs visa jo ateitis. - Kuo galiu padėti? Žino- 
ma, Sakyk... 

Tai tik įprasti paskutinės akimirkos panikos klausimai 
ir raminami atsakymai. Bet po dešimties minučių, kai Ni- 
kas išjungia telefoną, iš tiesių jo pečių ir iš langinių, užvė- 
rusių jo drumstas akis, staiga suprantu, kad aš jį praradau. 
Praėjo tik šiek tiek daugiau negu akimirka. Jis ką tik trum- 
pai susidūrė su būsimų skyrybų šmėkla — mūšiais dėl glo- 
bos, išlaikymo čekiais, slaugymu ir makaronų virimu - ir 
mirtinai išsigando. Neabejoju, tas skambutis priminė, ką 
jis gali prarasti. Prakeikimas ir dar kartą prakeikimas. 

O gal ir ne. 

Na, ar ne gražu? Laimingos šeimyninės Kalėdos su ma- 
myte ir tėveliu, su visu rinkiniu dėdžių, tetų, pusseserių 
ir pusbrolių, įvairių veltėdžių draugų ir kaimynų - aš jau 
įžengiau į Bridžitos Džouns pragarą - ir jų „tinkama san- 
tuokai“ kolektyvinė atžala; nepamirškime ir vikarės. Ji 
vilki turkišku raštu išmargintą Laura Ashley stiliaus palai- 
dinį, tikrą nusikaltimą madai, bet tai šiek tiek sušvelnina 
faktas, kad ji yra moteris. Arba taip mes turėtume supras- 
ti. Sunkoka pasakyti. 

Dar trūksta tik, kad Kolinas Firtas ateitų vilkėdamas 
rankomis megztą nertinį su Kalėdų eglutėmis ir strazdais. 
Iš tikrųjų, tik to man reikia. To, ir dar gero.... 

— Sara, mieloji, štai kur tu! Viskas gerai, Mariele, radau 
ją, ji čia, prie bandelių. Ar ką nors pametei, brangioji? Ta- 
vęs už sofos beveik nesimato. Nepametei? Tai išlįsk iš ten. 

— Perla, atleisk, ne, aš kaip tik ketinau... 

— Tau — teta Perla, panele Suaugusioji! 

Antros eilės senelė, bet nesismulkinsim. 

Vos vos šypteliu. 

— Atsiprašau, aš... 

Patenku į naftalinu ir menopauze dvokiantį glėbį. 

— Tikiuosi, kad tu dar ne per didelė pabučiuoti tetulę. 
Gera mergaitė. Ak, mieloji, tavo plaukai labai trumpi. At- 
rodai kaip berniukas. Tavo mama mane įspėjo. Niekis, jie 
ataugs. Na, užteks tūnoti kampe, eikime, pasisveikink su 
visais. Nereikia drovėtis. 

Iš tikrųjų tai aš ir tūnau kampe todėl, kad reikia pa- 
sisveikinti su visais, ir patikėkite, dėl drovumo niekada 
neturėjau bėdos. Man nudilo dantys nuo tų berniukų, 
esančių kambaryje, ir iš to, kaip jie arba a) spokso į mane, 
arba b) manęs vengia, spėju, kad jie tebenešioja įkandi- 
mų žymes. 

Mano mama rengia Kalėdų pobuvius nuo tada, kai aš 
dar tikėjau, kad labai šaunu, kai raudona pižama vilkintis 
senelis naktį įslenka į tavo kambarį ir palieka dovanų. Po- 
būviai leidžia pasireikšti dviem jai svarbiems dalykams: 
galimybei pasipuikuoti (prieš žemesnės kastos giminai- 
čius) ir palypėti aukštėliau socialiniais laiptais (su aukš- 
tesnės kastos kaimynais). Kartu ji įgyja pretekstą kiekvie- 
ną sausį keisti kilimą, nes anas sulaistytas vynu. 

Dievas žino, kodėl tėvas su tuo taikstosi. Vargšas tėtis. 
Jis nekenčia pobūvių. Po Jos Didenybės kreipimosi į tau- 
tą, jiedu su dėde Deniu paprastai išsmunka į oranžeriją ir 
ten leidžia popietę gosliai sklaidydami pusiau pornogra- 
finius žurnalus, kurių kolekciją tėtis laiko plastikiniame 
maišelyje po agurkų gaubtais ir mano, kad niekas nežino. 
Taip ir toliau daryk, tėti; nors dėl Busty Beauties žurnalų 
man kyla abejonių. Kai kurios jų mergaitės atrodo tikrai 
deformuotos. 

Per kiekvienas Kalėdas įprastieji tikėtini asmenys už- 
griūna spausdami glėbyje namie gamintus saldumynus ir 
siaubingas puansetijas (kodėl visi pakvaišę dėl tų mažų 
pabaisų), o viename iš baisiosios gyvenimo spiralės galų 
būna arba atsiradęs kūdikis, arba nauja senelė. Tai reiš- 
kia, kad daugelį metų aš Žaisdavau gyvates ir kopėčias, 
gydytojus ir slauges, monopolį, PlayStation, kvailį, vėl gy- 
dytojus ir slauges su tuo pačiu pusbrolių ir kaimynų sūnų 
rinkiniu. Tiesą sakant, labai tingėdama įsimylėti aš susi- 
tikinėdavau su dauguma jų vienu ar kitu metu, o laiko 
tarpai skyrėsi nuo vienos valandos iki metų. Tie kasme- 
čiai šventiniai susiėjimai yra tik kankinantis partrenktos 
kelyje romantikos ekshumavimas. 

Pirmas buvo Garetas, kuris kas kartą, sutikęs mano tė- 
vus, apkabindavo tėtį ir paspausdavo ranką mamai. Atvi- 

rai sakant, jis buvo kiek keistas. Pasakiau jam, kad man 
patinka kačiukai, ir jis nusivedė mane į zoologijos sodą 
pažiūrėti liūto jauniklių. Jis pjaudavo žolę zigzagais. 

Marko šnervės buvo mažesnės net už mano. Mūsų vai- 
kai gimtų su žiaunomis. Pamečiau jį praėjus keturiasde- 
šimčiai minučių po mūsų pirmojo pasiglamonėjimo, kol 
vienas iš mūsų neuždusome. 

Pusbrolis Džonatanas buvo - ir tebėra - gražiausias iš 
mano turėtų kavalierių; šiek tiek mažiau smarkaujantis už 
Džudą Lo. Jis pasitraukė praėjus trims savaitėms — kalbu 
apie Džonataną. Turėjau tai numatyti, kai įsirašiau į ne- 
padorių šokių grupę Y klube, o jis paklausė, ar ten nėra 
baleto būrelio. 

Derilas buvo mielas. Bet bukas. Pasakiau jam, kad man 
reikia erdvės, ir jis pavasarį išvalė mano drabužių spintą. 

Ir dar buvo Endrius. Moterys turi tuziną proto kanalų 
ir sugeba laikyti juose savo mintis atskirai. Endrius turėjo 
tik dvi mintis. Pirmoji: „Ar iš to gausiu sekso?“ Antroji: 
„Aš alkanas.“ Labai dažnai abi mintys puikiai sutapdavo. 

Mudu su Endriumi susitikinėjome beveik metus tik 
dėl sekso. Jis buvo pritrenkiantis. Ši mūsų santykių pusė 
problemų nekėlė. Deja, kitų pusių nebuvo. Su Endrium 
buvo paprasta. Kai jis sakydavo: „Tavo gražios akys“, tai 
reiškė noriu sekso. Kai sakydavo, kad mano graži šypsena, 
tai reiškė noriu sekso. Nereikėjo būti mokslų daktaru, kad 
suprastum jo leksiką. 

Bėda buvo ta, kad jam vis neužteko. Man reikėjo vieno 
vaikino, kuris pildytų visus mano norus. Endriui reikėjo 
visų merginų, kad jos pildytų tą vieną jo norą. 

Spėju — iš tetulės Perlės prislopintu balsu transliuo- 
jamos informacinės laidos, kad trisdešimt vienerių metų 
Endrius išsiskyrė antrą kartą ir vėl yra tinkamas jaunikis, 

„todėl dar ne vėlu, mieloji“, - kad per šešerius metus jis 
nepasikeitė nuo tos akimirkos, kai užklupau jį mokantį 
lingvistikos kaimynės ponios Niukomb septyniolikmetę 
dukterį Libę mano tėvų lovoje. 

Apsidairius darosi aišku, kad aš esu bendro naudojimo 
daiktas. Bet kai pagalvoju, įpjovų ant mano lovos kojos skai- 
čius palyginti nėra didelis. Aš nekalta, kad trys ketvirčiai 
mano buvusiųjų šiuo metu susirinkę viename kambaryje. 

O Dieve. Ir Martinas. Buvau pamiršusi Martiną. Ir, pa- 
sakysiu jums, pamiršti nebuvo lengva. 

Jei Anglijos mokyklose irgi būtų leidžiami amerikie- 
tiški klasių Žurnalai, Martinas būtų tas, kuris tikriausiai 
mirs vienas. Kitais žodžiais tariant, jeigu jis užsiliepsnotų, 
aš spėčiau neskubėdama pasiskrudinti zefyrus. 

— Na, laaaabas, - sako Martinas mano krūtims. 

Gražūs akiniai, Martinai. Man labiausiai patinka raiš- 
telis, kuriuo jie surišti „Žvaigždžių karų“ stiliumi. Puikiai 
sumanyta. 

— Atleisk, jau išeinu... 

— Išeini? Maniau, kad būsi visą vakarą. 

Ištraukiu apkramtytą vištienos trupinį, ką tik iš jo šla- 
pios burnos įkritusį į mano iškirptę. Patikėkite, šį kartą da- 
rau tai ne erotiniais sumetimais. 

— Man reikia... susisiekti su kontora, telefonu neprisi- 
skambinu... reikia nueiti... 

— Juk Kalėdos. Ar kontora neuždaryta? 

— Uždaryta... bet aš... esu budinti advokatė. Per Kalė- 
das daug kas skiriasi. Šeimos šventė. Nevirškinimas yra 
dažna priežastis. 

— Tikrai? Nebūčiau pagalvojęs. Bet kada nors turėtume 
atsiimti už prarastą laiką, - sako jis man įkandin, kai pėdi- 
nu prie kiemo durų. — Tęsti nuo ten, kur sustojome, a? 

O kur mes sustojome? Nors galvą kirsk, neprisimenu. 
Tas šmikis tikriausiai buvo prisirūkęs žolės. 

Nuėjau pusę kelio daržu, kol man toptelėjo, kad dabar 
gruodžio mėnesio pavakarys, ketvirta valanda, o aš tik su 
plonu šilkiniu nertiniu ir dirbtine šypsena. 

Drebėdama susmunku ant akmeninio suolelio šalia 
motinos naujosios „vandens puošmenos“, siaubingo akme- 
ninio išsigimėlio, kuris švirkštų skystį pro kiekvieną skylę, 
jei nebūtų užšalęs. Prakeiktasis Ground Force žurnalas, jis 
už daug ką turėtų atsakyti. Mano motinai nereikia skati- 
nimo. Atvirai sakant, nesu įsitikinusi, kad septynių pėdų 
aukščio bronziniai nuogaliai yra tokie reikšmingi. Nerei- 
kėjo leisti jai važiuoti į Čelsio gėlių parodą. Įsivaizduokite 
užmiesčio rūmus, pastatytus lūšnų rajone. 

Trepsiu kojomis, kad tekėtų kraujas, ir pučiu į rankas. 
Dieve, ką aš čia veikiu? Mano gyvenimas sumautas. Man 
dvidešimt šešeri, turiu darbą, butą, draugų, tamsoje švie- 
čiantį vibratorių, ir štai, leidžiu Kalėdas drebėdama tėvų 
darže šalia pseudoklasikinių statulų. 

Vaikystėje dar turėjau viltį pabėgti. Siuntinėdavau 
lėkštes su pyragu, įdarytu kalakutiena ir svajodavau, kad 
vieną dieną švęsiu Kalėdas su įdegusiu kaip bronza Ado- 
niu kokiame nors saulės įkaitintame, baltame kaip cukrus 
paplūdimyje. Stebėdavau tuos dvidešimt ar daugiau nevy- 
kėlių, sliūkinančių paskui savo tėvus į mūsų svetainę, ir su 
visu keturiolikmetės pranašumu niekinamai žvelgdavau į 
visišką jų nykumą. Aš gyvensiu kitaip. Tada neįsivaizdavau, 
kad, kartą paleista į laisvę, kada nors čia grįšiu. Niekada 
nebūčiau trynusi lūpų su Garetu/Marku/Džonatanu/Deri- 
lu/Endriumi/Martinu, jeigu būčiau nujautusi, kad gresia 
bent menkiausias pavojus po dešimties metų vis dar flir- 
tuoti su jais. 

Buvo žavingas laiko tarpas, jis prasidėjo tada, kai man 
buvo šešiolika, ir baigėsi maždaug prieš porą metų, kai 
visi draugai irgi buvo nevedę ir per Kalėdas mes slidinė- 
davome Prancūzijoje, plaukiojom banglentėmis prie Aus- 
tralijos krantų, dulkindavomės Tailande. Man atrodė, kad 
tai niekada nesibaigs. Staiga jie visi susiporavo, kai kurie iš 
jų jau turi vaikų, tačiau didžiąją metų dalį man tai nė kiek 
nerūpi. Bet ar gali per Kalėdas nematyti, kad tebesi viena? 
Todėl arba nusiperki vieną porciją gatavos kalakutienos 
ir sėdi, žiūrėdama kalėdinę laidą kvailiams ir arkliams, 
arba važiuoji namo į priemiesčio namus, pseudo-Tiudorų 
stiliaus lizdą su trumpomis užuolaidėlėmis, kur savo vai- 
kystės aplinkoje aš pritinku kaip šiitas sinagogoje. 

Spoksau į artimiausią graikišką statulą, bet pradeda 
lynoti. Dieve, tavo humoro jausmas tikrai dieviškas. Juk 
žinai, kad ne statulą turėjau galvoje svajodama apie bronzi- 
nį Adonį. Ir krantas turėjo būti saulės nudegintas. 

Po galais, kodėl Nikas turi būti vedęs? Ir kodėl aš pri- 
sileidau jį taip arti? Ir kodėl, vardan Manolo, jis vieninte- 
lis vyras planetoje, neskaitant mano tėčio, yra ištikimas 
savo Žmonai? 

Neapgaudinėju savęs, kad galėtume tęsti nuo ten, kur 
(beveik) sustojome, kai Didžioji Britanija vėl pradės dirbti 
po Kalėdų. Suflė nepašildysi. 

Kitą rytą Nikas užėjo į mano kambarį pasakyti, kad 
ana pusė staiga nusileido, - „tiek to, Sara, dirbome ne vel- 
tui. Si vis pacem, para bellum: nori taikos, ruoškis karui“, — 
ir kad jis išvažiuoja namo artimiausiu traukiniu, kai tik 
užbaigs tvarkyti popierius. Grįš pas savo kvaištelėjusią 
žmoną, neabejotinai iš visos širdies atsidusęs, nes pavyko 
pasprukti nuo kontoros Jezabelės. Net nemačiau, kada jis 
išsiregistravo. 

Ir dabar jis nuo valgių lūžtančio stalo gale tikriau- 
siai pjausto puikiai iškeptą, sultingą kalakutą, o jo trys 
gražios mergytės linksmai dūksta, apvilktos švariomis, 
naujomis išeiginėmis suknelėmis. Po prabangiai išpuoš- 
ta, kampe stovinčia Kalėdų egle (tikra, suprantama) guli 
krūva neatplėštų dovanų, apgalvotai normuotų, kad ne- 
sukeltų per didelio jaudulio. Iš muzikos aparatūros ty- 
liai sklinda „Išgirskit Dievo angelus“. Ant indaujos sto- 
vi atkimštas butelis Chateau Latour'85. O viršuje, ant jos 
pagalvės, parengta tam laikui, kai vaikai suguls miegoti, 
guli mažytė aksominė dėžutė, kurios viduje... o Dieve. 
Jau gana. 

Staiga lietus virsta liūtimi. Martinas vis dar tebėra 
alpinariume šalia virtuvės ir tyko manęs, todėl aš bėgu į 
šiltnamį. Man įsiveržus, ten visiškai tamsu; prireikia aki- 
mirkos, kol akys pripranta. Kvepia drėgna žeme, kompos- 
tu ir negyvais vorais. Tėtis sėdi pačiame gale prie lentynų 
su vazonėliais, o aš šypsodama pabrėžtinai purtau lietaus 
permerktą sijoną, kad tėtis ir dėdė Denis spėtų paslėpti 
pornografinius žurnalus. 

Bet po kelių akimirkų sutrikęs ir murmėdamas pro 
mane prabėga ne dėdė Denis. 

Tai Libė, kaimynės ponios Niukomb duktė. 


— Ji man slapta atnešė gabalėlį šokoladinio torto, - sako tė- 
tis, paduodamas man pritrupintą lėkštę. - Žinai, kad tavo 
mama vėl liepia man laikytis naujos sumautos dietos... — 
Jis nutyla, pastebėjęs mano veido išraišką. - Ką, tavo galva, 
ji čia veikė? Pamanei, kad slapta atbėgo pasigniaužyti su 
tavo senuku? 

Žinoma, taip ir pamaniau, jai tai įprasta. 

— Žinoma, ne, - atšaunu. 

Tėtis springsta juoku. 

— Pamanei, ar ne? Pamanei, galas griebtų! Nekantrau- 
ju papasakoti draugams King's Arms bare. Viešpatie, kaip 
man būtų pavykę! Mergina tokia jauna, kaip mano duktė! 

— Jaunesnė, - piktai sumurmu aš. 

Akivaizdu, aš kvaištu. Viskuo kalta ta istorija su Niku: 
galvoje man tik meilės ryšiai. Kad mano tėčiui kada nors tai 
rūpėtų. Jiedu su mama taip seniai gyvena kartu, kad net 
supanašėjo. Mama mane labai supykdo, bet neabejoju, kad 
tėčio laivelį vairuoja ji. Na, nesvarbu. 

Jis šiltai spusteli man pečius. 

- Štai taip, mieloji. Tokia mergina net nepažvelgtų į tokį 
senuką, kaip aš. 

Argi? Žiūriu į savo tėtį, žiūriu atidžiai — į jo žalsvas kel 
nes be raukšlelės, į šviesiai mėlyną megztinį, kurį mama 
padovanojo jam šį rytą, „nes tinka prie tavo mėlynų akių“, 
kurgi ne — ir labai stengiuosi būti objektyvi. Jis nebe toks 
laibas, koks buvo jų vestuvių nuotraukose, bet ir nebe toks 
spuoguotas, O tai pliusas. Į jį smagu žiūrėti; būtų visai mie- 
las, jei nebūtų mano tėtis, nepaisant tos kvailos apkiautėlio 
šukuosenos, kurios jis nepakeitė nuo septyniolikos metų. 
Jis bent neužsiaugino alaus gėrėjo pilvuko, kaip dėdė Denis 
ir kiti jo bičiuliai iš King's Arms baro. Bet ar tai jam tikrai 
neberūpi? Žinoma, jiedu su mama retsykiais... bet geriau 
nesigilinti. Negraži mintis. Dvidešimt šešerius metus jis gy- 
vena santuokoje, įsikūręs, susitvarkęs, iš tikrųjų vedęs; jam 
neberūpi flirtas, plaštakės paširdžiuose ir pasimatymai va- 
zonėlių stoginėse. 

Ir tada išsigandusi suvokiu, kad jam tik keturiasdešimt 
treji, tiek pat, kiek Nikui. Kuriam tai tikrai dar rūpi. 

Naujųjų metų išvakarėse dar blogiau. 

Buvau ketinusi sprukti iš Londono, atsikratyti kelių 
draugų ir susirasti gerą vakarėlį. Jei nepavyktų, svarsčiau, 
ar nesurengus savo (neišvengiamai prastesnio) vakarė- 
lio, jei tik surinkčiau užtektinai dalyvių. Ir paskutinė ga- 
limybė būtų sėdėti su Eime iki penktos valandos ryto, — 
kaip daro visos meilužės, priverstos solo leisti šventes 
ir savaitgalius, — ir žiūrėti, kaip kamuolys nukrenta ant 
CNN Times aikštėje, nes patobulintieji naujieji leiboristai 
sukniso pramogą Trafalgare. Vieno dalyko tikrai ketinau 
nedaryti: dalyvauti su tėvais Šv. Edvardo bažnyčios para- 
pijos naujametinėje sūrio ir vyno vakarienėje. 

Turėsiu pavesti tai motinai. Jei ji gerai pamąstys, orga- 
nizuos makiavelišką agitacijos kampaniją už proporcingą 
atstovavimą. 

Prieš tai buvo Kalėdų dovanos: naujausia elektroninė 
užrašinė, Bose jungimo sistema mano iPodui, pusė lenty- 
nos Chanel makiažo (man labiau patinka MAC, spalvos 
naujoviškesnės, bet mama teigia, kad Chanel klasiškesnis), 
labai gražus šalikas iš Hermės (nors nežinau, prie ko aš jį 
nešiosiu; aš ne tokio tipo mergina, su šaliku atrodau kaip 
kaimietė). Ir dar lemiamas smūgis — kalėdinis atvirukas 
su naujausiais duomenimis iš Visa, Amez, River Island, 
Gap - viskas apmokėta. Po galais, turėjo susidaryti keli 
tūkstančiai svarų. Gal net daugiau. Aną mėnesį Agnės B 
vyko išpardavimas. Aną kartą atvykusi pas mane, mama 
čių — ir viską rado. Bet aš buvau per daug užsiėmusi savo 
naujuoju mokumo jausmu, kad prieštaraučiau įsibrovi- 
mui. Per daug. 

Užsitikrinusi Padėką, ji pereina prie Kaltės. 

Pašnibždomis kalbamės virtuvėje apie tėtį: 

— Brangioji, tau atrodo, kad jis numetė svorio? Tai dėl 
streso darbe. Įpilk karšto vandens. Sušils arbatinis. Žino- 
ma, jis tavęs baisiai ilgisi, jam labai smagu, kai tu atvažiuoji 
aplankyti. Jis pralinksmėja. Žinau, esi labai užsiėmusi savo 

„karjera“. - Kad ją kur galas, taip ir girdžiu kabutes. - Aš 
tavęs nekaltinu, kad neparvažiuoji namo dažnai. Ne, bran- 
gioji, nugriebtą pieną! Kaip gaila, kad negali pabūti ilgiau. 

Ir toliau: 

— Ponios Niukomb duktė Derliaus šventėje laimėjo pri- 
zą už biskvitą, ar sakiau? Džoana taip didžiavosi. Libė 
kepa be galo skanius šokoladinius tortus, tiesiog tirpsta 
burnoje... Gal paduotum man nuo lentynos arbatžolių in- 
delį, brangioji? Sėdmens nervas labai mane kankina, po 
tavo gimimo aš iki galo nepasveikau. Koks tai buvo koš- 
maras. Ar sakiau, kad Marielės duktė susilaukė dvynukų? 
Dabar Marielė turi keturis vaikaičius... 

Todėl kai ji paklausė, ar nenorėčiau nueiti su jais į tą su- 
mautą sūrio ir vyno vakarienę - tėčiui suteiktum džiaugs- 
mo, mes galėtume pasipuikuoti savo protingąja dukteria, 
pastaruoju metu tavęs beveik nebematome, brangioji! — 
supratau, kad įkliuvau. 


Dabar man aišku. To aš niekada nepakeisiu. 

— Mama, man nereikia, kad mane kam nors pirštum! — 
šnypščiu įsiutusi, o Martinas entuziastingai pumpuoja 
mano tėvo ranką ir triumfuodamas viepiasi man. — Dėl 
Dievo meilės, kodėl jis? 

— Nepiktžodžiauk, mieloji, už sienos bažnyčia, - ramiai 
sako mama. - Visada maniau, kad Martinas tau patinka. 

— Kas tau sudarė tokį įspūdį? 

— Tu, brangioji. Tą vakarą tėtis užtiko judu šiltnamyje ir 
turėjo pasikalbėti su jaunuoju Martinu. 

Prisiekiu, nieko panašaus nepamenu. Arba tai anksty- 
vas Alzheimerio ligos pasireiškimas, arba tas šmikis buvo 
pakišęs man žolelės. Nors, kai pagalvoju, buvo vakaras, 
kai eksperimentavau su tomis mažytėmis sugeriamojo 
popieriaus suktinėmis; gal tada ir buvo tas vakaras. 

— Būk jam draugiška, - griežtai sako mama. - Jis tik pa- 
skutinę minutę sutiko ateiti darydamas paslaugą. 

Toks faktų iškraipymas akimirką atima man žadą. Tos 
akimirkos Martinui užtenka, kad įspraustų savo landų 
užpakalį į kėdę greta manęs ir atitvertų mane tarp sienos 
ir priekalo. Savo kieto priekalo. 

— Na, paliksiu jus dviese, — žvaliai sako mama kelda- 
masi nuo stalo. 

— Mama... 

— Eime, Vinsentai, - sako ji tėvui. - Noriu paragauti sū- 
rio, kol nesibaigė skanieji gabalėliai. Marielė sakė, kad yra 
puikaus Crottin de Chavignol, labai žemiško ir kieto, kaip 
sako mūsų sūrių gamybos mokytoja, ir dar yra Tomme de 
Savoie, norėčiau paragauti... 

Sūrių gamybos mokytoja? Ar mama tikrai šitaip pasa- 
kė, ar aš įpuoliau į triušių urvą? 

Tėvas atsiprašomai dirsteli į mane, kai motina tempia 
jį šalin. Dėl Dievo meilės, tėti, ar gali bent kartą papriešta- 
rauti tai Gorgonei? 

— Ar ne puiku? — sako Martinas pasislinkdamas ar- 
čiau. - Pagaliau mes vieni. 

— Kambaryje, kur pilna Žmonių, - pabrėžiu aš. Liudinin- 
kai, Martinai. 

Jis nykščiu stumteli akinius nosimi aukštyn. 

— Aną dieną tu šiaušeisi. Pabėgai. Laikei mane lietuje, per 
tave peršalau. Mama labai supyko. Bet Žinau, jog jūs, mergi- 
nos, mėgstate pakankinti vyrus, kad neužsimirštų, a? 

O Dieve. Jis tikrai yra Fišerio slaptos meilės vaisius. 
Stveriu nuo stalo butelį pigaus raudonojo vyno, prisipilu į 
vandeniui skirtą stiklinę ir vienu mauku išgeriu. Vakaras 
žada būti labai, labai ilgas. 

Libė Niukomb sukikena ir numeta vieną iš glėbyje laiko- 
mų knygų ant bugienio šakelėmis papuoštos popierinės stal- 
tiesės. Pakeliu galvą ir dėbsau į jos tolstančią nugarą. Karve, 
Jei tu tokia kietuolė, tai kodėl irgi esi čia Naujųjų metų išvakarėse? 

— Gal norėtum pašokti? - viltingai klausia Martinas. 

— Negaliu. Turiu perskaityti šitą labai įdomią knygą 
apie... sūrius. 

— Nežinojau, kad domiesi sūriais. 

— Domiuosi, labai. Mano sūrių mokytoja labai griežta, 
neleidžia ateiti pusiau pasirengus. Turiu perskaityti viską 
apie... - atverčiu knygą, - pelėsinius sūrius. 

- Ir aš pusiau pasirengęs, - vaiposi Martinas, - jei su- 
pranti, ką noriu pasakyti. 

— Deja. Turiu susikaupti. Antradienį testas. 

Staiga vidinėje aplanko pusėje pastebiu autoriaus nuo- 
trauką ir mano kelnaitėse tvinksteli. Po galais, koks pa- 
trauklus. Tikras puolęs angelas. Kampuotas žandikaulis, 
puikios akys, žvelgiančios taip, tarsi kviestų griūti su juo 
į lovą. Kas jis? 

Vėl pavartau knygą. Treisis Pitas, na, taip, girdėjau apie 
ji. Treisio Pito sūriai, garsioji prabangių sūrių parduotu- 
vė - Dieve, kur ji? Kažkur Kovent Gardene. Tai sūrių par- 
duotuvių Harvis Niksas. Kita tokia yra tik Niujorke. Ne- 
ryškiai prisimenu, kaip mama sakė, kad komitetas šiais 
metais pirks sūrį iš Pito, kai per anas Kalėdas buvo patirta 
tokia nesėkmė dėl pelės. 

Čia tai bent vyras. Kvailas vardas, tiktų komikso pri- 
vačiam sekliui — Treisis Pitas, šaunusis detektyvas, ką sau 

galvojo jo tėvai? — bet, turint tokį veidą, galima pasivadin- 
ti ir motina Tereza... 

Šūkteliu iš netikėtumo, kai Martinas sukiša liežuvį 
man į ausį. 

Na, užteks. Trenkiu jam „Sūrių mėgėjų vadovėliu“, 
krentu ant grindų, pralendu po stalu ir nuskubu į kitą 
kambario galą. Neliksiu, kartoju, neliksiu čia ilgiau nė aki- 
mirkos. Net jei tektų pėsčiomis grįžti namo į Londoną. 

Na, gal ne su šitais aukštakulniais. Kur tie mano velnio 
tėvai? 

Mamos nesimato, gal ji gretimame kambaryje skaito 
su Mariele sūrių šventraštį, bet tėvą pastebiu iš karto. 

Jis sėdi prie baro, bet ne vienas. Matau, kaip Libė Niu- 
komb sukeičia kojas, jos juokingai trumpas sijonėlis pasikelia 
ant šlaunų ir atveria jas tėčio žvilgsniui. Jos lūpos praviros, ji 
dėmesingai gaudo kiekvieną jo tariamą Žodį - taip, teisingai, 
mano tėčio, specialisto, kelio ženklų M25 greitkelyje žinovo, 
ir švysčioja savo ilgais šviesiais plaukais po visą kambarį 
kaip šampūno reklamoje. Paleistuvė. Nelaižyk lūpų ir ne- 
kaišiok iškirptės mano tėčiui. Jis laimingai susituokęs vyras. 
Priešingai sveikam protui, reikia tai pripažinti. Bet vis tiek. 

Norėčiau žinoti, ką ta kekšiukė mano kabinanti. Šviesūs 
plaukai, kojos iki čia, be liemenėlės: gaudo žuvį statinėje. Jis 
neturi jokių šansų. Pažiūrėk, namų ardytoja, jis jau pakliuvo 
ant kabliuko. Jau ir taip sunku išlaikyti santuoką ir be kokios 
nors dvidešimtmetės jauniklės, spaudžiančios jos silpnąją 
vietą. Būkim atviri, visi žinome, kad ta vieta yra vyrai. 

Aš ryžtingai prieinu ir savininkiškai įsikimbu tėčiui į 
parankę. 

— O, sveika, mieloji, - sako tėtis, akivaizdžiai nustebęs 
dėl tokio netikėto dukters meilės pasireiškimo. — Kas atsi- 
tiko jaunajam Martinui? 

— Nieko mirtina, - sakau apgailestaudama. - Tėti, ar jau 
galėtume išeiti? Aš tikrai pavargau, rytoj turėsiu važiuoti 
į Londoną. 

— Ką, išvažiuosi prieš vidurnaktį? Kas atsitiko mano 
pobūvių mėgėjai? — Jis sušiaušė man plaukus. - Buvo lai- 
kas, kai nesiguldavai iki aušros. 

— Na, jai jau nebe dvidešimt vieneri, — saldžiai sako 
Libė. - Negaliu patikėti, kad turi suaugusią dukrą, Vini. 
Atrodai per jaunas. 

Vini? Vini? Nuo kada mano tėtis nebevadinamas Vin- 
sentu? (Arba tėčiu.) 

— Meilikautoja, - niurna tėtis ir jo ausų galiukai parausta. 

— Tėti, prašau, aš tikrai pavargau... 

Libė žino, kada trimituoti atsitraukimą. Aš susiraukiu, 
kai ji pakšteli tėčiui į skruostą ir palinki laimingų Naujųjų 
metų. Vinis. Dieve, tie vyrai tokie nenuovokūs. 

— Tau to visai nereikėjo, mieloji, - sako tėtis tyliai. - Aš 
jai šiek tiek patinku, Žinau, bet tai nekaltas dalykas. Kvai- 
las susižavėjimas. Ji iš jo išaugs. 

— Tėti, jai ne trylika. Ir reikalas nėra toks nekaltas, ji ne- 
tekusi dėl tavęs galvos... 

— Man užtenka tavo mamos, - nutraukia tėtis, o žvilgs- 
nis sušvelnėja, kai pažiūri į mamą, vadovaujančią priėmi- 
mui prie sūrių stalo. - Ir visada užteks. 

— Neįsivaizduoju, kaip tu ją pakenti, - murmu aš. 

Tėvas žiūri į mane beveik nusivylusiu žvilgsniu ir stai- 
ga aš pasijuntu dvylikametė. 

- Šių laikų vaikai apsėsti noro būti įsimylėję, — šaltai 
sako tėtis. - Jums atrodo, kad tai tik drugelio plevenimas 
paširdžiuose ir romantiški pasivaikščiojimai paplūdimyje. 

— Aš ne tokia naivi, tėti. Žinau, kad po kurio laiko tam- 
pa nuobodu. Bet jei Žmonės myli vienas kitą... 

— Manai, kad to gana? Mylėti? 

Piktai gūžteliu pečiais. 

— Buvo dienų, kai pabusdavau, o tavo mama erzino mane 
vien tuo, kad kvėpuoja. Neabejoju, kad man ji jautė tą patį. 
Buvo savaičių, net mėnesių, kai vos ištverdavome viename 
kambaryje. Bet prakenti tą laiką. Kuri bendrą gyvenimą ir 
laikaisi jo, kad ir kaip kartais sunku. Juk nepradedi kasti 
daržo iš naujo kas penkias minutes ir neskubi sodinti kito 
augalo, jei tavo pasirinkta gėlė nepražydo, ar ne? Nusprendi 
kitaip, laistai, tręši ir lauki. Aš stengiuosi tau pasakyti, mieloji, 
ir manau, jog galvoju teisingai, kad santuoka - tai įsipareigo- 
jimas. Ir kompromisas. Abipusis kompromisas ir, — jis atsi- 
dūsta, - susitaikymas su tuo, kad gal nėra taip, kaip tikėjaisi. 

Tik ne man, galvoju griežtai. Man nereikia antrarūšių 
dalykų. Neketinu gyventi kaip mama ir tėtis, kurie laikosi 
kartu iš įpročio ir baimės. 

Man reikia aistros! Ugnies! Ir romantikos! Tos legendi- 
nės meilės, apie kurią skaitome. Bogartas ir Bekol, Hepbern 
ir Treisis. Kristoferis Ryvas ir ponia Ryv. Tėtis neteisus: 
santuoka neturi būti kompromisas. Jeigu Žmonės tikrai 
vienas kitą myli, drugelius galima išsaugoti. Tik reikia rasti 
sielos draugą ir laikytis jo viskuo, ką turi. 

Tik klausimas: o jeigu tavo sielos draugą anksčiau su- 
randa kita? 

Gyvenimas nėra toks švarus ir tvarkingas. Kartais 
žmogus suklysta ir gyvena su ne jam skirtu žmogumi. Ar 
tai reiškia, kad pora turi visam laikui likti kartu? Ar ne 
geriau išmėginti laimę su tikrąja meile, kad ir kurją randa? 
Net jei dėl to gali kentėti kiti. 

Tėtis spusteli mane glėbyje. 

- Prieš išeinant dar noriu pašokti su tavo mama. Jai pa- 
tinka Sinatra. Ar šiek tiek pabūsi viena? 

Stebiu, kaip tėvai išeina šokti. Jie dar per jauni, kad 
būtų tokie beviltiški ir čiūžčiotų vienoje vietoje, kai net 
dvigubai vyresni už juos bedančiai pensininkai grakščiai 
pračiuožia pro šalį kaip ant ratų. Mano tėvai puikiai dera 
vienas prie kito, jie dengia vienas kito klaidas ir su prak- 
tikoje įgytu patyrimu lengvai atlieka šokio sukinius. Bet 
šokdami pro šalį jie moja draugams ir plepa su jais apie 
orą, tačiau nežiūri aistringai vienas kitam į akis. O aš no- 
riu daugiau. 

Staiga visi sujunda, juokiasi ir stumdosi, ir aš suprantu, 
kad iki vidurnakčio liko tik kelios minutės. 

Visi poromis — net Martinas sugebėjo įsprausti Libę 
Niukomb į tamsų kampą. Kai išmuš vidurnaktį, Žinau, 
kad tėtis dovanos mamai ypatingąją Kalėdų dovaną, ku- 
rią laiko pirmajai Naujųjų metų minutei, — visada gražų 
papuošalą, vienais metais brangesnį, kitais pigesnį, bet 
visada unikalų, užsakytą specialiai jai: kaip jis sako, no- 
rėdamas iš anksto padėkoti už būsimas tris šimtus šešias- 
dešimt penkias dienas kartu (arba šešiasdešimt šešias, jei 
metai keliamieji, jis nesismulkina). 

Man nusibodo būti vienai. Noriu, kad kas nors išgelbėtų 
mane nuo tetulių ir šoktų su manim sutinkant Naujuosius 
metus. Aš norėčiau ypatingosios dovanos, pirmo bučinio 
ir vyro, kuris parvežtų mane namo, jei per daug išgėrusi 
negalėčiau pareiti. Man taip nusibodo nutaisinėti narsią 
miną esant vienišai. Po perkūnais, šiuo metų laiku tikriau- 
siai labai gera būti ištekėjusiai. 

Kai Big Beno dūžiai sublerbia iš garso aparatūros, iš- 
knisu iš rankinės savo kišeninį kompiuterį ir surandu 
Niko duomenis. Nepalikdama sau laiko svarstymui, ran- 
du savo mėgstamą dainą, pridedu prie elektroninio laiško 
ir paspaudžiu: „Siųsti“. 

Melinša 


O dangau, nedažnai to sau linkiu - Viešpats Žino, kad ne- 
noriu erzinti likimo, jis kartais turi bjaurų įprotį supras- 
ti tave paraidžiui; visada bijau linkėti sau numesti svorio, 
kad galiausiai nenukirstų kojos automobilio avarijoje: štai 
dabar tu sveri mažiau, - bet kartais negaliu negalvoti, kaip 
šiuo metų laiku turėtų būti gera vienai, be vaikų. 

Nereikėtų su įkarščiu, beviltiškai ieškoti privalomų 
turėti žaislų, kurie išparduoti praėjusį spalį. Nereikėtų 
skubių kelionių į Solsberį nupirkti, be kitų dalykų, devy- 
nis svarus bulvių (kurias nuskusti gali tik trečią Kalėdų 
ryto valandą). Nebūtų nepakeliamų įvairių religijų Kalėdų 
jas užstoja aukščiausias mokykloje vaikas, visuomet pa- 
statomas pirmos eilės viduryje. 

Ir, o varge, nebūtų įtūžusių leidėjų, paliktų sėdėti vienų 
brangiuose Londono restoranuose, nes priešpiečių laikas su- 
tapo su Kalėdų giesmių koncertu ir tu pamiršai juos įspėti. 

Štai kad ir ta miela mergina su džinsais žemu juosme- 
niu ir gelsvu zomšiniu švarkeliu šalia lagaminų lentynos. 
Ji tikrai nevažiuoja pirkti Kalėdų dovanų trims dešimties 
metų neturinčioms mergaitėms. Tik ne avėdama tokiais 
seksualiais batais su keturių colių kulniukais. Koks nors 

aistringų akių Adonis Kalėdoms tikriausiai išsiveš ją į 
kokį puikų balto smėlio paplūdimį prie Karibų jūros, toli 
nuo lipniais pirštais vaikų ir pasipūtėlių, viską geriau iš- 
manančių vyrų, kurie išmeta instrukcijas, 0 po to nesuge- 
ba surinkti Barbės muzikos įrašų studijos. 

Laikausi tvirtai įsikibusi kilpos, kai traukinys daro 
staigų posūkį. Aš išprotėjau. Važiuoti į Londoną apsipirkti 
likus keturioms dienoms iki Kalėdų yra tas pat, kaip grįžti 
į „Titaniką“ ledo kubelių. Kojas jau skauda, nors apsiaviau 
patogiai, ir dar tik penkios minutės, kaip išvažiavome iš 
Solsberio. Traukinys perpildytas, nėra vilties atsisėsti. Tie- 
są sakant, stoviu nosį įsmeigusi į gabardino paltą, kuriuo 
vilki gan stambus verslininkas, suspaustas šalia manęs. 

Mano kelnaitės graužia. Norisi pasikasyti. Negali būti, 
kad nuo etiketės, aš ją nukirpau (truputį nejauku, kai ant 
tavo kelnių užrašyta „8-9 metų mergaitei“, o tau daugiau 
nei 36-38, bet Sofi apatiniai drabužiai daug jaukesni už 
mano), taigi — taip ir žinojau. Tikros Kalėdų eglutės daug 
gražesnės, Nikolas visai teisus, bet... 

Nežinau, kodėl Gabardino Paltas taip keistai Žiūri į 
mane. Juk tai tik pušies spygliai. 

Kalėdos yra vaikų šventė, tikrai. Bet kai vaikai yra trys, 
tai reiškia, kad reikia nupirkti daug dovanų nuo Kalėdų 
senelio (negaliu vadinti jo Santa, Nikolas baisiai supyksta), 
nuo tetulių, senelių ir močiučių, kurie paskambina ir sako: 
„Brangioji, gal nupirktum joms ką nors nuo manęs, tu Ži- 
nosi, ko jos nori.“ Ir nors toks jų poelgis gražus ir ilgainiui 
jie tau grąžins pinigus, dabar tau reikia galvoti apie šim- 
tus kitų dalykų, kuriuos turi rasti, nupirkti ir suvynioti. 
Nors nuo pernai negaliu suprasti, ką, mano mamos galva, 
trys vaikai galėtų daryti su puodų degimo krosnele, jei ne 

mėginti iškepti vargšelį triušį. 

Reikėjo pradėti pirktis anksčiau, suprantama. Taip ir 
ketinau daryti; bet tada mano dėmesį atitraukė visokių ka- 
lėdinių skanumynų planavimas - šiais metais sumaniau 
kepti žąsį, kimštą persimonais, kepenimis ir nugarintu 
1985-ųjų metų Chateau d'Yguem vynu, nors baiminuosi, ką 
pasakys Nikolas, kovotojas už tradicijas, kai nepasirodys 
kalakuto, todėl dabar beviltiškai atsilieku. Tiksliau, maž- 
daug dviem mėnesiais. Labai miela, kad Liza pagloboja 
mergaites, bet dievai žino, kur dabar rasiu Barbės slidinė- 
jimo aprangą Chlojai. Vargšė antelė, ji savo klubų apimti- 
mi panaši į Lizą, šešioliktas dydis devynerių metų vaikui 
tikrai neįprastas. Laimė, kad į ją labai miela žiūrėti - plau- 
kai kaip iš prerafaelitų paveikslų, - bet ji gimė ne tą šimt- 
metį. Septynioliktas amžius jai būtų pats tas; Rubensui ji 
patiktų. Jeigu tik Nikolas galėtų vietoje manęs pabėgėti į 
Snow+Rock „jam iš Holborno tik viena ar dvi minutės, ir ką 
nors nupirkti. Bet jis išvykęs į Mančesterį. Nors jei ir ne- 
būtų išvykęs, dovanų pirkti jis nemoka. Nikolas kažkodėl 
galvoja, kad dviejų X chromosomų turėjimas automatiškai 
daro mane dovanų pirkėja, bet jis net ne... 

Kalėdų atvirukai. Įmečiau juos į pašto dėžutę, o gal ne? 
O Viešpatie, negi palikau juos ant priekinės volvo sėdynės? 
Dangau, paprastai taip neužsimirštu. Kalėdos, jos mane 
kasmet paverčia tokia užuomarša. Atrodo, kad protas sku- 
ba pirmyn, fiksuodamas viską, ką dar turiu padaryti... 

Išsiunčiau atvirukus. Tikrai išsiunčiau. 

Norėčiau, kad man užtektų drąsos mėgdžioti Luizą. Ji 
turi susikūrusi trejų metų Kalėdų atvirukų ciklą: pirmais 
metais siunčia visiems, kurių pavardės nuo A iki R, kitais 
metais — nuo I iki P, ir trečiais — nuo O iki Z, todėl visi 
gauna atvirukus kas treji metai. Pakankamai dažnai, kad 
nesiraukytų ir neišbrauktų jos iš savo sąrašų. 

Pro traukinio langą spoksau į pliaupiantį lietų, kai su- 
stojame dėl dar vienų inžinerinių darbų. Jau dešimta; pusę 
penkių turiu grįžti į Evės Biblijos skaitinius. Man reikia 
išnaršyti Londoną ne tik ieškant dovanėlių sudėti į kojines, 
bet ir sutaupyti laiko nuvažiuoti į Harrods Food Hall nu- 
pirkti ispaniško Roncal sūrio (kaip sunku rasti to riebaus, 
sviestiško Navarre) bulvių apkepui. Pito parduotuvėje tu- 
rėtų jo būti, tikrai yra, bet akivaizdu, kad negaliu eiti, ten 
gali būti Treisis, jau užtektinai blogai tai, kad jis grįžta į 
Solsberį, net po tokios daugybės metų... 

Ne, negalvok apie tai. Apgailestauja tik išlepėliai, taip 
sako Kitas. 

Dar viena keleivių srovė susigrūda į traukinį Vokingo 
stotyje, ir staiga pasidaro taip ankšta, kad sunku kvėpuo- 
ti. Jaučiuosi važiuojanti gyvuliniame vagone į Aušvicą - o 
Dieve, ne tai turėjau galvoje, siaubinga šitaip kalbėti, ne- 
galima nė lyginti... 

- Šito aš nepakęsiu, - staiga paskelbė Gabardino Paltas, 
lįsdamas iš po lagaminų lentynos, kur pastarasis keleivių 
antplūdis jį įstūmė. — Už tuos pinigus, kuriuos dabar kai- 
nuoja bilietai, aš galiu tikėtis sėdimos vietos. Jeigu jie ne- 
pateikia užtektinai antros klasės vagonų, mes turime teisę 
susirasti vietas kitur. 

Jo akcentas ir blyškiai geltonas šilkinis kaklaraištis ne- 
ginčijamai rodo, kad yra iš grafysčių aplink Londoną. Kai 
tyli nuskriaustoji dauguma galiausiai prabyla, lauk bėdos. 

Vagonu perbėga pritarimo murmesys. Jame tikrai 
tvanku; mes visi vilkime šilčiausiais žieminiais drabužiais, 
mūvime pirštinėmis, susisagstę, apsivynioję šalikais ir ke- 
purėti, ir vagone pradeda dvokti kažkuo nepraustu. Mus 
pagauna sąmokslininkiška bičiulystė - jei tu, tai ir aš, - ji 
man primena vaikystės žaidimus. (Mano sesuo Kleo buvo 

drąsesnė už mane, ji net drįsdavo paskambinti prie Iškry- 
pėlio durų - jis nebuvo iškrypėlis, o tik vienišas senas naš- 
lys, kurio vaikai gyveno per toli, kad jį dažnai lankytų, - ir 
prieš nubėgdama suskaičiuodavo iki trijų.) 

Dvi panašios į pudingą merginos berankovėmis Puffa 
striukėmis - įsivaizduoju, ką Nikolas pasakytų apie jų no- 
syse įvertus žiedus - atstumia duris į pirmos klasės vago- 
no koridorių. Gabardino Paltas padeda išsigandusiai jau- 
nai moteriai perstumti dvigubą vežimėlį per linguojantį 
slenkstį. Po kelių minučių mes sudrimbame į prabangias 
vietas, apimti malonaus įžūlumo jausmo. 

Ruožuotas verslininkas priešais mane greitai pakelia 
rausvą laikraštį sau prie veido ir nepritardamas caksi lie- 
žuviu. Aš kikenu ir galvoju: man trūksta Nikolo. 


Metams bėgant aš daug ko išmokau iš savo dukterų. Pa- 
vyzdžiui, kad karališkojo dydžio vandens čiužinyje esan- 
čio vandens užtenka užtvindyti trijų miegamųjų butui tri- 
jų colių gyliu. (Evė, praėjusią vasarą.) 

Septynerių metų mergaitė gali įskelti ugnį titnaginiu 
akmeniu, nors keturiasdešimt trejų metų advokatas teigia, 
kad šitaip ugnis įskeliama tik filmuose. (Vėl Evė.) 

Stabdžių skystis iš garažo, sumaišytas su balikliu iš 
skalbyklos, virsta dūmais ir jų būna labai daug. (Evė. Ją 
pasekė Kitas, o tada Nikolas, kai abu apie tai išgirdo.) 

Visada patikrink orkaitės vidų prieš įjungdama - plas- 
tikiniai Fisher Price žaislai orkaitės nemėgsta. (Beje, Solsbe- 
rio gaisrinė atsiliepia greičiau nei per keturias minutes.) 

O šį rytą sužinojome, kad skalbyklės gręžimo būgnas 
sliekams galvos neapsuka. Bet apsuka triušiams. 

Kai triušiams apsisuka galva, jie išvemia dukart dau- 
giau, negu patys sveria. 

Prieš pusryčius valytis nuo rankų gyvūno vėmalus 
nėra šventiškiausias būdas pradėti Kalėdų dieną, galvoju 
aš, šveisdama plyteles su nereikalingu įkarščiu. Todėl kai 
Nikolas prisėlina prie manęs ir pakiša rankas po chala- 
tu norėdamas paglamonėti mano nuogą užpakalį, man 
turėtų būti atleista už tai, kad neatsakau jam tokiu pat 
meilumu. 

Nepasakyčiau, kad man nepatinka seksas su mano 
vyru. Jei būtų galima porai savaičių pasprukti į vilą prie 
vandens Maldyvuose, — jeigu kas nors pasirūpintų vai- 
kais, - kur nebūtų telefono, piktų leidėjų, mokyklos rengi- 
nių ar skalbimo, nieko geriau nenorėčiau - na, gal ne visai 
nieko; turiu prisipažinti, kad jaučiu didelę silpnybę nami- 
niam duonos ir sviesto pudingui ir riebiam Jilly Cooper, — 
bet mintis, kad seksas būtų poilsis, o ne namų apyvokos 
darbas, atrodo patraukli. Tačiau pastarosiomis dienomis, 
kai Nikolas patenkintas nurieda į savąją nedrėgnąją lovos 
pusę, aš pagaunu save galvojant: šiandien ketvirtadienis, 
todėl dabar nereikės - ak, iki kito savaitgalio - to daryti. O 
tai tikriausiai nėra pats romantiškiausias požiūris į mylė- 
jimąsi su savo sielos draugu. Bet šimtas penkiasdešimt du 
Kalėdų atvirukai patys neužsirašo. 

Su netikėtu ilgesiu prisimenu, kaip vieną vakarą nu- 
stebinau Nikolą jo kabinete, kai pasirodžiau ten netrukus 
mums susipažinus, po lietpalčiu vilkėdama tik juosta 
kojinėms prisegti. Įtikinau valytoją įleisti mane (paaiškė- 
jo, kad ji buvo karšta mano gerbėja ir pirko visas mano 
virimo knygas) ir sėdėjau ten dvi valandas tamsoje lauk- 
dama, kol Nikolas grįš iš teismo. Jis labai vėlavo; būčiau 
praradusi kantrybę ir išėjusi namo, bet buvau įdėjusi tiek 
pastangų, kad negalėjau taip visko mesti. Buvau išsitepusi 
spenelius valgomaisiais šokoladiniais dažais — jų ieškoti 

nusibeldžiau net į erotinių daiktų parduotuvę damoms, 
vadinamą „Ša!“ šiauriniame Londone, ir ta kelionė metro 
buvo gėdingiausia ir labiausiai jaudinanti mano gyveni- 
me - ir netgi pasibarsčiau gaktos plaukus kakavos milte- 
liais; baiminausi, kad jie gali ištirpti ar kas kita atsitikti 
Nikolui nespėjus pasiekti taip toli, bet to neatsitiko, viskas 
buvo tobula, vyko taip, kaip įsivaizdavau, kaip filme, rodo- 
mame vėlai naktį. 

— Nedek šviesos, — pasakiau kiek įmanoma aistringes- 
niu balsu, kai jis įėjo į kabinetą ir siekė jungiklio. 

Jis šoktelėjo beveik šešias pėdas, kai įžengiau į gelsvą 
gatvės šviesos dėmę ir atsisagsčiau lietpaltį. Jo burna taip 
ir prasižiojo; vos visko nesugadinau nusijuokusi iš jo nu- 
stebusios išraiškos. 

— Užsimerk, — pasakiau, stengdamasi nekikenti. - Da- 
bar išsižiok. 

Maitinau ji brangiu belgišku šokoladu, nupirktu Har- 
rods parduotuvėje, ir sagsčiau jam kelnes; vienas kartusis 
apelsininis triufelis su konjako įdaru, ir jis pasiguldė mane 
ant savo stalo, o pats dingo man tarp kojų su godžia išraiš- 
ka kaip katinas, ką tik gavęs (šokoladinės) grietinėlės. 

Dabar atsidūstu ir siekiu pašteto. Jau labai seniai mes 
nesimylėjome kitur, tik tarp John Lewis geriausių egiptie- 
tiškos medvilnės (du šimtai siūlų kvadratiniame colyje) 
paklodžių. Aš nebeturiu energijos. 

Atmetus įvykį su triušiu, Kalėdų rytas praeina paly- 
ginti gerai. Viena akimirka buvo truputį dygoka, kai Luiza 
padovanojo Nikolo tėvams dyglialapės kanapės sodinuką; 
laimė, doriems viskas atrodo dora, ir Kitas diskretiškai 
(gal kiek entuziastingai) nusavino jį, kol jo dar nepastatė 
mano uošvių automobilio gale, ir lyg niekur nieko persi- 
sodino jį Ešeryje. 

— Bet Deizė sakė, kad jaučia artrito skausmus, - naiviai 
prieštarauja Luiza, kai mudvi su Kleo užsipuolame ją vir- 
tuvėje, - o kanapės geriausiai malšina skausmą... 

— Mama, liaukis, - šnypščia Kleo. - Jei domiesi narkoti- 
kais, tai bent atsisakyk kvailos hipiškos šnektos ir vadink 
daiktus tikrais vardais. 

Kleo apsimeta pamiršusi, kaip ji, norėdama pasirodyti 
drąsi, išmėgino stiprų imbierinį alų, vogė obuolius ir nu- 
gvelbė lūpdažį iš Woolies. Ji teigia, kad jos susižavėjimas 
Doniu Osmondu yra tik mano vaizduotės darinys ir kad 
Fame jai visada buvo niekalas. Kleo dabar yra gerbiama 
samdoma buhalterė („Kraujas pasireikš, — atsiduso Luiza, 
išgirdusi apie Kleo sprendimą, - ir baigta kalba apie ce- 
remonijų atgaivinimą.“) ir gal vargšams mieliesiems Laje- 
nams būtų tinkamesnė marti už kuoktelėjusią virėją, kuri 
jiems teko; bet yra taip; kaip yra. 

Sulaukusi trisdešimt devynerių, Kleo maištingai tebė- 
ra viena. „Aš pasirinkau, — sako ji trumpai ir atžariai, kai, 
geriant cheresą, Deizė Lajen nedrąsiai paklausė jos, ar ji su 
kuo nors susitikinėja. — Panorėjusi galėčiau suteikti laimę 
bet kuriam vyrui.“ 

— Taip, - murma Kitas, - bet dar nesuteikei nė vienam. 

Aš garbinu Edvardą ir Deizę Lajenus - ji švelni avytė, o 
jis toks džentelmenas, mandagus ir korektiškas, net sulau- 
kęs aštuoniasdešimt dvejų išlaikė nuostabią tiesią kariškio 
laikyseną; tačiau matosi, kad juos gąsdina šių laikų pasau- 
lio sparta, jie jaučiasi atstumti ir žūtbūtinai laikosi už vis- 
ko, kas sena ir įprasta. O Nikolas - na, Nikolas kartais yra 
tikras savo tėvų sūnus. Iškyla į paviršių auklėjimas, ne tik 
prigimtis. 

Ištempiu Kitą iš kambario prieš pat karalienės kalbą; 
jeigu jis pamatys, kaip Nikolas ir Edvardas stovėdami 

klausosi jos didenybės - ką jie paprastai daro, - tai nebe- 
pajėgsiu jo suvaldyti. 

Kalėdiniai pietūs dešimčiai asmenų visada yra šioks 
toks išbandymas, ypač tada, kai kuris nors iš svečių aki- 
mirksniu sumano tapti vegetaru. „Nuostabi mintis, Sofi, - 
entuziastingai palaiko ją Kitas, — pradėsime rytoj. Ne- 
kenčiu antros švenčių dienos likučių“, — bet, laimė, žąsis 
priimta palankiai ir, o stebukle, jos nesugadino nei paniš- 
kos keturiasdešimt minučių trukusios Metenės paieškos 
(galiausiai radome ją kietai įmigusią po žiedimo stalu boi- 
lerinėje, apsiavusią naujomis minkštomis šlepetėmis), nei 
keistai išmaningi Evės alchemijos bandymai. Kitas tikras 
asilas. Tarsi ano mėnesio įvykio su kepimo milteliais ir 
actu būtų per maža, jis dar aprūpino ją priemonėmis pasi- 
gaminti miegamajame H.,SO.. 

Po priešpiečių atplėšusi Nikolo dovaną, jaučiuosi siau- 
bingai nemaloniai dėl savo atžarumo su chalatu ne todėl, 
kad sekso malonę reikėtų sieti su ištaiginga muskato spal- 
vos avikailio skrandute iš Joseph (nepaneigsiu, kad jeigu 
tie dalykai būtų susiję, tai per pastarąjį mėnesį aš tikrai jį 
užsitarnavau; nežinau, kas pasidarė mano vyrui, teks sko- 
lintis Evės chemijos rinkinį ir sukurti kokių nors bromidų 
į jo arbatą), - bet jis išleido daug pinigų, bjauriai daug pi- 
nigų. Pirko iš Joseph parduotuvės, o aš... 

— Nuostabu, brangioji, ačiū, — sako Nikolas, atplėšęs 
mano staiga sumenkėjusią dovaną — kašmyro megztinį 
pilkai žalios, kaip jo akys, spalvos, — labai reikalingas 
daiktas. 

— Žinau, jis ne toks puikus, bet tu prašei... 

— Manjis puikus, - sako jis tyliai, — ir bus labai šilta, kai 
slidinėsiu kitą savaitę. Tu man labai gera žmona, Melinša, 
vyras negalėtų norėti geresnės. Kitos nenorėčiau. Tikrai. 

— Kaip keistai jis kalbėjo, - pasakoju Kitui vėliau. - Pas- 
tarąsias kelias savaites jis išvis elgiasi keistai. Jį varo iš 
proto tai, kad Fišeris nuolat žiūri jam per petį, nors jau 
išėjo į pensiją... 

— Keistai? 

— Taip. Pasislink, Kitai, negaliu pajudinti alkūnių. 

— Nesuprantu, kodėl nepasakai jam, kad rūkai, - atsidūs- 
ta Kitas, grakščiai iškvėpdamas dūmų žiedą. - Vargu ar jis 
skirsis su tavim dėl Marlboro. Tu kaip Metenė, slepiesi boi- 
lerinėje su cigarete, kad galėtum greitai patraukti dūmą. 

— Gal su draugu, kuris yra greitas? 

— Aš ne iš tų, kurie skuba, mieloji. Klausk Polo. Arba 
Džeimso. Arba... 

Nutraukiu jį, kol jis neišpasakojo visos savo sekso isto- 
rijos (sulauktume ir Velykų). 

— Aš nerūkau, Kitai. Kalėdos ir gimtadienis nesiskaito. 

— Nesiskaitytų, jei rūkytum tik per savo gimtadienį, lė- 
lyte. Dabar pasakok apie brangutį Niką. Kuo jo elgesys 
keistas? 

Giliai įkvepiu ir ilgai kosėju, kaip romantinė herojė su 
pažengusia džiova. Patirties stoka; tik aš pati kalta, kad 
susipažinusi nepasakiau Nikolui, jog rūkau. 

— Nevadink jo Niku, Kitai, jis nepakenčia. Nežinau, 
kaip pasakyti, jis tiesiog elgiasi keistai. 

— Kartoji tą patį, - pastebi Kitas. 

— Visų pirma, jis visiškai pašėlo. Na, lovoje jis visada 
būna stebėtinai nusiteikęs, gal ne itin lakios vaizduotės — 
nepamiršk, buvo ir klevų sirupo laikai. Žinoma, ir slaugės 
drabužiai, mokinės uniforma, na, ir matrona... 

— Melinša, - sako Kitas, - malonu, kad pasakoji, bet ne- 
būtina. 

Kartais pamirštu, kad Kitas - ne mergina. 

— Atleisk. Ir dar jis labai irzlus, sako, kad dėl darbo, bet... 

— Su manimi jis visada irzlus, - raukosi Kitas. 

- Ir tu ne per daug neriesi iš kailio, Kitai. 

— Stengiuosi, kiek galėdamas... 

— Kitai, Kalėdoms padovanojai jam raudonus analinius 
rutuliukus. 

— Norėjau, kad visiems būtų smagu, mieloji. 

— Tavo laimė, kad jis priskyrė juos Sofi papuošalų rinki- 
niui. Atsiimk juos, kol ji nesuvėrė iš jų pakabuko ir nepa- 
dovanojo mokytojai. - Užspaudžiau cigaretę. - Nenorėjau 
pasakyti, kad Nikolas suirzęs, gal tik prastos nuotaikos. 
Kartais jis šiurkštus kaip lokys. Ir tada staiga vėl siaubin- 
gai, siaubingai mielas ir dėmesingas... 

Kitas pabrėžtinai tyli. 

— Net nepagalvok apie tai, - įspėju. - Tik ne po... 

— Taip, - sako Kitas. - Tavo mintį supratau. 

— Nors, — kalbu toliau, — aną rytą lovoje jis ištarė tos 
merginos vardą, tiesiog juokinga... 

- Juokinga? Melinša, išprotėjai? 

— Kitai, nežiūrėk į mane šitaip. Jis tik truputį nedorai 
fantazuoja apie tą merginą iš kontoros, Sarą. Kartą ją ma- 
čiau, kiek pamenu, ji buvo gan drovi, bet tu ir aš žinome, 
kad Nikolas niekada nieko nepadarytų. Jis tikrai jaučia bai- 
mę svetimavimui ir nėra ko stebėtis, žinant, kas buvo nu- 
tikę jo tėvams. Jam išsprūdo nesąmoningai. Neabejoju, jis 
net nesuvokia, ką pasakė. Sudegtų iš gėdos, jei kada nors 
jam priminčiau. | 

— Deja, Poliana, manau, kad tavo optimizmas šį kartą 
pagrįstas, - apgailestaudamas sako Kitas. - Neįsivaizduo- 
ju, kad Nikolas galėtų barškinti ant stalo savo kontoros 
paleistuvę, nors šis vaizdas maloniai stulbina protą. Ne, 
viskas tik dėl darbo, mieloji, arba dėl auglio smegenyse... 

— Nejuokinga, Kitai. 

— Kita vertus, tave aš puikiai įsivaizduoju krečiančią iš- 
daigas. 

Jis nebežino, apie ką kalbu. 

— Išdaigas? Aš? Kokias išdaigas? 

Kitas pakelia savo elegantišką figūrą nuo žiedimo suo- 
lo ir neskubėdamas eina durų link. 

— Ketinau tau pasakyti, - tarė jis atsainiai. - Treisis Pi- 
tas atidaro naują restoraną Solsberyje, todėl jis grįžo. Ir 
girdėjau... — jis atsisuko į mane niūriai, patenkintas šyp- 
sodamasis, - girdėjau, kad jis tikisi gauti tave sau už šefę. 


— Ak, Nikolai, gražu, net kvapą gniaužia. 

Įsmeigiu slidžių lazdas į sniegą, dantimis po vieną pirš- 
tą nusitraukiu pirštines, nusivynioju šaliką ir geriu į save 
nuostabų vaizdą. Apačioje Briansono slėnis atrodo absur- 
diškai, kaip Kalėdų tortas, prismaigstytas mažų, žalių plas- 
tikinių pušaičių. Pikta vakarykštė pūga praėjo, palikusi pui- 
kią pėdos storumo sniego dangą ir ryškiai mėlyną dangų. 

— Gražu, - trumpai atsako Nikolas. 

O varge. Maniau, kad intensyvus ryto slidinėjimas 
kiek pataisė jam nuotaiką. Kitaip tariant, nuvaikė sunkias 
mintis. 

Ašjį myliu ir vis dar geidžiu jo. 

— Ar ką darau ne taip? O gal ko nedarau? - klausė jis šį 
rytą beviltiškai rimtai, bet aš nebenoriu sekso, taip, kaip jis. 
Tik ne šiomis dienomis. Su trim vaikais, dėl Dievo meilės. 
Ir, deja, aš tiesiog nepakenčiu sekso rytais. Nesijaučiu užtek- 
tinai žvali. Aplink mane per daug nesutvarkyto gyveni- 
mo, per daug dalykų sukasi galvoje - fizinio lavinimo ap- 
rangos, priešpiečių dėžutės, reikia pašerti triušį, sutaisyti 
langą - ir man per maža miego. Niekada neužtenka miego. 

Sunku pasiduoti nuotaikai netgi naktį, kai negali atplėšti 
akių nuo laikrodžio: vidurnaktis, po šešių valandų turėsiu 
keltis, ir jei tai užtruks dar dvidešimt minučių, tai... 

Bet iš ryto, kai viską atiduotum už penkias minutes 
miego. Kai Žinai, kad bet kurią akimirką gali įeiti mergai- 
tės. Po dešimties bendro gyvenimo metų galima tikėtis, 
kad jis supras, kada tu esi nusiteikusi... 

— Geriau čiuožkime, - sako dabar Nikolas, - kiti mūsų 
laukia. 

Jis pasileidžia greitojo nusileidimo trasa man nespėjus 
net pirštinių apsimauti. Aš vis dar stengiuosi sukimšti ša- 
liką po slidinėjimo striuke ir nerangiais pirštais sugraibyti 
užtrauktuką, o jis jau pasiekęs staigų posūkį į kairę. Dirs- 
teliu aukštyn, merkdamasi nuo saulės apšviesto sniego 
ryškumo, norėdama pamatyti, kur Nikolas, ir stebiu, kas 
ten vyksta: už gūbrio gretimame take tarsi iš niekur pa- 
sirodo būrelis snieglentininkų, Nikolas sustojęs posūkyje 
taisosi batą ir laukia manęs, o snieglenčių kraštai Žvilga 
saulėje kaip peilių ašmenys. Nustebęs Nikolas pakelia 
akis, o du snieglentininkai prašvilpia pro jį, užtverdami 
kelią. Dar keturi leidžiasi tiesiai į jį, todėl jam nelieka kitos 
išeities tik griūti į sniego pusnį tako pakraštyje, jei nenori, 
kad jį suplotų. 

Taip pat akimirksniu viskas baigiasi, Nikolas keliasi iš 
sniego, O pašaipus snieglentininkų šūksnis: „Traukis iš ke- 
lio, seneliuk!“ - nuaidi kalnų šlaitais. 

Stebiuosi, kad Nikolas pasakoja šią istoriją pasišaipy- 
damas iš savęs, kai po dvidešimties minučių susitinkame 
su Liza ir jos vyru Džailsu trasos šlaito kavinėje. Jo bloga 
nuotaika tirpsta kaip sniegas ant megztinio. 

— Pats kaltas, — priduria jis. - Sustojau viduryje trasos. 
Nereikėjo to daryti. Ir dar pačiame posūkyje. Na ir kvailys. 


112 


— Jie taip pat galėjo Žiūrėti kur čiuožia, - nesutinka Liza. 

— Ak. Snieglentėmis manevruoti sunkiau negu slidė- 
mis, - sako Džailsas. 
bruožų, net gyvybei grėsmę keliančiuose Australijos ir 
Naujosios Zelandijos snieglentininkuose. Kažkas girdėjo 
jį sakant, kad Osama bin Ladenas, vienas iš maždaug de- 
vyniasdešimt penkių brolių, yra tikras šeimos vyras. 

— Ar gerai jautiesi? - sunerimusi klausinėja Liza. - Užsa- 
kiau tau papildomą lėkštę keptų bulvyčių už patirtą šoką. 

Nikolas liūdnai nusijuokia. 

— Iš ryto man ant užpakalio bus didžiulė mėlynė, o 
mano saulės akiniai liko apsivynioję aplink pušį, bet, at- 
metus tai, galiu didžiuotis, kad patyriau tik vieną nesėk- 
mę. Džailsai, ar kada bandei čiuožti snieglente? 

— Jaunimo žaidimas, - nepritaria Džailsas. 

— Džailsai! Tau tik trisdešimt penkeri, — sakau juok- 
damasi. 

— Aš ne taip gerai išsilaikiau, kaip tu, Melinša, - sako jis 
galantiškai. - Ir esu užtektinai senas šuo, kad suprasčiau, 
jog nauji triukai - ne man. 

— Aš sakyčiau, kad tik nauji triukai ir palaiko žmogų 
jauną, - susimąstęs sako Nikolas, pūsdamas pakaitintą 
vyną ir antrą kartą šį rytą nustebindamas mane. 


Tiesą pasakius, Nikolas gerokai stebina mane per antrąją 
atostogų pusę, o aš stebinu mus abu, nes toks neįprastas 
Nikolas atrodo man erotiškas. Tiesą pasakius, toks erotiš- 
kas, kad Nikolui tenka sunkus išmėginimas prancūziškai 
prašyti prezervatyvų vietinėje vaistinėje dešimt minučių 
po vienuoliktos vakaro; o man (gėda prisipažinti) net į gal- 
vą neatėjo jų įsidėti. 

— Edepol nunc nos tempus et malas peioris fieri, - triumfuo- 
damas sako Nikolas, mesdamas pakelį ant lovos, o savo 
drabužius ant grindų. - Laikas blogoms mergaitėms tapti 
dar blogesnėmis. 

— Kas taip pasakė? - klausiu, prisitraukdama jo gražų 
nuogą kūną. 

— Plautas. 

— Man patinka Plautas, - sakau tvirtai. 

Viskas prasidėjo tą rytą, kai jis vos ne vos prasilen- 
kė su snieglentininkais. Nulipu pusryčių pavėlavusi, nes 
dvidešimt minučių vilkau demoniškąją Metenę jos Žiemi- 
niu kombinezonu vesti į kaimo lopšelį, ir randu Nikolą 
dingusį. 
saldžia Češyro katino šypsena iki ausų. 

— Tėtis sakė, kad lauks tavęs prie pusinio karšto tabino 
per priešpiečius, - paskelbia ji. 

Žiūriu į Sofi laukdama vertimo. 

- Jis lauks tavęs per priešpiečius Le Pusene su karštu 
vynu, —- atsidūsta Sofi. - Eve, iš tavęs jokios naudos. Tarsi 
tėtis būtų šitaip kalbėjęs. 

Ir galiausiai, mažiau nustebčiau, jeigu Nikolas įvažiuo- 
tų į trasos kavinę vairuodamas baltą fordą ir reikalauda- 
mas seksualinio patenkinimo. 

- Čiuožti snieglente? — šūkteli Kitas, kai paskambinau 
jam mobiliuoju iš kavinės tualeto norėdama pasidalinti 
apokaliptine naujiena. - Nikolas? 

— Snieglente, Nikolas, - patvirtinu. —- Niekada nesitikė- 
jau ištarti tuos du žodžius viename sakinyje. 

— Tada protingai skamba ir naujiena, kad kažką pagro- 
bė ateiviai, - ištaria Kitas. - Nuo šiol visai kitaip Žiūrėsiu 
į įvykį Rosvelyje ir Teritorijoje 51. Beje, - sako jis reikš- 

mingai, - šerdamas jūsų triušį pastebėjau, kad tavo atsa- 
kiklyje yra daug Žinučių. 

— Kitai, nereikia. 

— Nesuprantu tavęs, - sako jis piktai. - Argi tau nesmal- 
su, po šitiek metų? 

Treisis visada gebėjo gundyti, galvoju aš, 0 jo šėtoniš- 
ka šypsenėlė užvaldo mano mintis. Suprantama, apie tai 
negali būti nė kalbos. Pirmiausia turiu galvoje valandas. 
Mergaitės turėtų prie savo lovų pasistatyti mano nuotrau- 
kas, kad susidūrusios su manimi koridoriuje vidurnaktį 
nepamanytų, jog pas mus kažkas įsilaužė. 

Bet nuosavas restoranas... 

Neįmanoma. Nėra prasmės net galvoti apie tai, todėl aš 
labai stropiai apie tai negalvoju. 

Nesvarbu, kokias valandas Treisis man siūlo, niekaip 
negaliu sutikti; per daug pavojinga visais atžvilgiais. My- 
liu Nikolą labiau, negu maniau esant įmanoma, bet neke- 
tinu rizikuoti viskuo stodama į ugnies liniją. 

Paaiškėjo, kad Nikolas visai gabus snieglentininkas. 
Po dviejų dienų, per kurias jis įgijo visą rinkinį mėlynių, 
tuo sukeldamas žalią Evės pavydą, jis staiga suvokė snieg- 
lentės esmę ir trečią rytą su savo snieglente prisijungė tra- 
soje prie mūsų, mirtingųjų slidinėtojų. 

Jis net surado laiko nusipirkti naujai žalsvai striukei ir 
pilkoms kelnėms, pastebiu apstulbusi. Bet man patinka 
matyti jo ryškiai mėlyno kombinezono, kurį jis turi nuo 
mūsų pažinties pradžios, nugarą, tad prie naujovių bus 
nelengva priprasti. 

Mane apstulbina ir jo baltos ausinės — ausinės! Kaip ir 
jas užsidėjęs vyras, kuris iki 1994-ųjų metų nesutiko atsi- 
sakyti vinilo plokštelių, o dabar klausosi, kaip dainuoja 
kažkokia mergaitė, kurios net vardo nesu girdėjusi. 

— Tavimi dėta, nesiskųsčiau, - murma Liza priešpie- 
čiams skausmingai gerdama karštą šokoladą. — Kai pra- 
sideda vidutinio amžiaus krizė, elektroninė užrašinė ar 
snieglentė yra palyginti nekalti dalykai. Ir pripažink, jam 
tai tinka. 

Liza teisi; pasikeitimai tikrai Nikolui tinka. Stebint, 
kaip mano vyras praūžia pro šalį snieglente, ištiestomis 
rankomis palaikydamas pusiausvyrą, sulenkęs kelius, vėjo 
kedenamais plaukais - varge, jam reikia apsikirpti, - man 
trenkia mintis: štai tikrasis Nikolas. Kartais dirsteldavau į 
praeitį - paprastai gulėdama lovoje, - bet per tuziną kartu 
išgyventų metų dar niekada nemačiau jo taip aiškiai. 

Savo santuokoje truputį nusivyliau vienu dalyku - man 
niekaip nepavyko palaužti geležinės Nikolo savitvardos. 
Pasirodo, kad skrupulingas angliškas Edvardo ir Deizės 
Lajenų auklėjimas buvo stropesnis, negu suvokiau. 

Bet gal neužtektinai stropus. 

Ne. Treisis Pitas gali pastatyti nors Tadž Mahalį Sols- 
berio centre, neketinu atsakinėti į jo skambučius. 


— Sofi, paskubėk! - šaukiu į laiptų viršų, perkeldama Mete- 
nę ant kito klubo. - Sakiau tau, kad šiandien turime reika- 
lų, mes pavėluosime! 

Sofi pasirodo laiptų aikštelėje. 

— Mamyte, nerandu švarių kelnaičių! Visos tarsi dingo! 
Negaliu eiti į mokyklą be kelnaičių! 

Oi! 

— Mieloji, pasiimk iš švarių skalbinių pintinės. Rytoj 
viską sutvarkysime. Pirma diena mokykloje visada suke- 
lia sumaištį, tu gi Žinai. 

Po kelių minučių Sofi pradunda pro mane laiptais ir 
įlenda ant galinės volvo sėdynės šalia Evės. Aš apeinu 


116 


aplinkui prisegti Metenės jos kėdutėje. Vos suimu pen- 
kis galus, kurie „turi lengvai susisegti, nors jūsų vaikas 
raitosi“ (galiu prisiekti, kad sagtis tvirtesnė už laivyno 
plombas), kaip ji žiaukteli ir išvemia bulves ant savęs, ant 
sėdynės, ant manęs ir - negali būti... 

- Eve! Ką, po galais, Don Žuanas veikia automobilyje? 

— Mamyte! Šiandien pasirodymas ir sakiau tau dar 
rytą... 

— Nešk jį atgal į narvelį sandėliuke. Mikliai! Sofi, padėk 
man įnešti į namus Metenę ir perrengti. O Viešpatie, te- 
lefonas... 

Skambina mano ginekologo sekretorė, reikia nukelti 
vizitą, nes šiandien staiga atsirado nenumatytas Ceza- 
rio pjūvis, suprask, kvietimas žaisti golfo ir valgyti ilgų 
priešpiečių prie devynioliktos duobutės. Ar galėčiau ateiti 
valanda anksčiau - anksčiau? ak, pasigailėkit! - kad spė- 
čiau pasitikrinti. Sekretorė kalba labai atsiprašomu tonu, 
bet abi žinome, kad nieko nepakeisime. Juk ginekologas 
yra vyras. 

Galėčiau atšaukti vizitą, bet ginekologas liks nepaten- 
kintas ir privers mane laukti tris dienas, kai kitą kartą man 
užeis skausmingas cistito priepuolis (kuris, jei Nikolas dar 
liks tokios formos, gali prasidėti netrukus). 

Todėl, užuot vizitą atšaukusi, strimgalviais skubu į mo- 
kyklą - „Mamyte, matei tos ponios prie šviesoforo veidą? 
Jis buvo toks juokingas, ar mes vėl ko nors vos nepartren- 
kėme?“ - užvežu Metenę Lizai ir grįžtu namo, turėdama 
vos kelias minutes laiko. 

Paprastai prieš eidama pas ginekologą aš papildomai 
apsitvarkau higienos prasme (tai tas pat, kaip išsivalyti 
dantis prieš balinimą arba išsiurbti palovį prieš ateinant 
valytojams), bet aišku, kad šį kartą turėsiu laiko tik pavir- 

šutiniškai apsitvarkyti. Bėgu laiptais aukštyn, nusimetu 
kaftaną - gelbstintis drabužis, nesuprantu, kodėl jis nebe- 
madingas, - sudrėkinu naktinius marškinius sėdėdama 
prie kriauklės ir greitai šluostausi savo apačią tikėdamasi, 
kad ji atrodys bent prideramai. Metu marškinius į skalbi- 
nių krepšį, greit užsivelku kaftaną, šoku į automobilį ir 
skubu pas gydytoją. 

Šis karštligiškai skubotas chaosas tėra tik eilinis rytas, 
galvoju dvidešimt minučių sėdėdama už narvo arkliams 
gabenti ir grieždama dantimis iš apmaudo. 

Suvokiu, kad Nikolas, kaip daugelis vyrų, kurių žŽmo- 
nos nedirba, slapčia tiki, kad visą dieną gulinėju, valgau 
šokoladinius pyragaičius ir matuojuosi batus. Iš dalies jis 
teisus, nes tai aš ir daryčiau, nuvedusi mergaites į moky- 
klą, išvaliusi virtuvės grindis, sudėjusi skalbinius į skal- 
byklę, surankiojusi visas nešvarias kojines (kai pastarąjį 
kartą valiau po Aga virykle, po Don Žuano narveliu ir, fe, 
sausainių skardinėje sumedžiojau net keturias), įjungusi 
skalbyklę, atrinkusi Nikolo drabužius sausam valymui, 
pasupusi Metenę ant sūpuoklių kaimo pievelėje, įdėjusi į 
Aga troškinį, iššluosčiusi vandenį po varvančia skalbykle, 
paskambinusi santechnikui, išdžiausčiusi skalbinius, pa- 
guldžiusi Metenę miegoti, įnešusi skalbinius, kai pradėjo 
lyti, susitarusi dėl mersedeso remonto, užrašiusi kitokio 
suflė gaminimo idėją, vėl išnešusi skalbinius, kai liovėsi 
lyti, keturis kartus atsiliepusi telefonu prekiautojams, no- 
rintiems įsiūlyti man dvigubus langų stiklus, prilipdžiusi 
prie lentelės sniego senio vatą, parašiusi penkis sakinius 
su prieveiksmiais, kurie baigiasi galūne -ai, pamaitinusi 
mergaites, išmaudžiusi jas, perrengusi, paskaičiusi pasa- 
ką, paguldžiusi, keturiasdešimt minučių su jo motina ap- 
tarinėjusi jo tėvų auksinių vestuvių reikalus, po Evės lova 

su žibintuvėliu apieškojusi monstrų, vėl paskaičiusi joms 
pasaką, išlyginusi Nikolo marškinius rytdienai, išvirusi 
mums pietus, suplovusi indus, susitvarkiusi ir atsigulusi 
į lovą. Išrikiuokite tuos batus, kuriuos reikėtų matuotis, ir 
rytoj tikrai turėsiu laiko. 

Kitas sako, kad be reikalo taip baisiai stengiuosi, tegu 
Nikolas pamato tą paklaikusį taškymąsi po paviršiumi, o 
ne mielą, ramią gulbę ant vandens; bet aš negaliu, Nikolas 
laiko mane tokia gabia, tokia organizuota, tokia neparmu- 
šama. Neištverčiau jo nusivylimo. 

Per vėžlio žingsniu važiuojantį arklių furgoną pavėluo- 
ju pas ginekologą dešimt minučių. Sekretorė greitai nuve- 
da mane į tuščią apžiūros kambarį, o jos šypsenėlė sako: 
„Geriau tu, o ne aš“, - aš nusimetu drabužius ir atsigulu ant 
kėdės, uždėjusi kojas ant balnakilpių, ir stengiuosi atrody- 
ti deramai atgailaujanti. Neverta susipriešinti su didybės 
apsėstais maniakais, apsiginklavusiais šaltu skėtikliu. 

Spoksau į lubas ir leidžiu mintims klajoti. Jei ketinčiau 
tapti Treisio šefe - žinoma, aš ja netapsiu, bet jeigu, juk šiuo 
metu mikrogastronomijoje vyksta nuostabūs dalykai, - ak, 
skamba siaubingai nuobodžiai ir moksliškai, - visai nesu- 
siję su tuo, kai braškėms suteiki šokolado skonį, o bulvės 
primena žirnius, nors iš tikrųjų taip ir yra... 

(Atsipalaiduok, atsipalaiduok, jis matė tai tūkstančius 
kartų.) 

„..r jei kas nors imtųsi tokios gastronominės rizikos, tai 
nebent Treisis, stebiuosi, kodėl jis taip ilgai neatidarė savo 
restorano... 

(Oi, šaltos rankos.) 

„nors įsivaizduoju, kad sardininiai ledai Solsberyje 
galir ne... 

Ginekologas nusijuokia man tarp šlaunų. 

— Vaje, vaje, ponia Lajen, šį rytą mes labai pasistengė- 
me, ar ne? 

Žiūriu pro iškėstas kojas į jo viršugalvį. 

— Ką pasakėte? 

— Visada malonu, kai kas nors nužengia papildomą my- 
lią. O dabar atsipalaiduokit, užtruks tik akimirką... 

Važiuodama namo, trumpai apsvarstau jo pastabą, 
drėgnai pasimuisčiusi ant sėdynės - tiek daug lubrikanto, 
suprantu, jis būtinas, nebent kas nors susijaudina, kai pa- 
šalinis vyras zonduoja šaltu metalu; nesakau, kad tai blogai, 
bet man atrodo kiek panašu į sekso fantazijas, bet vos įeinu 
pro kiemo duris, suskamba telefonas, o kai nuraminu Elį, 
vis labiau irztantį savo agentą, lengvabūdiškai pažadėjusi 
tuziną naujų receptų ir užbaigtą trumpą apžvalgą (tuziną! 
iki vasario vidurio!) vizitas jau išgaravęs man iš galvos. 

Bet viskas paaiškėja, kai grįžta mergaitės. 

— Mama, - šaukia Sofi iš vonios, - kur mano naktiniai 
marškiniai? 

— Kokie marškiniai? - šaukiu atgal, o mano galva užim- 
ta virykle (iš orkaitės traukiu kiek apdegusį troškinį ir nie- 
ko kita negalvoju). 

— Tie, kurie gulėjo prie kriauklės, - sako Sofi pabrėžti- 
nai kantriai. - Kišenėlėje buvo visi mano blizgučiai. 


Stoviu nuoga, pasirengusi lįsti po dušu - ak, kokia gėda! — 
kai į vonią įpuola Evė, ojos akys pastirusios išblyškusiame, 
išsigandusiame veide. 

— Atėjo Liza ir nepastebėjo trapaus pyrago, kurį tu bu- 
vai išnešusi atvėsti, ji atskubėjo pro virtuvę su šlepetėmis ir 
sako, kad turi tuoj pat nulipti žemyn pažiūrėti televizoriaus. 

Šiurpas nueina per nugarą, kai stveriu rankšluostį. In- 
tuicija sako, kad mano šeimai atsitiko kažkas baisaus. 

Liza sėdi susilenkusi ant sofos priešais televizorių, al- 
kūnėmis pasirėmusi į kelius. Ji pašoka ir bėga manęs apka- 
binti, bet paskutinę akimirką suvokia, kad nedera: kol kas, 
galvoju su siaubu, ir sustoja sutrikusi, timpčiodama savo 
seno bumbuluoto megztinio kraštą. 

— Kas, Liza? Kas yra? 

— Bomba, - sako Liza bejėgiškai. - Netgi penkios. Vėl Lon- 
done, jos visos turėjo sprogti vienu metu piko valandą... 

— Kur? — klausiu kimiai, lyg kalbėčiau su pilna burna 
riešutų sviesto. 

— Trafalgaro aikštėje, prie Marmurinės Arkos —- ten 
siaubinga, o Dieve, Mela, tie vaizdai Viktorijos stotyje, 
Naitsbridže ir... 

Ji patyli. Negaliu pakelti jos užuojautos kupino žvilgsnio. 

— Holborne... o Dieve, Nikolas. 


Kokie nenauji, kokie beviltiški yra sandoriai, kuriuos suda- 
rome su Dievu. Meldžiu, apsaugok jį, ir aš kiekvieną sekma- 
dienį eisiu į bažnyčią. Meldžiu, apsaugok jį, ir aš paaukosiu 
šimtą svarų labdarai. Meldžiu, apsaugok jį, ir aš niekada 
nebepyksiu, kai jis išmėto drabužius ant grindų, kai nepa- 
sikloja lovos, pasišvęsiu būti tobula Žmona, tobula mama, 
padarysiu viską, tik, maldauju, maldauju, apsaugok jį. 

Kitas atvažiuoja po dešimties minučių. Jis pasiima vai- 
kus ir išsiveža pas save —- „Kas nori nakvoti pas dėdę Kitą? 
Ne, Eve, neklaužada, neleidžiu vežtis to bjauraus triušio, ne- 
bent kartu vežtumeis jam morkų ir svogūnų“, - ir aš sėdžiu 
prikaustyta prie televizoriaus, pabalusiais pirštais spaus- 
dama prie krūtinės rankšluostį, nepajėgdama atsiplėšti 
nuo siaubingų žinių laidos, o galvoje tuščia iš baimės. 

Šį kartą teroristai pranoko patys save ir, regis, susprog- 
dino elektrinę. Todėl didelė Londono dalis aptemusi ir ne- 

veikia telefonai, nei laidiniai, nei mobilieji. Nėra galimybės 
susisiekti, sužinoti, todėl man norisi tik šokti į automobilį, 
važiuoti ten ir pažiūrėti, bet negaliu, keliai į Londono centrą 
uždaryti, pusė miesto aptverta, todėl sėdžiu čia įsitempusi 
kaip lankas, nedrįsdama nė sekundei liautis mintyse kar- 
tojusi mantrą - apsaugok jį apsaugok jį apsaugok jį, - kad nenu- 
traukčiau plono siūlo, ant kurio laikosi mano vyro gyvybė. 

Stebiu tiesioginę laidą siaubingai atsainiai. Dūmai iš 
griuvėsių, žudynės - ar čia ne Tel Avivas? Bagdadas ar Ka- 
bulas? Bet tik ne Londonas. Negi ir vėl? 

Viskas atrodo nerealu. Po akimirkos ta moteris, ap- 
dengta murzinos spalvos antklode, vėl atsimerks, nuo 
paauglio berniuko bus nuvalytas pomidorų kečupas, 
žmonės, pridengti folijos antklodėmis, liausis virpėti ir 
atsikels išgerti kavos, juoksis ir skųsis valgyklos sumuš- 
tiniais, mankštins kojas ir lauks kito filmavimo. Tik tie 
sumaigyti gūbriai po mėlynomis antklodėmis nėra rū- 
pestingai paruoštos dekoracijos, ant šaligatvio matosi ne 
raudoni dažai, o pamestas meškiukas — visada atsiranda 
meškiukas, ar ne? - priklauso tikram vaikui. 

Nors žinau, kad telefonas neveikia, spaudžiu ir spau- 
džiu kartojimo mygtuką, kol Liza galiausiai atima iš ma- 
nęs ragelį. 

- Jis tau paskambins, - sako ji Žvaliai, - kai tik vėl veiks 
linija. Jam nieko neatsitiks. Pažįsti Nikolą, jis gyvas ir svei- 
kas. Prisimink, kaip jis čiuožė snieglente. 

Na ir kas, noriu šaukti aš. Net didžiausias sveikuolis 
neapsaugotas nuo vinių, stiklų, plytgalių ir betono! 

Apie vidurnaktį Žinių stilius pasikeitė į rezultato mo- 
delį; reporteriai labiau susikaupė, kai atlėgo pradinis adre- 
nalininis „Paskutinių naujienų!“ skubumas, jie pasakoja 
naujausias žinias stovėdami prie apšviestų smilkstančių, 

pajuodusių nuolaužų krūvų, o fone dirba gelbėtojai pa- 
niurusiais veidais. Studijose riejasi terorizmo „Žinovai“ ir 
politikai. O aš vis dar nežinau, ar mano vyras gyvas, ar ne, 
ar jis yra vienas iš tų dviejų šimtų - Dieve mano! Dviejų 
šimtų! —- sprogimo paverstų mėsos ir kaulų gabalais; o gal 
jis bus įtrauktas į statistiką vėliau. 

Ilgainiui išsiunčiu Lizą namo pasirūpinti jos pačios 
vyru. Vėl skambinu Nikolo tėvams ir pažadu jiems pra- 
nešti, vos tik ką nors sužinosiu. 

— Viskas gerai, kol negauni blogos žinios, - narsiai sako 
Edvardas, bet girdžiu, kaip už jo tyliai rauda Deizė. Tada 
susiraitau ant sofos, vis dar apsisiautusi rankšluosčiu, sau- 
somis akimis, plačiai atsimerkusi ir laukiu. Laukiu. 

Nes juk mums visiems teko patirti, kad šitaip yra su- 
žinoma apie tai, kad tavo vyras, tavo vaikas Žuvo nuo 
teroristų bombos eidamas namo iš darbo; nėra jokio oro 
antpuolio, nieko negalima pasakyti aiškiai, ar tai juoda, ar 
balta, įvyko taip ar kitaip. Kartoji sau, kad tavo mylimas 
asmuo turi daugiau galimybių būti partrenktas autobuso, 
bet baimė kausto tave, kol nekantriai lauki telefono skam- 
bučio, po valandos tu dar lauki, o siaubas tirštėja pašir- 
džiuose; taip, telefono linijos neveikia, taip, jis tikriausiai 
įstrigo kur nors automobilių spūstyje prie sankryžos, bet 
valandos eina, išaušta kita diena, jis dar nepaskambino, o 
ten dviem šimtams šeimų blogiausia jau atsitiko, nors jie 
dar nežino. Baimė sieloje auga kaip atomo grybas, tau lie- 
ka laikytis įsikibus už plonyčio vilties siūlelio, tarsi nuo jo 
priklausytų tavo sveikas protas, nes iš tiesų taip ir yra. 

Kitą rytą prieš septynias galiausiai suskamba mano 
telefonas. 

— Mela, čia aš, - sako Nikolas. 

Ačiū ačiū ačiū ačiū... 

— Mela, girdi mane? Po galais, tas ryšys... 

— Girdžiu, - šnibždu apsvaigusi. 

— Tikriausiai matei žinias. Aš sveikas, tik sukrėstas, 
kaip supranti, bet mums pasisekė, kontora neteko tik kelių 
langų, didžiausius nuostolius patyrė kita Holborno pusė. — 
Jo tonas lėkštas, bejausmis. Suprantama, dėl sukrėtimo. - Vis- 
kas ne taip baisu, kaip atrodo per televiziją, bet, o Dieve, 
užtektinai baisu. 

Žodžiai liejasi iš manęs, prieš tai buvę užspausti dvyli- 
ka košmariškų valandų. 

— Ar tikrai tu sveikas? Kur buvai, kai tai įvyko? Ką da- 
rei? Kur tu buvai, aš mėginau skambinti... 

— Aš sveikas, - kartoja jis. - Klausyk, labai apgailestau- 
ju, kad tau teko nerimauti, bet... palauk. 

Girdžiu keistą garsą, tarsi tekėtų vanduo, tada kažkas 
tarkštelėjo, kai Nikolas vėl paėmė ragelį. Jo balsas duslus, 
lyg jis kalbėtų iš spintos. 

— Mela, naktis buvo siaubinga, - sako jis nuvargusiu 
balsu. — Suprantu, tu ėjai iš proto, bet nieko negalėjau pa- 
daryti. Stengsiuosi kuo greičiau parvažiuoti namo, bet įsi- 
vaizduoji, ką reiškia mėginti kur nors pajudėti. Net neži- 
nau, ar jau važinėja traukiniai. 

— Vaterlo stotis vėl atidaryta, pranešė per Žinias. Kur 
dabar esi? 

— A, taip. Kontoroje, žinoma. Praleidau čia naktį. Mela, 
dabar baigsiu kalbėti, gerai? Būsiu namie, kai tik galėsiu. 
Kaip mergaitės? 

Tokio sukrėsto jo balso man neteko girdėti. Akivaiz- 
du, kad jis nesako man nė pusės, ir man paširdžius tarsi 
kumščiu sugniaužia. Dievas žino, ką jam teko patirti, ko- 
kių baisybių matyti. Nedaug trūko, kad būčiau jo netekusi. 

— Mergaitėms viskas gerai, — sakau. - Jos pas Kitą. 

— Žinoma. 

— Nikolai, liaukis. Jis buvo baisiai dėl tavęs susirūpi- 
nęs... kaip mes visi. 

— Atleisk. Taip. 

— Aš tave myliu, - sakau staiga užvaldyta jausmų. - La- 
bai tave myliu, Nikolai. 

Jis dvejoja, o aš šypsausi pro ašaras. Jam nejauku sakyti 
tai girdint visai kontorai, net dabar. Kaip būdinga Nikolui. 

— Aš irgi, - sumurma jis pagaliau. 

Tik tada, kai jis išjungė telefoną, suvokiau, kad nepa- 
klausiau, ar jis skambino tėvams. Mėginu skambinti jam 
į kontorą, bet girdžiu tik išjungto telefono garsą — aišku, 
kad linijoje tebėra spragos, Nikolui pasisekė, kad prisi- 
skambino. Pati paskambinu Lajenams, pranešu naujieną ir 
iš lėto slenku į virtuvę, staiga apsvaigusi. 

Atrodė, kad pastarąsias dvylika valandų buvau sulai- 
kiusi kvėpavimą. Mane pykina, jaučiuosi pakili, pavargusi, 
sutrikusi, pikta, kvaila, visokia tuo pat metu. Nebenorė- 
čiau dar kartą sulaukti tokios nakties. Kaip baisu, kad toks 
atgrasus įvykis primena tau, kiek daug gali prarasti. 

Staiga pasijuntu menka ir susigėdusi. Vakar didžiąją 
laiko dalį mintyse siutau ant Nikolo tik už tai, kad jis iš- 
važiavo į darbą, o aš likau vergauti prie karštos lyginimo 
lentos ir rankioti triušio spirų iš vaisių dubens. Bet jo dar- 
bas vos nekainavo jam gyvybės. Prie viryklės pajuntu pa- 
lengvėjimą, džiaugsmą ir malonumą, kitaip negaliu. 

Štai kodėl, kai Treisis Pitas stumteli viršutinę virtuvės 
durų dalį ir pirmą kartą pamato mane nuo tada, kai nete- 
kau mūsų kūdikio, aš stoviu ten visiškai nuoga, o mano 
gaktos plaukai šviečia nuo blizgučių. 

Nikolas 


Stodamasis padariau didžiausią klaidą. Ne tik matosi 
mano kieta kaip metalinis strypas erekcija, jei kam rūpėtų 
ten dirstelėti, bet ir atsiduriu tokioje padėtyje, iš kurios Žiū- 
riu tiesiai žemyn pro šilkinę aviečių spalvos Saros palaidi- 
nukę - Viešpatie aukščiausias, nėra liemenuko, - ir šitaip dar 
pagilinu problemą, kurią stodamasis norėjau sumažinti. 

Imu nuo pasitarimų stalo rudo popieriaus aplanką ir 
slepiuosi už jo - tikrąja ir perkeltine prasme. 

— Taigi. Aha. Ponia Stokbridž. Gavome Žinią iš jūsų 
vyro, - Žvaliai sakau savo klientei. - Regis, jis pateikė pro- 
tingą siūlymą, kaip išspręsti mūsų rūpestį dėl pačių sky- 
rybų, o jūsų finansinių reikalavimų reikėtų atsisakyti. Jis 
atnaujino įsipareigojimą paskirti jūsų sūnų jo mirties tar- 
nyboje draudimo išmokos gavėju, o jus jis skiria... 

Saros antakis sujuda. Pastebėjau, kad jos antakiai tampa 
ypačjudrūs, kai kalbėdamas vartoju tokius žodžius, kaip iš 
anksčiau ir kaip gali būti. Ji visiškai nepanaši į advokatą. 

— ..jus jis skiria, — kalbu skubėdamas, - visų išmokų 
už gyvybės draudimą gavėja. Jo advokatas pranešė mums, 
kad po jo mirties ši suma bus apie du šimtai tūkstančių 
svarų. Tokia padėtis liks, kol bus išspręstas skyrybų klau- 
simas arba kol atsisakysite... savo platesnio pareiškimo... 

— Kadjis liktų laisvas ir galėtų vesti tą paleistuvę? - įsi- 
terpia ponia Stokbridž. 

Sutrikęs stebiu savo klientę, nes jos staigus įsikišimas 
pertraukė mano juridinės kalbos grožybes. Santūri, pasi- 
pudravusi ir labai tvarkingai vilkinti ponia Stokbridž daro 
sudvisusios, žuvimi pasmirdusios moters iš Londono bir- 
žos įspūdį. Ponia Stokbridž ne tokia moteris, kurią norėčiau 
pabučiuoti. Neįsivaizduoju, kad ji galėtų įkišti savo liežuvį 
man tarp lūpų, jei ji pabėgtų, jei pasiliktų, jei ji ištirptų 
manyje, burna prie burnos, abu aistringi... 

Jėzau. Prakeiktoji daina, kurią Sara man atsiuntė. Ne- 
galiu išmesti jos iš galvos. 

Kitoje stalo pusėje Sara sukruta ant kėdės, jos nesuvar- 
Žyti speneliai išsikiša į priekį per šilką. Dedu galvą, kad nė 
vienas vyras negali likti abejingas. 

— Ponia Stokbridž, suprantu, kad ši padėtis jums nemaloni... 

— Nemaloni! 

Ašaros ir pakelti balsai: mano galva, tai Dantės dešim- 
tasis pragaro ratas. Kai kas nors tavo akivaizdoje verkia, 
visko gali nutikti. Natūralu, kad pasijuntu nejaukiai. Aš 
negaliu prisiminti įnirtingų savo tėvų kovų, nes, kaip Me- 
linša tvirtina, buvau tik pusės metų amžiaus; tai normalus, 
natūralus angliškas atvirumas. Tikriausiai. 

Einu šonu aplink stalą galvodamas, kaip geriausiai ramin- 
ti nuo jausmų sprogstančią klientę. Gal pasiūlyti arbatos... 

Trumpai papurčiusi galvą, Sara nutraukia mano triūsą 
prie arbatos padėklo. 

— Ponia Stokbridž, suprantu, atrodo neteisinga, - sako 
ji tyliai, - kad po trisdešimt ketverių santuokos metų jis 
palieka jus dėl merginos, kuri dar nebuvo gimusi, kai jūs 
pradėjote bendrą verslą. O dabar turite jį parduoti, taip pat 
ir savo mielus namus, išsikelti į mažytį butą, o jis gali lyg 

niekur nieko pradėti naują gyvenimą ir nesidairyti atgal. 
Puikiai suprantu, kad tai atrodo neteisinga. 

Ačiū Dievui. Kartais moters prisilietimas yra svarbiau už 
viską. Negalima tikėtis, kad vyras sugebėtų tramdyti ašarų 
krioklius ir raminti jausmų protrūkius. Vyro ne tokia prigimtis. 

— Ji buvo mūsų vaikaitės auklė, - sako ponia Stokbridž 
dusliu balsu. - Maniau, kad jis kas vakarą eina į mūsų 
Sandros namus lankyti kūdikio. 

— Reikalo atitaisyti negalime, - užjausdama kalba Sara, — 
bet galime pasistengti, kad jums išeitų kuo geriausiai. Jis 
gaus skyrybas, to neišvengsime, bet priversime jį brangiai 
už jas sumokėti. O kartais, - priduria ji sumaniai, - kai pa- 
sakai Žmogui, kad jis negali gauti to daikto - ar to asmens, — 
jis dar labiau jo įsigeidžia. 

Ponia Stokbridž ir aš akimirką apmąstome pasakytus 
žodžius. Be abejonės, mūsų klientė galvoja, kad jos patraukli 
šviesiaplaukė advokatė ant tvirtų jaunų pečių nešioja pro- 
tingą galvą. Iš tikrųjų, Saros prielaida teisinga; esu padėjęs 
išskirti daug antrųjų santuokų, kurias gerokai paskubino 
ginčytinos, užsitęsusios pirmosios skyrybos. Tai, kas galėjo 
būti tik trumpas romanas, dažnai jėga paverčiama kažkuo 
daug rimtesniu, negu jo sukeltas chaosas yra vertas. 

Vis dėlto, galvoju nuvargęs ir jau mažiau stebėdamasis, 
juk aš taip pat mielai nusivesčiau gražiąją šviesiaplaukę 
ponios Stokbridž advokatę į lovą. Ir kokia laimė, kad kon- 
tora artimiausiu metu neturės bylų, kurios būtų spren- 
džiamos ne Londone. 

— Ponia Stokbridž, - sakau vėl imdamas reikalus į ran- 
kas, - pasiūlymas doras - žinoma, finansine prasme - ir 
aš patarčiau jį priimti, kad ir nenoromis. Tik todėl, kad jūs 
neturėjote finansinio saugumo, mes galėjome pasipriešin- 
ti jo prašymui galutinai nutraukti santuoką. 

— Neparodykite jam, kaip jums skaudu, Džoana, - ragi- 
na ją Sara. - Išeikite pakelta galva. Ir nepamirškite, čia dar 
ne pabaiga. Kai baigsime, jis turės išvaryti savo naująją 
žmoną dirbti, kad galėtų sumokėti už jūsų išlaikymą. 

Ne visai jaukiai jaučiuosi dėl Saros karštai priešiško 
požiūrio, bet, pasirodo, moterys geriau viena kitą pažįsta: 
ponia Stokbridž reaguoja į jos žodžius. Tarp mūsų kalbant, 
įtikiname klientę priimti tokį mūsų pasiūlymą, už kurį ji 
mums dosniai sumoka, ir, pasirašiusi pluoštą dokumen- 
tų, galiausiai išeina. Man jos labai gaila. Kaip nepasisekė, 
kad ji užklupo vyrą ir auklę nusikaltimo vietoje ant duk- 
ters sofos; jei nebūtų užklupusi, dedu galvą, jaunoji pane- 
lė niekada nebūtų privertusi savo pagyvenusio meilužio 
atsisakyti sotaus valgio tris kartus per dieną, tvarkingai 
išlygintų marškinių ir iškeisti visa tai įjos nepaneigiamus, 
bet trumpalaikius lovos burtus. Nėra abejonės, romanas 
gan greitai būtų savaime užsibaigęs. Bet dabar žala jau 
padaryta. Užuot patogiai išėjęs į pensiją greičiau negu po 
trejų metų, jis ir vėl vidurnaktį užmins ant Lego detalės. 

Mano sekretorė Ema pabeldžia ir įkiša galvą pro duris. 

— Pone Lajenai, turiu Vilsono bylos E formą, ji notaro 
patvirtinta. Ar norėjote, kad iš ryto išsiųsčiau ją Kovanui 
Finčui? 

— Iki Vilsono bylos svarstymo liko labai nedaug laiko. — 
Dirsteliu į laikrodį. - Dabar beveik šešios. Užvešiu Kova- 
nui pakeliui į stotį, šitaip pelnysime kelias papildomas 
dienas. Ar galėtum prieš išeidama paskambinti jiems ir 
įspėti, kad lauktų? 

Ema linkteli ir dingsta. Kai surinkęs Stokbridž popie- 
rius išeinu paskui ją iš pasitarimų kambario, Sara pride- 
rina prie manęs žingsnį. Aš nieko nesakau, nes negaliu 
sugalvoti, ką nereikšmingo pasakyti. 

Dainos, kurias ji atsiuntė man per Naujuosius metus, 
pakeitė viską. Jos reiškė, kad Mančesteris nebuvo proto 
aptemimas išgėrus per daug alkoholio ar pagunda, kilu- 
si dėl artumo. Tai reiškė, kad aš nesupratau jos kvietimo 
užeiti ir išgerti taurelės nakčiai potekstės. Sara žinojo tiksliai, 
ką ji daro, kai dainos žodžiais kvietė vedusį vyrą įsivaiz- 
duoti, kas būtų įvykę, jei mes būtume pasibučiavę. 

Aš to nenoriu. Aš myliu savo žmoną. Aš myliu savo žmoną. 

Aš to noriu. Noriu miegoti su ta moterimi labiau, negu 
kvėpuoti. Bet vis tiek to nedarysiu. Esu išauklėtas žmogus, 
ne koks šiurkštus galvijas. 

Pakeičiu Stokbridž bylą visa krūva dokumentų, skirtų 
Kovanui Finčui, apsivelku paltą ir siekiu portfelio. 

- Štai, ir aš galiu dalį paimti, - sako Sara ir ištiesia ran- 
kas kaip padėklą. 

Sudvejoju, bet nešulys tikrai sunkus. Jei atsisakyčiau, 
pasirodyčiau pabrėžtinai nemandagus. Trumpai linktelė- 
jęs, sukraunu Vilsono raštiškus parodymus jai ant rankų. 
Mane nudvelkia Allure kvapas ir dar kažkas, ko negaliu 
aiškiai nustatyti — tik Sarai būdingas saldumas. 

Išeiname iš kontoros ir kartu einame Holborno link. Ei- 
nant per siaurą šoninę gatvelę netoli metro stoties, įstringa 
grotelėse Saros kulniukas. Ji stabteli jo išlaisvinti, koja iš- 
simauna iš batelio, ji juokiasi mėgindama neprarasti pu- 
siausvyros, nepriminti kojine šlapio šaligatvio ir nepaberti 
dokumentų. Suprantama, aš stabteliu šalia jos. Du dideli 
įstaigų pastatai abiejose gatvės pusėse apsaugo mus nuo 
visa galia pūstelėjusio sprogimo gūsio, kuris nuskrieja Di- 
džiąja Holborno gatve ir po akimirkos išsisklaido. 

Jei ne Saros batelis, dabar būtume nuėję dar dešimt 
pėdų pagrindine gatve. Tiksliai ten, kur žemyn sminga 
tūkstančiai mirtį nešančių stiklo šukių. Vienos tokios už- 
tektų mums užmušti. 

Keista, kaip greitai suveikia gyvybės instinktas. Puolu 
ant Saros ir įstumiu į parduotuvės tarpdurį, 0 ausyse zvim- 
bia nuo sprogimo. Sprogimas susiurbė visą orą ir ištraukė 
deguonį mums iš plaučių. Susilenkę slenkame palei sieną, 
galvas apsidengę paltais, kad apsisaugotume nuo dusinan- 
čių plytų dulkių, debesimis tvyrančių aplink mus, dideliais 
gurkšniais gaudome sausą orą, o iš akių srūva ašaros. 

Paskui mūsų ausys atsikemša ir mes krūptelim nuo 
staiga prasidėjusios tūkstančio automobilių signalizacijos 
ir apsaugos signalų staugimo. Po kelių minučių orą pri- 
pildo gaisrininkų ir greitosios pagalbos mašinų sirenos. 
Atrodo, kad dejuoja pats sužeistas miestas. Man užtenka 
akimirkos suvokti, kad duslusis garsas yra bendra visų 
įstrigusiųjų ir mirštančiųjų dejonė. 

Mudu su Sara žiūrime vienas į kitą. Veidai, plaukai ir 
drabužiai storai padengti pilkomis dulkėmis. Sidabrinėse 
Saros akyse nematau nė lašelio baimės, tik smalsumą, pa- 
lengvėjimą — ir adrenalino sukelto jaudulio kibirkštėlę. 

— Ar manai, kad baigėsi? - ramiai klausia ji. 

Jos mokėjimas tvardytis tokios krizės akivaizdoje 
mane gąsdina. Galiu įsivaizduoti Melos paniką, atsidūrus 
tokioje situacijoje, nors, žinoma, ji bijotų daugiau dėl vaikų 
negu dėl savęs. Bet Sara valdo jausmus kaip vyras; man tai 
ir nauja, ir pavojingai patrauklu. 

Abu pašokame, kai ant žemės tarkšteli nauja duženų ir 
nuolaužų krūva. 

— Tikriausiai baigėsi, nebent jie užslėpė kitą bombą ir 
ji sprogs, kai atvažiuos gelbėtojai, - sakau svarstydamas, 
kada mes visi tapome tokie teroristų žinovai. - Šita bom- 
ba galėjo būti viena iš kelių susprogdintų mieste, kaip 
aną kartą... 

Dar vienas sudužusio stiklo crescendo, šį kartą už pė- 
dos nuo mūsų. 

— Geriau nelikime čia, - paraginu aš. - Dievas žino, kiek 
sprogimas išjudino pastatus. 
Sara stojasi braukdama nuo drabužių plytų dulkes. 
— Mano butas Teobaldo gatvėje, - sako ji, - už dešimties 
minučių kelio. 


Susidūrimas su mirtimi paveikia sveikai. Žmogus privers- 
tas prisiminti, kad yra mirtingas, o gyvenimas - trumpas 
ir trapus. 

Carpe diem. Naudokis šia diena. 

Greitas žvilgsnis į gatvę patvirtina, kad mūsų kontoros 
pastatas išliko beveik nepatyręs žalos, tik išdužo keli lan- 
gai. Pirmas mano instinktas varo mane bėgti į sprogimo 
vietą, kur aš tikrai daugiau kliudyčiau, negu padėčiau; bet 
vienišas policijos automobilis jau užtvėręs gatvę. Ir nėra 
kam išgelbėti manęs nuo manęs paties. 

Mobiliajame telefone signalo nėra — įprastas dalykas 
šiomis dienomis išjungti tinklą per teroristų išpuolius, no- 
rint išvengti nuotolinio valdymo sprogimų, —- bet aš vis 

Laikydamiesi už rankų mudu su Sara bėgame Didžio- 
sios Holborno gatvės link instinktyviai - gal net absur- 
diškai, — susilenkę, saugodamiesi naujo išpuolio. Atrodo, 
kad mūsų sostinė virto nusiaubtomis Bagdado gatvėmis. 
Apversti automobiliai, dulkėmis apnešti pastatai, nugriu- 
vę gatvės lempų stulpai; o virš viso to tvyro tirštas, sun- 
kus dulkių ir dūmų debesis. Stebiuosi gelbėjimo tarnybų 
sparta, jie jau užtvėrė visą įvykio vietą; bet, kita vertus, jie 
jau yra Žiauriai pasimokę. 

Mes pereiname į kitą Holborno gatvės pusę, stiklo du- 
ženos traška mums po kojomis, einame toliau Heton Gar- 
deno gatve, beveik nekreipdami dėmesio į išdarinėtas šio 

deimantinio rajono parduotuvių vitrinas. Beveik negirdime 

keistos tylos nenukentėjusiose šoninėse gatvelėse, nepastebi- 
me, kad nebėra transporto ir pėsčiųjų. Aš per daug užimtas, 
bėgdamas atseginėju jos palaidinukės sagutes, o jos rankos 

per daug karštligiškai tampo mano diržo sagtį mums aplen- 
kiant automobilius, panikoje pamestus gatvės viduryje. 

Įgriūname pro laukujas jos namo duris, ir aš stumteliu 
ją ant nešvarių namo laiptų. Užvertęs jos sijoną iki liemens 
ir nusmaukęs kelnaites, įspraudžiu kelį jai tarp kojų ir stu- 
miu žemyn savo kelnes. Ir štai aš joje, mano kraujas tvink- 
čioja, riaumoja, griaudėja, kai užbaigiu. 

Po akimirkos pasitraukiu iš jos ir, laikydamasis už 
suktinių laiptų kolonos, stojuosi pridusęs ir slepiu savo 
išglebusį pimpį atgal į kelnes. 

— Na, gal buvo gerai tau, - sausai sako Sara, - bet aš 
nieko nejaučiau. 

Ji stodamasi išsitiesia, gražiai nubraukia žemyn sijoną 
ir paima kelnaites. Liūdnai glostausi smakrą, šiek tiek pa- 
sibjaurėjęs — ir susijaudinęs - dėl savo elgesio šiurkštumo. 

— Atleisk. Negalėjau susilaikyti. 

— Nemalk niekų, galėjai. 

— Nemalsiu niekų, - sutinku aš. —- Bet nesijaudink. At- 
silyginsiu. 

— Nesitikėk, kad išsisuksi, - sako ji linksmai. 

— Čia? 

— Taip... 

— Čia? 

— Jėzau, taip... 

— Šitaip? — Ji klūpo tarp mano šlaunų, krūtys su braškių 
spalvos speneliais blizga nuo prakaito. - Nikai, turi man 
pasakyti, ko tu nori. Kaip kitaip aš Žinosiu? 

Jokia moteris dar nėra manęs šito prašiusi. 

— Man patiko, ką darei... su mano... savo nagais, - ga- 
liausiai išmekenu. 

- Šitaip? - murkia ji. 

— Taip, - aikteliu aš. 

Sekso metu Sara kalba. Tai ne plepėjimas be ryšio, ne na- 
cių komandos ir ne pornofilmų šlykštynės; ji kalba su manim. 

Ar tau taip patinka? O gal taip? Greičiau? Lėčiau? Dabar 
geriau? Ar tai tave įkaitina? Man patinka, kai taip darai. Ar 
gali lūpomis paliesti tą vietą, kur buvo tavo pirštai? Nuosta- 
bu, tiesiog nuostabu. Ar norėtum pamėginti šitaip? O gal taip? 
Pažiūrėkim, ar galime? Regis, galime. Dieve, kaip mane už- 
veda. Jei tik galėtum. Gal pamėgintume. Ak, puiku, puiku. 

Niekas jos nevaržo. Ji kikena, kai nuo mūsų prisispau- 
dusių slidžių nuo prakaito kūnų pasigirsta panašus į pirs- 
telėjimą garsas. Ji juokiasi, kai įstringame gimnastikai 
būdingoje pozoje ir turime pamažu išsipainioti po vieną 
sąnarį, kaip Žaidžiant tvisterį. Prezervatyvas ištraukia- 
mas iš naktinio stalelio stalčiaus - „Laimė, kad mano cik- 
las prasideda po dviejų dienų, kitaip tas pasidulkinimas 
ant laiptų būtų baisi katastrofa“, - lengvai ir dalykiškai: 
„Citrinos ir žaliosios citrinos kvapo ar paprastą?“ 

Po visko ji pasiverčia į savo pusę ir užsidega cigaretę. 
Spoksau į ją, apstulbintas labiau nei tada, kai graibyda- 
mas po jos lova popierinių servetėlių dėžutės radau di- 
džiulę (juodą) dirbtinę varpą. 

— Nežinojau, kad rūkai! 

— Nerūkau. Tik po sekso. - Ji atidaro pakelį. - Ak, liko 
tik viena. Gėda laikyti visą pakelį dėl vienos cigaretės. 

— Tikrai? 

Ji vėl paliečia mano penį. 

— Taip, Nikai. Tikrai. 

Tik tada, kai dienos šviesa pradeda sklisti pro suodi- 
ną Saros miegamojo langą, aš išdrįstu pagalvoti apie Melą. 

Savo žmoną. Moterį, kurią ką tik išdaviau du nedovano- 
tinus kartus; tiksliau keturis kartus. Bet skaičiumi tikrai 
nėra ko didžiuotis. 

Mane užlieja dreskiančios gėdos banga. Visagalis Die- 
ve, ką aš padariau? 

Atsargiai išlipu iš lovos, kad nepabudinčiau Saros, pa- 
graibau švarko kišenėje ir įjungiu mobilųjį telefoną. Balso 
pašte išklausau keturiolika Žinučių - visos, išskyrus vieną, 
nuo mano žmonos - ir mane ima vis labiau pykinti, kai 
suvokiu, kaip augo Melos panika. Jėzau, nereikėjo išjungti 
telefono. Ką ji turėjo išgyventi praėjusią naktį? 

Dar kartą dirstelėjęs į lovą, tyliai išeinu į svetainę — 
keista, kaip mergina sugeba vienu metu būti ir minimalis- 
tė, ir netvarkinga, - ir skambinu namo. 

Ji pakelia ragelį po pirmo skambučio. 

— Mela? Čia aš. | 

Tyla. Svarstau, ar nenusėdo baterija, ir pasitikrinu ekrane. 

— Mela, ar girdi? Po galais, tas ryšys... 

— Girdžiu, - šnibžda ji mieguistu balsu. 

— Tikriausiai matei Žinias, - sakau stengdamasis kalbė- 
ti normaliai. Kas yra normalu, kai tu ką tik sulaužei visas duo- 
tas priesaikas? — Aš sveikas, tik sukrėstas, kaip supranti, bet 
mums pasisekė, kontora neteko tik kelių langų, didžiausius 
nuostolius patyrė kita Holborno gatvės pusė. Viskas ne taip 
baisu, kaip atrodo per televiziją, bet, Dieve, užtektinai baisu. 

— Bet ar tikrai tu sveikas? Kur buvai, kai tai įvyko? Ką 
darei? Kur tu buvai, aš mėginau skambinti... 

Mane stukteli kaltės sukelto nekantrumo banga. Ar 
būtina iš to daryti tokią dramą? 

Tada pajuntu bauginančią sąžinės graužatį: ji iš nerimo 
nemiegojo visą naktį, tuo metu, kai aš... 

— Aš sveikas. Klausyk, apgailestauju, kad tau teko neri- 
mauti, bet... palauk. 


Sara išlipo iš lovos ir klupiniuodama nuėjo į vonią. Neitin 
noriu, kad ji žinotų, jog skambinu žmonai - kam berti drus- 
ką ant žaizdos, - bet, svarbiausia, nenoriu, kad Mela išgirstų 
kitos moters apsiplovimo garsus. Išeinu į mažytį koridorių ir 
uždarau duris. - Mela, naktis buvo tikras pragaras, - murmu 
aš pridengęs telefoną. - Žinau, tu tikriausiai labai išsigandai, 
bet nuo manęs niekas nepriklausė. Pasistengsiu grįžti namo 
kuo greičiau, bet gali įsivaizduoti, ką reiškia dabar mėginti 
kur nors pajudėti. Net nežinau, ar traukiniai vėl važiuoja. 

— Vaterlo stotis vėl atidaryta, pranešė per Žinias. Kur 
dabar esi? 

Tvyksteli panika ir aš prisiverčiu ją nuslopinti. Tas klau- 
simas nieko nereiškia. Klausimas visiškai normalus. 

— Ak, taip. Suprantama, esu kontoroje. Čia ir nakvojau. — 
Siaubo apimtas pagalvoju, kaip greitai, kaip lengvai ateina 
melas. — Mela, dabar baigsiu kalbėti, gerai? Būsiu namie, 
kai tik galėsiu. Kaip mergaitės? 

— Mergaitėms viskas gerai, jos pas Kitą... 

Prakeikimas. 

— Suprantu. 

— Nikolai, liaukis. Jis labai dėl tavęs nerimavo - kaip ir 
mes Visi. 

— Atleisk. Taip. 

— Aš tave myliu, - sako ji, ir jaučiu, kad ji verkia. - Labai 
myliu tave, Nikolai. 

Dar niekada gyvenime nesijaučiau toks paniekos ver- 
tas niekšas. Kaip galiu miegoti su kita moterim ir kartu 
mylėti savo žmoną? Kaip galiu sakyti žmonai, kad ją my- 
liu, kai ant mano odos tebėra lipnūs kitos moters syvai? 

Greitai atsigręžiu, kai Sara praveria koridoriaus duris; 
ji nuostabiai, didingai nuoga. 

— Aš taip pat, - sakau greitai į ragelį ir išjungiu telefoną. 

Sara neklausia, su kuo kalbėjausi, aš taip pat nesisiūlau 
aiškinti. Jaučiu, kaip mano penis vėl sukruta, kai seku pas- 
kui ją į miegamąjį, ir ieškau žodžių, kaip jai pasakyti, kad 
ketinu be skrupulų ją palikti. Nepaneigsiu, gyvenime ne- 
patyriau tokios mano kūną tenkinančios nakties; bet nėra 
jokių abejonių, kad ji nebegali kartotis. Žinau geriau už 
daugelį, kur tas kelias nuves, jei toliau juo eisime. Į skaus- 
mą ir sielvartą visiems, kurie su tuo bus susiję. Geriau už- 
baigti dabar. Ji moteris; ji linkusi įsijausti. Atsiras jausmai 
man. Turiu atsisakyti jos.švelniai, kol jai dar neskaudės. 

Imu kelnes nuo svetainės grindų ir nerangiai lendu į 
jas, o Sara grįžta iš miegamojo, juosdamasi raudono, kava 
aptaškyto kimono diržą. 

— Klausyk, Nikai, - sako ji timpčiodama ausies spene- 
lį, - naktis buvo puiki, nuostabi, bet tai buvo vienas kartas, 
ar ne? Noriu pasakyti, tu šaunus, bet, kalbant atvirai, aš 
nenorėčiau pradėti tarnybinio romano. 

Stoviu vieną koją įkišęs į klešnę. Kuo nepatiko naktis? 
Ar seksas nebuvo puikus? Aš maniau, kad puikus. Netgi 
neįtikėtinas. Tai kodėl... 

— Ne dėl tavęs, - sako ji prisėsdama ant baltos sofos 
ranktūrio. - Man buvo labai gera, tikrai. Bet pripažink, tas 
bombos sprogimas atmetė įprastas taisykles, ar ne? Mes 
labai gerai tuo pasinaudojome, nieko nesakau. Bet mums 
reikės kartu dirbti ir aš nenoriu, kad ši naktis tam kliudy- 
tų, todėl pamaniau, kad bus geriau, jeigu aš, na, supranti, 
dabar pat viską nutrauksiu. 

Turėčiau jausti palengvėjimą. Ji mane paleido. 

— Tau šitaip tinka? - klausiu. 

— Taip. Tikrai. Dėl manęs nesijaudink. 

Balse nesigirdi apgailestavimo. 

— Gerai. Gerai. Tai... gerai. 

— Mūsų maža paslaptis, - sako ji. 

- Žinoma. 

— Taigi. — Ji stojasi. — Išsivirsiu kavos ir tikriausiai vėl 
atsigulsiu. Šiandien turbūt nedirbsime. Norėtum kavos? 

— Ne, aš... geriau grįšiu į... turiu... reikia važiuoti į stotį. 
Bet ačiū. 

— Gerai. Išeidamas atidžiai užtrenk laukujas duris, kar- 
tais jos užsikerta, atrodo, kad užtrenkei, o iš tikrųjų lieka 
praviros. Šiais metais jau du kartus kvietėme policiją val- 
katoms išvaryti. 

— Pasistengsiu. Gerai. — Prisiderinu prie jos dalykiško 
tono. — Liepsiu Emai išsiuntinėti visiems elektroninius 
laiškus ir pranešti, kada kontora vėl dirbs. Kuo greičiau, 
tuo geriau. Jei įmanoma, tai rytoj, net jeigu dieną ar dvi 
mums nesudės langų. 

Ji siekia pultelio. 

— Ačiū, Nikai. Per tą laiką galėsiu namie padirbėti su 
Jeitso byla, visus anos savaitės dokumentus turiu čia. 
Beje, — priduria ji, akis įsmeigusi į ekraną, kur korespon- 
dentas gyvai pasakoja apie valymo darbus Trafalgaro 
aikštėje, - man patinka tavo plaukai. Jaunina tave dešim- 
čia metų. Sakiau tau, kad ilgesni atrodo gražiau. 


— Ak, Nikolai! Atrodai siaubingai! 

— Ačiū, - sakau kietai. - Dabar jaučiuosi daug geriau. 

Mela apkabina mane, slepia veidą man ant peties, ir 
aš sustingstu iš siaubo. Reikėjo pas Sarą išsimaudyti po dušu. 
Nuplauti jos šilumą ir rustelėjusios saulėje odos medaus 
kvapą; vis dar jaučiu ant savęs jos sudžiūvusių syvų lipnu- 
mą - dar neteko miegoti su moterimi, kuri išsilieja, tokio 
erotiško jausmo neteko patirti. Mela tikrai supras, tikrai... 

Pravirkusi iš palengvėjimo, žmona paleidžia mane, ir 
aš seku paskui ją į šiltą virtuvės tvankumą. Kiekvienas 

įmanomas paviršius apstatytas keptuvėmis ir moliniais in- 
dais su šviežiai pagamintu maistu, dar šiltu iš Aga orkaitės: 
meduolis, polenta su pelėsiniu sūriu, ožkos sūrio apkepas 
su česnaku, abrikosais apteptas paštetas, persikai tešloj, 
duona su alyvuogėmis, ant grotelių kepta putpelė. Maisto 
užtektų visai epikūrininkų kariaunai. Įprasta Melos reak- 
cija į emocinę krizę. Tikiuosi, kad maistą galima užšaldyti. 

Ji nukelia nuo viryklės pieno prikaistuvį su kremu. 

— Brangusis, turėjau galvoje ne tai, kad atrodai nesvei- 
kai, tik kad esi susilamdęs ir susivėlęs — nuo tavęs taip 
ir dvelkia bomba, siaubas, tikra Gajaus Fokso naktis, tik 
daug, daug baisesnė. Tos dulkės plaukuose - Dieve, plau- 
kai jau vėl per ilgi, turėsiu susitarti su... 

— Melinša, - nutraukiu ją, - aš ką tik likau gyvas po tero- 
ristų sprogdinimo. Beveik nemiegojau keturiasdešimt aš- 
tuonias valandas, - čia sakau tiesą, - ištisą dieną važiavau 
namo, 0 tu nerimauji dėl ištepto švarko ir plaukų ilgumo? 

Ji atrodo priblokšta. 

— Nikolai, aš taip siaubingai nerimavau dėl tavęs, negali 
įsivaizduoti — ir žinau, kaip tau buvo siaubinga... 

— Man buvo geriau negu daugeliui, - sakau ramiai. 

— Taip. Žinoma. Ak, Nikolai. 

— Bet, - įterpiu greitai, kol ji vėl nepradėjo, - man patinka 
tokie mano plaukai. Jaunina dešimčia metų. Kur mergaitės? 

— Metenė lovoje, ji nebesulaukė, bet Sofi ir Evė valgoma- 
jame, ruošia namų užduotis. Gal tau išvirti puodelį... 

— Užteks ir viskio. Nesirūpink, aš pasiimsiu. 

Suprantu, kad Mela įsižeidė, jos veidas suglumęs, bet 
išeidamas iš virtuvės tyčia nepažvelgiu jai į akis. Nema- 
niau, kad bus šitaip sunku. 

Vos pamačiusi, Sofi puola prie manęs su melodrama- 
tišku įkarščiu; jos krikštatėvis galėtų didžiuotis. Bet Evė 
nepakelia akių nuo savo darbo, iš stropumo jos liežuvio 

galiukas iškištas, o ji įnikusi į užduotį. Lygiai taip pat daro 
Mela, kai rašo naują savo virimo knygą. 

— Sveika, Sofi, - sakau, šiaušdamas savo vyriausiajai duk- 
teriai plaukus. Dirsteliu Evei per petį. - Ką darai, mieloji? 

— Darbą, - sako Evė trumpai. 

— Kokį darbą? 

— Rašo apie Dievą ir motinas, - šaiposi Sofi. - Mes rašė- 
me prieš daugybę metų. 

— Prieš daugybę metų tu buvai tokia, kaip Evė, - sakau 
išmintingai. 

— Kas mūsų namuose bosas? - klausia Evė žiūrėdama 
aukštyn. 

— Jūsų mama suteikė man tą garbę, - sakau sausai. 

— Mama, be abejonės, - sako Sofi. - Galima suprasti iš to, 
kaip ji apžiūrinėja kambarį. Ji viską pamato po lova. 

Man nereikia priminti, kokia visa matanti yra Melos 
akis. Imu Evės namų užduočių sąsiuvinį ir peržiūriu jos 
bauginančius atsakymus, užrašytus ryškiai raudona spal- 
va: Evė natūraliai apsimetė, kad mokyklos taisyklė namų 
užduotis rašyti nuobodžiu juodu pieštuku jai negalioja. 

Pasirodo, kad Čarlzas Darvinas buvo nudistas (ne itin 
graži mintis), kuris parašė „Apie rūšių organą, ir toje kny- 
goje, pasirodo, jis pareiškė, kad Dievo para ne dvidešimt 
keturios valandos, bet kas galėjo tai Žinoti, jei tais laikais 
nebuvo laikrodžių? 

Evės akys susiaurėja ir kviečia mane juoktis. Tai kova. 
Negaliu įsivaizduoti, kokie ultramadingi mokymo meto- 
dai verčia pradinės mokyklos mokytojus klausti ne pagal 
metus išsivysčiusių šešiamečių, iš ko Dievas sukūrė ma- 
mas, bet Evės atsakymas - „Pradėjo iš vyro kaulų, o po 
to tikriausiai naudojo virveles“ — perša mintį, kad mano 
vidurinioji duktė turi platesnę vaizduotę negu jie. 

Slopinu kvatojimą iš Evės atsakymo į naivų užklausi- 
mą: „Kas padarytų tavo mamą tobulą?“ „Dažai. Jos plau- 
kams. Nudažyčiau juos, gal mėlynai.“ Staiga stingdanti 
mintis perkerta juoką ir nutildo mane taip griežtai, kad 
Evė liaujasi šypsotis ir nustebusi dirsteli į mane. Štai aki- 
mirkos, kurių pasigestum, jei netektum Melos. 

Skyrybos paverčia vaikus į pasidalinamus gyvus daik- 
tus. Gyvenimas su vienu iš tėvų, kas antras savaitgalis ir 
trečiadienių vakarai su kitu. Kūčios su tėčiu šiais metais, 
Kalėdos kitais. Galime mėginti pagražinti tokį neteisin- 
gumą ir pavadinti jį bendra globa, bet liūdna tiesa yra ta, 
kad vaikas turi tik vienus namus; kitur jis yra svečiuose. 

Negaliu patikėti, kad buvau toks prakeiktas kvailys. 
Dieve mano, jeigu Mela kada nors sužinos. 

Paguldau Evę į lovą ir pakeičiu keturis „Kempiniuko 
Plačiakelnio“ raundus - iškreipta idėja, ypač Teksaso van- 
dens voverė; kur dingo Pūkuotukas? - uždraustu Smarties 
maišeliu. Melą ištiktų priepuolis, jei ji sužinotų, bet šįva- 
kar man stinga jausmų ir balso vaidinti sunkiems pono 
Krabo, Kalmaro ir kitų vaidmenims. 

Sofi patogiai įsitaiso ant įdubusios virtuvės sofos su 
„Liūtu, ragana ir drabužių spinta“ rankose. Apsimetęs, 
kad negirdėjau Melos prašymo pasilikti ir paplepėti, kol ji 
baigs virti pietus, aš išsliūkinu į savo kabinetą. 

Susmukęs krėsle, niūriai spoksau į viskio taurę.. Viskas 
atrodo taip įprasta. Išskyrus tai, kad pirmą kartą nuo mūsų 
pažinties aš negaliu pasakyti Melai, kas slegia man smege- 
nis. Mūsų santykiai visada buvo tokie atviri; mes abu taip 
gerai pažįstame vienas kitą. Kaip aš galėjau juos sugadinti? 

Tas kartas bus vienintelis. Bombos ir nenumatytos 
aplinkybės, taip sako draudikai. Žinoma, galėjau to iš- 
vengti, bet - įvykiai, mielas vaike. Įvykiai. Kaip pastebėjo 
Makmilanas. 

Bet absoliučiai tikra, visiškai neabejotina yra tai, kad 
kas buvo, daugiau nepasikartos. Aš negaliu... 
— Tė-ė-ėti! 
— Mela! - šaukiu pro atviras kabineto duris. 
Girdžiu, kaip tarška prikaistuviai, bet Mela neatsako. 
— Tė-ė-ėti! 
— Mela! Evė kažko nori! 

Šaltas skersvėjis, traukiantis nuo virtuvės koridoriaus, 
sako, kad Mela išėjo į sandėliuką. Užgniaužęs irzlumą, 
pastatau taurę ir einu prie laiptų. 

— Kas yra, Eve? 

— Noriu gerti. Ar gali atnešti vandens? | 

— Ne. Buvo laikas prašyti. Gana triukšmauti, šviesa už- 
gesinta. 

Vos spėju paimti taurę viskio, kai vėl pasigirsta jos balsas. 

— Tė-ė-ėti! 

— Ko dar? 

— Aš tikrai, tikrai noriu gerti. Ar galėčiau gauti vandens? 
Prašau. 

Kur, po perkūnais, Mela? 

— Pasakiau ne! Nusiramink, Eve, rytoj tau į mokyklą. Jei 
dar prašinėsi, atėjęs plekštelsiu per užpakalį. 

Šį kartą taurė pasieka mano lūpas. 

— Ką? 

— Kai ateisi plekštelt man per užpakalį, ar gali kartu at- 
nešti vandens? 

Vėliau atpasakoju šį pokalbį Melai, kai mudu drau- 
giškai valomės dantis vonioje. Mes apsikeičiame visa Ži- 
nančiomis tėvų šypsenomis - „Ji gavo vandens, ar ne?“ — 

„Taip. Vos neišlaisčiau iš juoko, kai nešiau laiptais“, — ir 
priduriu sau: Matai, viskas bus gerai, tu sugebėsi pamiršti. 

Praėjusi naktis buvo klaida, nesąmoninga klaida, bet kas 
padaryta - padaryta. Turi nebegalvoti apie tai. Pamiršti. 
To niekada nebuvo. 

Bet kai atsigulame, Melos ranka švelniai braukia man 
per krūtinę ir slenka Žemiau tarsi klausdama, bet aš užsi- 
traukiu antklodę iki pečių ir nusigręžiu nuo jos. 


Kitą rytą šoku iš lovos, liepdamas Melai grįžti po antklode. 
Beregint organizuoju mergaites - tikrai nesuprantu, kodėl 
rytai Melai atrodo tokie varginantys, ypač po to, kai Evė 
išdavė paslaptį ir prisipažino, kad mama pusryčiams vi- 
sada duoda joms minkštų pyragaičių, - ir išvežu jas į mo- 
kyklą. Jų priekaištą: „Tėti, tu pamiršai įdėti priešpiečius“ 
(galiu prisiekti, kad sumokėjau už mokyklos pietus), - nu- 
tildo dešimties svarų banknotas, kuris, be abejonės, bus iš- 
leistas vien pasibjaurėtiniems valgyklos traškučiams. Pra- 
dedu suprasti, kad pagrindinė mano neprotingo poelgio 
pasekmė bus išgedę dantys ir vaikiškas nutukimas. 
Pakylėtas energijos ir optimizmo, kuriuos galima pri- 

skirti nusistatymui atversti naują lapą, aš sustoju prie 
Margot's Flowers parduotuvės ir pareikalauju prabangiau- 
sios puokštės iš parduotuvės atsargų. 

— Žmonai, - priduriu be reikalo. 

Mergina darbuojasi sekatoriumi ir rafija, 0 aš prieši- 

nuosi norui paskubinti ją. 

— Sukaktuvės ar gimtadienis? 

— Nei tas, nei kitas. 

Ji šelmiškai šypsosi. 

— O varge. Atsidūrėme nemalonėje, ar ne? Ką padarėte? 

— Aš nieko nepadariau, - atsakau griežtai. 

— Nesvarbu. - Ji mirkteli. - Ši puokštė turėtų pelnyti 
jums kelis teigiamus taškus. 

Mela atrodo nustebusi, kai įeinu į virtuvę su gėlių 
puokšte, dydžiu ir svoriu beveik prilygstančia mažam vai- 
kui. Ji susiveržia savo padėvėto frotinio chalato dirželį ir 
tik tada ištiesia rankas puokštei paimti. 

— Ką padariau, kad jų nusipelniau? 

— Ar reikia priežasties dovanoti žmonai gėlių? — sakau 
įgeltas. 

Ji dvejoja. 

— Ar už tai, kas įvyko Londone? 

Dėkoju Dievui, kad ji atgręžė man nugarą siekdama 
vazos. Šokas tikriausiai atsispindi mano veide. Ji žino. Iš 
kur ji gali žinoti? 

— A... Londone? 

Ji perkerpa celofaną ir slepia veidą Žieduose. 

— Ak, kaip gražu. Kalbu apie bombas, Nikolai. Potrau- 
minis stresas ar kaip jis vadinasi. Atsiduri arti mirties ir 
staiga pradedi vertinti tai, ko vos nepraradai, esi tarsi iš 
naujo gimęs, apie tai buvo straipsnis Daily Mail. 

Man taip palengvėja, kad akimirką nepajėgiu Žodžio 
ištarti. 

— Taip, - mekenu. - Taip. Galima sakyti. 

— Kaip gaila tų vargšų Žmonių - kol kas nustatė šimto 
septyniasdešimt devynių asmenybes, ir aišku, kad bus 
daugiau, baisu net pagalvoti. Bet mums pasisekė, brangusis, 
nieko siaubinga mūsų šeimai vakar neatsitiko. Negalime 
leisti tiems žmonėms nugalėti, negalime jiems nusileisti. 

Nedrąsiai šypsausi ir pro ją siekiu laiškų, gulinčių ant 
virtuvės stalo. Mela vėl nusigręžia į gėles ir patenkinta 
murma, įstatydama paskutinį žiedą į vietą. 

— Galiu užvežti tave į stotį važiuodama į Solsberį, - sako 
ji sunkiai nešdama vazą į svetainę. — Tavęs tikriausiai rei- 
kės kontoroje viskam sutvarkyti ir vėl pradėti dirbti. - Ji 


stabteli ant virtuvės slenksčio. — Nikolai. Norėjau tau pa- 
sakyti, kad vakar mačiau Treisį Pitą, jis buvo užsukęs - pa- 
siūlyti man darbo. 

Aš kruopščiai peržiūrinėju rudus vokus ir ištraukiu ra- 
ginimą pratęsti Lawyer žurnalo prenumeratą. Turiu pasi- 
rūpinti, kad Ema nepamirštų sutvarkyti. 

— Hm? 

— Dirbti - iš tiesų tai vadovauti - jo naujajam restoranui. 

Ema išsiuntinėjo elektroninius laiškus kviesdama persona- 
lą grįžti į darbą šiandien. Neskaitant išdaužytų langų, kuriuos 
ji jau sugebėjo pakeisti — „Žinau žavingą vyrą Epinge, pone La- 
jenai, mokėsime grynaisiais, bet jis viską sutvarkys akimirks- 
niu“, - mūsų kontora mažai nukentėjo. Jaučiu ir siaubą, ir neno- 
romis jaudinuosi nuo minties, kad vėl pamatysiu Sarą. 

- Jis labai norėtų — mokėtų kvailai daug pinigų - ir pa- 
žadėjo, kad nereikės dirbti iki vėlyvo vakaro, užteks per- 
sonalo man pavaduoti, bet aš, žinoma, iš pradžių norėjau 
paklausti tavęs... 

— Ko paklausti? 

— Ar turėčiau sutikti. 

- Ak. Taip. Žinoma, sutik. 

— Sutikti? - Ji nustebusi. - Tikrai? 

— Be abejonės, — sakau išsiblaškęs. — Man tikrai reikia 
važiuoti, Mela. 

— Taip, atsiprašau, palik mane ir eik rengtis. - Praeida- 
maji brūkšteli per kamštinę pastabų lentelę, kabančią šalia 
Aga; pageltusių popierėlių pluoštas nuplasnoja ant Žemės, 
Mela surenka juos ir prisega vieną po kito siutinančiai lė- 
tai. - Beje, prisiminiau. Kitą savaitę mokykloje atvirų durų 
diena. Nikolai, tą dieną grįžk namo anksčiau, nieku gyvu 
negalime vėluoti. Tik ne po mokyklos vaidinimo. 

Man nereikia priminti tos mažos nesėkmės. 

— Gerai. Pasistengsiu būti. Kada? 

— Penktadienį, devynioliktą dieną. Pradžia septintą valan- 
dą. Maldauju, nevėluok. Neištversiu, jeigu Evė protestuodama 
vėl kas vakarą guls į lovą apsiavusi guminiais aulinukais. 


— Penktadienį, devynioliktą dieną? 

Sara nutaiso grimasą. 

— Suprantu, sakau per vėlai, bet spaudai skirti bilietai 
visada vėluoja. Mišelė negali eiti, ji tą savaitgalį dirba Pary- 
žiuje, bet ji žino, kaip mėgstu operą, todėl pasiūlė. Žinau, ne 
visi ja žavisi - „Tristanas ir Izolda“ gan sunkus kūrinys... 

— Viešpatie, ne, man patinka Vagneris! Iš tiesų tai jis 
mano mėgstamiausias kompozitorius. Ir jau daug metų 
nemačiau „Tristano“. 

— Tikrai? Kaip keista, jis ir mano mėgstamiausias kom- 
pozitorius. 

Jėzau, ji atrodo nuostabiai su tuo tamsiai violetiniu si- 
jonu. Tokia nuolanki, tokia gundanti. Smulkūs prakaito 
lašeliai spindi šešėlių pakalnėje tarp jos krūtų. 

Atsidūstu. 

— Tiktai... 

— Atleisk, Nikai, tu tikriausiai užimtas. Be reikalo pa- 
kviečiau. 

— Bet kurį kitą vakarą susigundyčiau, - sakau atvirai. — 
Bet devynioliktą dieną negaliu, mokykloje bus vienos 
mano dukters renginys, privalau dalyvauti... 

Ji gūžteli pečiais. 

— Tai kitą kartą. Gal taip ir geriau, - priduria ji, įsimei- 
gusi savo pilkas akis, - nes negaliu garantuoti, kad spėsi į 
paskutinį traukinį namo. 

Skamba kaip konstatavimas. 

Bet abu žinome, kad tai klausimas. 

Sara 


Velniop, nekenčiu operos. Neįsivaizduoju, kas mane ap- 
sėdo jon kviesti; tikriausiai netekau proto. Ir dar Vagneris, 
dėl Dievo meilės. Toks niūrus ir slegiantis. Nesu storulių 
poniučių kūrybos gerbėja, bet, tarkim, Mocartas būtų pa- 
kenčiamas. Gal „Figaro vedybos“, jos man beveik patinka. 
Vagneris bičiuliavosi su Nyče, anot trumpos anotacijos; 
tai daug ką paaiškina apie šitą porą. Nėra ko stebėtis, kad 
Nyčė tapo nihilistu, jeigu jam teko nuolat klausytis tokio 
virkavimo. 

Dirsteliu šnairai. Nikas pasilenkė į priekį savo netikro 
aksomo krėsle, bokštu sunėręs ilgus pirštus ir tarsi sustin- 
gęs Žiūri į džiūgavimą scenoje. Palaima. 

Slepiu žiovulį už programėlės. Ko tik nepadarome dėl 
meilės. Štai kad ir tokia miestietė, kaip princesė Diana, ža- 
liais guminiais batais nusibeldusi į Belmoralį, kad įrodytų 
princui Čarlzui, jog labiau už viską jai patinka visą dieną 
stovėti pliaupiant lietui, kol vyrai, dvokiantys arkliais, ir 
moterys, panašios į pastaruosius, nepataikydami šaudo 
nekaltus fazanus. 

Sutinku, neneigsiu, kad pradėjau žavėtis Niku. Jaučiu 
jam potraukį. Kitaip manęs čia nebūtų. Pagalvokit, kiek jis 
man davė pylos dėl tų bilietų! Jėzau. Jį ištiko tikras pykčio 

protrūkis, kai buvome palydėti į geriausias vietas, jis mur- 
mėjo, kad nėra ko stebėtis, jei BBC pateko į bėdą, juk mes 
visi mokame už tas spaudos veltui gaunamas pramogas, 
tai mokesčių mokėtojų pinigai, ar aš įsivaizduojanti, kiek 
kainuoja vieta priekinėje eilėje prie orkestro? 

Tiesą pasakius, Nikai, žinau. Beveik keturis šimtus sva- 
rų. Už tuos pinigus galėjau nusipirkti tą nuostabų rusvo 
šifono korsetą iš La Petite Salope; ten buvo mano dydžio. 

(Pastaba sau: kai kitą kartą išsigalvosiu nemokamas 
pramogas, gautas iš išgalvotos keliaujančios draugės tam, 
kad galėčiau begėdiškai gundyti savo viršininką — vėl, — 
pasistengsiu, kad pramoga būtų pigesnė.) 

Galiu prisiekti, kad pasenau dešimčia metų, kol sulau- 
kiau, kada vėl užsidegė šviesos ir žiūrovai — jų vidutinis 
amžius: devyniasdešimt penkeri ir trys ketvirčiai - girgž- 
dėdami stojosi ant savo skaudančių kojų aplodismentams. 
Storulė šalia vos nepartrenkė manęs, kai jos rausva tafta 
apmautos rankos pradėjo pumpuoti kaip mėsingi stūmok- 
liai. Tegu geriau mane nušauna, jeigu aš kada nors užsiau- 
ginsiu tokias tešlas. Dar vienas nusilenkimas ir ji išeis. 

Ačiū Dievui, kad nesu ištekėjusi už Niko. Įsivaizduoki- 
te, jei tektų nuolat tai ištverti... 

Tada jis atsigręžia ir nusišypso tokia berniukiška pa- 
sitenkinimo šypsena, kad širdis man šokteli ir susikeičia 
vietomis su skrandžiu. 

— Tau tikrai patiko, ar ne? — sako Nikas meiliai einant 
prisigrūdusiu taku. - Atrodei visiškai paskendusi mu- 
zikoje. 

Dėl tavęs, branguti, galėčiau paskęsti bet kur. 

— Aha. 

— Nedažnai sutiksi moterį, kuriai tikrai patinka Vagne- 
ris. Jis mielesnis labiau išsilavinusiai muzikoje ausiai. Pa- 

našus į tavo raudonąjį zinfandelio vyną. Mela ... khm ... 
daugelis moterų mieliau klausosi lengvesnės muzikos. 
Labai populiarus Mocartas. Jei jos iš viso mėgsta operą. — 
Ranką laikydamas man žemiau nugaros, jis veda mane 
per Žmonių knibždančią fojė. - Mocarto atmesti negalima, 
be abejonės, bet, mano galva, negalima lyginti „Stebuklin- 
gosios fleitos“ su solidžiuoju „Nibelungų žiedu“. 

Eilinį Žiovulį paverčiu kostelėjimu. Nikai, slopini sek- 
so nerimą plepalais apie operą, bet nesaldžialiežuviauk. Ir 
nemanyki, kad man pro ausis prasprūdo tai, ką taip froi- 
diškai prasitarei. Oi! 

Nepasakyčiau, kad išgirdusi jos vardą pajutau kaltę. 
Tai, kas vyksta tarp Niko ir jo Žmonos, - ne mano reikalas. 
Argi ne? Atvirai kalbant, man jų abiejų gaila. Ji, vargšelė, 
matyt, su juo nespėja. Tikriausiai jaučiasi visai išmušta iš 
vėžių, kai patenka į jo pasaulį. Ir kaip turėtų būti apmau- 
du tokiam protingam ir išsilavinusiam žmogui, kaip jis, 
gyventi su tokia nuobodžia priemiesčio moterimi. Ką jie 
vienas kitam gali pasakyti? Jų namuose pokalbis tikriau- 
siai sukasi apie vaikus ir kokios rūšies mentę patiekti 
sekmadienio priešpiečiams. Jam turėtų būti taip nuobodu: 
įeini į miegamąjį ir išeini iš jo. Nėra ko stebėtis, kad jis 
dairosi kitur. 

Kai pagalvoji, aš tikriausiai ir jai palengvinu naštą. Jis 
gali pasikalbėti su manim ir nusikrauti įtampą jai net ne- 
žinant. Galiu lažintis, kad namo jis grįžta geresnės nuo- 
taikos, kai gali dalintis streso našta su moterimi, kuri iš 
tikrųjų jį supranta. Ir aš nenusiteikusi juos išskirti, tikrai 
ne. To niekada nepadaryčiau. 

Ačiu Dievui, kad savaitgalį pasiskaičiau apie tą pra- 
keiktą operą. Reikia Žengti vienu žingsniu priekyje, jei no- 
riu būti panelė Simpatico. 

— Žinoma, negalima nuneigti fakto, kad „Tristanas 
ir Izolda“ pakeitė muzikos istorijos kryptį, - dėstau aš. — 
Vagneris, paskatintas nežabotos aistros Matildai, vieno iš 
savo globėjų Žmonai, paėmė būdingiausius viduramžių 
literatūros neištikimuosius ir perpynė jų tragediją su kva- 
zirytietiška Šopenhauerio filosofija... 

— ..4r galiausiai perrašė visą harmonijos taisyklių va- 
dovėlį! Visiškai! Moteris, kuri yra graži ir protinga. Sakyk, 
ką manai apie... 

Po galais, neklausinėk, aš įsiminiau tik tą vieną past- 
raipą iš „Operos apžvalgos“. 

Bet graži ir protinga: man patinka. Svarbiausia, kad 
jam irgi patinka. 

Kodėl supratingos moterys paprastai nori nuovokių 
vyrų, bet daug protingų vyrų jaučiasi laimingi turėdami 
rankose bukiausias marionetes? Ar biologiškai taip labai 
būtina, kad medžiotojas-saugotojas poruotųsi su pneu- 
matinėmis vaikščiojančiomis įsčiomis (išmeskite kaip ne- 
deramą)? 

Nikas Lajenas neeilinis žmogus. Tikiuosi, kad jo kvaiš- 
telėjusi žmona moka tai įvertinti. 

Pasisuku ant savo keturių colių kulniukų - rytoj už 
tai atsiimsiu: pūslės tokios, kad gali ant jų šokinėti kaip 
ant batuto — ir leidžiu, kad besistumdanti minia pri- 
spaustų mane prie Niko krūtinės išeinant į Kovent Gar- 
deno aikštę. 

- Žinai, Nikai, tokia daugybė aistrų sužadino man ape- 
titą, - sakau. - Už kampo yra mielas, nedidukas Yzuo suši 
baras, dirba iki vėlumos. Jų sašimi kaip ne šio pasaulio, 
nors, žinoma, jei labiau mėgsti suši... 

Geležinis strypas po vilna su juostelėmis spaudžia 
man šlaunį. 

— Anaiptol, — išpoškina Nikas ir parausta. - Puikiai pa- 
sirinkai: mano mėgstamas restoranas. Koks nepaprastas 
sutapimas... 

Tiesą sakant, ne toks jau nepaprastas. Google yra nuo- 
stabus paieškų įrankis. Gali rasti įvairiausių naudingų da- 
lykėlių, kai įrašai kieno nors vardą. Pavyzdžiui, interviu, 
kuriuos prieš keletą metų jie davė teisės žurnalams ir pa- 
teikė visų savo pomėgių sąrašą. Ar manot, kad išpešiau tą 
apgailėtiną vokišką zirzalą iš oro? 

Suši tikrai šiek tiek nustebino, turiu pripažinti. Maniau, 
kad Nikas yra iš tų vyrų, kurie mėgsta pyragą su jautienos 
ir inkstų įdaru ir desertą su saldžiu padažu. Tikrai, lėtai 
tekantis vanduo graužia gilią vagą. 

Mano skrandis gurgia, lyg visą dieną būčiau nevalgiusi 
(taip ir yra, nes nebūčiau galėjusi užtraukti iki viršaus atla- 
sinės Emės kokteilių suknelės užtrauktuko), ir dabar mano 
eilė degti iš gėdos. Po galais, triukšmingas virškinimo trak- 
tas — tai gražumėlis. Vyrams nepatinka moterys, kurios 
valgo tik tam, kad būtų gyvos. Žalia žuvis yra minimalis- 
tinis maistas (kaip priešprieša itališkajam, nes jį valgyti ga- 
lima tik su tais žmonėmis, su kuriais neketini mylėtis). Gal 
mano entuziazmas operai yra visiška nesąmonė, bet laimė, 
kad suši mėgstu iš tikrųjų. Nežinau, ar princesė Diana iš 
meilės nurytų žalią ungurį. Spėju, kad ji visada jį išvemtų. 

Kai prieiname kitą aikštės kraštą, duslus balsų bruz- 
desys staiga virsta konkrečiu (moterišku) spiegimu, ir kitą 
akimirką manęs vos nenumuša nuo kojų liesa šviesiaplau- 
kė mergina rudomis zomšinėmis kelnėmis ir blizgančiais 
keistais batais, išlėkusi kaip viesulas iš artimiausios par- 
duotuvės tiesiai į mane. 

Net nesiteikusi atsiprašyti, ji atšoka nuo mano tariamai 
pneumatinės krūtinės ir strykteli prie (labai patrauklaus) 

vaikino, išėjusio paskui ją, o mažytis mobilusis telefonas 
tebėra prisegtas jam prie ausies. 

— Sumautas šunsnuki! — šaukia mergina patraukliajam 
vaikinui. - Dabar tu kalbiesi su ja, ar ne? Manęs niekas ne- 
paliks, šikniau! 

Prisimerkiu, kai ji taip pliaukšteli jam per veidą, kad 
garsas nuaidi per visą Kovent Gardeną. 

- Jūs abu vienas kito verti! Ji niekada nepaliks savo vyro, 
tu tai žinai, ar ne? Linkiu, kad ji padarytų tave nelaimingą! 

Užburiantis gatvės spektaklis. Beregint susirenka mi- 
nia; vienas kitas numeta monetų manydami, kad tai re- 
žisuota pramoga. Vyras man atrodo keistai pažįstamas, 
nors dar negaliu atkurti iš kur. Dieve, koks menkutis jos 
užpakalis. Stebiuosi, kaip tokios merginos atsisėsdamos 
nepersiduria sau sėdmenų. 

Ji piktai nueina, minia greitai prasiskiria. Jis liūdnai 
trūkteli pečiais ir vėl dingsta sūrių parduotuvėje, esančio- 
je užjo. 

Kai žmonės pradeda skirstytis, prieinu prie vitrinos. 
Tas sūris priekyje atrodo mirtinai. Prispaudžiu nosį prie 
stiklo, norėdama perskaityti, kas parašyta vėliavėlėje ša- 
lia jo. Brie de Meaux. Dieve, kaip aš jį mėgstu. Ir dar Brillat- 
Savarin bei kitas skaniai atrodantis Fourme d'Ambert. Šiaip 
nė velnio neišmanau apie sūrius, bet jų nuotraukas ma- 
čiau knygelėje, kurią gavau per Naujuosius metus, todėl 
iš jos ir iš sumautų mamos sūrio pamokų... 

- Po galais, juk tai Treisis Pitas! —- šūkteliu. —- Žinojau, 
kad jo veidas man matytas! 

— Hm? 

— To, kuris gavo antausį. Nagi, tu taip pat jį pažinai... 

— Atidžiai nežiūrėjau, — neaiškiai atsako Nikas ir per 
mano petį Žiūri į sūrius. - Tiesą sakant, mano Žmona buvo 

su juo susižadėjusi. Jei tai tas pats žmogus. Prieš daugelį 
metų. Nepamenu, kuris kurį paliko... 

Ta kvaištelėjusi moteris buvo susižadėjusi su karščiau- 
siu planetos vyru? 

'- Juokauji. 
Jis trūkteli pečiais. 
— Tai buvo seniai. 

Dieve. Akimirką svarstau, ar ponia Lajen nėra kitokia, 
negu atrodo iš paviršiaus. 

Nikas šypsosi ir suspaudžia man pečius. Rizikuoju at- 
sainiai kyštelti ranką jam už alkūnės ir mes pamažu eina- 
me Yuzo link. Mano džiaugsmui, jis neatšoka nuo mano pri- 
silietimo, nors esame viešumoje ir Kas Nors Gali Pamatyti. 
Kita vertus, gal jo mintys per daug užimtos svarstant, ką 
darysime, kai liksime vieni, ir mano rankos jis nepastebi. 

Seksas su Niku daugiau negu karštas. Nujaučiau, kad 
seksas su juo bus tikrai nešvankus, nes Niko pasąmonėje 
yra tas seksą veikiantis dalykas; bet net aš pasijutau užklup- 
ta netikėtai (ak, nurimkit mano pulsuojančios kelnaitės!) kai jis 
pargriovė mane ant nutrinto bendrų laiptų kilimo mūsų 
inauguraciniam pasibarškinimui. Pasigailėkite, pone Lajenai, 
jūs toks stiprus! Vargšei befėgei mergaitei lieka tik pasiduoti. 

Keturi kartai per naktį. Turiu pasakyti, kad tai yra ge- 
rai kiekvienam vyrui, juolab jo amžiaus. Ir jis tikrai ne- 
tvėrė pasididžiavimu; bet geriau būtų leidęs perpjauti sau 
gerklę, negu garsiai apie tai pasakęs. 

Aš velniškai išsigandau, kai bomba sprogo. Žinau, Ni- 
kui atrodė, kad esu rami ir šalta, bet aš tokia darausi, kai 
mirtinai išsigąstu. Atrodo, kad mano protas pasislenka į 
šalį, kol krizė baigiasi. Šokas trenkia man vėliau: po trijų 
dienų aš taip drebėjau, kad galėjau suplakti į jogurtą ry- 
tinę kavą su pienu. 


Reikalas tas ir bėda ta, kad, kai Nikolas įstūmė mane 
į parduotuvės tarpdurį ir savimi užstojo nuo sprogimo, 
manyje sutiksėjo kažkas netikėta. Jis taip pasielgė ins- 
tinktyviai, net negalvodamas. Nors norėčiau tikėti, kad jis 
tai darė dėl manęs, manau, kad jis būtų tą patį padaręs 
ir Osamai bin Ladenui, jeigu ten būtų ėjęs su juo, toks jis 
žmogus. Ir dėl to tik dar didvyriškesnis. Tikriausiai ant 
jo Fruit of the Loom apatinių per trafaretą kukliai užrašyta 
„Supermenas“. 

O dabar aš atsidūriau šiek tiek keblioje padėtyje. Jaus- 
mų Nikui požiūriu. 

Kaip gaila, kad Luizos Lein vaidmuo jau užimtas. Nie- 
ko negaliu padaryti, dabar Nikas man tikrai patinka. Ir ne 
dėl kaitinančio sekso ar jaudulio vaikymosi. (Nors turiu 
pripažinti, kad buvau piktdžiugiškai sujaudinta, kai jis 
staiga atsisakė eiti į savo dukters mokyklos renginį, kad 
galėtų nueiti su manimi į operą, juk tie vieninteliai pasku- 
tinę minutę gauti bilietai pareikalavo visų mano gyveni- 
mo santaupų ir dar skolos įsipareigojimo mano būsimam 
pirmagimiui. Bet neabejoju, jo duktė net nepastebėjo, kad 
jo nėra. Vaikai nepastebi, ar ne?) 

Jis ištiesia ranką pro mane atidaryti restorano durų, 
koks mielas senamadiškas berniukas. Kai einu pro jį, jis 
apdovanoja mane lengviausiu, saldžiausiu sekmadienio 
ryto bučiniu į mano trumpaplaukį sprandą, ir keliai man 
tiesiog sulinksta nuo aistros ir ilgesio. 

Jis neįsivaizduoja, kaip buvo sunku apsimesti abejinga 
po mūsų pirmosios nakties, vaizduoti, kad manęs nedo- 
mina niekas, tik tas vieno vakaro dalykas. Bet tik šitaip 
galėjau jį išlaikyti. Turėjau pati atsitolinti nuo jo, kol jis 
pirmas to nepadarė. Nes jis būtų sprukęs, net kulnai 
mirgėję. 

Žinau, kad Nikas man nepriklauso. Žinau, kad tik sko- 
linuosi jį; bet ir to nereikėtų daryti. Esu labai, labai negera 
mergaitė, mirsiu kaip vieniša senmergė su keturiolika ka- 
čių ir eisiu į pragarą. 

Bet žinojimas, kad to negalima daryti jokiomis aplin- 
kybėmis, visą reikalą daro dar seksualesnį. Gerai, saky- 
kit, kad aš apgailėtina, bet dėl to, kad jis taip daug kuo 
rizikuoja, jog galėtų pabūti su manimi, jaučiuosi labai 
svarbi. Jis gali netekti žmonos, kuri jam tikriausiai rūpi, 
savaip, ir atsidurti kokiame mažyčiame butelyje be vai- 
kų, kuriuos jis aiškiai dievina; visų mūsų gyvenimas len- 
gvai gali tapti siaubingai sumautas. Bet dabar jis čia. Su 
manimi. 

Aš vis tiek ketinu jį grąžinti. Prisiekiu. 

Nikas padeda man nusivilkti paltą; staiga jį apima 
siaubas ir jo rankos sustingsta ant mano pečių. Atsigręžu- 
si dirsteliu į jį. Jo veidas papilkėjęs, ir vieną baisią akimir- 
ką man atrodo, kad jį ištiko širdies smūgis. 

Tada akimis nuseku jo išsigandusį žvilgsnį. Riebi vi- 
dutinio amžiaus moteris, vilkinti per siaura gėlėta suknia, 
plaukia mūsų link, o jai iš paskos seka vyras tvido kos- 
tiumu ir - nejuokinkit —- raudonu taškuotu kaklaraiščiu. Iš 
Niko akių, apimtų tokio siaubo, lyg jis būtų numetęs ant 
galvos savo naujagimį, suprantu, kad moteris jį pažįsta. 
Arba tai, arba jis baisisi ja taip, kaip aš kaklaraiščiu. 

Jo rankos nukrenta nuo mano pečių kaip nusvilusios. 

— Nikolai! Koks malonus netikėtumas! Džailsai, žiūrėk, 
kas čia! Nesitikėjome tavęs čia sutikti! 

Velniop. Ir man kyla mintis, kad Nikas tyčia organizavo 
ši nedidelį žmonos draugų ir savo meilužės susitikimą. 

— Susitikimas darbo reikalais, - šiaip taip išspaudžia 
Nikas. - Klientai. Kiek užtrukome. 

— Vargšelis! - užjaučiamai kalba ji. - Ar Evės atvirų durų 
diena ne šįvakar? Chlojos klasei vyko aną savaitę. Kaip 
gaila, mažoji Evė labai nusivils, kad negalėjai dalyvauti. 

Velnias, jau pasijuntu kalta. 

— Kartais nieko negali padaryti, Liza, — švelniai prie- 
kaištauja Džailsas. 

— Bent jau turėjai draugiją, - priduria ji atviraširdiškai. — 
Tada kas kita, ar ne? 

Ji šypsosi man aiškiai laukdama supažindinimo. Ni- 
kas mirtinai susidomėjęs savo portfelio rankena, todėl, 
jausdamasi šiek tiek nedora, kam įtraukiu šiuos Žmones 
į mūsų sumaištį, ištiesiu ranką ir meldžiuosi, kad tik toji 
moteris iš tikrųjų nesusivoktų, kaip yra iš tiesų. 

- Sara Kaplan. Niko jaunesnioji partnerė. Čia viena 
iš tų varginančių bylų, kurios tęsiasi be pabaigos, su- 
prantate? 

— Ak, taip! O gal ir ne -jūs, žaviosios karjeros merginos, 
nežinau, kaip jums pavyksta. Spėti visur. Aš tik namų šei- 
mininkė. Neabejoju, kad tai jums atrodo labai nuobodu. 

— Ne, tikrai ne. 

— Ak, Nikolai, — atleisk, Sara, — tik pažiūrėk, kiek va- 
landų! Jei nebūsi atidesnis, pavėluosi į paskutinį traukinį! 
Na, nepulk į paniką, nėra ko skubėti, mes luktersim, kol 
tu užkąsi, ir parvešime tave namo, ar ne Džailsai? Kokia 
sėkmė, kad Džailsas šiandien atvažiavo roveriu. Turėjo- 
me paimti kelis jo tetos daiktus, Sotheby aukcionas nega- 
lėjo jų atvežti... 

— Šiais laikais sunku susitarti, - liūdnai pasakė Džailsas. 

— Traukiniu nebūtume parsivežę. Tiesa, automobilyje 
kiek ankštoka, bet gale dar yra vietos, todėl viskas gerai, - 
šypsosi Liza. - Jei sutinki įsitaisyti šalia Chlojos daiktų. Ar 
ne sėkmė, kad susitikome? 

— Ar ne? - aidu kartoja Nikas. 

— Gal ir tave pavėžėti, mieloji? —- klausia ji manęs. 

— Ne, nereikia. Kelios stotelės metro, ir aš namie. 

— Tokį vėlyvą vakarą? Ar tikrai saugu? Gal turėtum iš- 
sikviesti taksi? 

— Nereikia, - sakau, staiga panūdusi žūtbūt sprukti iš 
čia. Ji atrodo tokia dora moteris. — Dažnai taip grįžtu. Ir 
nesu pernelyg išalkusi. Geriau jau eisiu. Buvo malonu su 
jumis abiem susipažinti. Pasimatysime pirmadienį, Nikai. 

Tauškinu žemyn metro laiptais ant savo įžūlių kul- 
niukų taip, tarsi mane vytųsi pragaro šunys. Jėzau Kris- 
tau, vos neįkliuvome. Jei jau turėjome ką nors sutikti, tai 
ačiū dangui, kad tai buvo Poliana ir ūkininkas Džailsas. 
Po galais, kokia galimybė sutikti pažįstamą? Dešimties 
milijonų gyventojų mieste jiedu turėjo įeiti būtent į mūsų 
suši barą... 

Po šito Nikas neprisiartins prie manęs per dešimt my- 
lių. Atvirai sakant, nežinau, ar kaltinčiau jį. Viskas staiga 
darosi per daug sudėtinga, kad man patiktų. Iš tikrųjų, 
pradedu jaustis menkysta. Vis mažiau esu panaši į gundy- 
toją sireną ir vis labiau panaši į pigią kekšiukę. 

Šlamštas šlamštas šlamštas. 


— La Perla? - pagarbiai šnibžda Eimė. 

— La Perla, - sakau, stengdamasi nesipūsti. 

— Teris niekada nepadovanojo man net M 6 S, - sako ji 
ilgesingai, pirštais liesdama rafinuoto rusvo šilko ir nėri- 
nių gniužulą, kyšantį iš mano sporto krepšio. - Kodėl jis 
tau jau perka La Perla? Juk mylėjotės tik vieną kartą. 

— Kai pasimyli tik vieną kartą, tada jie ir nuperka tau La 
Perla, - tarsteliu aš. 

— Tai kokio galo nori viską užbaigti? 

— Ką galiu tau pasakyti? — atsidūstu, kimšdama šilkinį 
drabužį į kelionės krepšį. - Vienos iš mūsų gimsta turėda- 
mos sąžinę, kitos ją įgyja, o kai kurioms ta sąžinė prime- 
tama. Maniškė priklauso primestųjų rūšiai, patikėk. Neį- 
sivaizduoji, ko esu priversta atsisakyti. 

— Išprotėjai. Kita dovana bus iš Tiffany, galiu lažintis. 
Užsimink apie daiktą iš jų 1837-ųjų metų kolekcijos... 

— Gera mintis, Eime. O atsiskaityti su jais jis galėtų, na, 
nežinau, gal savo vestuviniu žiedu. 

— Nėra ko irzti. Aš tik pasakiau, - prunkšteli Eimė. — 
Bet nesuprantu, kodėl vaizduoji tokią kankinę. Kuo tu 
dėta, jeigu jis kažkam neištikimas. Kartais santuoka pa- 
sibaigia savaime, ir niekas negali to pakeisti. Pažvelk į 
mane ir Terį... 

Šis palyginimas manęs anaiptol nedžiugina. 

Tiesa yra tokia: aš irgi nesuprantu, kodėl taip kanki- 
nuosi. Gal ne tiek dėl kaltės jausmo, kiek dėl augančios 
baimės, kad įsmukau iki kaklo. Turiu išsikrapštyti dabar, 
kol dar galiu. 

- Judvi ten gale, - nemandagiai įsikišo balsas. - Ar pri- 
sidėsite prie mūsų, ar šiandien bilietai parduodami tik 
žiūrėti? 

Kaltai krūptelim. Rodžas, mūsų sadistiškasis Pilates 
instruktorius, balansuoja ant didžiulio guminio kamuolio 
kaip cirko ruonis. Visa klasė priekaištingai dėbso į mus. 
Mokytojo pataikūnai. 

Nuleidusios galvas skubame į savo vietas: pačiame prie- 
kyje, kur negalima tinginiauti ir prispausti užpakalius — 
atsiprašau, dubens kaulus - prie grindų, kai jis nemato. 

Visi nutaisome leisgyvio tarakono pozą: gulime ant 
nugaros, kojos ant kamuolio, klubai pakelti dvidešimt 
centimetrų virš čiužinio. Tokioje padėtyje galiu išsilai- 

kyti maždaug dešimt sekundžių, ir tik tada, jeigu verta 
pasistengti dėl vyro. 

Susmunku. Rodžas prišoka. 

— Oi! - cypteliu aš. 

— Klubus aukštyn! Jūsų pačių labui! Laikome dvi mi- 
nutes, visi! 

— Jis man stuktelėjo! —- šnypščiu Eimei. - Savo rodomą- 
ja lazdele! 

— Dabar jis taip daro, - šnibžda ji man. - Jam leidžiama, 
aš tikrinau. Parašyta ten, kur pasirašėme, kai mus priėmė 
į jo klasę. 

Ak, gerasis Dieve! Ką aš čia veikiu? Juk man dar ne- 
greitai prisireiks stangrių šlaunų ir tvirto užpakalio. Kai 
Niko nebėra, neilgai trukus aš vėl mėgausiuos didžiąja 
sekso sausra, buvusia iki jo. O jei rasiu kokią varlę, vertą 
bučinio, bus dukart sunkiau, nes dabar Žinau, ko neten- 
ku. Galite vadinti mane išlepinta, bet „Xmenai“ ir greitas 
pavalgymas Pizza Express bare jau nebeteikia tiek žavesio, 
kaip pietūs dviese Yuzo bare arba vakaras operoje. 

Gerai. Blogas pavyzdys. Bet esmė aiški. 

Po penktadienio nesėkmės suši bare visą savaitgalį tū- 
nojau užsidariusi savo bute, rijau Ben 6 Jerry ir vienu pri- 
patinka Kiferis Saterlandas, ką galiu pasakyti? Nežinau, 
ar kaltas nuolatinis miego stygius, ar esu emociškai labiau 
įklimpusi į Niką, negu pati maniau, bet kai radau po lova 
jo raudonas petnešas, negalėjau negalvoti apie tai, kaip 
aną Sykį jas panaudojome; kartu prisiminiau, kaip lengvai 
mūsų klubai sugludo, kai jis prisitraukė mane prie savęs, 
kaip jis šypsojo pro miegus, kai saulės šviesa įspindo pro 
žaliuzes ir nudryžavo jo veidą, ir, nespėjusi susivokti, pra- 
dėjau žliumbti ir pražliumbiau dvi valandas iš eilės. 

Nuleidžiu užpakalį ant čiužinio. Kaip galiu šitaip jo 1l- 
gėtis, kai mums vos pavyko išsisukti? Juk aš nepradedu jo 
įsimylėti. Tai tik trumpas romanas. Tik seksas. Ir aš tikrai 
ketinau jį grąžinti. 

Tik dar ne dabar. 

Dvi juokingai mažytės pėdos grėsmingai sustoja prie 
mano kairiosios ausies. (Jėzau, ar jis jas tvarstė?) 

— Panele Kaplan. Jei jums pačiai nerūpi spūstelėti savo 
sėdynės, kaip galite tikėtis, kad kas nors kitas norės? 

Ak, liaukis. Palik mane ramybėje ir keliauk atgal į Kali- 
forniją. 

— Aukščiau. Aukščiau! Jau geriau. Visi stipriai suspau- 
džiate. Ir laikote. 

Buvau įsitikinusi, kad Nikas ateityje elgsis su manimi 
taip, lyg sirgčiau pažengusiu paukščių gripu, todėl nuta- 
riau pasitenkinti ta naktimi kaip nuostabiu vienu kartu. 

Tas kartas buvo tikrai nuostabus. Bet tik vienas, ir pa- 
kartojimo nebus. 

Todėl pirmadienį gėlės išmušė mane iš vėžių. Koks gra- 
žus Niko poelgis - gal kiek banalus, - bet kadangi laiškelio 
nebuvo, nesupratau, ką, po galais, jos reiškia? Pasibučiuo- 
kim ir susitaikykim ar pasibučiuokim ir atsisveikinkim? 

Vagnerio muzikos rinkinys antradienį buvo labai ro- 
mantiška mintis (ir, laimė, lengvai iškeičiamas į Arctic 
Monkeys). Trečiadienį - Pirmojo pasaulinio karo poezijos 
knyga: kaip miela ir išradinga, jis tikriausiai peržiūrė- 
jo mano knygų lentyną, kad sužinotų, ką mėgstu - jau 
pradėjau suvokti, o La Perla vakar sudėjo taškus ant i. Aš 
tikrai neketinu leisti, kad jo netikėta ir gan jaudinanti 
dvylikos Kalėdų dienų rutina vėl mane įtrauktų, jau apsi- 
sprendžiau; baigta, viskas pernelyg sudėtinga, pavojinga 
ir nepatogu; dar svarbiau —- mano motina sužinojusi mane 

užmuštų; bet vis tiek nieko negaliu padaryti, netveriu 
smalsumu sužinoti, ką jis sugalvojo šiai dienai... 

— Svarbu ne skaičius, svarbu kokybė, - barasi Rodžas, kai 
apsimetu kilsčiojanti greitais trumpais judesiais. 

Šnypščiu Eimei: 

— Ar mums rūpi vyrai, ar raumenys? 

Nikas prie šilkinių kelnaičių slapčia įkišo Claridge vieš- 
bučio durų kortelę; labai seksualu, labai diskretiška, labai 
draudžiama. Man neteko būti Claridge viešbutyje. Labai no- 
rėčiau išmėginti jų sveikatingumo spa: sako, kad jis nuo- 
stabus. Bet, suprantama, savo sprendimo nekeisiu. 

Negaliu patikėti, kad tai tas pats vyras, kuris dar prieš 
kelias savaites slėpdavosi už dokumentų šūsnies, kai jei- 
davau į kabinetą. Dabar panašu, kad jis viena dalimi yra 
ponas Čipsas, o dviem dalimis - Kazanova. Atvirai sakant, 
tai trikdo. Gali būti slaptosios gelmės; gali būti šizofrenija. 

Bet gali būti - ta mintis suteikia man rausvą spindesį, 
kokio Pilates nesugeba išgauti, - gali būti, kad aš pažadi- 
nau jame keistą, audringą romantiką. 


Eimė yra kaip tik tokia draugė, kokios reikia merginai, kai 
jai užeina nemalonūs sąžinės priepuoliai. 

— Prieš aistrą neatsilaikysi, - sako ji devintą kartą. - Juk 
tu nenorėjai, kad taip atsitiktų. 

Tai nėra visiška tiesa, jei prisiminsime pritrenkiančią 
Donos Karan suknelę, kurią vilkėjau Mančesteryje. Bet ne- 
sismulkinkime. 

Mano kompiuteris dzingteli, ir aš pridedu ragelį prie 
kairės ausies, kad kalbėdama galėčiau priimti elektroni- 
nius laiškus. 

— Jis atsiuntė man dar vieną laišką. Negaliu patikėti, kad 
jis šitaip elgiasi darbe. O jeigu kas nors kitas juos matė? 


161 


— Kąjis rašo? 

— Palauk, atidarysiu. Dieve, kažkas lotyniškai, jis nuolat 
taip daro. Keista, bet gražu, tikrai. Amans, sicut fax, agitan- 
do ardescit magis. Ir kokį velnią tai reiškia? 

— Pakartok. 

— Amans, sicut fax, agitando... 

— „Meilužis, kaip fakelas, dega ryškiau, kai jį supurtai.“ 
Kaip protinga! Po sukrėtimo penktadienį suši bare jis... 

— Taip, taip, supratau. Iš kur Žinai vertimą? 

— Klasikinis išsilavinimas, — sako Eimė. — Už tai kalti- 
nu tėvus. 

— Tai žu turėtum užmegzti su juo romaną, - bumbu aš. — 
Tavo tinkamas temperamentas, neminint kalbų mokėjimo. 

— Bet apyrankes iš Tiffany jis perka tau, — griežtai at- 
kerta Eimė. 

Kai grįžau iš sporto salės anksčiau, penktadienio do- 
vana laukė manęs prie kompiuterio gražioje mėlynoje dė- 
žutėje su firmos ženklu, perrištoje baltu atlasiniu kaspinu. 
Su malonumu sukioju kairės rankos riešą. Pusę savo gy- 
venimo troškau tokios sidabrinės apyrankės - iš 1837-ųjų 
metų kolekcijos, suprantama. Dėl to vieno dalyko mano 
motina visada buvo apmaudingai tvirta: kad ir kiek kal- 
bėjau, ji laikėsi nuomonės, jog meilužis moteriai iš viso ne- 
turėtų pirkti dovanų. Ta apyrankė, aišku, nepakeis mano 
nusistatymo užbaigti romaną. 

Eimė pagirtinai susilaikė nepriminusi: „Ar aš tau ne- 
sakiau?“, kai pranešiau apie pastarąjį meilės įrodymą; nors 
nesusilaikė neatsiuntusi elektroninio laiško su užuomina 
apie Tiffany soliterus. 

— Bet jis gi vedęs, - kartoju jai nebe taip užtikrintai. 

— O tu sakei, kad būsi patenkinta, jei jis ir liks vedęs. 

— Ta-a-aip, - atsakau. 

— Tai kam pakenksi, jei matysies su juo? Kalbėkime atvi- 
rai, jei vyras dėl tavęs skiriasi, vadinasi, santuoka nebuvo 
vykusi, ar ne? Juk ne tu įsitempei jį į lovą. Jis suaugęs vyras, 
pats nusprendė. Jei ne tu, bus kita, - priduria ji ciniškai. — 
Kai vyrai pradeda lakstyti, jie nesiliauja. 

Jaučiu, kad Eimė kiek per daug mėgaujasi mano atvi- 
rumu. Negaliu jos kaltinti. Kaltas mano pasipūtęs požiūris 
į romanus su vedusiais vyrais. Bet tai nereiškia, kad man 
turi patikti prastas pyragas. 

Ir savo požiūrio aš nekeisiu. 

— Manai, kad turėčiau vėl su juo susitikti? 

— Ak, dėl Dievo meilės, - atšauna ji, ir skamba kraupiai, 
kaip mano žodžiai aname gyvenime. - Vis tiek susitiksi, 
pati žinai. Užbaigsi, kurgi ne. Ko lauki, ar kad aš tave įkal- 
bėčiau ir tu vėliau nesijaustum blogai? 

Tiesą sakant, taip. 

— Puiku. Parašysiu tau laišką. Klausyk, - ji atsidūsta. — 
Jeigu jis tau tikrai patinka ir tu nori, kad iš to kas išeitų, tai 
klausk patarimo tos, kuri apie tai išmano, pirko marškinė- 
lius ir mezgė priderintą sarongą... 

— Ką? Ką? Neminėti žmonos? Niekada neprašyti jo likti 
nakčiai? 

— Niekada nepamiršk pašalinti plaukų. 


Eimė yra profesionali meilužė (nenoriu pasakyti, kad rū- 
syje ji turi S €> M kalėjimą, tik ji yra meilužė jau ketverius 
metus ir tikriausiai žino, ką sako), todėl tikiu jos žodžiais. 
Jei ji liepia pašalinti plaukus, aš tik pasiteirauju iki kur. 
Dirsteliu į laikrodį. Po valandos turiu susitikti su Niku 
Claridge viešbutyje. Prakeikimas. Per vėlai pranešta, kad 
mūsų antras karštas pasimatymas būtų malonus. Bet Ni- 
kas tikriausiai nežinojo, kad jo naujasis klientas staiga at- 

šauks susitikimą ir tvarkaraštyje atsiras puikių viešbučių 
miegamojo pavidalo skylė. Tokia, kurios žmona niekada 
nepastebės. 

Atidarau vonios spintelės duris ir naršau joje, kol ran- 
du šalto vaško rinkinį, kurį Eimė man padovanojo Kalė- 
doms prieš dvejus metus. (Dabar galvoju, keistai parinkta 
dovana.) Jokiu būdu neklijuosiu karšto vaško ant bikinio 
zonos, labai ačiū. Šiuo metodu reikia tik patrinti juostas 
rankose, kol įšyla, atskirti jas ir prispausti vidinėje šlaunų 
pusėje (ar kitur). Tylu, jokio triukšmo. Nesu to dariusi pati, 
paprastai einu į saloną, bet negi būtų sunku? 

Nutepsenu atgal į miegamąjį ir, užuot patrynusi juostas 
rankomis, šildau jas plaukų džiovintuvu. Ar mano nauja 
rausva šilkinė suknelė bus per puošni? Ji kiek siauroka, 
užtat tarpas tarp krūtų atrodo įspūdingai. Bet visada galiu 
ją supaprastinti apsiavusi batus neaukštais kulneliais, ne 
savo įprastais dangoraižiais. 

Grįžusi į vonią, įjungiu šiltus suktukus plaukams išly- 
ginti, nusirengiu nuoga ir vieną koją užkeliu ant klozeto. 
Dar kartą peržiūriu instrukciją ir prilipdau vaško juostą 
dešinėje bikinio zonos pusėje, užklodama dešinę savo 
mergaitiškų grožybių dalį iki pat šlaunies. Susikaupiu 
skausmui. Dieve, kokios ilgos tos juostos... 

Viešpatie aukštielninkas! Aš apakau! Apakau iš skausmo! 

Pamažu pasaulis nustoja suktis ir regėjimas grįžta. 
Dirsteliu žemyn ir matau, kad nuplėšiau tik pusę juostos. 
Dar vienas gilus įkvėpimas, ir vonios kambarys dingsta 
atsinaujinusiame šviesų ir žvaigždžių sūkuryje. 

Kai sąmonė grįžta, pažiūriu į juostą, mano ištvermės 
liudininkę. Ji tuščia kaip naujagimio dienoraštis. 

Pažiūriu žemyn. Plaukai — ir vaškas — tebėra ten. Ant 
manęs. Jautriausioji mano kūno dalis dabar padengta 

stingstančiu vašku ir susivėlusiais plaukais. Ak, dėl Dievo 
meilės! Teks pasinaudoti skustuvu, ir baigta. Jei šįvakar 
teisingai elgsiuos, tai barzdos šeriai susimaišys su mano 
skutimosi šeriais. 

Nukeliu koją nuo unitazo, pastatau ant grindų ir iš 
karto suvokiu savo klaidą. 

Dabar aš - kaip čia gražiai pasakius —- sandariai užant- 
spauduota. 

Pingvino žingsniu bėgioju po vonią, svarstydama, ką 
daryti. Šešios dvidešimt penkios. O šūdas, o velnias. Van- 
duo! Karštas vanduo ištirpdys vašką. Tada nusiskusti, 
apsirengti ir bėgti. Įlipsiu į tokį karštą vandenį, kokį ga- 
lėsiu pakęsti, vaškas ištirps ir aš nubrauksiu jį kempine. 
Paprasta. 

Prileidžiu į vonią tokio karšto vandens, kad galima ste- 
rilizuoti švirkštus, ir įlipu. Rausvosios suknelės nesivilk- 
siu, nusprendžiu pradėjusi garuoti. 

Čia aš pastebiu, kad yra blogesnių dalykų, negu vašku 
užlipdyta apatinė kūno dalis: daug blogiau, kai vašku už- 
lipdyta apatinė tavo kūno dalis prisispaudžia ir prilimpa 
prie lieto metalinio vonios dugno karštame vandenyje, — 
kuris, beje, plikina kūną, bet netirpina vaško. Taigi dabar 
aš prilipau prie sumautos vonios dugno. 

Kai mobiliuoju telefonu paskambinu Eimei šaukdama- 
si pagalbos - ačiū Dievui, kad įsinešiau jį, jei skambintų Ni- 
kas, — ji tik po dviejų minučių liaujasi juoktis ir atsikvepia. 

— Ar mėginai skambinti klientų pagalbos telefonu, ku- 
ris užrašytas ant dėžutės? - klausia ji galiausiai. 

— Puiki mintis, Eime, - sakau lenkdamasi per vonios 
kraštą, kad nenualpčiau nuo karščio. Garai plaukia man 
aplink pečius ir aš vos neišmetu telefono į vandenį. - Palik 
tą pokštą kitam vakarui. 


165 


— Išleisk vandenį ir išsilaisvink. 

Po penkių minučių tebesu prilipusi prie tuščios ir spar- 
čiai vėstančios vonios dugno. Pradedu drebėti. Tik man 
galėjo taip nutikti. Palyginti su tuo, visai gražu pamiršti 
persiauti šlepetes. 

— Gerai. Kokia kita protinga mintis? 

— Ar dėžutėje yra losjono? - klausia Eimė. - Paprastai jo 
įdeda, kad galėtum nusivalyti vaško likučius. Pamėgink 
patrinti juo... 

Prireikia sudėtingo manevro su plaušine, bet galiau- 
siai numetu losjono buteliuką taip arti, kad galiu pasiekti 
iš vonios. Atidariusi pauostau — dvokia. Abejodama patri- 
nu tas vietas tikėdamasi, kad visiems laikams nepraradau 
galimybės patirti daugkartinius orgazmus. 

— Padeda! Padeda! Ak, ačiū Dievui, ačiū Dievui. Eime, tu 
žvaigždė. Bet jeigu tu kada nors, kam nors apie tai prasitar- 
Si, pasmaugsiu tave tavo Žžarnomis. 


— Kaip įdomu, - sako Nikas, po valandos pakėlęs galvą nuo 
mano šlaunų. —- Aš dar niekada... arjūs, merginos, tai kaip 
nors vadinate? 

Manau, kad tikrasis pavadinimas būtų Monumentalus mėšlas. 

— Tai vadinama braziliškuoju plaukų šalinimu. 

— Aha. Tikriausiai pagal tą merginą iš Ipanemos ir jos 
strėnų juostą. Ar skauda? 

— Mažiau negu tada, kai prilimpi prie metalinės vonios 
dugno, - atsidūstu aš. - Tiek to. Ilga istorija. 

Nikas šypsosi ir vėl paneria galvą. 

— Man atrodo labai jautru. Ir reikalauja švelnaus dėme- 
sio. Čia. Ir tikriausiai čia... 

— Truputį pro šalį, - sakau, išlenkdama nugarą ant pa- 
galvių. 

— Visada gali čia pasilikti, jeigu nori, — siūlo Nikas, 
kaip jau siūlė per penkis ankstesnius mūsų apsilanky- 
mus viešbutyje. Jis džiovinasi plaukus rankšluosčiu ir 
nerūpestingai numeta jį vonioje ant grindų. - Tau nebū- 
tina išeiti su manim. Sumokėjau už visą naktį, gali pasi- 
mėgauti. 

— Aš tau sakiau, galime susitikinėti pas mane, čia tau 
brangiai kainuoja. 

— Ne tavo rūpestis. - Jis nuogas atsisėda ant lovos kraš- 
to, paima mano ranką ir nykščiu vedžioja delno linijo- 
mis. Į akis nežiūri. - Ir čia šiek tiek saugiau, Sara. Vieta 
anonimiškesnė. Aš galiu susitikinėti su daugeliu klientų 
viešbučio restorane, ypač dieną. Jeigu mane vėl pastebėtų 
išeinantį iš tavo buto, būtų sunkiau paaiškinti. 

Prieš porą savaičių mes vėl vos neįkliuvome, kai vieną 
vakarą Džoana, kontoros karo kirvis, susidūrė su Niku, 
išeinančiu iš mano namo. Jis sugebėjo sukurpti kažkokį 
paaiškinimą apie užneštus dokumentus, bet nesu įsitiki- 
nusi, kad toji patikėjo. Pastaruoju metu ji keistai į mane 
dirsčioja, ypač tada, kai dirbu viena su Niku. 

Negaliu patikėti, kad taip keblu turėti meilės romaną. 
Maniau, kad didžioji svetimavimo dilema liečia tik mo- 
ralę, o ne strategiją. Dieve, jo Žmona gyvena net ne toje 
pačioje grafystėje. Negaliu suvokti, kaip moterys sugeba 
užmegzti romanus su svainiais, gyvenančiais už poros 
namų, ir neįkliūti. Mano galva, Krašto saugumas, MI; ar 
kaip jie ten vadinasi, nepraloštų, jeigu dvigubų agentų 
ieškotų svetimaujančiuose priemiesčiuose. 

Kelis kartus buvome susitikę Claridge viešbutyje nedo- 
riems meilės paišdykavimams popietę, kai klientai išeina 
iš teismo; man beveik labiau patinka šitie greiti pasimaty- 
mai ekspromtu, o ne stropiai suplanuoti susitikimai vaka- 

rais. Visada jaučiuosi kiek prislėgta, kai Nikas turi išeiti 
laiku, kad spėtų į paskutinį traukinį namo. 

Jis paima laikrodį nuo naktinio stalelio ir užsisega odi- 
nį dirželį ant riešo. Kai jis stojasi, aš staiga pasislenku prie 
jo, įsidedu jo pusiau kietą penį sau į burną ir traukiu prie 
savęs jo sėdmenis. Akimirką jis priešinasi, paskui pajuntu, 
kaip pasiduoda, jo kūnas virpa ir jis sugriebia mano pe- 
čius taip stipriai, kad gali likti mėlynės. 

Kai tik pajuntu jo sūrų skonį, jis išsilaisvina ir pastu- 
mia mane ant lovos. Akimirką man atrodo, kad jis tuoj 
išeis; bet tada, staiga erotiškai pakeitęs tempą, jis griū- 
na ant lovos šalia manęs ir pradeda bučiuoti man tarp 
krūtų, pilvą, jo liežuvis įsmunka į mano bambos duobu- 
tę — „Dieve, kas čia, po galais?“ — klausė jis, pirmą kartą 
pamatęs ten žiedą. „Ar neerzina?“ - ir gašliai slenka že- 
miau, bet ne užtektinai žemai. Jis barsto bučiniais man 
vokus, nosį, skruostus, lūpas, kaklą, judant jo blakstie- 
nos kutena man odą. Mano krūtis stipriai spaudžia jo 
krūtinė. Jis kvepia taip maloniai ir šiltai, kaip cinamonas 
pakaitintame vyne, kaip gvazdikėliai apelsinuose, kaip 
kankorėžiai lauže. 

Šitaip sumaniai valdomas visas mano kūnas yra ištisa 
erogeninė zona. Jo mokėjimas susilaikyti, valdyti tempą, 
nepasiduoti mano troškimui paskubėti, turėti jį tuojau pat, 
varo mane iš proto. 

Kai jau esu pasirengusi surikti taip, kad išgirstų visas 
viešbutis, jis paneria galvą man tarp kojų, aš sukišu ran- 
kas į jo plaukus, mano kūnas trūkčioja kaip įelektrintas 
jo liežuviui liečiant mano klitorį. Karštligiškai apsivynioju 
kojomis jo pečius. Jis įkiša į mane du pirštus ir viduje ju- 
dina juos lyg šokčiojančią žuvį, vis dar liečia mano klitorį, 
ir tas jausmas man dar nepažįstamas, tai erotinis geležin- 

keliukas, skubantis vis aukštyn. Akyse sproginėja Žvaigž- 
dės. Nervų galūnėmis tvyksčioja žaibai. Užbaigiu greičiau 
ir stipriau nei kada nors anksčiau, mano kūnas daužosi į 
lovą, o per jį lūžta ir vėl lūžta bangos. 

Galiausiai Nikas pakelia galvą ir pasitraukia kiek to- 
liau, skruostą prispaudęs man prie pilvo, o aš drebu nuo 
patirtos aistros. 

— Aš labai... labai gerai čia jaučiuosi, — sako jis tyliai. — 
Saugus, saugesnis negu kitur pasaulyje. 

Arjis — ar jis ką tik vos neištarė to žodžio? 

Jis apsiverčia ant nugaros šalia manęs. Po kelių minu- 
čių apkabinu jį visu kūnu, apiberiu jo veidą bučiniais, o jo 
šeriai bado man burną. Apžergusi jį, slenku žemyn krūti- 
ne trumpais bučinukais, mėgaudamasi sūriu jo prakaituo- 
tos odos skoniu. Pačiulpiu jo kairįjį spenelį ir jis sudejuoja 
pritardamas. Atsakymas supulsuoja man tarp kojų ir aš 
stveriu jo penį, plieną, padengtą aksomu... 

Suskamba jo mobilusis telefonas, ir man nereikia 
klausti, kas skambina. 

Suglebusi išsitiesiu lovoje ir stengiuosi neparodyti, kad 
pyktelėjau, kam jis nusprendė atsiliepti. Seksuali, rami 
meilužė, o ne irzli ir reikli draugė. 

Nikas sutrikęs šypteli man ir negrabiai velkasi drabu- 
žius, ragelį suspaudęs tarp kaklo ir ausies. 

— Jau važiuoju. Ką tik baigiau. Taip, žinau, ir apgailes- 
tauju, bet... 

Paduodu jam batus. Jis nežiūri man į akis, veidas be- 
reikšmis, o ragelyje spygčiojama. Ji man neatrodo laimin- 
ga. Vargšas Nikas, tik to jam trūksta, priekabios žmonos, 
kuri nuolat ant jo zyzia, kai jis visą dieną sunkiai dirbo, 
kad ji galėtų gerai gyventi. Jei aš būčiau už jo ištekėjusi, 
niekada šitaip ant jo neniurzgėčiau. Matau iš arti, ką jam 

tenka išgyventi, kokį stresą kasdien patirti. Aš dirbu su 
juo. Ji tikrai negali to suprasti. 

— Nežinau kada. Gal dirbsiu. Taip, suprantu, bet nieko 
negaliu padaryti. Klausyk... klausyk, Melinša. Sakiau, kad 
apgailestauju. Teismui vasario keturioliktoji yra tik diena 
tarp vasario tryliktosios ir penkioliktosios. - Jis nuvargu- 
siu judesiu persibraukia ranka veidą. - Žinau. Žinau, kad 
turėjai, bet... 

Dar vienas neaiškios kalbos pliūpsnis. Jis prieina prie 
veidrodžio, pirštais persibraukia plaukus ir patikrina, ar 
ant švarko neliko išdavikiškų šviesių plaukų. Gerai, kad 
jis atsargus. Džiaugiuosi. Nė trupučio neprieštarauju. 

— Klausyk, pasikalbėsime, kai grįšiu namo. 

— Ar tikrai rytoj vakaras tiks? —- klausiu susijuosdama 
chalatą. - Galime susitikti kitą vakarą, jei susidaro keblu- 
mų, aš neprieštarausiu. 

— Tikrai prieštarausi, - sako Nikas netikėtai šiurkščiai. — 
Ir nekaltinčiau tavęs. Pažadėjau, kad Valentino dieną kur 
nors nueisime, tai ir nueisime. Dabar, - jo balsas suminkš- 
tėja, - paduok man portfelį ir užsirakink vonioje, gundy- 
toja, nes gal nepajėgsiu tavęs paleisti. 


Širdyje jaučiuosi trapi ir viliojanti, tarsi tai būtų mūsų 
pirmas pasimatymas. Tam tikra prasme taip ir yra; mūsų 
pirmas pasimatymas ypatingą dieną. Pernai Valentino 
dieną praleidau Andoroje su Eime, mes abi pasislėpusios 
stengėmės paskandinti savo neviltį dėl netinkamumo ro- 
mantiškiems santykiams. Mes negalėjome žinoti, kad in- 
terneto pažinčių agentūra pasirinko tą patį viešbutį Mei- 
lės šventės savaitgaliui. Keturiasdešimt dvi įsimylėjusios 
poros laikėsi už rankų ir visą laiką šypsojosi. Susirgau 
migrena. 

Vėl peržiūriu suši meniu, siurbteliu mimozos kokteilio 
ir tikiuosi, kad Nikas skuba ir tuoj bus čia. Visą dieną bu- 
vau įstrigusi Birmingeme dėl bylos, todėl nemačiau jo nuo 
tada, kaijis vakar išėjo iš viešbučio. Negaliu sulaukti, kada 
įteiksiu jam savo dovaną. Na, bent jau apsivilksiu dėl jo. 

Atsisakau suši ir sašimi — džiaugiuosi, kad Nikas vėl 
pasirinko Yuzo; tikėkimės, kad šį kartą nutrauksim nesėk- 
mių ruožą, - ir dvejoju, ar imti jūros dumblių, ar agurkų 
salotų. Gal palauksiu, kol ateis Nikas, ir pažiūrėsiu, ko 
nori jis. Iš tikrųjų, kai pagalvoju, mes nė karto normaliai 
nepietavome drauge, neskaitant to vakaro Mančesteryje. 
Bus labai miela prieš įšokant į lovą pasėdėti ir pasikalbėti 
kaip tikrai porelei. 

Penkiolika po aštuonių. Nagi, Nikai, nekenčiu, kai rei- 
kia vienai laukti prie stalelio. Juk ilgiau nebegalima var- 
tyti meniu ir stengtis neatrodyti liūdnai, net jeigu meniu 
toks sudėtingas, kaip Yuzo. 

Padavėjas mandagiai stovi man prie alkūnės. 

— Arjau galite užsisakyti, panele? 

— Ne, aš kai ko laukiu. Atėjau truputį per anksti: jis tu- 
rėtų tuoj pasirodyti. — Viltingai dirsteliu į duris, kai jos 
dzingtelėjusios atsidaro. - Mano kūnas virpteli iš malonu- 
mo ir palengvėjimo. — Ak, Žiūrėkite, štai ir jis! 

— Kai išsirinksite, panele. 

Ačiū Dievui. Vieną akimirką jau pamaniau... 

Džiugi šypsena mano veide išblėsta, kai Nikas atsai- 
niai žengia mano stalelio link, o šis staiga pasidaro toks 
matomas ir neapsaugotas. 

Atsilikusi per du žingsnius eina jo žmona. 


Melinša 


Juk moteris visada žino, jai pasako nuojauta. Nikolas nuo- 
jauta netiki, sako, kad tai pasąmonė atrenka vos pastebi- 
mus ženklus ir kūno kalbą, kurių budri sąmonė nepaste- 
bi, sudeda juos ir cinkt! Štai suma; tada pagalvoji (kai tas 
rezultatas paaiškėja esąs teisingas atsakymas) — šit kaip! 
Nuostabu, tikriausiai man pasakė nuojauta. 

Todėl tikriausiai ne telepatinis šeštasis jausmas, o mano 
išmintinga pasąmonė baksnojo protui į pašonę: Žiūrėk, jis 
maunasi džinsus, nors visada džinsų nekentė; žiūrėk, šio- 
mis dienomis jis pats kraunasi komandiruočių lagaminus, 
nepalieka to daryti tau; žiūrėk, jis pakeitė losjoną po sku- 
timosi, jo nauji marškiniai, ar jis visada rakino šitą stalčių, 
nuo kada jis pradėjo žaisti skvošą? 

Jeigu prie tavo nušveisto pušinio virtuvės stalo sėdėtų 
geriausia draugė, priešais pasistačiusi vėstantį nepaliestą 
kavos puodelį, garsiai skųstųsi dėl aiškiaregiško nerimo, 
pridėtų tuos skundus prie bendro aštrių, smailių bakste- 
lėjimų ir įgėlimų, patirtų per pastarąsias savaites ir mėne- 
sius, katalogo, tu pasakytum, kad vyksta meilės romanas 
(tik mintyse, Žinoma, nes garsiai to nepasakysi, kol ji pati 
nesupras), meilės romanas, jis užmezgė meilės romaną! 

Bet Kitas yra Kitas... 

— Jis užmezgė meilės romaną, brangioji, - pasakė jis drą- 
siai, nepaisydamas mandagybių kalbant apie kitų Žmonių 
svetimaujančius mylimuosius, ramiai pūsdamas dūmų ra- 
tus per stalą. - Tai matosi taip pat aiškiai, kaip tavo labai 
graži strazdanota noselė. 

— Kitai! 

Jis dunksteldamas nuleido taburetę ant keturių kojų. 

— Mieloji. Jis negrįžta iki vėlumos - viena. Nauja šukuo- 
sena, nauji drabužiai — nesu įsitikinęs dėl juodų džinsų, 
tačiau naujas ir todėl precedento neturintis noras vaidinti 
prakaituotą vyrišką sportininką - antra. Arba jis užmezgė 
meilės romaną, arba, - jis klastingai nusišypsojo, - jis per- 
ėjo į Manąją gatvės pusę ir nedrįsta tau pasakyti. 

— Dėl Dievo meilės, Kitai, Treisis ne gėjus. 

Kitas išskėtė savo elegantiškas rankas: tada nežinau. 

— Bet Kitai, — šnibždėjau aš, rankomis apkabinusi vos 
pastebimą po sijonu pilvo apvalumą, apie kurį kol kas Ži- 
nojo tik Kitas, - arjis galėjo užmegzti meilės romaną, ar tu 
įsitikinęs, visiškai įsitikinęs? 

— Miela mergaite, nemanyk, kad man nerūpi. Aš taip 
pat jį myliu. Suprantu, tai tikras pragaras; bet galiausiai 
juk geriau yra žinoti, — atsiduso jis stodamasis išvirti 
šviežios kavos. — Visi požymiai yra, deja, - ir sulig tais 
žodžiais mano saugus, gražus, tobulas gyvenimas galiau- 
siai atsidūrė ant pražūties slenksčio ir nepataisomai užgu- 
lė man pečius. 


Aš sustoju prie Žieminių šalavijų krūmo ir giliai traukiu į 
krūtinę nueinančio vasario oro gurkšnį, o trylikos metų 
senumo prisiminimai staiga užpuola ir smogia į pašir- 
džius taip stipriai, kad akimirką užgniaužia kvapą. Žino- 
ma, Kitas neklydo. Visi požymiai buvo. O aš nebuvau Kitui 

pasakojus apie numetamus telefono ragelius, vėl atnaujin- 
tą rūkymą, naujai atsiradusį norą kiekvieną sekmadienį 
ištisas valandas vedžioti šunį bendruomenės žemėje. Kla- 
sikiniai, vadovėliniai požymiai. 

Akivaizdu. 

Bet netiesa. 

Pastumiu užsklendžiamus vartelius — be abejonės, 
Treisis turi mieliausią ir gražiausią visame kaime namą 
šiaudiniu stogu, apaugusį vijoklinėmis rožėmis, su vin- 
giuojančiu raudonų plytų takeliu - iš visų galių stengiuo- 
si jaustis laimingai ištekėjusi trisdešimties su trupučiu 
mama, turinti tris vaikus, o ne nėščia, netekusi galvos dvi- 
dešimt dvejų metų mergaitė, kokia buvau paskutinį kartą 
stovėdama prie Treisio durų. 

Peteliškės plaka sparneliais man paširdžiuose. Einu 
trumpais, tankiais žingsneliais, kad nepaslysčiau ant tako, 
įkvepiu šalto oro kamuolius. Žinoma, reikėjo apsiauti tin- 
kamus, plokščiapadžius batus. Bateliai aukštais kulniukais 
gražūs ir jaunatviški, su blizgučiais ir kaspinėliais, bet jie 
beviltiškai stokoja sukibimo jėgos, aš galiu nusilaužti koją, 
sprandą ar dar blogiau. 

Tą dieną Kitas, žinoma, mėgino sulaikyti mane, kad 
nevažiuočiau bartis su Treisiu, bet aš jo neklausiau, už- 
sirakinau nuo jo automobilyje. Ir dabar dar girdžiu, kaip 
jis beldžia į langą, o aš Žviegiančiomis padangomis lekiu 
keliuku, pasiryžusi tuojau pat išsiaiškinti su Treisiu, nes 
nuodinga mintis jau glūdi mano smegenyse. Stebuklas, 
kad važiuodama į nieką neatsitrenkiau ir nesusimaigiau 
į košę; nors, suprantama, kelias artimiausias niūrias siel- 
vartingas dienas ir savaites buvo akimirkų, kai apgailesta- 
vau, kad to neatsitiko. Gailėjausi, kad išlikau gyva per tą 
skubotą kelionę, kai mečiau bjaurius kaltinimus Treisiui, 

vos tik jis atidarė duris, ir, užuot pranešusi jam nuosta- 
biąją, nepaprastąją, brangiąją naujieną, kurią saugojau ir 
kuria džiaugiausi, aš smeigiau ja jam kaip riterio ginklu, 
kad sužeisčiau ir įskaudinčiau. 

Aš nesuteikiau jam galimybės pasiaiškinti ar apsiginti, 
nes buvo visi požymiai. Ne, aš tekina grįžau į automobilį ne- 
matydama kelio pro ašaras ir, žinoma, nepastebėjau tepalo 
balutės, susirinkusios ant keliuko, išvarvėjusios iš mano 
automobilio, nors Kitas ištisas savaites spaudė mane re- 
montuoti. Ar galiu rasti teisingų žodžių savo vargšui negi- 
musiam mažyliui: tu būtum gyvenęs, jei aš nebūčiau taip 
baisiai pykusi, jei būčiau nepaklausiusi savo „nuojautos“, 
jei būčiau nuvežusi savo sumautą automobilį sutaisyti... 

Priekinės durys atsidaro, ir aš vos neįkrintu į rožės 
krūmą. 

— Pastarąsias penkias minutes stebiu, kaip tu dvejo- 
ji, - sako Treisis, o jo gražios burnos kampučiai trūkčio- 
ja. - Vienu metu jau maniau, kad grįši namo, todėl ketinau 
išeiti ir tiesiog įtraukti tave. 

— Viešpatie, to tai nedaryk, - sakau išsigandusi, - tu ne- 
įsivaizduoji, kaip šiame kaime kaimynai liežuvauja. 

Greitai praeinu pro jį stengdamasi nepastebėti, kaip 
maloniai jis kvepia, ir einu tiesiai į svetainę, kurioje Treisis 
be didelių pastangų sugebėjo suderinti savo aistrą kam- 
puotam švediškam minimalizmui su tradiciniu kaimo 
namu. Nežinau, kaip įmanoma suderinti Tiudorų stiliaus 
sijas ir žalvarinius pakinktus su plokščiaekraniu televi- 
zoriumi ir juoda odine sofa, bet Treisio svetainėje atrodo, 
kad tie daiktai yra daugiau negu šiaip geri bičiuliai. 

Kaip ir pats Treisis, galvoju išsiblaškiusi; tiek kampų, 
žavesio ir prieštaringumų, bet koks tobulas derinys visko, 
ko, regis, tau norisi... 


— Ar galiu pasakyti, ponia Lajen, kad puikiai atrodai su 
drabužiais, - lėtai sako Treisis uždarydamas paskui mane 
duris. Nuo to garso krūpteliu kaip žiurkė spąstuose. - Nors 
vertinu tavo pastangas, kurių ėmeisi, kai matėmės pasku- 
tinį kartą; jis suteikė naują prasmę Nuogo virėjo sąvokai. 

— Tu pažadėjai, — sudejuoju aš, ir mano skruostai 
liepsnoja. 

— Nurimk. Mano burna užrakinta. Nors, turiu pasakyti, 
blizgučiai buvo labai gražus sumanymas. 

— Treisi! 

Jis iškelia rankas. 

— Gerai, gerai. Daugiau niekada neminėsiu, pažadėjau. 
Ką gi. Eime į virtuvę. Ten kaip po audros, ponia Lajen, 
nors viską dariau pagal instrukciją - nelengva, pasakysiu 
tau, dievai Žino, koks šunsnukis sadistas išrado tą pra- 
keiktą Aga, ji arba įsijungia, arba išsijungia, tarpinės pa- 
dėties nėra. Noriu, kad pasakytum, ką manai apie mano 
ryžius su baltaisias svogūnais ir parmezano kvapu ir 
kavą iš automato... 

— Tu pamėginai! - šaukiu patenkinta. 

— Tu man liepei, - sako Treisis gailiai. 

Einu paskui savo nosį - koks skanus kvapas, iki šiol ne- 
supratau, kaip esu išalkusi; bet negalėjau valgyti pusryčių 
nei priešpiečių, buvau per daug susinervinusi, kokia kvai- 
lystė, iš tikrųjų, juk nei Treisis, nei aš - žinoma, nemačiau 
jo labai seniai (neskaitant gėdingo įvykio su blizgučiais), 
nemačiau iš tikrųjų nuo tada, kai buvome meilužiai, ir aš 
jau beveik pamiršau, koks jis gali būti patrauklus... 

Karštligiškai stengiuosi susikaupti ties virtuve. Treisio 
juodoji gražuolė, puikioji prancūziška keturių orkaičių Aga, 
virtuvė gali ja didžiuotis, bet visa kita tikriausiai paimta 
iš Bon Appėtit puslapių - visas tas nerūdijantis plienas taip 

nuostabiai stilingas, suprantama, bet ar galite įsivaizduo- 
ti ant jo uogiene išteptų pirštelių atspaudus? Sukiojuosi 
tarp visų gražių daiktų kaip vaikas saldainių parduotu- 
vėje; lėkštutės, Robocoup, pilnas Global peilių rinkinys (ką 
ten šneka apie japonus ir šaltą plieną?), greitpuodis ir, ak, 
kokia palaima, sena Grisvoldo lieto metalo troškintuvė su 
rankena. Jis tikriausiai visą naktį stovėjo eilėje prie eBay 
parduotuvės, kad galėtų ją nusipirkti. 

Treisis pakelia ant Aga lėtai verdančio prikaistuvio 
dangtį ir paneria medinį šaukštą. 

— Na, ateik. Paragauk. 

Klusniai prasižioju. Treisis palinksta į priekį, sulenk- 
tą delną pakišęs po šaukštu, kad neprilašėtų, ir aš Žinau, 
kad iš tikrųjų tai yra pats bjauriausias šablonas - maitinti 
vienam kitą, juo taip piktnaudžiaujama filmuose, bet vis 
tiek tas veiksmas yra tokia uždrausta, skrandį gniaužian- 
ti erotika. 

Hipotetiškai sakant. 

— Ska-mmm-nu, - murmu su pilna burna rojaus. 

— Nepaisant sveiko proto, - sutinka Treisis. 

Žmonės pamiršta, kad maisto gaminimas yra ir moks- 
las, ne tik menas. Užtenka pagalvoti apie majonezo pa- 
slaptį: tai padažas, tirštai primaišytas aliejaus lašelių, 
aštuoniasdešimt procentų sudaro aliejus; gali padaryti la- 
šelius stabilesnius įplakęs porciją aliejaus į paprastą trynį 
su druska, mat druskos krisleliai išskaido trynio granules 
į sudėtines dalis, ir prašau, niekas nesukreša. Pats tikriau- 
sias mokslas. 

Ar gali molekulinė virtuvė nežavėti? Tai tikrai nauja 
maisto gaminimo sritis. Tokios revoliucijos kulinarijoje 
nebuvo nuo - na, nuo Eskofjė laikų. Kaip paaiškinau Trei- 
siui, ir galėjau pabučiuoti jį už tai, kad jis su tuo sutiko, no- 

rint šiuo metodu sukurti neįprastus ir originalius recep- 
tus, reikia analizuoti sudedamųjų dalių molekulinę sudėtį 
naudojant infraraudonojo spektrometro magnetinio rezo- 
nanso įrangą - kiekvienas sintetinės chemijos specialistas 
arba fizikas tokią įrangą turi — ir panašios sudėties maisto 
produktai puikiai dera, nors tvirtai tiki, kad neturėtų de- 
rėti, kaip tarpusavyje nedera Elizabeta Teilor ir Ričardas 
Bartonas, jei suprantate, apie ką kalbu. Hestonui Bliumen- 
taliui šiuo atžvilgiu puikiai sekasi; jo receptai tokie geni- 
alūs. Taigi... 

- Šoninės su kiaušiniene ledai? — klausia Treisis dve- 
jodamas kitą savaitę, kai pateikiu jam meniu apmatus. — 
Sardinių ant paskrudintos duonos šerbetas ir merengos, 
keptos skystame azote ant stalo? 

— Juk daug įdomiau negu spirite kepti blyneliai, sutin- 
ki? — karščiuojuosi aš. 

Jis perskaito puslapį iki apačios. 

— Kalmarų filė vyniotiniai su kokosais ir imbiero 
sviestu, menkės kepenys su pomidorų sėklomis, sušaldy- 
tų kepenų drožlės su sultiniu, termiškai skirtinga žirnių 
sriuba... 

— Karšta paviršiuje ir šalta dugne, - paslaugiai aiški- 
nu aš. 

— Suprantu. Po jos — alyvuogių aliejuje kepta anties 
krūtinėlė su šokoladiniais rutuliukais, o desertui figų ir 
juodųjų alyvų tatin su minkšto prancūziško sūrio ledais, 
be abejonės. 

— Tai darbas su natūraliais kvapais, nepridedant nieko 
chemiško, kad būtų gerai, - išpyškinu aš, nebepajėgdama 
slėpti susijaudinimo. - Iš esmės šitaip būtų kuriami kva- 
pai ir medžiaga, kuri perkeltų tavo skonio receptorius į 
laimingesnį pasaulį. 

— Tu pakvaišusi hipė, tikra savo motinos duktė, — pla- 
čiai šypsosi Treisis. —- Nors nežinau, ką ji pasakytų apie 
sraigių košę. Vargšės sraigės. 

— Aš noriu sukurti autorinį patiekalą, - kalbu atmes- 
dama plaukus ir nubraukdama juos pieštuku, kad ne- 
kliudytų. - Pinas Mafeo išgarsėjo savo švelniu žąsies 
kepenų paštetu su dvidešimt keturių karatų aukso kiau- 
šiniu - jis ima mažą, pailgą merengą ir aptepa vos vos 
suplakta grietinėle, tada panardina į skystą azotą - ten 
beveik du šimtai laipsnių Žemiau nulio, įsivaizduoji! — 
grietinėlė akimirksniu sustingsta ir susidaro medžiaga, 
panaši į kiaušinio lukštą. Tada jis švirkštu suleidžia į me- 
rengą mango padažą ir suvynioja ją į dvidešimt keturių 
karatų auksinį lapą. Perdaužtas jis skleidžia į trynį pana- 
šaus mango padažo... 

— Tai aš esu perdaužtas, - murma Treisis. - Tikriausiai, 
jei su šituo sutikau. Panašiau į Frankenšteino laboratoriją 
negu į sumautą virtuvę. 

— Beje, tu man priminei, - priduriu aš. - Man reikės kai 
kurių šitokių daiktų mano virtuvėje namie. Nikolas dabar 
tiek daug dirba — nuo tada, kai Vilis Fišeris išėjo į pensiją, 
Nikolas beveik gyvena kontoroje, — ir grįžta taip vėlai, kad 
aš jau būnu užmigusi. Būtų daug lengviau, jeigu savo re- 
ceptus galėčiau kurti namie vakarais, kai suguldau vaikus, 
o ne samdyti auklę ir ateidinėti čia. 

Žinoma, tai visiška tiesa (vargšas Nikolas net savaitga- 
liais sulaukia skambučių iš kontoros); bet ne visa. 

O tiesa ta, kad Treisis tebėra pavojingai ir velniškai 
seksualus ir nuostabus, ir aš nesu visiškai įsitikinusi, kad 
kasdien gaminti maistą užsidarius dviese su juo šitame 
jaukiame namelyje - kai visi žinome, jog virtuvė skatina 
seksą labiau negu Mulen Ružas, - kaip jau darėm ištisą 


savaitę, yra tokia pašėlusiai gera mintis. Aš dievinu Nikolą, 
suprantama, esu įsimylėjusi iki ausų, tikrai niekada nepa- 
daryčiau nieko, ko negalima daryti; bet bėda ta, kad Trei- 
sis tebėra neužbaigtas reikalas, ir bus daug geriau, jeigu 
niekada neprireiks raišioti palaidų galų. Geriau visiems, 
kuriuos tai liečia. 

Kai praradau mūsų kūdikį, Treisis nė karto man ne- 
prikišo. Jam ir nereikėjo. Aš pati užtektinai sau prikaišio- 
jau. Visa tai dabar atrodo taip liūdna, kvaila ir nereikalin- 
ga. Man tada reikėjo pasikalbėti su mama; dar svarbiau, 
reikėjo pasikalbėti su Treisiu. Bet man buvo tik dvidešimt 
dveji, buvau nepatyrusi ir beviltiškai naivi. Užsimerkusi 
galėdavau suplakti lengvą kaip plunksnelė suflė, bet nieko 
neišmaniau apie meilę. Kokia stipri ji gali būti. 

Aš neturėdavau jėgų pažiūrėti į save veidrodyje. Ir 
negalėjau ištverti minties, kad jo akyse galiu išvysti ne- 
apykantą ir pasibjaurėjimą, kokius kasdien mačiau savo 
akyse. 

Todėl ligoninėje atsisakiau matytis su Treisiu, grįžusi 
namo neatsakinėjau į jo skambučius, neatidarydavau jam 
durų, kad ir kiek jis ginčijosi ir maldavo, ir - galiausiai — 
imdavo šaukti ant manęs reikalaudamas išeiti ir susitikti. 
Todėl, kad aš nepajėgiau. Nepajėgiau stoti prieš vyrą, ku- 
rio vaiką nužudžiau per savo kvailumą ir nepasitikėjimą. 
Treisis nebuvo užmezgęs jokio meilės romano, žinoma, ne; 
paaiškėjo, kad jis susirado dar vieną darbą (paskutiniojo 
dešimtmečio ekonominio nuosmukio metu įsikūrusi sū- 
rių parduotuvė merdėjo), jis to darbo nekentė ir niekino 
ji, bet jam jo reikėjo, kad galėtų sumokėti už sužadėtuvių 
žiedą. Vienas agentas - su kuriuo jis, karti ironija, susipa- 
žino per Kitą — pasiūlė jam tapti naujai sukurtų džinsų 
etiketės Veidu (jei žodis tinkamas). Iš čia nauji drabužiai, 

staigus poreikis palaikyti formą, paslaptingi telefono 
skambučiai. Treisis išmoko būti matomas ant skelbimo 
lentų, laikraščiuose ir Žurnaluose, suteikti gan papras- 
tiems džinsams tokią asociaciją su seksu, kad jie rekordi- 
niais skaičiais skrido nuo parduotuvių lentynų. 

Tokiais skaičiais, kad apmokėjo ne tik už spindinčio 
pusantro karato žiedo kainą, bet ir įmoką už butą netoli 
Kings Roudo, per kurio slenkstį Treisis planavo pernešti 
mane, kai tik ištarsiu: „Taip.“ 

Ir būčiau ištarusi, žinoma. Bet tada, kai sužinojau, ko 
Treisis siekė, buvo jau per vėlu. 

Vienintelis asmuo, kuris grasino atimti iš manęs bjau- 
rėjimosi savimi privilegiją, buvo Kitas. Jis mėgino sutvar- 
kyti reikalus. Įkalbinti mane, kad leisčiau Treisiui grįžti 
į savo gyvenimą. Jis nesuprato — nė vienas iš jų nesupra- 
to, — kad tokią išeitį aš pasirinkau. Kad mylėjau Treisį la- 
biau nei kada anksčiau, bet žinojau - ar maniau žinanti, juk 
buvau moteris-vaikas, - kad vargšas mūsų kūdikis visada 
bus čia, stovės it šešėlis tarp mūsų, jo netektis temdys ir 
juodins kiekvieną mielą akimirką, uždarys mus pilkoje 
liūdesio ir nevilties spiralėje, kol iš mūsų meilės nebeliks 
nieko. Negalėjau to daryti Treisiui. Juolab po to, ką jam jau 
padariau. 

Po penkių mėnesių sutikau Nikolą. 


— Niekas nevyksta, Treisi. Tik ne šią vėlyvą valandą... 
— Juk tu nemiegojai, ar ne? Jaučiu. 
— Ne tai svarbu. 
Jo balsas šaipokiškas. 
— Aš manau, kad svarbu. Argi ne? 
Trumpai padedu ragelį ir kiek sandariau užveriu Niko- 
lo kabineto duris, kad nepažadinčiau mergaičių. 

— Treisi, dabar pusė vienuolikos. Viršuje miega trys 
maži vaikai, neskaitant kvaišos triušio, katės ir keturių 
žiurkėnų. 

— Keturių žiurkėnų? 

— Per kinų Naujuosius metus mano mama padovanojo 
mergaitėms keturis rusiškuosius žiurkėnus, po vieną kiek- 
vienai ir vieną atsargai, ir kol kas jie gyvena susidėję ho- 
moseksualioje palaimoje. - Aš atsidūstu. - Viena iš mamos 
apsunkinančių dovanų, nes jie kakoja kaip tikri žiurkėnai. 
Nors turiu pasakyti, kad šita dovana ne tokia apsunkinan- 
ti, kokia buvo pernai joms į kojines įdėti dviračių trimi- 
Piemenėlių mišias. Kalėdų rytą pusę šešių būčiau galėjusi 
ją pasmaugti, bet dabar tiek to, tu neskambink man taip 
vėlai, juk gali atsiliepti Nikolas... 

— Man buvo nuobodu, - nerūpestingai sako Treisis, ir 
aš, pralinksmėjusi ir suirzusi vienu metu, negaliu negal- 
voti apie tai, kad Kitas ne veltui jį mylėjo; jiedu tokie pana- 
šūs. - O tu išsklaidai nuobodulį. Be to, turiu pasikalbėti su 
tavimi apie tiekimo šaltinį. 

— Ar nepalauks iki ryto? 

— Nepalauks, jei važiuosi su manim. 

— Kur važiuosiu? 

— Ką tik Normandijoje radau nuostabų naują tiekėją, fan- 
tastiški sūriai, Mela, ne šio pasaulio, tau jie patiks. Jei išva- 
žiuosime pirmuoju tunelio traukiniu po šešių, galėsime... 

Nusijuokiu. 

— Treisi, nekalbėk niekų, aš negaliu. Rytoj šeštadienis, 
Sofi eina į jojimo klubą, nors turiu pasakyti, kad ji jau bai- 
gia išaugti iš tos stadijos, ačiū Dievui, neįsivaizduoji, kaip 
tai brangu; po pietų bus Evės gimtadienio šventė. O Mete- 
nė, regis, persišaldė, todėl net kalbėti apie tai negalime. 

— Vargšelė. Ar Nikolas negali vieną dieną jų prižiūrėti? 

Nikolas yra geras tėvas, geras vyras, bet vien pagalvo- 
jus apie tai, kad galėčiau visai dienai palikti jį tvarkytis su 
mergaitėmis, o pati bastyčiausi po Prancūziją ieškodama 
sūrių — aišku, kad Treisis dar nepažįsta Nikolo... 

— Treisi, jis dar negrįžęs iš darbo. Negaliu tikėtis, kad 
kiai dirba. 

— Tu taip pat, - sako Treisis, - ir dar sunkiau, kaip įsi- 
vaizduoju. 

Vieną truputį isterišką akimirką pagalvoju apie skalbyk- 
lą, apie nešvarių skalbinių krepšį, pilną iki viršaus, apie 
perpildytą lyginti surinktų drabužių krepšį, kuriame jau 
galima atlikti archeologinius kasinėjimus. Apie indų plo- 
vyklę, kaupiną nešvarių lėkščių nuo vakar vakaro, — ne- 
turėjai atliekamos akimirkos pasiknisti tarp jų ir ištraukti 
permirkusius spagečius, ir jie užkimšo filtrą, — apie vir- 
tuvės šiukšlių dėžę, taip prigrūstą atliekų, kad nebegaliu 
ištraukti plastikinio įdėklo. Apie tuščią sandėliuką - „Ma- 
myte! Čia jau nebe Cheerios, čia vienos dulkės, mes badausi- 
me, Evė žada kviesti socialinės apsaugos tarnybą!“ - apie 
pavėluotą sumokėti automobilio draudimą, apie pamirštą 
sausąjį valymą, vėluojančius gimtadienio atvirukus, į bi- 
blioteką negrąžintas knygas. Apie perdegusią šaldytuvo 
lemputę, kurią vis ketinu pakeisti, apie nešvarią patalynę, 
kurią privalau pervilkti, kol ji pati neišlipo iš lovų. Apie 
neparašytus Kalėdų padėkos laiškus, neprisiūtas korteles 
su vardais, Sofi mokslinį projektą, rankraštį, kurio dar ne- 
įteikiau, o Dieve, o Dieve... 

— Beje, kur yra tavo vyras tokią vėlyvą valandą? - klau- 
sia Treisis. - Ar neminėjai, kad šįvakar Evei buvo kažkoks 
renginys? 

Aš nedažnai pykstu - pyktis reikalauja laiko ir energi- 
jos, man abiejų ir taip stinga, negaliu jų švaistyti susierzini- 
mui, - bet šį vakarą būčiau galėjusi visai smagiai užmušti 
Nikolą. Išsirinkau jį tik todėl, kad jis atrodė kaip vyras, ku- 
ris niekada tavęs nenuvils. 

— Jis turėjo dirbti, kažkoks vienuoliktos valandos su- 
sitarimas, kurį būtinai reikėjo išgvildenti, - sakau pro 
sukąstus dantis. — Vargšė Evė, ji taip nusiminė. Jie ruošė 
kažkokį ypatingą projektą apie Stounhendžą, ji taip ilgai 
dirbo. Visos jų klasės mergaitės parengė pristatymus ir tik 
jos vienintelės tėtis neatėjo pažiūrėti. Man plyšo širdis. 

— Vežkis ją rytoj kartu, - pasiūlė Treisis. - Kodėl ne? Ni- 
kolas su kitomis dviem susitvarkys, o jai kelionė į Prancū- 
ziją pataisys nuotaiką. 

Kai Treisis šitaip kalba, viskas atrodo įmanoma. Jam 
viskas visuomet atrodo taip aišku, taip lengva. Jis turi tiek 
energijos, tiek aistros ir pasiryžimo, jų pakanka, kad ir 
tave nuneštų su juo, nors giliai širdyje Žinai, kad tai nėra 
taip paprasta. 

Jis pripildo pasaulį tokia galimybe. Tuo tarpu Nikolas... 

Bet negaliu pradėti jų lyginti. Arba pateksiu į bėdą. 

Kitas tikriausiai tebelaiko mane dvidešimt dvejų metų 
mergina, kvailoka ir nepatyrusia. Žinau, kodėl jis taip 
stengėsi įtikinti mane pradėti dirbti pas Treisį; tai visai ne- 
susiję su fantastiška galimybe daryti karjerą, su svajonės 
išsipildymu, nes taip būtų. Kitas taip ir nedovanojo Niko- 
lui už tai, kad šis tuo metu įėjo į mano gyvenimą, užtrenk- 
damas duris Treisiui, ir nepaliko Kitui galimybės išpirkti 
kaltę. Kai pasakiau, kad išteku už Nikolo, Kitas primygti- 
nai teigė, kad per anksti, kad Treisis dar tebėra mano min- 
tyse, kad man reikia Nikolo dėl klaidingų priežasčių. O iš 
tikrųjų tai reiškė, kad jis nenori gyventi su kaltės jausmu. 

— Nagi, Mela, - vilioja Treisis, - važiuok su manimi į 
Normandiją. 

— Kaip būtų gera bent kartą viską palikti, - sakau ilge- 
singai. 

— Tai verslas. Nuvažiuosime ir grįšime tą pačią dieną. 
Žinai, kad bus smagu, Evė bus mums vadovė - oi, po ga- 
lais. Turiu baigti kalbėti... 

Pro tolimą gatvės triukšmą girdžiu pakeltą merginos 
balsą; žodžių nesuprantu, bet jos jausmai aiškūs. Šypsausi 
galvodama, į kokį karštą vandenį Treisis įšoko šį kartą. Per 
tuos metus kartkartėmis matydavau jį paskalų skiltyse — 
vienas iš geidžiamiausių Londono jaunikių, žinoma, aš 
juk nepavydžiu, - paprastai vis su kitomis laibomis kaip 
skalikai merginomis, kurių šonkauliai panašūs į badau- 
jančių šventųjų. Reikėjo tik laiko, kad visa tai jį įtrauktų. 

— Iki rytojaus, - greitai sako Treisis ir išjungia telefoną. 

— Pažiūrėsim, - atsakau į orą; tėvų pamėgtas švelnesnis 
būdas pasakyti: „Ne, aš per daug pavargęs ginčytis“; ne- 
noromis šypsausi ir dedu ragelį. 

Jis visada mane šitaip veikia. Priverčia šypsotis, pri- 
verčia patikėti, kad kiekviena jo sugalvota pamišusi 
idėja —- parašyti knygą, turėti restoraną, vesti mane - yra 
vienintelis teisingas dalykas. Todėl ir neišdrįsau susitikti 
su juo tuos trylika metų, kol neįsitikinau, kad esu visai, 
visai saugi. 

Ilgai neišeinu iš Nikolo kabineto, spoksau į įrėmintą 
mudviejų nuotrauką. Buvau nusivylusi meile, kai sutikau 
Nikolą; kas nebūtų nusivylęs po to, kas atsitiko su Treisiu. 
Bet neabejodama žinojau, kad jis yra tas vyras, už kurio 
noriu ištekėti, o apie Treisį taip negalvojau. Gal Nikolas 
ne toks prašmatnus, gal ne taip mane jaudina, nuo jo man 
negniaužia paširdžių; bet neįmanoma visą gyvenimą gy- 

venti ant jaudulio peilio ašmenų. Jei Treisis buvo idealus 
meilužis, tai iš karto supratau, kad Nikolas bus idealus 
vyras. Vyrai kaip batai - jie arba seksualūs, arba patogūs, 
abejopi nebūna. 

Nepasakysi, kad Nikolas neseksualus. Savaip. Jame 
yra gelmė, pridengta ir tamsi, kūniška, jausminė povande- 
ninė srovė, apie kurią jis nenutuokia. Reikėjo tik, kad ten 
pasibelstų tinkama moteris. Tada buvau įsitikinusi, kad ta 
moteris esu aš. 


— Nesakei man, kad vakar vakare Liza parvežė tave iš Lon- 
dono, - sakau lenkdamasi nukelti purvinų Metenės gumi- 
nių batų, kai kitą rytą kiek po dešimtos Nikolas lipo laip- 
tais žemyn. - Ji sakė, kad visi grįžote kiek po vidurnakčio. 
Ji galėjo šį rytą nevežti Chlojos į jojimo klubą, kai mačiau 
ją, atrodė nuvargusi... 

— Kaip galėjau tau pasakyti? Tik dabar atsibudau. 

Pažiūriu nustebusi. 

— Dėl to nereikia būti tokiam dygiam. 

— Dieve. Dar nespėjau nulipti laiptais, o tu jau užsipuoli. 
Nežinojau, pas mus jau policinė valstybė. Kur mes esame, 
Žemutiniame Gvantaname? 

— Mamyte! Negaliu! 

— Atleisk, žirniuk. Štai, viskas padaryta. 

Stebiu, kaip Metenė laiminga tapsena į svetainę, ir nu- 
einu paskui Nikolą į virtuvę nusivyniodama šaliką ir nusi- 
traukdama pirštines. Šilumoje man pradeda varvėti nosis. 

— Nikolai, ar kas atsitiko? 

Jis manęs tarsi negirdi, varsto vieną po kitos spintelių 
dureles. 

— Matau, man negresia pavojus šiuose namuose gauti 
puodelį normalios kavos. 

— Indaujos gale stovi dėžutė, šalia kakavos. Nikolai, ar 
darbe viskas... 

— Ne sumautos Nescafe! Kalbu apie tikrą kavą. Žmogus 
gali tikėtis gauti normalų tikros kavos puodelį savo su- 
mautuose namuose! Ar prašau per daug? 

Spoksau į jį nustebusi, kol jis trankosi ir daužosi po 
virtuvę. Nikolas visada buvo arbatos mėgėjas; gan išran- 
kus ir reiklus arbatos mėgėjas, kuris kaitina arbatinuką, 
pirma pila pieną, geria Kashmiri Chai arbatą, kuriam ar- 
batžolių maišeliai yra verti pasmerkimo, o Tetley prilygsta 
keiksmažodžiui. Nepamenu, kad jis kada nors gyvenime 
būtų gėręs kavą. 

Kitame gyvenime gal būčiau pasvarsčiusi, ar Nikolas... 
bet ne; vien nesėkmė su Treisiu išmokė mane vertinti pa- 
sitikėjimą. 

Pasigirsta beldimas į virtuvės langą ir langų valyto- 
jas linksmai moja mums. Viduje atsidūstu. Pamiršau, kad 
šiandien jis ateina; ir kad ima užmokestį tik grynaisiais. 
Šį mėnesį reikalai kiek sunkoki — per Kalėdas išleidome 
daugiau, negu atrodė - tas pašėlusiai prabangus paltas iš 
Joseph parduotuvės. Nekantraudama laukiu progos jį apsi- 
vilkti. Ir pastaruoju metu Nikolas paima daugiau grynųjų 
nei paprastai; išlaidos — manyčiau - ilgainiui sugrįš, bet 
kol kas... O aš tikėjausi pradėti vasario mėnesį nepalietusi 
namams skirtų pinigų papildomiems reikalams... 

— Nikolai, ar turi grynųjų? 

— Dieve, regis, turiu. Nesimato pabaigos, ar ne? Pinigi- 
nėje, tikriausiai ant mano stalo. Einu nusimaudyti po dušu, 
kol šie namai nevirto Pikadilio aikšte. 

Stabtelėjęs tik tam, kad nuo virtuvės stalo pasigriebtų 
telefono įkroviklį, jis kopia laiptais, o jo įtempta nugara 
turkiškais raštais taip ir spinduliuoja pasipiktinimą. Nusi- 

valau varvančią nosį popierinio rankšluosčio skiaute. Pa- 
sipiktinimą kažkuo, ko ne visai suprantu. Juk ne jis kėlėsi 
šeštą ryto su trim vaikais. 

Jo aptrinta odinė piniginė guli ant jo stalo. Išsiimu du 
dvidešimties svarų banknotus, o kartu netyčia išsitraukia 
keli kasos kvitai ir vaikų nuotrauka. Stabtelėjusi pakeliu 
ją ir mano suirzimas tirpsta. Man patinka šita nuotrauka. 
Fotografuota tik prieš porą mėnesių; Evei kaktos viduryje 
pūpso didelis raudonas gumbas, kuris išskiria jos kirpčiu- 
kus į dvi sroveles, kaip upelį aplink akmenį. Ji susimušė 
kaktą bėgdama su Chloja ir Sofi nuo Stoukso kalvos; ji buvo 
taip pasiryžusi laimėti lenktynes, kad nebegalėjo sustoti ir 
apačioje visu greičiu trenkėsi į svirną. Žinoma, ji net nepra- 
virko. Gumbas išnyko tik po dviejų savaičių. O Sofi, jau pra- 
dedanti mėgti fotoaparatą, truputį palenkusi galvą į šoną, 
žiūri pro tas tamsias blakstienas — varge, jau labai greitai ji 
taps tikrai pribloškianti. Tarp jų įsitaisiusi Metenė. Pieneliu 
kvepiantis paskutinis mano kūdikis. Apvalutė ir linksma, 
džiugiai šypsosi man naiviomis akutėmis po drėgnomis 
blakstienomis. Nuotrauka šiek tiek paplaukusi, visoms 
trims būtų buvę ne pro šalį nusiprausti ir susišukuoti; bet 
fotoaparatas pagavo jas, pagavo jų esmę. Jos tokios yra. 

Sprendžiant iš apsilamdymo, Nikolui nuotrauka irgi 
patinka. Matau žymes ten, kur jis su meile braukė nykš- 
čiu, kaip aš darau dabar. Iš kito kambario atsklinda vaiko 
riksmas, po jo pasigirsta dunkstelėjimas ir bėgančių kojų 
trepsėjimas. Kišu nuotrauką atgal į piniginę ir renku kvi- 
tus, pabirusius po visą Nikolo stalą. 

Mano akį pagauna pavadinimas. Stabteliu. La Perla? 
Nežinojau, kad jis yra girdėjęs tą pavadinimą. Nebūčiau 
girdėjusi ir aš, jei ne Kito atnešamos naujienos. Ir jis išlei- 
do - pradedu blykšti - kiek? 

Gerasis Dieve! Koks Nikas mielas, dosnus ir romantiš- 
kas; ir koks Žavingas. Reikalai lovoje pastaruoju metu buvo — 
na, gan ramūs. Po sekso šventės per Kalėdas sekė badmečio 
mėnuo. Akivaizdu, kad šitaip jis ketina sutvarkyti reikalus. 

Viduje šypsodama atsargiai sulankstau kvitą ir įkišu 
atgal, kad Nikolas nežinotų, jog mačiau, ir Valentino die- 
nos staigmena nebūtų sugadinta. 


Tik po dešimties dienų randu suknelę, prilygstančią mie- 
gamojo išdykavimams su La Perla. Žinoma, anksčiau aš 
mėgau vaikšioti po parduotuves, bet dabar nuolat neri- 
mauju dėl kainų. Kartais pažiūriu į savo mielus sandalus 
su dirželiais iš Gina arba į kvailą rausvą rankinę iš Chloe, 
kuriuos privalėjau nusipirkti tą vasarą, kai susipažinau 
su Nikolu. Dabar jie guli spintos gale, kišenėlės pilnos 
monetų, kurios tikriausiai nebecirkuliuoja, taip seniai 
nebuvau paėmusi jų į rankas. Už tuos daiktus dabar galė- 
čiau sumokėti už mergaičių mokyklines uniformas. Kaip 
galėjau būti tokia ekstravagantiška, ką aš sau galvojau? 

Bet Nikolas aiškiai nepabūgo vargo. Todėl išnaršau 
visą Solsberį ieškodama ypatingo drabužio, stebuklin- 
gos suknelės, kuri sėkmingai paslėptų vieną faktą; nors 
formaliai gal tebenešioju tą patį dydį, kaip prieš dešimt 
metų, kai dar neturėjau trijų vaikų, bet nenuneigsi, kad 
viskas šiek tiek smuktelėjo — na, pietų kryptimi. Įdomu, 
kokio amžiaus sulaukusi imi nebesirūpinti išvaizda? Še- 
šiasdešimties? Septyniasdešimties? Kada nusprendi - ge- 
rai, gana, nebereikia blakstienų tušo, nebereikia paryški- 
nimų, nebereikia dietų, nuo šiol vaikščiosiu apsmukusi, 
pilka, susiraukšlėjusi, stora ir laiminga? 

Nekantriai laukiu senatvės. Šis vidutinis amžius varo 
iš manęs gyvybę. 

Galiausiai randu tai, ko ieškojau. Randu vienoje iš tų 
baisių prabangių parduotuvių, kur pardavėjos atrodo kaip 
modeliai iš Paryžiaus, o norint įeiti reikia paspausti skam- 
butį. Niekada nebūčiau drįsusi eiti į tokią parduotuvę, jei 
nebūčiau pasijutusi beviltiškai. Bet suknelė tikrai labai gra- 
Ži, galvoju stovėdama viduryje parduotuvės ir kovodama 
su sąžine. Ji man tobulai tinka. Gal ir brangi, bet tokios ge- 
ros kokybės, kad laikys visą amžių. Ir išparduodama; nuo- 
laida tik dešimt procentų, bet ir dešimt procentų yra šis tas. 
Neketinau vėl pirktis juodos, bet šioji taip skiriasi nuo visų 
kitų mano juodų suknelių. Neturėjau tokios, kuri būtų virš 
kelių, kaip ši, o juoda visada gerai, niekada neišeis iš ma- 
dos, ir ji lieknina. Suprantama, man nereikės pirkti naujų 
batų, senieji juodi bateliai puikiai tiks, ir sutaupysiu pini- 
gų. Pasielgčiau neekonomiškai, jei nepirkčiau suknelės. 

Ir tada prie kasos, kai atmetama viena kredito kortelė 
po kitos ir aš ištraukiu atsarginę, skirtą ypatingiems atve- 
jams, kai griūtų stogas, paaiškėja, kad ji taip pat pereikvo- 
ta, - kadangi ištisus amžius nemačiau sąskaitos, nežinau, 
ar daug, - ir aš svarstau, ar sugebėčiau įkalbėti Nikolą grą- 
žinti prabangiąją La Perla jo neįžeidusi. 

Paraudusi iš gėdos nusigręžiu ir sliūkinu iš parduotu- 
vės kaip nūsikaltėlė. Šaunioji pardavėja tikriausiai mano, 
kad esu bankrutavusi, esu viena iš tų, kurios negali susi- 
laikyti nepirkusios, apie kurias rašo, arba dar blogiau, kad 
kortelės vogtos... 

— Taip ir pamaniau, kad čia tu, - plačiai šypsosi Treisis 
užtverdamas man kelią. 


Ne visai suprantu, kodėl Nikolas toks keistas. Iš pradžių 


vakar, kai paskambinau jam ir paklausiau, kada Kitui at- 
važiuoti pabūti su vaikais Valentino dieną... 

— Nežinau, kada, - sausai atsakė jis. — Gali būti, kad 
dirbsiu. 

— Bet viskas organizuota! Užsakiau vietas Lemon Tree 
restorane! - sušukau aš. 

— Taip, suprantu, bet nieko nepadarysi. 

— Nikolai, kalbame apie Valentino dieną, - sakau iš 
nusivylimo paaštrėjusiu tonu. - Ištisas savaites tavęs be- 
veik nematau, pastaruoju metu dirbi keisčiausiu laiku, 
nuo tada, kai tapai partneriu, - tiesą sakant, nuo tada, 
kai Vilis išėjo į pensiją, — ir aš atsiprašau, kad skambinu 
tau mobiliuoju, kai tikriausiai įpusėjęs svarbus susitiki- 
mas, bet iš tiesų, ką man daryti? Tu praleidi svarbius 
vaikų renginius, savaitgaliais užsidarai kontoroje, kar- 
tais naktimis vos grįžti namo, ir vėl reikia išvažiuoti į 
darbą; jei svečių kambaryje nematyčiau sulamdytos pa- 
talynės, net nežinočiau, ar buvai grįžęs. Mažiausia, ką 
gali padaryti —- praleisti vieną dieną - Valentino dieną - 
su žmona. 

— Klausyk... 

— Nemanau, kad prašau per daug. 

— Klausyk, Melinša. Sakiau tau, kad apgailestauju, bet 
teismui vasario keturioliktoji yra eilinė diena tarp vasario 
tryliktos ir penkioliktos dienos. 

Svarbus buvo jo tonas, o ne tai, ką jis kalbėjo. Tarsi bū- 
čiau įkyrus vaikas, priekabi žmona; kaip neteisinga, juk aš 
ne tokia, niekada tokia nebuvau. 

— Aš taip laukiau, - sakau tyliai. 

— Žinau; žinau, kad laukei, bet... 

— Nikolai, nedūsauk, — nutraukiu aš, dabar jau tikrai 
įskaudinta ir supykusi. — Jei tau atrodo, kad tavo darbas 
svarbiau už... 

— Klausyk, pakalbėsime apie tai, kai grįšiu namo. 

— Kada? - klausiu aš. - Kada tu grįši? Kada tiksliai, Ni- 
kolai? Nes aš nebematau, kur yra mūsų vieta tavo tokiame 
perkrautame tvarkaraštyje. Iš tikrųjų. 

Kai jis išjungė telefoną man nebaigus kalbėti, aš nega- 
lėjau patikėti. Per visus mūsų santuokos metus jis niekada 
šitaip nepadarė. Mes visus reikalus aptariame, kad ir kaip 
sunku ar skausminga būtų, o jau esame vedę dešimt metų, 
ir kartais tikrai būna sunku ir skausminga. 

O kai po to barnio, to gan siaubingo barnio, kai šį rytą 
skambinau jam į kontorą, Ema pasakė man, kad šįvakar jis 
nedirbs, bent jau niekas neįrašyta į tvarkaraštį, tas keista- 
sis reikalas susitvarkė. Sugalvojau, kad nustebinsiu jį nu- 
važiuodama į Londoną ir nusivesdama jį į mūsų pamėgtąjį 
suši restoraną Kovent Gardene (keista, kad Nikolas mėgs- 
ta suši; tiems, kas jo nepažįsta, Nikolas atrodo kaip vyras, 
kuriam patinka mokyklos valgyklos melasos pudingas); 
mes jame jau taip seniai nebuvome. 

Tai būtų tarsi alyvmedžio šakelė, kurią neščiausi no- 
rėdama pasakyti, kad apgailestauju dėl barnio. Bet viskas 
vyksta ne taip, kaip vyliausi. 

Oranžinė gatvės lempų šviesa meta keistus šešėlius 
jam ant veido, kai jis pasilenkia prie juodo taksi įsėsti gre- 
ta manęs. Nuo tos šviesos jis staiga atrodo toks pasenęs ir 
labai pavargęs. 

Šalta ranka sugniaužia man paširdžius. Jis atrodė toks 
priblokštas, kai prieš pusvalandį įėjau į jo kabinetą, kad 
pamaniau, jog už manęs tūno vaiduoklis. Jis vis dar atro- 
do taip pat - o Viešpatie, gal jis serga? O jeigu taip? Serga 
ir nieko man nesako. Gal net vėžiu. 

— Ar nieko neatsitiko? - klausiu sunerimusi, kai taksi 
išleidžia mus Kovent Gardene. -— Ar tikrai jautiesi... 

— Aš sveikas. Būk gera, neklausinėk. 

Nervingai seku paskui jį į Yuzo, nusimetu paltą ir 
svarstau, ar jis pastebės mano naująją suknelę. Koks Trei- 
sis mielas - to visai nereikėjo, esu įsitikinusi, kad jis nepla- 
navo pirkti visam restorano personalui juodų Max Mara 
drabužių, - bet, kai įėjo į parduotuvę ir šitaip išgelbėjo rei- 
kalus, ar galėjau atsisakyti paieškų kelionės į Italiją? Po to, 
kai atsisakiau važiuoti į Prancūziją. Juolab kai jis paaiški- 
no, kad Kora ir Benas, jo verslo partneriai, važiuos kartų; 
nepanašu, kad būsiu su juo viena, - tik penkios dienos, bet 
nežinau, ar Nikolui irgi atrodys taip pat... 

— Ar ten tik ne Sara? - šūkteliu. 

— Nežinau. Ten ji? 

— Taip, žinoma, mielasis. — Niuksteliu jam alkūnę. - Nega- 
lim apsimesti, kad jos nematome. Eikime, pasisveikinkime 
su vargše mergina. Panašu, kad ji siaubingai tavęs išsigando. 

Labai keista, nes maniau, kad jie neblogai sutaria. 

— Ji tikrai nenorėtų, kad kliudytume... 

Vyrai. Kartais tiesiog stebiesi. 

— Kaip malonu tave matyti, - sakau šiltai, norėdama už- 
glaistyti rūstų Nikolo žvilgsnį. - Koks įdomus sutapimas! 
Tu ko nors lauki - žinoma, juk Valentino diena, koks kvai- 
las klausimas. Neabejoju, kad gavai daug mielų atvirukų, 
kaip gera būti jaunai ir netekėjusiai. 

Ji gražiai nurausta. 

— Nelabai... 

— Melinša, eikime, atsisėskime. 

Prisimenu, kaip baisu sėdėti ir laukti prie stalelio vie- 
nai, kai jautiesi taip, tarsi visi į tave žiūrėtų ir svarstytų, ar 
tavo pora neatėjo į pasimatymą. 

— Sara, kokia graži apyrankė. Iš Tiffany, ar ne? Tau pasi- 
sekė, aš seniai tokios noriu. 

— Melinša... 

— Nikolai, palauk. Tai čia bus judviejų pirmoji Valen- 
tino diena kartu? O gal elgiuosi labai nemandagiai, kad 
klausiu? Juk taip romatiška, kai... 

Jos telefonas du kartus pypteli; ji peržiūri Žinutes, stai- 
ga pašoka ir čiumpa paltą. 

— (O Dieve, kokia aš kvailė, jis laukia suši bare kitoje 
aikštės pusėje, aš klaidingai supratau. Buvo labai malonu 
vėl jus pamatyti, ponia Lajen, linkiu malonaus vakaro. Iki 
rytojaus, Nikai, sudie. 

Negaliu paaiškinti, nuo ko man palengvėja. Sara labai 
patraukli mergina - net mielasis ištikimasis Nikolas nega- 
li nepastebėti, kad ji spinduliuoja jausmingumą, kurio nė 
vienas gyvas vyras negalėtų ignoruoti; bet akivaizdu, kad 
ji jau kažkam priklauso. Jai gerai. Jai. 

— Ji tokia įsimylėjusi, - šypsausi aš. - Kaip gražu! 

— Mela, ar galime užsisakyti? —- nuvargęs sako Nikolas. 

Neabejoju, kad jis pradeda sirgti. Kai aną kartą jis buvo 
toks, tai po to keturias dienas išgulėjo lovoje su aukšta 
temperatūra. Jis toks išsiblaškęs, kad valgant pietus vos 
sugeba palaikyti pokalbį ir vos neužmiršta įteikti man 
blizgančio popieriaus maišelį, kurį kišo į portfelį, kai įėjau 
į jo kabinetą. Tik tada, kai juokais primenu jam, jis įteikia 
jį man blankiai šypsodamas. 

— Atleisk. Aš... mm... nenupirkau atviruko, - sako 
vengdamas žiūrėti man į akis. 

— Ak, Nikolai. Tarsi tai būtų svarbu. - Atidarau maišelį 
ir išvynioju plono šviesiai rausvo popieriaus paketėlį. Sly- 
vų spalvos šilkas šniokšteli slysdamas man ant kelių - Ak, 
kaip gražu! — Laikau dailų liemenuko ir kelnaičių kom- 
plektėlį prie krūtinės ir saugau, kad švelnūs nėriniai ne- 
prisiliestų prie lėkštės. - Tau patinka? 

- Žinoma. Kitaip nebūčiau pirkęs. 

Dirsteliu į etiketes ir nusijuokiu. 

— Matosi, kad seniai nepirkai. Jie man dviem dy- 
džiais per dukslūs. Turėsiu nunešti juos atgal ir pa- 
keisti. Ar pasilikai čekį? — Sudvejoju, maišelio dugne 
staiga aptikusi mažytę mėlyną dėžutę. - Ak, Nikolai. 
Negali būti... 

Sulaikau kvapą, pamačiusi sidabrinius rato formos 
auskarus. 

— Nikolai, jie nepaprastai dailūs. Nežinau, ką sakyti. 

Akimirką nekalbame nė vienas. Mane apėmė keistas 
jausmas, tarsi stovėčiau ant uolos krašto, 0 mano gyveni- 
mas būtų pakibęs ant plauko. 

— Laimingos Valentino dienos, - sako Nikolas tyliai. 

Jis šypsosi man, rami šypsena pasiekia akis ir atrodo, 
kad per stalą pustelėjo šiltas Karibų vėjelis. 

Bučiuoju jam į skruostą. 

— Nežinau, kuo viso to nusipelniau, bet ačiū. Tikrai esi 
romantiškiausias vyras, ir atsiprašau, kad vakar tave su- 
nervinau, aš nenorėjau... 

— Ne, tai aš atsiprašau, — sako jis greitai. —- Atsiprašau 
už viską. 

— Už ką tau atsiprašinėti? 

— Kad nevertinau tavęs taip, kaip turėčiau. Kad nebu- 
vau dėkingas už tai, ką turiu. Kad per retai sakiau tau, jog 
tave myliu. O aš tave myliu, Mela. - Jo išraiška staiga tapo 
kaip persekiojamo žmogaus. - Myliu tave labiau, negu ga- 
liu apsakyti. Ir nenoriu niekada tavęs prarasti. 

— Tu manęs neprarasi... 

— Nesijuok, Mela, kalbu rimtai. Kartais visko atsitinka, 
žmonės pridaro klaidų, neįvertina to, ką turi, tol, kol pasi- 
daro per vėlu. 

Slyvų spalvos šilkas guli palietas man ant kelių. 

— Ką nori pasakyti, Nikolai? 

— Nieko. Tik tu ir mergaitės esate svarbiausios, tu tai 
žinai. Ar ne? 

- Žinoma, - atsakau netvirtai. 

Staiga išsigąstu. Mintyse prasiveria durys į ten, kur ne- 
noriu eiti. Tvirtai uždarau jas. 

— Mela, gal išvažiuokime kur nors, iš tikrųjų pabūkime 
kartu, - staiga pasiūlo Nikolas. — Tik dviese, mergaites pa- 
liktume pas mano tėvus arba su Luiza. Gal prie ežerų arba į 
Paryžių, tau visada patiko Paryžius. Ar net į Kornvalį, galė- 
tume nuvažiuoti į Roką, žinau, jis kiek pasikeitė nuo mūsų 
medaus mėnesio laikų, bet galėtume apsistoti tame pačia- 
me namelyje, kurį tada išsinuomojome, pasėdėti prie Židi- 
nio, pasikalbėti. Iš naujo vienas kitą pažinti. Ar negalėtume? 

Pastatau ausis. Gal Nikolas neserga, bet jis tikrai įsi- 
tempęs ir pavargęs. Ar seniai jis šitaip persidirbęs, o aš ne- 
pastebiu? Aš per daug užsiėmusi mergaitėmis, receptais ir 
knygų terminais - ir Treisiu. 

Šį pastarąjį mėnesį ar du beveik nepastebėdavau, kada 
Nikolas išeina ir pareina, buvau pagauta savo gyvenimo 
nerimo. Įskaitant ir graužatį dėl santykių, kurie pasibaigė 
prieš trylika metų. Jei tarp Nikolo ir manęs atsirado ne- 
lauktas atstumas, tai ar aš kalta ne tiek pat, kiek jis? 

— Važiuokime namo, - sušnabždu. 

Naktį, kai pasimylėjome taip švelniai ir meiliai, kaip 
seniai nebuvo, kai jis tris kartus sukėlė man orgazmą ir 
užmigo šiltame mano įdegusių rankų glėbyje kaip pati- 
klus vaikas, aš spoksau į tamsą ir galvoju, kaip neįtikėtinai 
man pasisekė turėti šitą vyrą. Gal Treisis siūlo man jaudi- 
nančias galimybes, bet Nikolas suteikia man tai, kas tikra. 
Tai, kas svarbu. Laimę, saugumą, pasitenkinimą, meilę. 

Šypsausi. Net jeigu jis pamiršo, kad mano ausys ne- 
pradurtos. 

10 


Nikolas 


Kai buvau devyniolikos, susipažinau su australiete mergi- 
na. Tada buvo ilgosios atostogos Oksforde; bepinigis ir pa- 
viliotas mergaitės, kurios vardą jau seniai pamiršau, leidau 
vasarą su tėvais Ronos Alpėse mažame La Palu kaimelyje 
už pusvalandžio kelio į šiaurės rytus nuo Grenoblio. 
Vieną rytą pabudęs pamačiau, kad tėvai išėję iškylauti, 
palikę mane su teisės knygomis (kurių nugarėlės, apgailes- 
tauju, iki šiol neįlenktos; tą padėtį tikriausiai pastebėjo mano 
visa reginti mama). Ten buvo Jean de Elorette kraštas - lėtai 
virusi kaimo gyventojų nesantaika dėl bendruomenės šuli- 
nio baigėsi... likus kelioms savaitėms iki mūsų atvykimo, — 
todėl trokšdamas gaivaus rytinio dušo prieš pradėdamas 
apleistas studijas, turėdavau paėjėti nuo mūsų nuošalaus 
medinio kalnų namelio iki neįmanomai fotogeniško ežero. 
Taip prasidėjo svaigiausios dešimt mano gyvenimo dienų. 
Erotinis atspaudas, kurį paliko Kristina, kai atsistojo 
nuoga skaidriame vandenyje, tikra šių dienų sirena, buvo 
toks ryškus, kad net dabar, praėjus beveik dvidešimt pen- 
keriems metams, nuo tos minties man prasideda erekcija. 
Jos oda ryto saulėje blizgėjo kaip panardinta į sirupą. Ste- 
bėjau, kaip ji delnais nubraukė nuo veido šlapius plaukus, 
kaip išsilenkė jos nugara ir dangaus fone išryškėjo aukštos, 

tvirtos krūtys rausvais speneliais. Rudų plaukų kuokštas 
matėsi tarp jos ilgų, be galo ilgų įdegusių kojų. 

Pastebėjusi mane stovintį pražiota burna ir sužavėtą, ji 
tik nusišypsojo, mirktelėjo ir grakščiai nėrė atgal į vandenį. 

Jai buvo dvidešimt devyneri, jos būdas buvo toks pat 
nuolaidus, kaip ir jos šiltas, atsiduodantis kūnas. Buvau 
atsikratęs slegiančios nekaltybės sulaukęs septyniolikos 
su savo amžiaus ne ką daugiau patyrusia mergaite; dvejus 
metus po to apie moteris vis dar išmaniau mažiau negu 
apie reaktyvinį variklį. Kristina ištaisė mano apgailėtiną 
neišmanymą. Ji vedė mano rankas, liežuvį, penį, mintis ne- 
tramdomai, ryžtingai, pasitikėdama, ir nesigėdydama ėmė 
malonumo tiek, kiek davė. 

Iš pat pradžių buvo aišku, kad mūsų santykiai neišeis 
už nuostabiųjų kūniškųjų ribų, kad jie neturi ateities už šito 
laiko ir erdvės. Nežinau, dėl kokių priežasčių buvau įleistas 
į jausmų rojų, ir nenoriu Žinoti; greitai durys vėl užsivers. 
Todėl godžiai malšinau troškulį, kol galėjau. Eidavau prie 
to ežero kiekvieną dieną, godžiai imdavau ją, nusprendęs 
išsunkti iš jos kūno visas malonumo akimirkas, tikėdama- 
sis, kad jai išvykus prisiminimai padės man išsilaikyti. 

Bet nepadėjo. Daugelį metų seksas su bet kuria mote- 
rimi man būdavo prėskas ir kietas, kaip savaitės senumo 
biskvitas, kurio atsikandi pirma paragavęs nektaro. 

Buvau pamiršęs, ką Kristina priversdavo mano kūną 
jausti, kol nesutikau Saros. Juk prisimename braškių sko- 
nį, bet net gyviausias prisiminimas yra tik neryški, blanki 
kopija, palyginti su sibaritišku malonumu, kurį jauti sulei- 
dęs dantis į braškę. | 

Ta viena naktis su Sara pabudino jausmus, apmirusius 
nuo anų laimingųjų dienų prie ežero, kai buvau nesubren- 
dęs devyniolikmetis. Kaip aprašyti tai, ko neįmanoma apra- 

šyti? Aš atsidaviau jos dosniam, pribrendusiam kūnui, visas 
virtau peniu, kiekvienas mano kūno raumuo ir sausgyslė 
virpėjo jos karščiu. Jaučiau jos saldžią drėgmę iki kojų pirš- 
tų galiukų. Pirmą kartą gyvenime būdamas moteryje nete- 
kau galvos; Kristinai nė iš tolo nepavyko to pasiekti. Nesu- 
vokiau nieko, tik troškau ją užvaldyti ir būti jos užvaldytas. 

Noras visiškai nesuderinamas su tuo, kad, nepaisant 
visko, aš tebemyliu žmoną. 


— Juk nesi pametęs galvos, ar ne, senas bičiuli? - sako Džail- 
sas. - Kad ir kaip norėtum. Žinoma, aš tavęs nekaltinu, se- 
nuk, mačiau tą merginą; vyrukui sunku atsilaikyti. Bet 
reikalas tas, Nikolai, kad Mela yra puiki moteris. Tik kvai- 
lys galėtų jos netekti dėl gražučio veidelio. 

Paniuręs dėbsau į savo alų. 

- Ji nuostabi moteris. Nesu jos vertas. 

— Tai kas tada darosi? - švelniai sako Džailsas. - Į tave 
nepanašu. Visada buvai toks sveiko proto Žmogus. 

— Matyt, dabar nebe toks sveiko proto. 

Jis linkteli savininkui. 

— To paties. Klausyk, Nikolai, visi padarome klaidų. 
Kartais tenka būti šventuoju — tokios šiais laikais mergi- 
nos. Tiesmukesnės nei seniau. Tiesą sakant, prieš kelis mė- 
nesius ir man taip buvo. Mergina iš septintos devyniolika 
traukinio, visada sėdi pirmame vagone už garvežio, kaip 
ir aš. Žavinga mergina. Dirba reklamos srityje. Po kurio 
laiko pradėjome plepėti, kaip paprastai nutinka. Tikrai, 
kelionė tapo smagesnė. Nespėjau apsidairyti, o ji jau kvie- 
čia mane eiti su ja į galerijos atidarymą. 

— Ką atsakei, - klausiu smalsiai. 

— Žinoma, kad atsakiau ne, - gyvai sako Džailsas. - Klau- 
syk, bičiuli. Nenoriu gadinti tau nuotaikos. Bet jeigu kartą 

atversi tas duris - ką Žinai, kur jos tave nuves? Aš nesu 
merginų išsvajotasis, niekada nebuvau paveikslėlis, žinau 
tai, bet Liza mane pamilo. Sudaužyčiau jai širdį, jeigu ji su- 
žinotų, kad laižau medų kitur. Juk judviem su Mela sekasi 
gerai. Ir dar reikia galvoti apie mergaites. Kam rizikuoti? 

Tūkstantį kartų savęs to klausiau. Permiegojau su ja 
vieną kartą po bombų sprogimo, tą galėčiau paaiškinti; 
pavojus verčia mus pasielgti taip, kaip normaliomis aplin- 
kybėmis nepasielgtume. Ir gal viskas tuo būtų baigęsi, jei- 
gu Sara nebūtų pasiūliusi bilietų į operą - kaip nuostabu, 
kad jai gali patikti Vagneris! — ir aiškiai parodžiusi, kad 
ji suinteresuota nuotykį pakartoti. Jei nebūtume netikėtai 
sutikę Lizos ir Džailso, aš būčiau vėl nusivedęs ją į lovą. Ir 
tą kartą pavojų būčiau sukūręs pats. 

— Liza pasakė Melai apie vakar vakarą, Džailsai. Pasakė, 
kad netikėtai sutikot mane Londone ir parvežėt namo. 

— Tau labai pasisekė, Nikolai. Labai pasisekė. Galėjo 
baigtis kitaip, jei būtum sutikęs kitus žmones. Bet Liza 
gera moteris. Vertina dalykus pagal tikrąją jų vertę. Dėl 
jos gali būti ramus. 

Išgeriu alų ir pastatau bokalą. Džailsas visiškai teisus. 
Penkios minutės anksčiau, ir geriausia Melos draugė būtų 
pamačiusi Sarą, prilipusią prie manęs kaip lapas. Nereikė- 
jo leisti jai liesti mane viešumoje; kaip velniškai neatsargu. 
Iš viso nebereikėjo niekur su ja eiti. 

Amare et sapere vix deo conceditur. Dievai neleidžia mums 
vienu metu mylėti ir būti išmintingiems. 

Bėda ta, kad vienos nakties su Sara neužteko. Toli gražu. 


Žinau, kad šis reikalas turi baigtis, ir greitai; per aukšta 


kaina. Galiu netekti visko, kas man svarbu. Viešpatie ga- 
lingasis, juk kasdien dirbu su santuokų traukinių katas- 

trofomis. Dar aną penktadienį mano kabinete buvo klien- 
tas, gyvenęs santuokoje dvejus metus ir devynis mėnesius. 
Žmona porą kartų persileido, o tas kvailys atsidūrė lovoje 
su savo sekretore. Dabar jam teks atiduoti Žmonai namą ir 
gerą riekę nuo kelių būsimų jo gyvenimo metų; ir tai esant 
geriausiam scenarijui, jeigu pavyks turėti tinkamą teisėją. 
Tuo metu jo sekretorė tik dirstelėjo į išankstinę žmonos 
išlaikymo sąskaitą ir parodė kulnus. 

Turiu išvesti Sarą iš savo gyvenimo kartą ir visam lai- 
kui. Bet atsisakymas tik dar labiau kaitina karštį. Tikriau- 
siai, jeigu ji nebebus uždraustas vaisius, jeigu leisiu reika- 
lams klostytis savaime, karštis ir pats atvės. Esu įsitikinęs. 

Valentino diena. Liko mažiau negu mėnuo. Laikysiuos 
iki Valentino dienos, visame pasaulyje siejamos su meile 
ir romantika, ir tada viską užbaigsiu. Bus paskutinis ais- 
tringas susitikimas, ir mes atsisveikinsime apgailestauda- 
mi, bet bičiuliškai. 

Kai nusibrėžiu laiko limitą, gniuždantis kaltės jausmas 
sumažėja. Aš jau sulaužiau priesaiką, žala padaryta. Dar 
kelios savaitės, tik tiek prašau. 

Aš Saros nevilioju jokiais apgaulingais pažadais. Ji jauna 
mergina, jai viskas prieš akis. Nepanašu, kad ji nusiteikusi 
eiti su manimi ilgą kelią. Ji protinga moteris, supranta, kad 
nesu geras laimikis ateičiai. O būdama tokio amžiaus ji dar 
tikriausiai negalvoja apie ateitį. Ji džiaugiasi tuo, ką turi: 
smagumu, geru pokalbiu ir velniškai fantastišku seksu. 

Pirmadienį siunčiu jai pusę gėlių parduotuvės atsi- 
prašydamas už sugadintą vakarą, o kitą dieną - dėžutėje 
įpakuotą Vagnerio muziką, kuri jai taip patinka. Jau dau- 
gelį metų nebuvau pagautas tokio romantiško polėkio; 
trečiadienį nustebinu pats save, pas bukinistą aptikęs retą 
poezijos knygą — buvo tikras atradimas, kai jos knygų len- 

tynose pamačiau tuziną gerokai nučiupinėtų Pirmojo pa- 
saulinio karo poetų tomų; tikėjausi rasti lengvą skaitalą, 
kokį mėgsta Mela, - o ketvirtadienio dovaną įkvėpė vie- 
nos mano klientės komentaras. 

— La Perla! - įpykusi sako moteris, kai įsiveržė į mano 
kabinetą mojuodama popierėliu, kuris pasirodė esąs Ame- 
rican Express kredito kortelės ataskaita. - Esu ištekėjusi už 
to šunsnukio jau dvidešimt septynerius metus, bet jis nė 
karto nieko nenupirko man iš sumautos La Perla! 

Google atskleidžia man šios ypatingosios moterų Gralio 
taurės esmę, esu paliktas pats kapanotis, kai ateina laikas 
atlikti delikatų darbą — nupirkti daiktą. Neįsivaizduoju, 
kokio dydžio pirkti Sarai; matavimas saujomis pamėg- 
džiojant pantomimą labiau sukelia juoką, negu padeda. 
Tačiau galiausiai nustatome mano pirkinio parametrus 
ne visai deramai lygindami su kelių pardavėjų apvalumais; 
netrukus man jau reikia rinktis arba rusvos spalvos nėri- 
nių grožybę, arba viliojančios slyvų spalvos liemenuką ir 
kelnaites, tokius plonyčius, kad, regis, jie vargiai atlaikytų 
tas penkias minutes tarp atidengimo ir nusirengimo. 

Perku abejus; vienus dovanosiu dabar, kitus - Valentino 
dieną. Tai bus mano atsisveikinimo dovana; prisiminimas 
apie paskutinę įspūdingą naktį kartu prieš atsisveikinant. 

Į rusvąjį drabužį įkišu Claridge viešbučio rakto kortelę. 
Tame viešbutyje mūsų romanas įgauna pagreitį kitą die- 
ną po to, kai dovanoju jai paskutiniąją dovaną - sidabrinę 
apyrankę iš Tiffany, kurios, kaip Žinau, ji labai troško. 

Valentino diena vis artėja, 0 mes tas kelias savaites 
susitikinėjame viešbutyje. Drįstu užsibūti iki vėlumos ne 
daugiau negu kartą ar du per savaitę, bet pasitaiko pa- 
simatyti po pietų, kai koks nors klientas atšaukia susiti- 
kimą; tokie pasimatymai aistringesni dėl spontaniškumo. 

Man kainuoja visą turtą (kredito kortelės baigia pasiekti 
ribą; laimė, kad firmos pelno dalis finansinių metų pabai- 
goje balandžio mėnesį padengs išlaidas prieš Melai paste- 
bint), bet visas šis romanas toks pramuštgalviškas, kad 
suprantu, jog man nerūpi. Greitai jis baigsis. Kai nebeliks 
kredito, mokėsiu grynaisiais. 

Negaliu pasakyti Sarai, kad jau ketinu užbaigti mūsų 
romaną, būtų žiauroka, bet labai, labai saugausi nepasiū- 
lyti jai daugiau, negu galiu duoti. Šalia to malonumo, kurį 
man teikia mylėjimasis, Sara man patinka, labai patinka. 
Mažiau už viską norėčiau ją įskaudinti. 

Bet vis tiek vieną akimirką, Valentino dienos išvakarė- 
se, aš vos neprasitariau. 

Jau ketinu išeiti ir skubėti į paskutinį traukinį namo po 
nuostabaus vakaro su Sara, kai ji sumano pamaloninti mane 
pašėlusiu oraliniu seksu. Man reikia eiti — ir taip vėluoju, — 
bet, Dieve, atrodo, kad ji turi tuziną liežuvių ir visi susimokė 
išvesti mane iš proto. Traukinių tvarkaraščiai ir nerimaujan- 
čios Žmonos nieko nebereiškia. Pažadai, melas, meilė ir tie- 
sa — niekas nebesvarbu, išskyrus moterį, klūpančią priešais 
mane. Karštis, šiluma, drėgmė... Jėzau Kristau Visagali. 

Leidžiu jai privesti mane prie ribos, tada staiga nuo jos 
atsitraukiu. Labiau už viską noriu sujaudinti ją taip, kad 
nebesivaldytų, kaip ji sujaudino mane; noriu, kad ji raity- 
tųsi lovoje, geisdama mano prisilietimo. Bučiuodamas jos 
odą, jaučiu karštą prakaitą, mano burna slenka nuo krūtų 
iki bambos ir iki keistai pliko iškilumo. Jai aistringai judant 
po manimi atrodo, kad visas jos kūnas yra ištisa erogeniš- 
ka zona. Aš susilaikau, stropiai kontroliuoju tempą, tyčia 
neleidžiu jos iškvepiamiems šūkčiojimams skubinti mane. 

Galiausiai, kai jau Žinau, kad atvedžiau ją ten, kur man 
reikia, liežuviu liečiu tas vietas, kur jai iki skausmo to norisi. 

Kai ji užbaigia, aš pasislenku lovoje ir padedu skruostą 
jai ant pilvo mėgaudamasis jo švelnumu ir jaukumu. At- 
sipalaidavusi šiluma smelkiasi į mane, kai kiek aukščiau 
ausies girdžiu lėtėjantį širdies dunksėjimą. Neprašyti žo- 
džiai išplaukia į paviršių. 

— Aš labai... 

Galėčiau nusikąsti liežuvį. Gerasis Dieve, kraujas subė- 
go Manį pimpį, o smegenyse pristigo. 

Čia ir dabar aš labai ją myliu, žinoma. Bet moteriai šie 
piktnaudžiaujant pasakyti žodžiai reiškia daugiau negu 
tai, kokią prasmę vyras įdeda į juos sakydamas. 

— Aš labai gerai čia jaučiuosi, - skubiai pasitaisau. - Sau- 
gus, saugesnis negu kitur pasaulyje. 

Ji slepia jausmą greitai, bet nepakankamai greitai. Spėju 
pamatyti jos akyse viltį ir atsitraukęs apsiverčiu ant nuga- 
ros, kad ji mano akyse nepastebėtų apgailestavimo ir pra- 
sidedančios klaustrofobijos. Maniau, kad ji išmintingesnė. 

Po akimirkos ji jau raita ant manęs, rankomis veda į 
save mano penį, ir aš svarstau, gal tik įsivaizdavau. O tada, 
kaip siutinanti neišvengiamybė, suskamba mano mobilu- 
sis telefonas. 

— Ema, ar gali sujungti mane su Saimonu Džeileriu? 
Man reikia iki penktadienio išsiaiškinti kelis Vasersteino 
bylos punktus, o rytoj, kiek Žinau, jis visą dieną bus užim- 
tas teisme. 

Grįžtu į kabinetą ir imdamas portfelį dirsteliu į laikro- 
dį. Beveik septynios; turėsiu skubėti, kai tik pakalbėsiu su 
atsakovo advokatu. Nenoriu, kad Sara viena sėdėtų Yuzo 
bare, tik ne šįvakar. 

Rytoj tokiu metu viskas bus baigta. Toks mano pasirin- 
kimas, taip jau kuris laikas planuoju; bet atsisveikinti bus 
sunkiau, negu maniau. 

Iš stalo stalčiaus išimu blizgantį maišelį su atsisveiki- 
nimo dovanomis Sarai ir atidarau protfelį. Bekišant mai- 
šelį tarp bylos ir laikraščio, kai negaliu sulaikyti erotinio 
laukimo drebulio, durys atsidaro ir aš greitai užsegu port- 
felį, kad nepamatytų Ema. 

Bet tarpduryje stovi ne Ema. 


Būtų neįmanoma atsisakyti žmonos kvietimo. Mane taip 
pribloškė jos netikėčiausias atsiradimas mano kabinete, 
kad aš tik vargais negalais susivokiau ištarti jos vardą, 
juolab sugalvoti įtikinamą pretekstą pabėgti. Bet deginan- 
tis kaltės jausmas, kurį sėkmingai buvau išstūmęs iš min- 
čių pastarąsias kelias savaites, dabar ėmė brautis į laisvę 
su tūkstantį kartų didesne jėga. 

Neįsivaizduoju, kas įvyks per artimiausias dvidešimt 
minučių, ir negaliu valdyti įvykių eigos. Šis priverstinis 
atsakomybės nusimetimas iš dalies prilygsta palengvėji- 
mui. Gal Sara mane išduos: netyčia arba specialiai, kaip 
paniekinta moteris. Gal Mela supras tą pačią akimirką, kai 
pamatys mano kolegę, sėdinčią mano pamėgtame restora- 
ne, kuris pastaruoju metu įgavo ne visai malonių Pikadi- 
lio aikštės bruožų. Jei mane lydi sėkmė, tai šis dvokiantis 
taksi kelyje įkris į prarają ir kartu praris mane. 

Išpiltas lipnaus prakaito ir vos nevemdamas iš baimės 
mėginu įsivaizduoti gyvenimą be žmonos ir dukterų, bet 
nepajėgiu. 

Negaliu net pažvelgti Sarai į akis, kai mano žmona 
skuba prie jos pasisveikinti — Dieve šventas, ar jai būtina 
komentuoti tą prakeiktą apvrankę? — ir įsitveriu į arčiau- 
sios kėdės atkaltę, kol Mela nepaliaujamai plepa. 

Pasirodo, Sara šaltesnio proto, negu būčiau galėjęs tikėtis. 
Per kelias akimirkas ji sugalvoja pasiteisinimą ir dingsta. 


205 


— Ji atrodo tokia įsimylėjusi, — linksmai sako Mela, iš- 
tiesdama servetėlę. - Kaip gražu! 

Pykinimas kyla. 

— Ar galime užsisakyti, Mela? - sakau beviltiškai. 

Vos pajėgiu susikaupti ties jos žodžiais mums sunkiai 
dorojant patiekalus. Brangus Dieve, kaip aš išnarpliosiu šitą 
nuodėmingą mazgą? Negaliu patikėti, kad tai aš sugebėjau at- 
sidurti tokioje beprotiškoje, melodramatiškoje padėtyje. Po 
velnių, rytoj ketinau viską užbaigti! Mela, regis, yra palai- 
mingoje nežinioje, bet išlieka galimybė, kad Sara taip įpyks 
dėl to, kas jai atrodo išdavystė, kad sieks keršto stodama 
akistaton su mano žmona. Neturiu jėgų galvoti apie skaus- 
mą, suteiktą Melai. ir mergaitėms. Kaip galėsiu vėl pažiūrė- 
ti joms į akis, jeigu jos sužinos, ką padariau? Esu septynis 
kartus idiotas, kad leidau savo genitalijoms vadovauti man 
kaip mokinukui. Jėzau, leisk man išeiti iš tos padėties gy- 
vam ir sveikam, ir prisiekiu Dievu, aš daugiau niekada... 

— Nagi, neversk manęs laukti. 

Krūpteliu. 

— Ką pasakei? 

— Ak, Nikolai, nebūk bjaurus, juk mačiau, kaip įkišai ją 
į portfelį, - erzina mane Mela. - Nebegaliu laukti, mirštu, 
kaip noriu dovanos, būk geras, duok ją dabar. 

Taip jau lemta, kad šis gėdingas farsas turi būti 
suvaidintas iki karčios pabaigos. Siekiu po stalu savo 
portfelio. 

— Atleisk. Aš... mm... nenupirkau atviruko. 

— Ak, Nikolai, tarsi tai būtų svarbu. 

Ji atidaro maišelį ir išvynioja apatinius drabužius, kuriuos 
išrinkau kitai moteriai. Man norisi vemti iš gėdos, kai ji nieko 
nenutuokdama prisideda šilko ir nėrinių putas prie savęs. 

— Ak, kaip gražu! Tau patinka? 

— Žinoma, - murmu. - Kitaip nebūčiau pirkęs. 

— Matosi, kad senokai nepirkai, - juokiasi ji apžiūrinė- 
dama etiketę. - Dviem dydžiais per dukslūs, turėsiu nu- 
nešti juos atgal ir pakeisti. Ar tebeturi čekį? - Ji dirsteli į 
maišelį ir aikteli. - Ak, Nikolai. Negi tu... 

Maldauju, nepastebėk, kad jie priderinti prie apyrankės, ku- 
rią mūvėjo Sara, maldauju, nesuvesk galų, maldauju, būk kaip 
visada, miela, pasitikinti, tyra. 

— Nikolai, — ji gaudo orą žiūrėdama į auskarus. — Jie 
nuostabūs. Nežinau, ką sakyti. 

Ir staiga, akimirksniu, migla išsisklaido. Non pote non 
sapere gui Se stultum intellegit: žmogus dar turi proto, jeigu 
suvokia, kad yra kvailas. 

Aš myliu Melą, visada ją mylėjau. Nuo tos akimirkos, 
kai ją pamačiau, supratau, kad ji yra Ta. Ji mano brangiau- 
sia draugė, mano meilė, mano vaikų motina. Jai nestinga 
švelnumo, širdies tyrumo ir tvirtos dvasios, ko nei vienoje 
kitoje moteryje nemačiau. Ir ji myli mane, labiau, negu esu 
nusipelnęs. Žinau, kad ji niekada net nepagalvotų mane 
išduoti; jos lojalumas ir ištikimybė yra absoliutūs. Kaip 
galėjau rizikuoti visu tuo dėl dalyko, kuris yra ne daugiau, 
kaip išgarsintasis pasivoliojimas šiene? 

— Su Valentino diena, - sakau žmonai ir sveikinu iš tikrųjų. 

Vėliau tą naktį, pasimylėję pirmą kartą nuo tada, kai 
pradėjau miegoti su Sara, - Žinoma, tai ne amerikietiškieji 
erotikos kalneliai, kaip su Sara, bet seksas buvo perpintas 
meile ir švelnumu, kuriuos jaučiu tik mylėdamasis su žmo- 
na, - Mudu kuriame planus romantiškai išvykai į Kornvalį, 
kur praleidome medaus mėnesį; statome oro pilis ir kalba- 
me apie mūsų svajones vaikams ir sau. Užmingu padėjęs 
galvą ant jos sulenktos alkūnės ir iš sielos gelmių pasižadu, 
kad nuo šiol viskas bus kitaip. 

Keturias dienas Sarai pavyksta išvengti bent akimirką at- 
sidurti vienai su manimi, ir pavyksta taip pat išradingai, 
kaip kadaise man pavykdavo išvengti jos. 

Ji įeina į mano kabinetą ir vėl išeina, nešina glėbiais 
bylų, ir stengiasi, kad tada Ema būtinai būtų netoliese. 
Dievas žino, kaip atlaiko jos šlapimo pūslė. Buvau valan- 
domis įsitaisęs prie moterų tualeto, bet jos nepastebėjau. 
Gal ir man patiktų Žaisti su ja stručius, bet Žinau, kad 
amžinai slėpti galvas smėlyje negalėsime. Turiu užbaig- 
ti šiuos santykius švariai, su įmanomai mažesniu pykčiu. 
Turiu jai viską paaiškinti dėl savo paties ramybės ir kaž- 
kaip rasti tinkamą akimirką aptarti vienam puikiam dar- 
bui, atsiradusiam Falkners Penn firmoje ir labai tinkamam 
jaunai, ambicingai advokatei, kuri nori tapti partnere ne- 
sulaukusi trisdešimties. 

Turiu būti įsitikinęs, kad ji neketina manęs išduoti. 

Galimybė pasitaiko penktadienį, kai iš Vusterio neti- 
kėtai atvažiuoja Emos sesuo, ir Ema paprašo nenumatytos 
laisvos popietės. 

Džoana ir Deividas išėję; sekretorių atsisveikinimo va- 
karėlis sumažino likusiąją personalo dalį. Leidžiu išeiti ir 
tai vienai, likusiai budėti, ir ji patenkinta išskuba pas kole- 
ges į kitą gatvės pusę. 

Sara pažiūri išsigandusi, kai įeinu į posėdžių kambarį, 
ir akimirksniu pašoka nuo stalo. 

— Turiu nunešti ataskaitą Emai... 

— Emos nėra. Ji pasiėmė laisvą popietę ir išėjo su seseria 
apsipirkti. 

— Tai gal kuri nors kita... 

— Jos visos Milagro bare Dženės išleistuvėse. Sara, — iš- 
tiesiu ranką sulaikydamas ją, - turiu paaiškinti. 

Ji sustingsta. 

— Nemanau, kad būtina. 

— Suprantu, sunku patikėti, bet nenutuokiau, kad ji ke- 
tina atvažiuoti, kol nepasirodė mano kabinete. Prisiekiu. 
Niekada tau to nepadaryčiau, privalai žinoti. Negalėjau 
tau paskambinti, ji buvo su manimi visą laiką, ji norėjo 
eiti tik į Yuzo... Dieve, ar dideli šansai... 

— Manau, kad labai dideli, kai Lawyer žurnale visam pasau- 
liui paskelbei apie savo pomėgius, - kandžiai pasakė Sara. 

— Bet aš tikrai nenutuokiau, kad ji... 

— Nikolai, nereikia. Abu suprantame padėtį. Tu vedęs, 
žinojau tai nuo pradžios. Nebereikia knisti iš naujo. Puikiai 
praleidome laiką, bet abu žinojome, kad anksčiau ar vėliau 
viskas baigsis. Šitaip bent nė vienas neliksime įskaudintas. 

Jos akys įtartinai blizga. Perbraukiu nykščiais po jomis. 

— Nė vienas neįskaudintas? 

Susiradau ją posėdžių kambaryje vedamas pačių gar- 
bingiausių ketinimų. Tikrai tikėjau, kad šis pokalbis suriš 
palaidus galus. 

Bet užteko prisiliesti. Tarp mūsų įsidega liepsna; mano 
penis akimirksniu sukietėja, o kai Saros vokai suvirpa, aš 
užuodžiu jos susijaudinimą. Tvirtai laikydamas jos veidą 
delnuose braukiu per jos lūpas savosiomis. Jaučiu metalinį 
kraujo skonį ir nežinau, kuriam iš mūsų įdrėksta. 

Ji traukia mano marškinius iš kelnių, o aš vedu ją atbulą 
prie blizgančio raudonmedžio stalo ir keliu sijoną virš šlaunų. 
Ji atsega mano diržo sagtį. Sagutės pažyra ant stalo, kai atplė- 
šiu jos palaidinukę. Nekantriais pirštais nutraukiu kelnaites. 
Po akimirkos jau esu joje, jėga guldau ją ant stalo paviršiaus 
pašėlęs, piktas ir įkaitęs nuo aistros. Mano burna nusileidžia 
ant jos cinamono spalvos spenelio, aš šiurkščiai kandžioju jį 
pro plonytį jos liemenuko audinį. Pasigirsta dunkstelėjimas, 
kai jos bylų krūva nubilda nuo stalo ant grindų. 

Jos kojos apsiveja man liemenį, ir aš smengu į ją giliau. 
Ji nutraukia marškinius man nuo pečių, o aš atsegu jai lie- 
menuką; mūsų oda susilietusi šnypščioja. Sara kvepia vani- 
le, prakaitu, mėtomis ir seksu. Jos prisirpusios krūtys vešliai 
nulinksta abiejose krūtinkaulio pusėse ir juda nuo kiekvieno 
stumtelėjimo. Ji atsilošia, giliai iš gerklės sklinda gomurinis 
urzgimas. Jos nagai giliai įsminga man į mentes, aš krūpte- 
liu nepalik žymių, o paskui tik - o Dieve o Dieveo Dieve... 

Po akimirkos ji užbaigia, jos kūnas krūpčioja taip stip- 
riai, kad nugara daužosi į stalą. Jaučiu, kaip jos syvai už- 
lieja mus abu, ir to man beveik užtenka, kad vėl prasidėtų 
erekcija. 

— Jėzau, apsisiusiojau... 

— Ne. Tu tik užbaigei. Supranti. Išmetei sėklą. 

Ji netikėdama juokiasi. 

— Eik tu sau. 

Pasitraukiu nuo jos ir užsimaunu kelnes. 

— Tau jau šitaip buvo. Nedaug moterų taip daro, bet ku- 
rios gali... Jėzau. Neįsivaizduoji, kaip tai erotiška. 

— Juokauji? 

— Ar galėčiau dėl tokio dalyko juokauti? 

— Tu geriau žinai. - Ji atsisėda ant stalo ir nutraukia že- 
myn sijoną. - Po galais, išrovei iš palaidinukės pusę sagu- 
čių. Ar negalėjai akimirką pakentėti ir atsegioti? 

— O tu galėjai? 

Jos veido išraiška niūri ir karšta. 

— Ne. 

— Niekas nesibaigė, ar ne? - šnibždu viena ranka suim- 
damas jos krūtį, o kita traukdamas prie savęs jos sėdme- 
nis. - Tarp mūsų. 

Jos spenelis akimirksniu sukietėja. Mano penis jau be- 
veik pasirengęs naujam kartui. Atsiklaupiu prie jos, sėdin- 

čios ant stalo krašto, praskečiu jos kojas ir slepiu veidą jos 
drėgname tarpukojyje. 
— Mes net nepradėjome, - dejuoja ji. 


Mano mama dažnai sako: Kiekvienas pastebi atpjautą torto 
gabalėlį. Ji nori pasakyti, kad pastebi pirmąjį atpjautą gaba- 
lėlį. Paskui skirtumą sunkiau įžiūrėti. 

Kai pirmą naktį miegojau su Sara, mane kankino kaltė. 
Kiekvienas po to sekęs susitikimas didino išdavystę; bet kaž- 
kaip kaltė, kuri anksčiau trynė man odą iki pūslių, o sielą — 
iki gyvuonies, dabar tik spaudžia kaip netinkamas batas. 

Jei noriu būti atviras, turiu prisipažinti: man dabar 
rūpi viena - nebūti sugautam. 

— Nepalik man žymių ir vėl, - šnibždu glostydamas 
nuogą Saros petį, kai gulime patamsyje jos miegamajame, 
abu išvargę. Nebegaliu sau leisti ilgam užsakyti kamba- 
rio Claridge viešbutyje; neturime kitos išeities, tik naudo- 
tis jos butu, kad ir kaip rizikuotume. - Po posėdžių kam- 
bario visą savaitę turėjau keltis pusvalandžiu anksčiau, 
kad spėčiau nusiprausti po dušu, kol Mela neatsibudo. 

— Atleisk. Netyčia taip padariau. 

— Žinau. Bet turime būti atsargūs... 

— Gana, - kietai sako Sara. Ji lenkiasi per mane pasiekti 
cigarečių nuo miegamojo stalelio. - Ką man daryti, apsi- 
mauti chirurgo pirštines? 

— Būtų geriau, jei to nedarytum. Nerūkytum. Juk šiaip tu 
nerūkai; man nepatinka, kad rūkai lovoje. 

— Tada mylėkimės kokioje šaunioje vietelėje kitur. 

— Dabar kalbi kaip aikštingas vaikas. 

— Todėl liaukis kalbėti su manimi kaip su vaiku! 

Ji švysteli kojas nuo lovos ir nuoga eina prie lango, pirš- 
tu praskleidžia užuolaidą ir piktai išpučia dūmą. 

— Man nusibodo taikstytis į laiką tarp priešpiečių ir pa- 
sitarimo su kitos šalies advokatu. Susieinam, pasimylim ir 
tu išeini. Ne itin romantiška, ar ne? 

— Mes kartu pietavome... buvome operoje... 

— Sumautas Vagneris! 

— Maniau, kad Vagneris tau patinka. „Tristanas ir Izol- 
da“ buvo tavo idėja... 

Ji įmeta cigaretę į bjaurų puspilnį šaltos kavos puodelį 
ir atsisėda ant lovos greta manęs, o jos veido išraiška aki- 
mirksniu tampa atgailaujanti 

— Patinka, Nikai. Atleisk. Nenoriu būti įkyri. Man gera 
būti su tavimi, ir viskas. Tik negaliu pakęsti, kad šitaip... 

— O kaip kitaip galėtų būti, Sara? 

— Aš nieko neprašau, - greitai sako ji. - Ne tai turėjau 
galvoje. 

— Būnu pas tave kiek galėdamas ilgiau, - sakau pavar- 
gęs. - Aną savaitę pavėlavau į traukinį iš Vaterlo stoties, 
teko važiuoti taksi iš Londono net iki sumauto Viltšyro. Ar 
įsivaizduoji, kiek tai kainuoja? Apgailestauju, kad negaliu 
pabūti čia dažniau, apgailestauju, kad negaliu pasilikti 
nakčiai, bet tu žinojai, kad šitaip bus. 

Ji mėgina lengvai nusijuokti, bet neišeina. 

— Galėtum dažniau paskambinti man savaitgaliais. 

— Ne taip lengva. Namų telefonu skambinti negaliu, per 
daug rizikinga. Mela gali nugirsti arba vaikai gali pakelti 
kitą ragelį. - Pasimetu pagalvę sau po galva. - Mano mobi- 
lusis namuose nesusijungia, mes esame už tinklo zonos ri- 
bos. Turiu nuvažiuoti pusę kelio iki Solsberio, kad galėčiau 
juo naudotis, o pasiteisinimų skaičius ribotas. Atleisk. 

— Nikai, aš Žinau tikrąją padėtį. Neprašau jokių įsiparei- 
gojimų, tu tai Žinai. —- Ji nusuka akis. - Tik norėčiau bent 
retsykiais atsibusti šalia tavęs, kartu pusryčiauti, skaityti 
laikraštį, tik tiek. 

Ne, noriu jai atsakyti, tie dalykai daromi su žmona, 0 ją aš 
jau turiu. 

Su gailesčiu ir susierzinęs stebiu, kaip ji piktai timpčio- 
ja palaidą paklodės siūlą. Ji per giliai įklimpo. Ji pradeda 
man šį tą jausti, kad ir ką kalbėtų; o aš užbaigsiu mūsų 
santykius ją įskaudindamas. Turiu užbaigti. Turiu užbaigti. 

Bet atsargiai. Negaliu rizikuoti, kad po to ji nenubėgtų 
pas Melą. Gal reikėtų nusivežti ją kur nors, viską paaiškin- 
ti, švelniai atstumti. 

— Klausyk, - sakau, — Mela minėjo kelionę į Italiją apie 
Velykas - kažkokių tiekėjų paieškos dėl jos naujojo res- 
torano, nelabai kreipiau dėmesį. Jos nebus kelias dienas, 
mergaitės gyvens pas jos motiną. Galėčiau ką nors orga- 
nizuoti. 

Jos nuoga kairioji krūtis yra viliojamai arti mano pe- 
ties. Jėzau. Mano penis krūpteli ir aš tiesiu ranką į Sarą; ji 
atsitraukia, kramto lūpą ir apžiūrinėja nagus. 

— Nikai. 

Jėzau, kas dar? 

— Nikai, ar judu su Mela... ar jūs vis dar, na, supranti? 

— Ką vis dar? 

— Dieve, ar turiu pasakyti paraidžiui? — ji rausteli. - Ar 
judu tebesimylite? 

Neįmanoma tiesiai atsakyti į tą klausimą. Aš vedęs, no- 
riu atšauti jai, žinoma, tebesimyliu su žmona; nebe taip daž- 
nai kaip anksčiau, mūsų miegamojo prancūzišku bordeliu 
nepavadinsi, bet taip, mes mylimės, taip, ačiū, seksas ma- 
lonus, kartais net daugiau negu malonus. Bet jis skiriasi 
nuo sekso su tavimi, juk nepalyginsi tarpžvaigždinės ke- 
lionės su išvyka į Bornmutą; bet aš vyras, o tai reiškia, kad 
kartais esu nusiteikęs nuvažiuoti į Bornmutą, o kartais 
noriu apsivilkti astronauto kostiumą. 

Bet Sara nori girdėti ne tai. O aš Saros labui noriu, kad 
ji būtų patenkinta, nes ji man tikrai patinka ir aš ją gerbiu, 
nenoriu įskaudinti; savo labui taip pat. 

- Ji jau nebe taip domisi seksu, - sakau krūpteldamas 
viduje nuo šios naujos išdavystės. — Vaikai ir kiti rūpesčiai, 
ji retai yra tam nusiteikusi. O nuo tada, kai sutikau tave, — 
šį kartą Sara nepasitraukia, kai tiesiu į ją ranką, - aš irgi 
tam nenusiteikęs. 

Ji jau patenkinta išsitiesia šalia manęs. 

— Tikrai? — klausia ji įsileisdama mane. - Man tokios 
problemos niekada nekyla. 


Po trijų savaičių šlepsiu basas siaurais mūsų išsinuomotos 
trobelės Roke laiptais ir randu Melą triūsiančią virtuvėje. 
Kažkas bjauriai dvokia ir garuoja ant viryklės. Pasilenkiu 
prie keptuvės pažiūrėti ir pažiūriu dar kartą. 

Ten, meistriškai paskrudinta riebaluose, guli mano 
juoda vilnonė kojinė. 

— Mela, ką, po galais, tu darai? 

— Tai, ko vakar naktį prašei, — sako ji, patyrusia ran- 
ka apversdama ją Žuvų peiliu, - kai atėjai gultis visiškai 
girtas. 

— Nepamenu, kad būčiau prašęs iškepti kojinę. 

Ji klastingai šypsosi, jos tamsios akys smagios, ir man 
viskas aišku. 

— Labai juokinga, - sakau griebdamas iš keptuvės ap- 
skrudusią kojinę ir pūsdamas pirštus. — Ar ilgai laukei, 
kad pričiuptum mane dėl to sąmojingo žodžių žaismo? 

— Maždaug nuo aštuntos valandos ryto, - kikena Mela. 

Kartais mano žmona atrodo nedaug vyresnė už vai- 
kus. Tokiomis akimirkomis suprantu, iš kur Evė gavo ne- 
standartinį humoro jausmą ir požiūrį į gyvenimą. 

Surengiau šį ilgą savaitgalį, nes buvau pažadėjęs Me- 
lai; kroviausi daiktus sunkia širdimi ir apimtas blogos 
nuojautos. Keturios dienos kartu taip arti vienas kito, kai 
neišblaško nei vaikai, nei darbas, kai stinga net namų ruo- 
šos ar televizoriaus, kurie galėtų atmiešti tokį neįprastą 
artumą. Mielas scenarijus jaunavedžiams; išbandymas 
net labiausiai atsidavusiems sutuoktiniams. O koks iš- 
bandymas vyrui, įsivėlusiam į svetimavimo romaną. 

Tikėjausi, kad bus nejauku, net sunku, kad tęsis ilgos 
tylos, pokalbiai bus įtempti. Maniau, kad mūsų atitolimas 
bus skausmingai akivaizdus abiem. 

Bet visai nesitikėjau, kad vėl įsimylėsiu žmoną. 

Vakar nėjau miegoti iki paryčių, mėginau suvokti ne- 
tvarką širdyje ir galvoje. Kad ir kaip esu apsvaigęs nuo Sa- 
ros, aš ne toks kvailys, kad palaikyčiau tuos jausmus meile 
ar kuo panašiu į ją. Mano išdavystės yra tik seksualinio 
pobūdžio; apie jokius jausmus čia nereikia net kalbėti. Ne- 
Žinau, ar tai geriau, ar blogiau. 

Seksas su Mela malonus. Švelnus, koks niekada ne- 
būna su Sara. Bet su Sara jis toks, kokio nesu pažinęs. 
Galiu prašyti visko, ko noriu, būti, kuo noriu. Nebijau 
būti pasmerktas, palaikytas nešvankiu, iškrypusiu, sa- 
vanaudžiu. Ji nežiūrėtų į mane, kai ryte per pusryčius 
pramušu mergaitėms virtus kiaušinius, ir neprisimintų, 
ką dariau jai praėjusią naktį. Turiu visiems laikams nusi- 
gręžti nuo tos sekso laisvės, atsisakyti Saros. Tai prilygtų 
atsibusti aklam Žinant, kad daugiau niekada nematysiu 
saulėtekio. 

Kai Mela išvažiuos, primenu sau. Tada turiu pasakyti Sa- 
rai, kad viskas baigta. Jeigu nepasakysiu, anksčiau ar vėliau 
Mela sužinos ir aš jos neteksiu. O aš myliu Melą labiau, 
negu trokštu Saros. Turėtų būti nesunku. 


Žinoma, ir nebus. 

Apkabinu rankomis žmoną ir bučiuoju į viršugalvį. 

— Mea culpa. Kai nuėjai miegoti, išgėriau daugiau degti- 
nės, negu įsivaizdavau... 
vęs. Bet juk „Kasablankos“ pabaiga niekada nesikeis, o aš 
po vakar dienos buvau taip nuvargusi... 

Ji rausteli, o aš nesulaikau šypsenos. Ji mano žmona 
jau dešimt metų, mano trijų vaikų mama, bet rausta kaip 
paauglė, kai jai primenama maloni popietė lovoje. 

— Kalbu apie nusileidimą į įlankėlę, Nikolai. 

— Ak. Norėtum pakartoti šiandien? 

— Juk nenorime vaikščioti tais pačiais senais takais, ar 
ne? Pasidarytų nuobodu. 

— Argi? 

— Taip. - Ji traukia iš orkaitės šviežiai iškeptą pyragą — 
net per atostogas mano Žmona gamina valgį - ir atstu- 
mia mano ranką. - Neskubėk. Trumpas laukimas išeis 
tau į gera. Pyragas priešpiečiams. Pamaniau, kad iškyla 
atvirame ore būtų labai smagi, įdienojus oras bus geras 
kaip kovui; galėsime šiltai apsisiausti ir pasėdėti paplū- 
dimyje. 

— Atvirame ore man patinka. 

Ji vėl kikena. 

— Nikolai... 

Mano mobilusis sužviegia. Jis guli ant palangės šalia 
Melos, ji siekia jo paimti, bet akimirksniu, kuris tęsiasi 
amžinybę, spėju pagriebti jį pirmas. 

— Gal klientas, - sakau greitai. - Turėjau palikti poniai 
Vaserstein savo numerį, tik taip galėjau būti laisvas penk- 
tadienį ir pirmadienį. 

Mela žiūri nustebusi. 

— Dažnai šitaip nedaryk, nes niekada neturėsi poilsio. — 
Ji užkloja pyragą lininiu rankšluostėliu. - Man reikia pasi- 
imti teniso batelius iš automobilio bagažinės, jei ketiname 
eiti pasivaikščioti. Ar matei raktelius? 

— Jie mano striukės kišenėje ant turėklų. 

Išsinešu telefoną į daržą ir drebu basas, vilkėdamas tik 
chalatą. 

— Sara, ką, po galais, manai skambinėdama man į namus? 

Ji priblokšta. 

— O Dieve, Nikai, labai atsiprašau. Neketinau tau skam- 
binti, turbūt netyčia paspaudžiau mygtuką. Jėzau, tikiuosi, 
nepridariau tau bėdos. Tikrai apgailestauju. 

Atsidūstu. 

— Tiek to. Man pačiam kartais taip pasitaiko. 

Galimybė įkliūti per mobilųjį telefoną varo man siau- 
bą: Žinutės, įrašai apie skambučius. Pradėjau įkrovinėti jį 
kontoroje, kad Mela nepamatytų to, ko neturi matyti. 

— Ar viskas gerai? 

— Turbūt. Esu pas tėvus. Nuobodybė, sunku įsivaizduo- 
ti. Jie nori, kad atvažiuočiau pas juos Velykų sekmadienį, 
kaime bus kažkokios kiaušinių varžybos, tarsi man rūpė- 
tų. Kaip sekasi Viltšyre? 

— Ką? A, taip, Viltšyre. Gerai, gerai. Na, turiu baigti kal- 
bėti. Pasimatysime antradienį... 

— Ar galėsi ateiti po darbo? 

— Galbūt. — Pakeliu akis, kai Mela pasirodo prie kiemo 
durų. - Na, turiu baigti. 

Išjungiu telefoną. Visada žinojau, kad meilės romanas 
susijęs su apgavyste, bet kad ilgainiui meluosiu ne vienai 
moteriai, bet dviem, to nenuspėjau. 

Mela laukia, kol prieinu prie jos, tada ištiesia ranką del- 
nu į viršų ir klausia nenuleisdama akių nuo mano veido. 

— Nikolai, - sako ji ramiai, - kieno čia lūpų dažai? 

Sara 


— Ak, Nikai. Sumautas bjaurybe, - iškvepiu aš. 

Tuksenu pirštu į skubų DHL paketą, kurį Ema paliko 
ant savo stalo, o kurjeris turi nuvežti Nikui pasirašyti. Jis 
ne namuose ne Viltšyre su kvaištelėjusia žmona ir gražiais 
fotogeniškais vaikais. Tas melagis dabar prakeiktam Korn- 
valyje ir smaginasi - atsiprašau už žodžius. 

Kaip greitai tu mokaisi, Nikai Lajenai. Nuostabu, kaip 
sparčiai tu išmokai meluoti pro sukąstus dantis. Gali pri- 
lygti profesionalams. 

Padarau tai, ką visada darau, kai Didysis Blogasis Pa- 
saulis man pasidaro per sunkus: savaitgaliui išvažiuoju 
pas tėvus. 

Kažkuo giliai ramina miegas savo siauroje lovoje tarp 
paklodžių su Barbės atvaizdais. Mano senas gauruotas 
meškiukas (iš Harrods, suprantama) laukia manęs ant pa- 
galvės, tebevilkėdamas skylėtą nertinį, kurį jam numez- 
giau per Kalėdas savo nauja automatine mezgimo mašina, 
kai buvau dešimties metų. (Reikalavau: 364 dienas. Nau- 
dojausi: keturiasdešimt septynias minutes.) Neprieštarau- 
čiau suaugti, jei tai reikštų iki vėlumos žiūrėti animacinius 
filmukus ir pietums valgyti šokoladinius ledus, nes tu ma- 
nai, kad taip bus, kai esi septynerių. Tik aš nenoriu, kad 

man baigtųsi kaip mamai, kai reikia nuskusti toną morkų, 
o krepšys lygintinų baltinių didumu prilygsta Everestui. 
Argi tai smagu? 

Kai šeštadienį pasirodau, jau vienuolikta valanda. 
Mama išėjusi į Sainsbury parduotuvę. (Valgių planavimas: 
dar viena gera priežastis nesuaugti. Man geriau užeiti į 
vietinį barą, dirbantį nuo septintos iki dvidešimt trečios 
likus maždaug penkiolikai minučių iki pietų. Niko vos 
neištiko širdies priepuolis, kai jis atsidarė mano šaldytuvą, 
po dulkinimosi norėdamas susitepti sumuštinį, ir pamatė 
mano maisto atsargas: du indelius pasenusio jogurto, li- 
kusius nuo paskutinės žlugusios dietos, tris skardines Red 
Bull, o šaldiklio skyrelyje - pusbutelį degtinės) Mama la- 
bai norėtų būti Waitrose pirkėja, bet ji negali taikstytis su jų 
kainomis, o Sainsbury parduotuvėje tie patys dalykai daug 
pigesni. Ji guodžiasi tuo, kad nenusmuko iki Asda. 

Tačiau tėtis akivaizdžiai matomas: jis tupi prie pusry- 
čių baro su ta bjaurybe Libe Niukomb. 

— Vyrai myli tam, kad gautų pasimylėti, — dėsto tėtis 
man įeinant. - Moterys mylisi tam, kad jas mylėtų. Toks 
būtų trumpas tavo lyčių karo apibūdinimas. 

— Bet Vini, jis sakė, kad aš esu Ta! - verkšlena Libė. 

— Prieš Tai visi sako tą patį. Sveika, mieloji, - sveikinasi 
tėtis man sliūkinant prie arbatinio. - Libė ir Martinas ką 
tik išsiskyrė, deja. Jį nuviliojo kažkokia meilutė iš Duke 's 
Head baro. Libė truputį nusiminusi, jie draugavo nuo Nau- 
jųjų metų. 

— Tegu geriau džiaugiasi, - murmu aš. 

— Bėda ta, mieloji Libe, kad tu vaidini per sunkiai priei- 
namą, - sako tėtis, stebėtinai lengvai prisiimdamas dakta- 
ro Filo vaidmenį. - Kam vaikinui mokėti už karvę, jei jis 
gali pieno gauti veltui? 

Nežinau, ar pakęsiu šį naują požiūrį į savo tėvų san- 
tuoką tokią ankstyvą valandą. Ankstyvą šeštadieniui, no- 
rėjau pasakyti. 

Sliūkinu iš virtuvės, nešina arbata, kai tėtis, prisiminęs 
geras manieras, atsistojo ir paruošė jos man. 

Taip praeina ir likęs savaitgalis. Aš tūnau, šlaistausi, 
vaikštinėju, kartais į šią džiugią veiklą įsiterpia bėgiojimo, 
klajojimo, bastymosi ir slampinėjimo be tikslo protrūkiai, 
nelygu kokia nuotaika. Kartais susmunku ir sėdžiu pa- 
niurusi, įvairovės dėlei. 

Tikrinu Žinutes taip dažnai, kad stebiuosi, kaip mano 
telefonas nesuurzgia: „Pasitrrrauk!“ ir neužlenda kur nors 
už sofos, kai jeinu į kambarį. 

Sekmadienį skambinu Eimei. 

— Ką? - sako ji piktai. 

— Teisingai, Eime. Aš irgi tave myliu. 
— Laukiu skambučio, - atkerta ji. 

— Kas skambins? 

Ji padvejoja. 

— Teris, jei dar nežinai. 

— Tu vėl pas tėvus, ar ne? - spėju aš. 
— Iš kur Žinai? 

Atsidūstu. 

— Sėkmingai atspėjau. Ar Teris žadėjo paskambinti? 
— Ne. Bet gali paskambinti. 

— Ar savaitgaliais jis skambina? 

— Ar Nikas skambina? 

Stoja tyla, nes mes abi mąstome apie savo svetimauto- 
jus. Ne pirmą kartą mane pribloškia mūsų mazochistinis 
apsigaudinėjimas. Daugybė vyrų yra užmezgę meilės ro- 
manus su ištekėjusiomis moterimis, bet galiu lažintis, kad 
jie netūno savo tėvų namuose ir nekramto nagų iki alkūnių, 

laukdami moterų skambučio. Galiu lažintis, kad jie sma- 
giai leidžia laiką, bendrauja su bičiuliais bare, išplempia 
ne vieną bokalą, kol jau galima eiti į naktinį klubą, ten jie 
neabejotinai pakabina tinkamą paauglę ir sugula tik tam, 
kad neatprastų. Priemiesčiuose jie tikrai nesikamuoja. 

— Ar kitą savaitę dalyvausi Advokatų draugijos pietuo- 
se? — staiga klausia Eimė. 

— Dar nepagalvojau. Tikriausiai. O kas? 

— Na, kviečiama su sutuoktiniais, - sako ji reikšmingai. 

Tai Nikas atsives kvaišą. 

— Gal dalysimės juo paeiliui, - siūlau aš. 

— Po ketverių metų nebūsi tokia lengvabūdė, - prikiša 
Eimė. - Klausyk, turiu baigti. Gal Teris mėgina prisiskam- 
binti. Pasikalbėsime pirmadienį. 

Liūdna slimpinu į virtuvę, kur mama skuta bulves 
sekmadienio priešpiečiams. Negali būti, kad po ketverių 
metų bus taip pat. Jėzau, neketinu tęsti netgi keturis mė- 
nesius. Nenoriu, kad man baigtųsi kaip Eimei, kuri švaisto 
savo gyvenimą vyrui, O šis net neketina skirtis. Pirmiau- 
sia nereikėjo leisti, kad jausmai taptų tokie rimti. Turėjau 
apsiriboti vien smagumu, geru pokalbiu, fantastišku sek- 
su. Neturėjau įsimylėti to šunsnukio. 

— Nestovėk virš manęs, Sara, blaškai dėmesį, - sako mama. 

— Atsiprašau. 

Ji paduoda man peilį ir parodo į daržovių krepšį. 

- Jei jau esi čia, gali padėti tvarkyti briuselinius kopūstus. 

Dešimt minučių mes skutame ir smulkiname tylėda- 
mos. Nepasakyčiau, kad tyla draugiška; mano santykius 
su mama geriausiu atveju galima pavadinti budriomis pa- 
liaubomis. Blogiausiu atveju net Viduriniųjų Rytų kontlik- 
tas prieš juos nublanksta 

— Širdplėša dėl vyro, ar ne? - purkšteli mama. 

— Dėl ko? 

Ji pro mane deda kitą bulvę į prikaistuvį su šaltu 
vandeniu. 

- Šlaistaisi po namus visą savaitgalį paniurusiu veidu 
kaip debesis. Telefonas prilipęs tau prie šlaunies. Kiek pri- 
simenu, šitaip jauteisi dėl Martino. 

— Netiesa! 

— Manyk, kaip nori. 

Be reikalo smarkiai kapoju kopūstų kotelius. 

- Jis tavimi nesidomi, ar ne? - sako mama po akimirkos. 
Krepšt, čekšt. 

— Kas? 

Ji šlepteli kitą bulvę į prikaistuvį. 

— Vyras, dėl kurio tau graužia širdį. 

— Domisi, ačiū, - sakau įgelta. 

— Tai jis vedęs? | 

— Po galais, mama! Žiūrėk, ką per tave pasidariau! 

— Nelašink kraujo ant kopūstų, mieloji. — Ji paduoda 
man virtuvės rankšluostį; apsimetu jo nematanti ir čiulpiu 
pirštą. - Tavo amžiaus mergina nevažiuoja leisti savaitga- 
lio su tėvais, nebent jis ja nesidomi arba yra vedęs. 

Aš priblokšta: ir dėl netikėto jos įžvalgumo, ir dėl to, 
kad ji apie tai kalba. Tarp manęs ir mamos nėra sielas ap- 
nuoginančio moteriško artumo. Ji rodo man savo meilę ša- 
likais iš Hermės ir kuprinėmis iš Prada. Aš rodau jai savo 
meilę juos nešiodama. 

Aš visada pavydėjau Eimei šiltų, artimų santykių su 
mama. Kartą ji man pasakojo, kad, kai ji savaitgalį parva- 
Žiuoja namo, mama atsisėda ant klozeto dangčio ir plepa, 
kol Eimė maudosi vonioje. Sukurtasis jaukaus artumo 
vaizdas sukėlė man tokį pavydą, kad negalėjau kalbėtis su 
Eime visą savaitę. 

Mama niekada neklausinėja manęs apie mano meiles 
ir gyvenimą; tikriausiai todėl, kad gerai suvokia jo esmę. 
Neklausinėju ir aš. 

— Vedę vyrai yra žaidimas ne pagal taisykles, panele, — 
griežtai sako mama. 

— Mama, žinau... 

— Noras turėti žmogų nėra priežastis sutrypti kitos mo- 
ters santuoką. Kad įsimylėjai, taip pat ne pasiteisinimas. 
Prašau paduoti druskinę. - Ji uoliai dirba greitais, piktais 
judesiais. — Visi renkamės. Vyrai yra kvailiai. Nesunku 
juos sugundyti. Bet tik mes galime sustabdyti išdavystę. 

Nesuprantu, kodėl visa tai skamba taip, lyg ji kalbėtų iš 
patirties. Tėtis niekada jos neapgaudinėtų. Jis taip pasakė. 

— Ir jie niekada nepalieka žmonų, - priduria ji šaltai. — 
Kad ir kaip saldžialiežuvauja, kad nusitemptų tave į lovą. 
Prisimink tai. 

— Nesuprantu, apie ką kalbi, - atsakau. - Ar yra atkimš- 
tas butelis vyno? 

Suspaudusi lūpas ji linkteli šaldytuvo pusėn. Įsipilu 
pilnesnę taurę, negu man reikia jai paerzinti, ir išeinu į 
kiemą. Stebėtinai šiltas oras kovo mėnesiui; atsisėdu ant 
akmeninio suolelio prie šiltnamio, siurbčioju vyną - įma- 
nomas, nors iš pakelio, ne iš butelio — ir mėgaujuosi neryš- 
kiais saulės spinduliais ant veido. Tėtis jau sukasė Žemę 
pupoms; oras kvepia sodriai ir drėgnai. Gal šiais metais 
pasisiūlysiu jam padėti jas sėti. Nesėjau nuo tada, kai bu- 
vau dvylikos. Man patiko slinkti šalia jo avint raudonais 
botais ir nykščiu kaišioti pupas į šviežiai išdirbtą Žemę. 
Kai buvau šešerių, negalėjau sulaukti, kada jos išdygs, ir 
slapta kas vakarą išeidavau iš savo kambario žibintuvėliu 
nešina patikrinti, kol kartą basa koja užlipau ant šliužo ir 
taip garsiai surikau, kad pažadinau visus kaimynus. Ma- 

mai, žinoma, nepatinka, kad tėtis augina savo daržoves; ji 
tai vadina „sklypelio fetišu“. Ji bijo, kad kaimynai pagal- 
vos, jog jis neišgali prekybos centre nusipirkti modifikuo- 
tų daržovių, įpakuotų į polietileninį apvalkalą. Vargšas 
senas tėtis. Nežinau, kaip jis su ja taikstosi. 

Išgeriu vyną iki dugno ir pastatau taurę ant suolelio. 
Mobilusis tuoj pradegins skylę mano kišenėje. Gal kelionė 
į Roką buvo sumanyta paskutinę akimirką. Gal Nikas apie 
ją net nežinojo, gal tai buvo jos mintis. Kaip per Valentino 
dieną. Iš tikrųjų tai jis nesakė, kad šį savaitgalį bus Viltšyre, 
kaip visada. Aš tik spėjau. 

Iš pradžių aš negalvodavau apie Niką ir jo žmoną kaip 
apie porą. Dabar negaliu galvoti kitaip. Nuo tada, kai pa- 
mačiau juos abu Yuzo bare. Kai išpuoliau iš suši baro, man 
reikėjo pasišaukti taksi, parvažiuoti namo, sukimšti visą 
indelį Cherry Garcia ir užbaigti degtinę, žiūrint „Tokie mes 
esame“. Užuot taip padariusi, aš dvi valandas slankiojau 
palei Yuzo šaltame ore, gailėjausi savęs ir svajojau apie tai, 
kaip tą šunsnukį iškastruoti su fortepijono styga. Mačiau 
juos išeinančius, jis ranka buvo globėjiškai apkabinęs jos 
menkučius pečius. Jie trumpam stabtelėjo gatvėje ir bučia- 
vosi. Trumpai, bet meiliai, tai matėsi. Po to jis paglostė jai 
veidą. Jis elgėsi ne kaip vyras, kuris slapčia miega su jau- 
nesniąja partnere. Ne kaip vyras, kuris nemiega su žmona. 

Stebėjau juos ir jaučiausi taip, tarsi kažkas būtų man 
smogęs į paširdžius. Galva plyšo. Kaip jis galėjo šitaip 
mane suvedžioti; kaip jis galėjo šitaip man meluoti? Pri- 
versti mane galvoti... 

Ką galvoti? 

Jis niekada nesakė, kad paliks žmoną. Ko tu tikėjaisi, 
įsimylėjusi karve? Kad jis irgi tave įsimylės ir staiga viskas bus 
kitaip? 

Per vilnonį audinį kišenėje apčiuopiu telefoną. Galėtų 
bent paskambinti. Negi taip sunku? Kartkartėmis papras- 
čiausiai paskambinti. 

Nereikėjo leisti, kad viskas prasidėtų iš naujo. Jaučiau- 
si neblogai iki tos popietės posėdžių kambaryje, nors vos 
nealpau iš skausmo negalėdama nueiti nusičiurkšti, kad 
jis nepagautų manęs prie tualetų. Na, gal kiek blogai, bet 
sugebėjau išvengti atsidurti su juo viena. Ir nepersipjo- 
viau riešų. 

Tada jis palietė mane, ir visos protingos, drausminan- 
čios, savisaugiškos mintys išskrido iš galvos. 

Kai kurie vyrai niekada nesiklauso, ką jiems sakai 
lovoje; galiausiai liaujiesi sakyti jiems, ko norėtum. Pa- 
našiai yra, kai nenugirsti vardo ir prašai pakartoti: jeigu 
paprašai daugiau negu du kartus, darosi nepatogu. Ko- 
dėl kai kuriems vyrams atrodo, kad jie geriau žino, ko 
tu nori? Tu gali tęsti, orgazmas nebetoli, tu dejuoji: „Čia, 
nesustok!“, o jie mano, aha, jai patinka taip, tai jai patiks 
ir šitaip; jie sustoja ir daro kažką kita. Norisi įkalti jiems 
į galvą: kai sakau: „Čia, nesustok!“ - tai ir turiu galvoje: 

„ČIA, NESUSTOK!“ 

Seksas su Niku juo toliau, juo geresnis. Niekada ne- 
sijaučiau taip susijusi su kitu žmogumi. Tarsi jis gyventų 
mano galvoje. Bet dabar bauginantys sustiprėję jausmai 
susimaišė su iš proto varančiu seksu. Aš nebenoriu Niko 
atiduoti. Nebenoriu juo dalintis. Viskas pasikeitė. Ir neži- 
nau, ką dabar daryti. 

Staiga beviltiškai panūstu išgirsti jo balsą. Noriu suži- 
noti, kad jis irgi manęs ilgisi. Sulaužau pagrindinę taisyk- 
lę: geriu ir renku numerį. 

Telefonas skamba dvidešimt keturis kartus, kol jis atsi- 
liepia. O tada... 

— Sara, ką, po galais, manai skambindama man į namus? 

Štai ir realybė. Jis kalba tikrai suirzęs. Prakeikimas, su- 
mauta, sumauta kvailystė šitaip elgtis. Ką aš sau maniau? 

— O Dieve, Nikai, labai atsiprašau, - sakau greitai. - Ne- 
ketinau tau skambinti. Turbūt netyčia paspaudžiau mygtu- 
ką. Jėzau, tikiuosi, nepridariau tau bėdos - labai atsiprašau. 

Mano didžiausiam palengvėjimui, jis manimi patiki. 

— Tiek to, man pačiam kartais taip pasitaiko. Ar vis- 
kas gerai? 

— Turbūt. Esu pas tėvus. Neįsivaizduoji, kokia nuobo- 
dybė. Jie nori, kad atvažiuočiau Velykų sekmadienį į kaž- 
kokias kaimo kiaušinių varžybas; tarsi man būtų įdomu. — 
Nutylu ir kaupiuosi klausimui. Tik nemeluok, maldauju, 
nemeluok. - Kas gero Viltšyre? 

— Ką? A, taip, Viltšyre. Viskas gerai. Klausyk, turiu 
baigti. Susitiksime antradienį... 

— Galėsi ateiti po darbo? 

Trenkiu kumščiu į akmeninį suolelį. Bjauru, kaip nuo- 
lankiai ir beviltiškai paklausiau. Kas man darosi? Aš turė- 
jau įsižeisti, o ne apsisukusi maldauti daugiau. 

— Galbūt. Na, turiu baigti. 

Šunsnukis. Šunsnukis, šunsnukis, šunsnukis. 


Būti su vyru, kuris meluoja kitam Žmogui, - gana nyku. Būti 
su vyru, kuris meluoja tau, - tiesiog protinis atsilikimas. 

Gal dėl Valentino dienos jis sakė tiesą; gal ji tikrai ne- 
tikėtai atsirado jo kabinete. Bet tai savaime kelia nerimą. 
Arba ji yra įtari kalė, arba jų santykiai nėra šaltasis ka- 
ras, kurį jam reikia gesinti. Bet jis tikrai pamelavo man 
nepasakęs, kad ketina praleisti ilgą savaitgalį Kornvalyje 
dviese su ja. 

Ir aš neketinu jam to priminti. 

Net nepastebėjau, kaip peržengiau liniją. Dabar nebe- 
galiu jo atsisakyti; štai kaip paprasta. Noriu turėti jį vie- 
na. Noriu, kad jis paliktų žmoną ir vaikus, kad ateitų pas 
mane ir mes gyventume ilgai ir laimingai. Noriu jo Žiedo, 
jo pavardės, visko, kas priklauso. Nors suprantu, kaip tai 
savanaudiška ir nedora, kaip tai sudaužytų širdį ne tik jo 
žmonai, bet ir širdeles trims nekaltoms mergytėms, kurių 
nuotrauką jis paliečia kaip talismaną kiekvieną sykį, kai 
atidaro piniginę. 

Nepasakyčiau, kad man tai nerūpi. Laikiau save doru 
žmogumi. Kol nesutikau Niko, blogiausias mano padary- 
tas darbas buvo atbulai atsitrenkti į baltą furgoną daugia- 
aukščiame garaže ir nepalikti raštelio. (Kai pagalvoji, gal 
šitaip karma man atsilygino.) 

Negali pasirinkti, ką įsimylėti. Žinau, kad negerai, bet 
nieko negaliu padaryti. Juk aš nesužlugdžiau jų santuo- 
kos; gerų santykių nutraukti neįmanoma, ar ne? Jeigu jis 
laimingas su Žmona, tai, pirmiausia, jam nereikėtų manęs. 
O ji negali norėti, kad jis gyventų su ja vien iš kaltės jaus- 
mo. Jokia moteris to nenorėtų. Tokie santykiai antrarūšiai. 
Būtų sąžiningiau jų abiejų atžvilgiu, jeigu jis išeitų ir su- 
teiktų jai galimybę irgi susirasti kitą. Jeigu ji tikrai jį myli, 
turėtų norėti, kad jis būtų laimingas. 

Aš galiu padaryti jį laimingą. Aš jį suprantu. Aš jį my- 
liu ir Žinau, kad jis myli mane. Jis beveik prisipažino. Ir 
nebūtų tokio nuostabaus sielą apnuoginančio sekso, jeigu 
žmonės vienas kito nemylėtų, argi ne? 

Tą dieną, kai Nikas turi grįžti į darbą, aš apsivelku 
juodą senamadišką, įgnybtą per liemenį Fifties kostiu- 
mėlį, kuris, kaip Žinau, jam patinka, ir puikų žalsvą 
liemenuko ir kelnaičių komplektėlį, dėl visa ko. Praėjo 
tik keturios dienos, kai mačiau jį paskutinį kartą, bet 

jaudinuosi lyg per pirmą pasimatymą; taip nervinuosi, 
kad turiu antrąsyk apibrėžti lūpas. Netgi ateinu į dar- 
bą pusvalandžiu anksčiau negu paprastai, atsisėdu prie 
stalo ir apsimetu dirbanti, o pati laukiu, kada jis įeis. 
Nusprendžiau nesakyti, kad Žinau apie Kornvalį. Netgi 
neketinu minėti... 

— Kaip, velnias griebtų, tai suprasti? 

Jis įsiveržia į mano kabinetą, trenkia durimis ir meta 
kažką man ant stalo; noriu pažiūrėti, bet negaliu atitrauk- 
ti akių jam nuo veido. Nesu mačiusi jo net truputį supyku- 
sio, juolab tokio, kaip dabar. Jo pilkos akys šaltos kaip gra- 
nitas, žandikaulis įsitempęs stengiantis suvaldyti įsiūtį. 

Krūpteliu, kai jis delnais atsiremia į stalą ir prikiša vei- 
dą prie manęs. 

— Laukiu, - išspjauna piktai. 

— Nikai... kas nors gali išgirsti. 

— Dabar jau per vėlu! 

Nuleidžiu akis. Mano auksinis Estėe Lauder lūpdažis 
lėtai parieda ir sustoja prie pelės paklotėlio. 

Kai buvau devynerių, numečiau ant grindų senelės 
branginamą karūnavimo Vusteryje statulėlę. Buvau pa- 
ėmusi ją nuo valgomojo židinio atbrailos, nors man buvo 
pabrėžtinai nurodyta niekada jos neliesti. Spoksojau į du- 
ženas ant židinio plytelių apimta stingdančio, aklo siaubo, 
tarsi būčiau galėjusi priversti pastarąsias kelias sekundes 
grįžti atgal. Mintyse sukau juostą atgal ir mačiau, kaip 
šukės vėl sušoka į viena, virsta daiktu, kaip animaciniuo- 
se filmuose. Mano troškimas buvo toks stiprus, kad aš be- 
veik mačiau, kaip šukės juda. 

Kas man užėjo įkišti lūpdažį į jo striukės kišenę? Kas? 

Mane užlieja karščio banga, po jos išpila šaltas pra- 
kaitas ir atvėsina iki kaulų. Labai stengiuosi susikaupti ir 

nelaižyti išdžiūvusių lūpų, ir negaliu atitraukti akių nuo 
mažos auksinės tūbelės. 

— Atsakymas ir taip aiškus, - sako Nikas bjaurėdamasis. 

Jis pasisuka ant kulnų. Stebiu, kaip jis eina durų link, 
ir Žinau, kad, jeigu dabar leisiu jam išeiti iš kambario, ki- 
tos galimybės niekada nebeturėsiu. 

— Kur tu jį radai? - klausiu, šiaip taip įspraudusi į balsą 
nuostabą. 

Jis sustingsta. 

— Kur aš jį radau? 

— Mano mėgstamieji lūpų dažai, visur jų ieškojau. - Pa- 
imu dažus, ranka dreba ir aš vėl padedu juos. - Maniau, 
kad palikau viešbutyje, kai anąsyk ten buvome; neprisi- 
menu, kad nuo tada būčiau juos mačiusi. 

Kurį laiką jis nejuda. Man gniaužia kvapą. Tada jis at- 
sigręžia, o akys kupinos įtarumo. 

— Jie vis riedėjo žemyn nuo marmurinio stalelio vo- 
nioje, - sakau, - todėl... na, žinoma... padėjau juos ant to 
porcelianinio padėkliuko prie televizoriaus, kur tu visada 
pasidedi raktus ir piniginę. Tikriausiai paėmei viską nepa- 
stebėjęs, kai skubėjai į paskutinį traukinį. 

— Aš paėmiau? 

Trūkteliu pečiais. 

— Tikriausiai. Tai kur juos radai? 

— Radau ne aš, - sako Nikas, tvirtai įsmeigęs į mane 
akis. - Rado mano Žmona. Striukės kišenėje, kai ieškojo 
mano raktelių. 

Man nereikia dirbtinai nutaisyti pasibaisėjimo minos. 
Užtenka pagalvoti, kas bus, jeigu jis manimi nepatikės. 

— Kąji sakė? - šnibždu aš. 

— Ji mano Žmona. Ji rado kitos moters lūpdažį mano 
striukės kišenėje. Ką, tavo galva, ji sakė? 

— Arji... privertė tave... 

— Pasakyti apie mus? - klausia jis trumpai. - Ne. Laimė, 
kad mano žmona yra labai pasitikinti moteris. Kai patei- 
kiau jai šlykštų melą apie koridoriuje rastą lūpdažį, ji buvo 
linkusi manimi patikėti. 

Linkteliu. Man palengvėja, tikrai palengvėja. Mane vėl 
užlieja karšta gėdos banga. Niekada nemaniau, kad galėčiau 
būti tokia klastinga ir taip mokėti manipuliuoti. Nesupratau, 
kaip karštai jį myliu iki tos akimirkos, kai suvokiau, ką pada- 
ryčiau — ir su kuo taikstyčiausi, - kad tik jį išlaikyčiau. Bet jei- 
gu tąakimirką naiviai pamaniau, kad įkišusi lūpdažį ten, kur 
žmona gali rasti, aš paskatinsiu jį rinktis mane, tai dabar tą 
mintį išmečiau iš galvos. Dėl manęs jis neketina palikti žmo- 
nos. Žinoma, jis neketina jos palikti. Jie niekada nepalieka. 

— Nikai, — sakau atsargiai, - tarp mūsų viskas gerai? 

Jis dvejoja. Plyšys atsiveria; to man užtenka. Išeinu iš 
už stalo žinodama, kad tikrai atrodau kaip viliokė, vilkė- 
dama šiuo apgulusiu kostiumėliu. Viršutinė saga prasise- 
gusi, man nerūpi jos užsegti. Leidžiu akims įsmigti į jo 
kirkšnius tiek ilgai, kad pasėčiau mintį jo galvoje. Esu taip 
artijo, kad jis užuodžia mano kvepalus ir odos šilumą, bet 
palieku tarp mūsų tarpelį, kurį įveikti turi jis. Mažiausiai 
man dabar reikia, kad jis pasijustų įvarytas į kampą. 

— Atleisk, — atsidūsta jis, atitraukdamas akis nuo mano 
iškirptės. — Pamaniau... pats nežinau, ką pamaniau. Sa- 
vaitgalis buvo sunkus. 

— Ar vėliau susitiksime? 

— Ne šįvakar. Ne todėl, kad nenorėčiau, bet negaliu, — 
skubomis sako jis. - Ateina pietų mano tėvai. Tačiau rytoj. 
Rytoj galėčiau ateiti. Jei tik... 

Žiūriu į šalį, kad jis mano akyse nepamatytų apmaudo. 

— Paskutinis traukinys. Taip. Žinau. 

Ar aš tik įsivaizduoju, ar Nikas tikrai nuo manęs atšąla? 
Negaliu tiksliai apčiuopti, bet jis atrodo nebe toks išalkęs, 
koks būdavo anksčiau. Tai nesusiję su tuo, ką jis daro — ar 
ko nedaro - lovoje. Tiktai jaučiu, kad juo labiau prie jo ar- 
tėju, juo toliau jis traukiasi. 

Pasiremiu ant alkūnės, kai jis išrieda iš lovos ir siekia 
kelnių. 

— Jau išeini? Dar nėra aštuonių. 

— Negaliu nuolat grįžti namo vidurnaktį, Sara. 

Tylėdama stebiu, kaip jis sagstosi marškinius ir užsise- 
ga rankogalių sąsagas. Jėgų išsidėstymas mūsų santykiuo- 
se nepastebimai, bet nepaneigiamai pasikeitė. Prieš kelis 
mėnesius jis apipildavo mane dovanomis ir siekė mano 
dėmesio. Dabar seksas toks pat galingas ir patenkinantis, 
kaip visada, bet Nikas vos spėja nusitraukti prezervatyvą 
ir jau skuba lėkti pro duris. 

Jis užsitempia striukę ir pasiima portfelį. 

— Susitiksime rytoj darbe. 

Linkteliu. Jis atsidūsta ir priėjęs atsisėda ant lovos. Su- 
riečiu kelius ir pasidedu ant jų smakrą, o jis trina man nu- 
garą kaip vaikui. 

— Sara, apgailestauju. Suprasčiau, jei norėtum viską už- 
baigti. Nekaltinčiau tavęs. Aš negaliu pasiūlyti tau ateities 
ar ką nors žadėti. Tu verta geresnio negu aš. 

Ledinis šiurpuliukas nueina nugara. Vyrai visada taip 
kalba, kai yra per silpni patys tave palikti. 

— Man gerai, kaip yra, - šiaip taip ištariu. - Jokių saitų. 
Šitaip man ir patinka. 

— Klausyk. Po savaitės Mela išvažiuoja, pameni, į tą savo 
sumautą tiekėjų paieškos kelionę, - sako jis švelniai, piršu 
atsukęs mano veidą į save. - Mergaitės liks pas jos motiną. 
Užsakiau mums vietas kaimo viešbutyje Kente. Lova su 


231 


keturiom kojom, karšta vonia, riaumojantis židinys, kiti 
įprasti dalykai. Kontora per Velykas bus uždaryta, galėsi- 
me kartu praleisti penkias dienas. Ką pasakysi? 

— Palaima, - juokiuosi, glausdamasi jo glėbyje. 

Juk jis visai nuo manęs neatšąla. Tik aš esu paranojiška. 
Kažin, ar jis surengtų romantišką išvyką dviese, jei norėtų 
viską užbaigti. 

Jis pabučiuoja man į viršugalvį. 

— Turėsime progą pasikalbėti. Tada tiksliai žinosime, 
kur esame. - Jis padvejoja. - Ir kur einame. 


— Tu tikriausiai juokauji! 

— Jėzau, Sara! Ko iš manęs tikiesi? Kad pasakysiu, ne, 
brangioji, atleisk, tau nevalia persigalvoti ir grįžti, nes aš 
suplanavau savaitgalį su meiluže? 

— Po velnių, Nikai! - Beveik išspaudžiu telefoną iš mo- 
vos, kai įpykusi bėgioju po miegamąjį. - Aš ką tik baigiau 
krautis daiktus, taksi laukia manęs prie šaligatvio! Ką, po 
galais, aš veiksiu šitas penkias dienas? Kaip tu gali šitaip 
suvedžioti žmones? 

— Tu teisi, - atsikerta jis. - Aš tikrai darau tave nelaimin- 
gą. Tai kodėl nepasakius, kad viskas, ir tegu bus baigta? 

— Puiku. Kodėl nepasakius? 

Todėl, kad negalime. 


Niekas nežino, kaip liūdna būti moterim, mylinčia vyrą, 
kuris kiekvieną savaitgalį grįžta pas žmoną ir vaikus, jei 
patys to nepatyrė. Pernelyg paprasta smerkti ją, piešti kaip 
paleistuvę, namų ardytoją, gyvenimo griovėją. Taip pat 
lengva pamiršti, kad labiausiai ji griauna savo gyvenimą. 
Galvoju apie jį dieną ir naktį. Jausmai tarsi laksto ame- 
rikietiškais kalneliais — pakyla į svaiginantį aukštį, kai 

dieną dirbu su juo, o vakarais nusigvelbiu jį į savo butą, 
rieda per bauginantį laukimą, kada jis išeis, ir smenga į 
niūrų sielvartą su ašaromis į pagalvę, kai durys paskui jį 
užsidaro. 

— Aš negaliu būti tas, nuo kurio priklauso tavo laimė, — 
atsidūsta jis vieną dieną, kai ašaros paplūsta jam dar neiš- 
ėjus. - Negaliu prisiimti tokios atsakomybės. 

Neviltis apgaubia mane lyg apsiaustas. Ar tai reiškia, 
kad jis nebenori būti su manim? Ar jis ieško būdų, kaip 
pasakyti man, kad viskas baigta? 

Bet kai kitą rytą nulipu laiptais, randu didžiulę karto- 
ninę dėžę su mano vardu, padėtą prie slenksčio. Atidarau 
ją ir dailutė katytė strykteli man ant kelių ir minko juos, 
lyg būtų čia buvusi visą gyvenimą. 

Dabar atsakomybė padalinta perpus, parašyta laiškelyje, 
prisegtame prie jos antkaklio. 

Paimu ją ir nešuosi į viršų. Aš neklydau: mirsiu vieni- 
ša senmergė su keturiolika kačių. Bent mano mama galės 
būti patenkinta, įrodžiusi savo tiesą. 

Prieš keturis mėnesius aš tikėjau, kad meilužes galima 
skirstyti į dvi grupes: tas, kurios, kaip aš, apgalvotai pa- 
sirinko tokį vaidmenį ir džiaugiasi uždrausto sekso svai- 
guliu, ir į naivias aukas — kaip Eimė, - nuolat laukiančias, 
besitikinčias santuokos. 

Man neatėjo į galvą mintis, kad skiriamoji linija tarp jų 
abiejų visai neryški. 

Malonus susijaudinimas, kai slapta išsprūsti susitikti 
su juo, jau praėjo. Dingo vieną popietę, kai mudu išsiregis- 
travome iš Claridge viešbučio praėjus dviem išdavikiškoms 
valandoms po įsiregistravimo. Nikas apmokėjo sąskaitą, o 
aš tuo metu pasitraukiau apsimetusi, kad dažausi lūpas, 
ir jaučiausi šiek tiek nejaukiai su savo aptempta suknele 

ir per aukštais kulnais bateliais. Laukiau, kol Nikas išeis į 
lauką ir pašauks taksi, kad niekas nepamatytų mūsų išei- 
nant kartu. Kai jau rengiausi eiti, prie mano alkūnės išdy- 
go durininkas. 

— Patarimas protingiems: ateityje neleisk savo klien- 
tams naudotis kredito kortele, mieloji, - sumurmėjo jis. — 
Labai lengva susekti. 

Nikas pavertė mane melage ir svetimautoja, pavertė 
mane moterim, kurios nebeatpažįstu, pavertė mane tokia, 
kurią galima palaikyti prostitute. 

Ir vis tiek negaliu jo atsisakyti. 


- Jei ne tavo Žmona - jei nebūtum vedęs, - kaip manai, ar 
mes būtume kartu? - klausiu vieną dieną atsainiai. 
Jis dvejoja. 
— Taip, žinoma. Bet aš turiu žmoną. Ir tris vaikus. 
Taigi, jis nori būti su manim. Tikriausiai apgalvojo ir 
galimybę ją palikti. 
O tai tik vienas nedidelis Žingsnis iki veiksmo, ar ne? 


— Sakiau tau neateiti, - šnypščia Nikas. 

— Sakiau tau, kad ateisiu, - šnypščiu atgal. - Kaip malo- 
nu vėljus matyti, ponia Lajen, - sakau žvaliai, kai ji liaujasi 
liežuvauti su neskoningai apsirengusia Vilio Fišerio žmo- 
na ir prieina prie mūsų. - Man labai patinka jūsų suknelė. 

Ji dvejodama dirsteli žemyn. 

— Ar nemanai, kad ji kiek per ryški oranžinė? Prieš 
kelias savaites buvau Romoje — italai puikiai moka dė- 
vėti spalvotus drabužius, juk Žinai, bet šviesa ten tokia 
akinanti — parsivežiau ją, bet čia šviesa visai kitokia. Jau- 
čiuosi kaip milžiniška nasturta. - Ji nervingai perbraukia 
delnais sijoną. - Roma - nuostabus miestas, bet niekada 

nevažiuok ten Velykų savaitgalį; joje minios turistų, nej- 
sivaizduoju, ką sau maniau. 

Ak, taip. Mano penkių dienų romantiškoji išvyka, pasi- 
baigusi dar neįlipus į taksi. Deja, deja, žmona vėl čia. 

— Nikolas aną savaitę padovanojo man gimtadieniui 
vėrinį. Venecijos stiklo, - svajingai priduria ji, pirštu lies- 
dama pakaklėje dailiai išpūstus karolius. - Antikvarinis, 
koks Nikolas išlaidus. Nežinau, ką padariau, kad nusipel- 
niau jo, bet akivaizdu, kad ir toliau teks stengtis. 

Sviedžiu į Niką žiaurų žvilgsnį. Jis dovanojo man lygiai 
tokį pat vėrinį kaip susitaikymo dovaną po paskutinio bar- 
nio. Kas tai, dirbinys, dalinamas pasiplaukiojus gondola? 

— Man labai patinka kasmečiai Advokatų draugijos pie- 
tūs, o tau? - plepa jo žmona. - Kaip smagu sutikti visus. 
Ak, Nikolai, žiūrėk, ten Vilis Fišeris, jis kalbasi su ta dailia 
mergina mėlynais drabužiais; kokia nuostabi suknelė, jos 
tikrai neveikia žemės traukos dėsnis, reikia tik stebėtis, 
kaip ji laikosi. Vilis toks nepadorus, vargšė jo žmona. Eime, 
brangusis, išgelbėkime jį nuo jo paties, kol jis neįkopė į tos 
merginos iškirptę. Pasiklystų ten ne vienai savaitei. 

- Jei žvilgsnis galėtų užmušti, - murma Eimė už manęs, 
kai Niko žmona nusitempia jį šalin. 

— Duok man ramybę, — sakau siekdama šampano tau- 
rės nuo praeinančio padavėjo padėklo. 

— Neįsivaizduoju, iš kur ėmei drąsos šįvakar ateiti, — 
sako ji sekdama mano pavyzdžiu. - Aš Terio Žmonos nesu 
mačiusi, juolab nesu plepėjusi su ja valgydama sumušti- 
nukus. Ar tau ne keista kalbėtis su ja? 

Keista -— ne tas žodis. Aš apimta pavydo, jis kaip spaustu- 
vai gniaužia man krūtinę. Jis kaip tulžis, kartus ir dusinantis, 
kyla gerkle, ir aš gurkteliu visą taurę, norėdama jį nuplauti. 
Nereikėjo man ateiti. Žinojau, kad bus šitaip, bet nesugebėjau 

susilaikyti. Kažkoks nesveikas impulsas traukia mane prie 
tos moters, kurios aš pradedu nekęsti. Kodėl? Kodėl ji mane 
taip apsėdo? Kas mane traukia susirasti jos pavardę Google ir 
užsisakyti visas sumautas jos virimo knygas? Arba pavogti 
jos nuotrauką išjo piniginės, o vėliau mąstyti prie jos naktį ir 
svarstyti, kokį velnią jis joje mato? Ji yra niekas, palyginti su 
manim. Niekas. Akmuo kelyje tarp manęs ir Niko. 
Prisimerkiu ir stebiu ją. 

— Ta suknelė jai ankštoka. Ir spalva ne jos. Ji atrodo dar 
liesesnė negu paprastai. 

— Bet dėl tokios figūros kažin ką padaryčiau, - atsidūs- 
ta Eimė. 

— Pažvelk į ją. Įsikibusi į Fišerį, prisikišusi prie jo ausies, 
tarsi jam rūpėtų, ką ji galvoja. Visai nepanaši į mūsiškę, ar 
ne? Ji tik žmona. 

Eimė spokso į mane. 

— Šiomis dienomis pasidarei labai kieta, Sara. Nebūdavai 
tokia kalė. Žinau, ką jauti dėl Niko - niekas nežino geriau 
už mane, - bet ji nekalta, kad ištekėjo už jo pirmoji. Kur 
dingo tavo žodžiai: vargšelė, man jos gaila, ji jo nesupranta? 

Prikandu lūpą. Eimės žodžiai per daug arti tiesos, kad 
paguostų. Ji teisi: tokia aš niekada nebuvau. Virstu pik- 
ta, pavydžia karve. Bet vyksta karas. Dabar negaliu jausti 
užuojautos Niko Žmonai. 

- Ji turėtų užleisti vietą tai, kuri jį supranta, - kertu aš. — 
Ko ji laikosi į jį įsikibusi ir daro juos abu nelaimingus? Ko- 
dėl negali pripažinti, kad jis nuėjo toliau, ir paleisti jo? 

— Gal ji vis dar tebemyli jį? 

- Bet jis nebemyli jos, - sakau nirtulingai. 

— Ar jis tau sakė? —- nustebusi klausia Eimė. 

— Gal ne tokiais žodžiais. Bet jis nebūtų su manimi, jei 
mylėtų ją, ar ne? 

— Sveika įstojusi į svetimautojų klubą, — ciniškai sako 
Eimė, dzingteldama taure į manąją. - Už melagius, apgaudi- 
nėtojus ir šunsnukius, esančius visur. Ką be jų darytume? 

Už mūsų kosteli vyras. 

— Atleiskit. Jūs panelė Jork, ar ne? - klausia jis Eimės. — 
Tomas Stiuartas. Buvau priešingos šalies advokatas Brena- 
no byloje prieš mėnesį ar du. 

— Ak, taip, - sako ji ne itin susidomėjusi. 

— Norėjau paklausti, ar galėtume trumpai pasikalbėti 
apie straipsnį, kurį Lawyer ketina spausdinti kitą mėnesį 
apie šalių susitarimą... 

Šalių susitarimą, kurgi ne. Jis taikosi patekti į jos kelnai- 
tes. Aišku kaip dieną. Ir jis viengungis. Nueinu pasibastyti 
po kambarį ir palieku jam atvirą kelią. Jau laikas Eimei 
susirasti dorą, laisvą draugą. 

— Na? — klausiu, kai po keturiasdešimties minučių 
įsmunkame į tualetą greitai apsikeisti naujienomis, kol 
neprasidėjo oficialūs pietūs. - Jis tave kur nors pakvietė? 

— Taip. Pakvietė į Paryžių. 

— Į Paryžių? Turi galvoje Paryžių? 

— O ką kita? Paryžių, didelį miestą kitoje Lamanšo pu- 
sėje, su aukštu bokštu centre, kur vyrai dryžuotais marš- 
kiniais važinėja dviračiais su svogūnais po kaklu... 

— Va, va. Ką atsakei? 

— Aišku, kad atsakiau ne. 

— Juokauji? Kodėl šitaip padarei? Jis simpatiškas, darbe 
jam sekasi, jis nevedęs... 

— Negalėčiau to padaryti Teriui, - sako Eimė priblokšta. 

Noriu trenkti galva į veidrodį. 

— Eime, tu apgailėtina. Mes abi tokios apgailėtinos. 
Švaistome gyvenimą vedusiems melagiams ir svetimau- 
tojams, 0 šaunius, viengungius vyrukus išgaudo mergi- 

nos, kurioms užtenka proto pamačius įvertinti rimtą Žmo- 
gų. Kas mums darosi? 

— Teris ne toks... 

— Po velnių, jis toks. Visi jie tokie. - Išjungiu rankų džio- 
vintuvą. - Tik aš nesuprantu, kodėl Nikas jos nepalieka. 
Matei ją, tokia sena. Netoli keturiasdešimties, mažiausiai. 
Turbūt dėl vaikų. Taip ir yra. Nes tikrai ją paliktų. Jis net 
prasitarė. 

Eimė stropiai pasidažo lūpas ir suspaudžia jas, kad su- 
silygintų. 

— Tikrai manau, kad Teris greitai paliks ją. Jis pažadėjo, 
vasaros pabaigoje... 

— Gal ir man pateikti Nikui ultimatumą, - svarstau. 

— Negalima. Jis pasijus įspeistas į kampą ir pasirinks ją, 
nes taip saugiau. Turi laukti, kol jis bus pasirengęs žengti 
tą žingsnį. 

— Kiek laukti? Šitaip gali tęstis metų metus. — Atsidūs- 
tu. — Kartą tyčia jo striukės kišenėje palikau savo lūpdažį. 
Maniau, kad šitaip bent kiek paspartinsiu reikalus. Ji rado 
lūpdažį, bet jie tebėra kartu — jis kažkaip išsisuko. 

— Akivaizdu, kad ji apie tave nežino. Matei, kaip gražiai 
su tavim kalbėjosi... 

Tualeto kabinoje patalpos gale pasigirsta kažkoks 
barkštelėjimas. Abi krūptelim: nė vienai neatėjo į galvą, 
kad kas nors gali čia būti. Po velnių, tikiuosi, kad mūsų 
pokalbio niekas nenugirdo. Dabar man mažiausiai reikia, 
kad žinia pasiektų jo žmoną. Nikas pašėltų. 

Tualeto durys atsidaro ir pro staktą įkiša galvą Ema. 

— Geriau ateikit čia, — sako ji trūkčiojančiu iš baimės 
balsu. —- Ant laiptų atsitiko nelaimė. Ponui Lajenui. 

Melinša 


Treisis ir aš Žiūrime vienas į kitą iš priešingų įmantriai 
išdrožtos dvigulės lovos pusių. Nežinau, ar man svaigsta 
galva nuo skanaus vyno, kurį gėrėme per pietus su polenta 
pasticciata con le acciughe — man patinka ančiuviai, bet po- 
mėgis, žinoma, įgytas - ar nuo kažko visiškai kito. 

— Kora ir Benas neatvažiuos, - sakau lėtai. 

Jis berniokiškai droviai nusišypso ir trūkteli pečiais. 

— Jie ir neketino važiuoti, ar ne? 

- Jie įsikūrė lovoje Bate ir niekas pasaulyje jiems nerū- 
pi, - prisipažįsta Treisis. 

Skęstu damasto lovatiesėje. 

— Ak, Treisi, ką tu sau galvojai? 

— Atsakymą tu žinai, - sako jis greitai, apeidamas lovą. — 
Nagi, Mela. Nesakyk, kad tu irgi to nejauti. Kas kartą, kai 
priartėju prie tavęs per penkias pėdas, vėl jaučiuosi dvi- 
dešimt dvejų metų. Atrodo, kad mano gyslose šoka stepą 
auksinė žuvelė. Man niekas nepasikeitė. Ar gali atvirai pa- 
žiūrėti man į akis ir pasakyti, kad nejauti to paties? 

Aš iš viso nedrįstu į jį pažiūrėti. Šią akimirką taip bijau 
savęs, kad vos drįstu kvėpuoti. 

Žinojau, kad atsidursiu čia, nuo pat tos akimirkos, kai 
Kora ir Benas šį rytą nepasirodė oro uoste. „Krizė restora- 

ne, - nerūpestingai pasakė Treisis, - jie atskris rytoj“, - ir 
aš lengvabūdiškai sutikau skristi. Galbūt žinojau dar tada, 
kai jis sumokėjo už mano Max Mara suknelę; koks intymus 
poelgis pirkti moteriai drabužius - Robertas Redfordas ge- 
rai žinojo, ką darė, kai jo neprideramos piršlybos prasidėjo 
nuperkant kokteilio suknelę. O ir šią popietę Via Condotti 
gatvėje, kur vitrinoje kabojo nuostabi tamsiai ruda Armanio 
suknelė, aš tik stabtelėjau pažiūrėti, juk esu moteris, tai ref- 
leksas; tikrai nenorėjau, kad Treisis įeitų ir ją nupirktų. 

Vėliau mes sėdėjome prie chromuoto bistro stalelio Is- 
panijos aikštėje, dalijomės skania antipasti vegetale iš vie- 
nos lėkštės, o skausmingai brangi suknelė kuklioje gelsvo- 
je dėžutėje sėdėjo atskirai ant savo kėdės. 

— Turėsi tuojau pat ją grąžinti, - pasakiau smeigdama 
carciofi alla provenzale gabalėlį. - Ak, ar ragavai? 

Treisis atidarė dėžutę, išėmė kvitą ir perplėšė perpus, 
tada į keturias dalis ir paleido skutelius plasnoti ant grin- 
dinio akmenų. 

— Nebegaliu grąžinti. Turėsi ją vilkėti, atrodyti nuosta- 
biai ir prisiminti mane. 

— O tai, - atsidusau, - ir yra bėda. 

— Nesuprantu, kodėl. 

Atsiplėšiau džiovinto kumpio juostelę. 

— Treisi, kartais esi visiškai neįmanomas. Aš ištekėjusi. 
Negaliu vilktis drabužių, kuriuos man perka kitas vyras. 
Tai... tai... 

— Nepritinka? Nedera? Nepadoru? 

— Na, - atsakiau pusiau piktai, pusiau linksmai, — 
taip. Taip. 

— Jėzau, - šūktelėjo Treisis, - tos moterys. Kodėl jums 
reikia viską taip velniškai komplikuoti? Pamatei suknelę, 
kurios negali sau leisti - o Dieve, tikrai negali; ar Nikolas 

nutuokia, kaip nepakartojamai su ja atrodai? - aš tau ją 
nuperku, nes noriu ir išgaliu. Kodėl nepažvelgus į tai pa- 
prasčiau? 

Jis suirzęs perbraukė pirštais savo tankius mėlynai juo- 
dus plaukus, su tuo rankos judesiu pasikėlė marškinėliai 
ir virš jo apsitrynusių džinsų žemu juosmeniu pasimatė 
keli coliai tvirto, įdegusio pilvo. Visų aikštėje esančių mo- 
terų širdys akimirką stabtelėjo; maniškė taip pat. 

Padavėjas nuėmė mūsų išvalgytą ant grotelių keptų 
baklažanų, pipirų ir šparagų lėkštę ir pastatė dubenį fa- 
giolini al parmigiano. Įsimečiau saujelę pupelių į burną - o 
dangau! —- ir laukiau. 

— Galima lyginti su spalvomis, - pasakė Treisis, ša- 
kute smeigdamas crocchette di cavolfiore. —- Vyrai mato 
šešiolikos spalvų pasaulį, kaip Windows programoje. 
Pavyzdžiui, persikas yra vaisius, ne spalva. Pistacija yra 
riešutas. Baklažanas yra daržovė. Bet mes nežinome, kas 
yra rausvai violetinė spalva. - Jis kramtė žalio žiedinio 
kopūsto gabalėlį ir atsignybo kitą. - Galiu prisiekti, kad 
jūs kalbate kita kalba. Niekada neatsakote tiesiai. Mes 
paklausiame, ar kas negerai, - jūs atsakote, kad viskas 
gerai; todėl mes - atleisk mums už mūsų kvailumą - su- 
prantame, kad viskas yra gerai ir taip sugadiname vaka- 
rą abiem. 

— Ar paragavai tradicinių pomidorų? - klausiu švelniai. 

Treisis neleidžia keisti temos. 

— Viskas, kas pasakyta prieš pusę metų, nebeturi būti 
naudojama ginče. Tiesą sakant, visi argumentai po septy- 
nių dienų turi tapti nebesvarbūs ir bergždi. 

— Tada palauksiu savaitę ir grąžinsiu suknelę, - sakau 
tvirtai. - O dabar, Treisi, jeigu jau baigei valgyti, pakalbė- 
kime apie Korą ir Beną. Kada tu... 

— Kai tave myli, - nutraukė mane Treisis, staiga nume- 
tęs šakutę ir pirštu spausdamas man lūpas, - tai ir tavo 
vardą taria kitaip. Ar Žinai? 

Ir atsargi, rami bičiulystė, kurią pastaruosius kelis mė- 
nesius puoselėjome, akimirksniu sprogo. 

Kai Žmonės vienas kitą mylėjo, kaip kadaise mylėjo- 
me mudu su Treisiu, ir kai tie jausmai nutrūko pačiame 
gražume, negavę galimybės augti ir virsti kitokia mei- 
le, švelnesne, ne tokia intensyvia santuokos meile, kurią 
pakeičia laikas ir artumas, ir kai tie jausmai neturėjo ga- 
limybės išblukti kaip polaroido nuotrauka, o tada išnyk- 
ti - kai Žmonės mylėjosi tokia meile, ar galima grįžti ir 
jausti kitaip? 

Po priešpiečių vaikštinėjome po Amžinąjį miestą lyg 
neturėdami jokių kitų minčių, išskyrus turistinius malonu- 
mus. Žavėjomės gatvės dailininkais Navonos aikštėje, me- 
tėme monetas į Trevio fontaną ir susižavėję apžiūrinėjome 
Forumo stebuklus. Valgėme karštus kaštainius, nusipirkę 
iš gatvės prekeivio, nupirkome tris mažas odines rankines 
mergaitėms, gardžius pietus užgėrėme nuplaunančia vy- 
nuogių degtine, kalbėjomės apie viską, išskyrus vieną da- 
lyką, apie kurį abu tegalėjome galvoti: kas bus toliau? 

Man stojantis, drožinėtoji lova girgžda. Automatiškai 
atsigręžiu ir lyginu damasto lovatiesės raukšles. Turiu ras- 
ti mums saugų taką per šį nostalgijos ir neužbaigto reikalo 
minų lauką. Turiu neprarasti galvos, nors kojų pirštus dilg- 
čioja, o paširdžius kutena iš susijaudinimo: nes, supranta- 
ma, nauja meilė yra užkrečiama, maloni; čia mes dabar ir 
esame, toje pačioje vietoje, tarp mūsų buvęs karštis liko 
išsaugotas per visus tuos metus, kaip muselė gintare. Bet 
tai nėra tikra. Turiu sau tai kartoti. Visa tai netikra. Kad ir 
kaip ryšku ar svaiginama. 

Treisis pamiršta, kad mes nebesame beatodairiški pa- 
augliai. Mūsų sprendimai ir mūsų klaidos dabar jau turės 
įtakos ir kitiems Žmonėms. Taigi... 

— Kelkis, kvaileli, - baruosi aš, tyčia nežiūrėdama į jį 
rimtai. - Šiek tiek per vėlu priklaupti ant kelio. 

Jo veidas paniūra. 

— Ar galėjo viskas būti kitaip? Jei būčiau pasipiršęs tau 
prieš tai, kai... prieš tai? 

— Ne, Treisi, - sakau tyliai, - viskas įvyko ne dėl to. 

Jis atsistoja ir plačiai atidaro duris į sodą ant stogo. Iš- 
einu paskui jį į terasą. Stovime greta nesiliesdami vienas 
prie kito, dairomės į žvaigždžių nušviestus Romos stogus 
ir traukiame į krūtinę orą, kuris kvepia visai kitaip negu 
namie: miesto oras, taip, bet kupinas sodraus, gilaus kep- 
tų kaštainių, pikantiško citrinų, mimozų, bugenvilijų ir 
viliojamo moteriškų kvepalų aromato. Lengva apsvaigti 
vidurnaktį terasoje, svetimoje šalyje greta vyro, kuris iki 
šiol sugeba priversti tavo sielą dainuoti. 

— Suprask, pastatei mane į neįmanomą padėtį, - sakau 
tyliai. - Negaliu likti Romoje viena su tavim. Juolab viena- 
me kambaryje. 

— Galėtum. 

Giliai atsidūstu. 

— Taip, galėčiau. Bet abu Žinome, kad tai būtų siaubinga 
klaida. Tai, kas įvyko prieš trylika metų, - praeitis, Ireisi. 
Nebegalime grįžti atgal. Per daug Žmonių įskaudintume; 
tų, kurie man labai rūpi. Nesusikursi laimės ant kito žmo- 
gaus sielvarto. 

Jis įpykęs staiga atsigręžia į mane. 

— O kaip aš? O kaip mano sielvartas? — sako jis karš- 
tai. - Pasakyk, kad manęs nebemyli, ir daugiau apie tai 
neužsiminsiu. Būsiu mieliausias, pagarbiausias bičiulis, 

kokį labai padori ištekėjusi moteris gali turėti. Tik pasa- 
kyk, Melinša, ir prisiekiu, daugiau nieko tavęs neprašysiu. 

— Aš myliu Nikolą, - sakau lygiu balsu. 

— Labiau negu mane? 

Jis tikrai toks gražus. Aukštas, lieknas, vyriškai pa- 
trauklus, stovi basas su pasmukusiais džinsais ir prigu- 
lusiais marškinėliais — iš tikrųjų, jis galėtų dumti žemyn 
sniego taku Kolorade - ir tie labai tamsūs plaukai, jaudi- 
nančia sruoga pakilę nuo kaktos; ir tos nepaprastos gyvos 
riešuto spalvos akys, apglėbtos blakstienomis, kokių vyras 
neturi teisės turėti. Juk grožis — tai simetrija: mūsų pasą- 
monė veikia derindama. Lygindama, matuodama, sverda- 
ma, ieškodama atramos taškų. Dailiame žandikaulyje ar 
skruostikaulio įlinkyje; arba santykiuose dviejų Žmonių, 
kurie kadaise tikėjo esą skirti vienas kitam. 

— Aš myliu Nikolą, - sakau pašnibždomis. 

— Tai kodėl ašaros? —- sako jis švelniai. 

Mūsų įdėmūs žvilgsniai susiduria ir pakimba ore, ra- 
sos lašeliai ant žolės stiebo. Treisio kvapas - kedro, stipraus 
romo ir švarių paklodžių kvapas - tvyro aplink mane kaip 
laužo dūmas. 

Suvirpu, ir jau kitą akimirką Treisis suima rankomis 
man galvą ir prispaudžia lūpas man prie burnos. Jo buči- 
nys toks pažįstamas, bet kartu toks kitoks. Jo skonis vėsus, 
mėtinis, dūmuotas ir saldus kaip medus. Jo šeriai dreskia 
man skruostus. Mano ranka šliaužia jo nugara ir velia 
jam plaukus, o jis paima mane į glėbį ir neša į miegamąjį 
bučiuodamas, ir tas bučinys atsiliepia beveik kiekvienoje 
mano kūno ląstelėje, kai Treisis švelniai guldo mane ant 
damastinės lovatiesės ir pradeda sagstyti suknelę, ir man 
atrodo, kad tie ilgi metai be jo buvo išdavystė, o man skir- 
ta būti čia, čia. 

Žinoma, dabar Romoje pasilikti nebegaliu. Skambinu Ni- 
kolui ir sakau, kad mudu su Treisiu kvailai apsigavome 
nepagalvoję, kad dabar Velykos, kad šioje labai katali- 
kiškoje šalyje viskas uždaryta; išskyrus tas nedideles įs- 
taigėles, kurios uždirba daug pinigų dirdamos kailį nuo 
pamaldžių turistų ordų. Sakau jam, kad popietę grįžta- 
me namo; žinią Nikolas priima neprieštaraudamas, ne- 
pareikšdamas jokios savo nuomonės, ir tai mane labai 
suglumintų, jeigu pati nesijausčiau siaubingai, siaubin- 
gai kalta. 

Kaltės jausmas dar pagilėja, kai Nikolas pirmą kartą 
per mūsų santuokos metus organizuoja mano gimtadie- 
nio pobūvį kitą savaitę; įskaičiuoja ir Kitą, o tai jam tik- 
riausiai skausminga. 

Suaugusiųjų gimtadieniai mūsų namuose niekada ne- 
buvo didelė proga; ne todėl, kad aš nesistengčiau. Nikolas 
priklauso tai pusei gyventojų (daugiausia vyrų), kuriems 
atrodo, kad gimtadieniai yra tik daug triukšmo dėl nieko. 
O tai labai nuvilia antrąją gyventojų pusę (daugiausia mo- 
teris), kurioms atrodo, kad fakso aparatas ar naujas siur- 
blys nėra pretekstas švęsti dar vieną žingsnį artėjant prie 
keturiasdešimties. 

Kai visi susėdame valgyti pietų, kurių, nuostabu, Ni- 
kolas neleido man ruošti, jis įteikia man ilgą, ploną, ap- 
trintą kartoninę dėžutę. 

— Ak, Nikolai! - sušunku imdama iš jos puikų rankų 
darbo Venecijos stiklo karolių vėrinį. - Tai gražiausias iš 
visų tavo dovanotų daiktų! 

Jis susega vėrinį man ant sprando ir lengvai pakšteli į 
skruostą. Tikrai negaliu skųstis dėl jo dėmesingumo. Regis, 
nuo mūsų medaus mėnesio nesijaučiau tokia branginama. 

Ir dėl to man dar blogiau. 


— Na, Eve, - šnibždu, kai Nikolas pasitraukia prie spin- 
telės pjaustyti maisto. — Tau eilė sakyti maldelę. 

— Nežinau, ką sakyti,- šnibžda Evė. 

— Fu! - paniekinamai purkšteli Sofi. - Tą patį, ką kiek- 
vieną sekmadienį! 

— Sakyk, ką aš visada sakau, - drąsinu ją. 

Evė pagarbiai nulenkia galvą. 

— Dieve, - pradeda ji rimtai, - kurių galų aš susikvie- 
čiau visus tuos bjaurybes pietų? 

— Buvo nejuokinga, - sakau Kitui vėliau, kai jis padeda 
man suplauti indus, o Nikolas veža tėvus į stotį, kad jie 
spėtų į Ešerio traukinį. - Žinau, judviem su Luiza pasiro- 
dė isteriškai juokinga, bet Nikolo tėvai tikriausiai nebepri- 
ims kvietimo artimiausius penkerius metus. 

— Manyčiau, kad... 

— Ššš! Vaikai viską nusiklauso, Kitai. 

Sofi sėdi sudribusi virtuvėje, o ausys smalsiai kruta. 
Kitas visada toks pašėlusiai nediskretiškas; baisu pagalvo- 
ti, kokios įžūlios paskalos sklinda, kai jis čia lankosi. 

— Mamyte, - kreipiasi Sofi, - kada tinkamiausias metas 
tekėti? 

Džiaugiuosi, kad pokalbio tema pasikeitė. Paneriu va- 
rinį prikaistuvį į putotą vandenį. 

— Nežinau, brangioji. Kodėl klausi? 

— Evė sako, kad niekada netekės. Sako, kad ištekėjus reikia 
bučiuoti berniuką. Mamyte, kada geriausia ką nors bučiuoti? 

Kai nemato vyras. 

— Kaijis turtingas ir gražus kaip nuodėmė, - šmaikščiai 
drožia Kitas ir atsargiai stebi mane. 

— Kitai! Iš pradžių reikia draugauti, brangioji Sofi, - aiški- 
nu, alkūne stuktelėjusi jam į pašonę. - Pasimatymai skirti tam, 
kad būtų smagu, Žmonės tada geriau vienas kitą pažįsta. 

— Per pirmą pasimatymą abu meluoja, todėl vienas kitu 
labiau susidomi ir susitinka antrą kartą, —- pareiškia savo 
nuomonę Evė. - Net berniukai gali pasakyti šį tą įdomaus, 
jei ilgiau jų pasiklausai. 

Stengiuosi nesijuokti. 

— Nepasakyčiau, kad meluoja, Eve... 

— Tėtis apgailestauja, kad yra vedęs, - sako Sofi atsai- 
niai, pirštu sukdama ratus po gimtadienio torto lėkštę ir 
sustumdama paskutinius kremo dribsnius. — Girdėjau, 
kaip jis vakar kalbėjosi telefonu; sakė, kad viskas būtų ki- 
taip, jeigu jis nebūtų jau vedęs. 

Man suspaudžia krūtinę. Neabejoju, kad Nikolas kalbė- 
josi su Džailsu, du berniukai, dejuojantys dėl žmonų. Bet be 
konkrečios priežasties atmintin grįžta auksinė lūpų dažų 
tūbelė, kurią prieš mėnesį radau Nikolo kišenėje. Radęs ją 
darbe, koridoriuje, aiškino jis man. Žinoma, aš juo tikiu. Tą 
baisų maudulį paširdžiuose sukėlė mano kaltė, ne jo. 


— Nesuprantu, kodėl jautiesi kalta? —- nepatenkintas kalba 
Kitas, kai užveju mergaites į viršų miegoti ir mudu stovi- 
me virtuvės tarpduryje slapčia mėgaudamiesi dūmu. - Juk 
nepadarei nieko, dėl ko turėtum jaustis kalta. 

— Kitai! Aš bučiavausi su kitu vyru! O dar blogiau tai, 
kad man patiko, netgi labai, jei nori Žinoti tiesą. 

— Miela mergaite, jeigu bučinys būtų neištikimybės krite- 
rijus, labai nedaug porų liktų susituokusios. Pagunda nėra 
nusikaltimas. - Jis susimąstęs stebi, kaip užgesinu cigaretę 
ir stropiai suvynioju nuorūką į virtuvinę foliją. - Mielas ro- 
mantiškas vaike, negi manai, kad nuburiuosi iki auksinio 
santuokos jubiliejaus, nė kartelio nekryptelėjusi į šalį? 

— Esu įsitikinusi, kad Nikolas nekryptelėjo, - sakau 
liūdnai. 

— Brangioji, - priekaištauja Kitas, - tu su juo nepermie- 
gojai, kvailele, nes tikrasis nusikaltimas slypi čia, bet tai 
jau kitas dalykas. Galiausiai tu tik pasakei „ne“, kaip dora 
mergytė, kokia ir esi, ir parskubėjai namo pas vaikus, žala 
niekam nepadaryta. Betjeigu tu ketini šitaip dėl to graužtis, 
tai reikėjo pasielgti beatodairiškai ir išsidulkinti su juo. 

— Vos taip ir neatsitiko, - prisipažįstu. — Ak, Kitai, tu 
neįsivaizduoji, kaip aš norėjau... 

— Nesistebiu, - atsidūsta Kitas. 

— Mes bučiavomės ir bučiavomės, buvo taip nuostabu, 
bet paskutinę akimirką jis stabtelėjo ir paklausė: „Tu įsiti- 
kinusi?“, o aš nebuvau įsitikinusi, bet jis buvo toks mielas, 
sakė, kad supranta, kad nesvarbu, kad neketina skubinti 
manęs daryti tai, ko tikrai nenoriu... 

Kitas iškvepia. 

— Taip, jis geras. 

— Tikrai, - sakau, tyčia klaidingai jį suprasdama. - Buvo 
labai geras. Miegojo ant sofos — buvo per vėlu užsisakyti 
kitą kambarį — gaila, kad nematei, kojas persisvėręs per 
galą. Iš ryto jis labai maloniai nuvežė mane į oro uostą 
B UBS 

Staiga visko pasidaro per daug. Įbėgu į vidų, susmun- 
ku ant virtuvės sofos ir raudu kaip vaikas. 

Kitas sėdasi greta ir švelniai trina man nugarą. 

— Mieloji mergaite, neverk. Tik ne per savo gimtadie- 
nį. Nieko neįvyko, buvo tik kvailas bučinys, viskas susi- 
tvarkys... 

Pakeliu galvą. 

- Bet aš norėjau permiegoti su juo, Kitai, ar nesupranti? 
Ir nesvarbu, ar tai įvyko, ar ne. Norėjau permiegoti su Trei- 
siu, O tai taip pat blogai, lyg būčiau iš tikrųjų permiegoju- 
si. Tai blogiau negu beprasmis seksas, kurį iš ryto būtume 

pamiršę. Būtų tik fizinis potraukis, bet aš išdaviau Nikolą 
jausmais. Susidėjau su kitu vyru. Faktiškai buvau neištiki- 
ma. Ir nesvarbu, kad nebuvome nusirengę. 

— Nesąmonė, - sako Kitas trumpai. - Jeigu tuo tiki, tai 
kodėl nepermiegojai su juo Romoje? 

Dvejoju garsiai šnirpščiodama. Kitas paduoda man 
popierinį rankšluostį. 

— Juk Žmonių nenuteisia už tai, kad jie ketino apiplėšti 
banką. Tokia kvaila saviplaka ir padeda gyvuoti Bažny- 
čiai. Tu su juo nesidulkinai. Tik galvojai apie tai, bučiavaisi 
ir tada pasitraukei. 

— Bet... 

— Melinša, pamiršk. Jūroje nutinka ir baisesnių dalykų. 
Tik pasistenk lovoje nepavadinti savo vyro Treisiu; gal jis 
nebus toks supratingas, kokia buvai tu. 

Abu krūptelim, kai pro virtuvės duris įeina Nikolas. 

— Na, kol nuvažiavome į geležinkelio stotį, priverčiau 
juos pažiūrėti į reikalą iš šviesiosios pusės, - sako jis nu- 
sitraukdamas striukę. — Nesu įsitikinęs, ar mano mama 
visai mums atleido, bet jeigu mes pažadėsime... - Pama- 
tęs mano paraudusį, dėmėtą veidą, jis stabteli, vieną ran- 
ką tebelaikydamas rankovėje. - Melinša, kas yra? Ar kas 
nors atsitiko? 

— Nedidelis susidūrimas su Luiza, - sako Kitas žvaliai. — 
Iki ryto audra išsisklaidys. 

Nikolas raukosi. 

— Man išeinant reikalai atrodė geri. 

Jaučiuosi visiškai sugniužusi. Ak, kokį painų voratinklį 
mes audžiame! Man labai nepatinka jį apgaudinėti, bet me- 
las auga, sukasi spirale nebevaldomas, iš vieno melo išau- 
ga du nauji, kaip kokiam mitiniam graikų monstrui. 

— Mela. 

— Nieko rimta, - murmu aš. - Kitas teisus. Iki ryto išsi- 
sklaidys. 

— Tikiuosi, - sako Nikolas, kabindamas striukę. - Kitą 
savaitę vyks Advokatų draugijos pietūs, Luiza pažadėjo 
pagloboti vaikus, nes Kitas bus Niujorke. Būtų gaila, jei 
negalėtum dalyvauti, Vilis Fišeris atskirai pasiteiravo apie 
tave. O dėl viso to netikrumo išperkant jo dalį man ten 
tavęs labai reikėtų. 


— Tu viena iš nedaugelio moterų, kurią ramiai galiu matyti 
šalia savo vyro arčiau negu per dešimtį pėdų, - liūdnai 
sako man Megė Fišer. - Pažvelk į jį. Kaip bitė prie prakeik- 
to medaus. 

Abi stebime, kaip Vilis beveik dingsta puošnios mer- 
ginos įspūdinga mėlyna suknele iškirptėje. Visa širdimi 
užjaučiu Megę. Ar Vilis visai neturi gėdos, jeigu šitaip, 
visiems matant, elgiasi su savo ištikima Žmona, su kuria 
išgyveno dvidešimt penkerius metus? Bet visais kitais at- 
žvilgiais jis labai mielas žmogus. 

— Jam tai nieko nereiškia, - sakau švelniai. 

Megė atsidūsta. 

— Tau labai pavyko su Nikolu. 

Dirsteliu į savo vyrą, plepantį su Sara. Žinau, kad Ni- 
kolas nori šį vakarą prispausti Vilį, iki galo išsiaiškinti 
partnerystės problemą; dabar būtų pats laikas atitraukti 
tą seną nenaudėlį nuo jo gražios kompanionės. 

— Kaip malonu vėl jus matyti, ponia Lajen, - sako Sara 
smagiai, kai prieinu prie jų. - Man patinka jūsų suknelė. 

Karštis užlieja man skruostus. Kitas sakė, kad būtų 
kvaila atsisakyti vilktis tobulai tinkančią suknelę vien to- 
dėl, kad ją nupirko Treisis; bet aš jaučiuosi taip, tarsi ant jos 
raudonu dažu būtų užrašyta S - kaip Svetimavimas. 

— Ar ji ne per daug oranžinė? — sakau sutrikusi. - Prieš 
kelias savaites buvau Romoje - italai nuostabiai moka dėvėti 
spalvotus drabužius, bet ten šviesa tokia ryški - parsivežiau 
ją, bet čia šviesa ne tokia. — Pasitimpčioju sijoną. - Roma — 
nuostabus miestas, bet niekada nevažiuok ten Velykų sa- 
vaitgalį; joje minios turistų, neįsivaizduoju, ką sau maniau. 

Iš jos suglumusios išvaizdos aišku, ką ji galvoja, ir ne- 
galiu jos kaltinti. Žodžiai man byra savaime. Net Nikolas 
keistai Žiūri į mane. 

— Nikolas aną savaitę padovanojo man gimtadieniui vė- 
rinį, - priduriu aš, stengdamasi žūtbūt nusukti kalbą nuo 
Treisio suknelės. — Venecijos stiklo. Antikvarinį. Koks Ni- 
kolas išlaidus. Nežinau, ką padariau, kad nusipelniau jo, 
bet ir toliau teks stengtis. 

O varge! Per daug informacijos. Nikolas nepakenčia, 
kai kalbu apie asmeninius dalykus, o Sara, regis, irgi jau- 
čiasi nejaukiai nuo mano šeimyninių plepalų. 

Staiga pajuntu baisų nejaukumą, lyg būčiau įėjusi į 
svetimą klasę. Jau daug metų lydžiu Nikolą į tuos pietus, 
beveik visus čia pažįstu. Ir vis tiek netikėtai pasijuntu 
kaip iš vandens išmesta Žuvis, tarsi čia nebepritapčiau, ir 
tas jausmas baugina. 

Plepu, kad užpildyčiau tylą. 

— Man labai patinka kasmečiai Advokatų draugijos pie- 
tūs, o tau? Kaip smagu visus susitikti. Ak, Nikolai, Žiūrėk, 
ten Vilis Fišeris, jis kalbasi su dailia mergina mėlynais dra- 
bužiais; kokia nuostabi suknelė, jos tikrai neveikia traukos 
dėsnis, stebiesi, kaip ji laikosi. Vilis toks nepadorus, vargšė 
jo žmona. — Pakišu ranką jam po alkūne ir apsimetu ne- 
pastebinti, kaip jis sustingsta. - Eime, brangusis, išgelbė- 
kime jį nuo jo paties, kol jis neįkopė į tos merginos iškirptę. 
Jis klaidžiotų ten ne vieną savaitę. 

Vilis Fišeris klusniai liaujasi letenomis grabalioti jau- 
nąją damą, plepėjusią su juo, ir dabar per ploną mano suk- 
nelės šilką stengiasi įžiūrėti mano spenelius. 

Nikolui kalbantis su juo apie partnerystę, jo putli ran- 
ka ilsisi ant mano užpakalio, ir aš užgniaužiu norą įgnybti 
jam į pimpalą, kad truputį išlyginčiau reikalus. 

Iš Megės Žinau, kad Vilis neketina grįžti į darbą, kaip 
Nikolas baiminasi; vienintelė priežastis, dėl kurios jis 
dar atsisako perleisti savo dalį firmoje, yra baimė, kad 
nebegalės dalyvauti tokiuose renginiuose, kaip šis. Jeigu 
partneriai pasiūlytų jam sinekūrą firmoje ir durys į ren- 
ginius liktų atviros, jis nemurmėdamas perleistų savo 
akcijas. 

— Tai ačiū Dievui, - sako Nikolas karštai, kai vėliau jam 
paaiškinu. — Jau maniau, kad šitas senas vabalas amžinai 
laikys mus už vienos vietos. 

— Jis tik nenori būti nustumtas nuo smėlio dėžės, 
brangusis, — sakau. — Jei pakalbėsi su Deividu ir Džoa- 
na - ak, galas griebtų! Nekenčiu liemenėlių be petnešų. 
Nikolai, trumpam nubėgsiu į moterų tualetą susitvarky- 
ti, kol mano krūtys neišlindo, didžiausiam Vilio Fišerio 
džiaugsmui. 

— Gerai, paskubėk. Netrukus mus jau kvies pietų. 

Lekiu į tualetą. Paprasti narveliai man per ankšti, kad 
galėčiau nusivilkti suknelę ir deramai užsisegti liemenėlę, 
todėl neriu į narvelį invalidams patalpos gale — ar šiais 
laikais dar leidžiama vartoti žodį „invalidas“? Ar netu- 
rėtume jo keisti kokiu nors „reikalaujančiu gydytojo prie- 
žiūros“? — ir meldžiu Dievą, kad per artimiausias penkias 
minutes niekas neįvažiuotų čia vežimėliu. 

Riečiuosi kaip riestainis, mėgindama užsisegti lieme- 
nėlę, kai į tualetą įeina dvi merginos, kažką plepėdamos. 

Iš pradžių per bėgančio vandens ir rankų džiovintuvo 
triukšmą negirdžiu, ką jos kalba. Staiga džiovintuvas nu- 
tyla ir aš atpažįstu Saros balsą. 

Ji kalba apie mano vyrą. 


Nikolą ištikusi nelaimė išgelbsti mūsų santuoką; kol kas. 
Nors labai noriu suvirškinti ką tik nugirstą pokalbį - Nesu- 
prantu, kodėl Nikas jos nepalieka, - bet žinia, kad mano vyras 
susižeidė, akimirksniu nustumia į šalį kitas mintis. 

Kvailai krapštau durų sklendę - Ką jis mato joje, kai galė- 
tų būti su manim? Tikriausiai nepalieka dėl vaikų — ir išpuolu iš 
tualeto beveik paskui Sarą ir jos draugę. Mintimis perbėga 
tukstantis vaizdų; Nikolas sutraiškytas įmantraus sietyno; 
Nikolas, susmukęs ant grindų, besilaikantis už širdies; Ni- 
kolas, užspringęs sumuštinuku. 

Nikolas bučiuoja Sarą, jos ilgos kojos susivijusios su jo 
rudomis kojomis, rankos ant jos krūtinės, jo penis sulin- 
dęs į ją. 

Marmurinių laiptų papėdėje stoviniuoja būrelis žmonių. 
Nikolą - Nes tikrai ją paliktų. Jis prasitarė - jau neša du galiū- 
nai su smokingais, iš savo didžiulių letenų sunėrę krėslą. Jis 
išblyškęs, bet jau nelinksmai juokiasi iš savo nesėkmės. 

Širdis plaka šiek tiek lėčiau. Jam nieko bloga neatsitiko. 
Jis nenumirė. Nėra mirtinai sužeistas. 

— Išsinarino kulkšnį, ir viskas, - sako vienas iš tų dvie- 
jų vyrų, kai jie atsargiai sodina Nikolą ant paauksuotos 
kėdės, kurią kažkas atitempė iš salės. - Paslydo ant laiptų. 
Kurį laiką velniškai skaudės, bet atrodo blogiau, negu yra 
iš tikrųjų. 

— Jau dabar skauda, jei norite Žinoti, - išspaudžia Nikolas. 

— Ant ko paslydai? - klausia kažkas. - Ant banano žie- 
velės? O gal valytoja paliko šluotą? 

Nuribuliavo juokas. 

— Pasirinko gerą vakarą prisišaukti bylos. Per pačius 
Advokatų draugijos pietus! 

— Ar iškviesti tau taksi, bičiuli? - klausia Vilis Fišeris. 

— Aš niekur nevažiuoju, - sako Nikolas jam nebūdingai 
linksmai. - Kulkšnies išnirimas gero advokato nepribaigs. 
Tik pasirūpinkite, kad man pirmam būtų įpilta portveino, 
daugiau nieko neprašau! 

Du vyrai vėl pakelia Nikolą, paauksuotą kėdę ir kitką, 
ir neša jį į iškilmių salę, ir visiems susirinkusiems atrodo, 
kad jis nešamas ant pečių, sužeistas didvyris, iškeltas savo 
ištikimųjų komandos draugų, šios valandos Žmogus, o jie 
juokdamiesi ir erzindami skinasi kelią prie pietų stalo. 


Kitas buvo teisus. Norėti su kuo nors permiegoti ir iš tikrų- 
jų permiegoti yra du skirtingi dalykai. Dabar man aišku. 

Per pietus kažkaip sugebu išlikti rami. Su vyriškiu iš 
kairės kalbuosi valgant pirmąjį patiekalą, su vyriškiu iš 
dešinės — valgant antrąjį. Priimu per mane Nikolui siunčia- 
mus komplimentus ir atsakydama siunčiu pati. Įsijungiu į 
juoką ir bendrą draugišką atmosferą, kai Nikolas nešamas 
laiptais žemyn kaip Mažasis imperatorius ir atsargiai so- 
dinamas į taksi, ir nors susivarau nagus į delnus taip, kad 
atsiranda kruvini pusmėnuliai, nepuolu Saros, nors labai 
noriu, ir neišdraskau jai sidabrinių katės akių, kai ji pasi- 
lenkia prie mūsų taksi ir susirūpinusi linki jam sėkmės. 

Susidūrimo su Nikolu akimirka praėjo tada, kai nu- 
skambėjo žodžiai „atsitiko nelaimė“, ir nors jo sužeidimas 
buvo menkas, daug menkesnis, negu Nikolas nusipelnė, 
jis atitraukė dėmesį ir mano mintys spėjo prablaivėti. Nie- 
ko nesakiau savo neištikimajam vyrui, nes dar turiu nu- 
spręsti, ką sakysiu, jei iš viso sakysiu. 

Aš priblokšta, žinau. Neabejoju, kad labai greitai mane 
užplūs skausmas, sielvartas ir pyktis; bet kol kas jaučiuosi 
kaip žmogus, netekęs galūnės, kvailai spoksantis į kruvi- 
ną strampą, dar nepajėgdamas nieko jausti, bet žinantis, 
kad tokio skausmo jam neteko patirti. 

Traukinyje važiuojant namo Nikolas nepastebi mano 
tylios nuotaikos. Kodėl turėtų pastebėti? Jo mintys sukasi 
apie klestinčią jauną meilužę, jos išmankštintą kūną, ne- 
sugadintą nėštumų, jos tvirtus pečius, dar nepatyrusius 
santuokos ir motinystės atsakomybės naštos. 

O aš buvau jai maloni, stengiausi, kad ji atsipalaiduotų. 
Kaip ji galėjo žiūrėti man į akis ir plepėti apie nieką, kai visą 
laiką... 

Tylėdama padedu Nikolui įšlubuoti į namus, nors pasi- 
rodo, kad, atsidūręs toli nuo draugų ir kolegų, jis gan gerai 
žengia be manęs ir stebėtinai energingai šlubčioja sodo 
takeliu. Nesikalbėdami mes nusirengiame priešingose 
mūsų dvigulės lovos pusėse, ir aš išgelbėta nuo dilemos, 
ar vengti jo labos nakties bučinio, nes jis net nesivargina 
manęs pabučiuoti. Dabar, kai pagalvoju, juk jis jau kuris 
laikas manęs nepabučiuoja, nors to įpročio laikėmės visą 
mūsų santuokos dešimtmetį; gėda man, kad nepastebėjau 
anksčiau. Ar romanas prasidėjo tada, kai liovėsi pabučia- 
vimai linkint labos nakties? 

Nikolas pasiverčia ant šono ir atsuka man nugarą, 0 
jo skaudanti kulkšnis padėta ant mano atsarginės pagal- 
vės. Po akimirkos jis jau miega. O aš guliu atmerktomis 
akimis, spoksau į pilką tamsą, suku atgal visas mūsų 
bendro dešimties metų gyvenimo akimirkas, ieškodama 
jose šito romano požymių. Atskiriu geruosius prisimini- 
mus nuo blogųjų, visus už ir prieš. Jo žvilgsnis, kai jam į 
rankas buvo paduota Sofi, dar aplipusi placenta ir krau- 

ju. Stovyklavimas Oksfordšyre prieš penkerius metus, 
kai gulbė įvijo mus visus besikvatojančius į upę. Stipri 
jo ranka ant mano pečių, laukiant Evės tyrimo rezultatų 
dėl galimo meningito prieš jos antrąjį gimtadienį. Dabar 
jis sanguliauja su dvidešimt penkerių metų mergina ir 
dievai žino, ko slapčia jai prižada prieš grįždamas namo 
pas mane. 

Gaila, kad nežinau, kada tai prasidėjo. Kuris paskuti- 
nis prisiminimas yra tikras prieš prasidedant melui. Ar iki 
jos buvo ir kitų romanų? Ar jis dar myli mane? 

Arjis ketina likti? 

Kai aušra įslenka į mūsų miegamąjį, priešais mane 
guli dvi nelygios prisiminimų krūvelės: pagrindas likti su 
Nikolu ir pagrindas su juo išsiskirti. 

Antrąją krūvelę užgožia pirmoji, nes joje guli tas nekin- 
tamas faktas, kuris užtemdo ir nugali visus kitus: nepai- 
sant visko, Nikolą aš tebemyliu. 


Dienos liejasi viena į kitą, jos ilgos ir vangios. Vakarais 
einu miegoti išvargusi, trumpai paskaitau ir smengu į 
sunkų miegą arba pusę nakties prasiblaškau ir pabundu 
per anksti. 

Palaimingas sąstingis tęsiasi neilgai. Kai ateina skaus- 
mas, jis taip drasko, kad galėčiau suvalgyti savo sielą. Jau- 
čiuosi baisiai, aklai supykusi. Ant Nikolo už tai, kad jis 
toks bestuburis, silpnas, tikras vyras; ir ant savęs, kad lei- 
dau tam atsitikti. 

Kaip galėjau nematyti, kas artėja? Visi sako, kad žmona 
sužino paskutinė, bet vis tiek. Buvau tikra kvailė. Pavyz- 
džiui, tie prakeikti lūpų dažai. Jeigu Nikolas vidiniame 
kieme būtų pakabinęs neoninę lentą su užrašu: Aš užmez- 
giau romaną, nebūtų akivaizdžiau. 

O Valentino diena. Kaip jie turėjo vėliau, lovoje, juoktis 
iš manęs, vargšės kvailelės žmonos, patikėjusios jų istori- 
jomis apie „sutapimus“ ir „kas galėjo pagalvoti“! Aklos jų 
melui, nes nenorėjo matyti... 

O Dieve! Gražieji, seksualieji apatiniai drabužiai iš La Per- 
la, auskarai pradurtoms ausims. Jie buvo skirti visai ne man. 

Verkiu kimšdama juos į šiukšlių smulkintuvą, iš pra- 
džių gležnų nėrinių ir šilko sruogeles, tada gražiuosius 
sidabrinius auskarus. Jie tarška kaip įstrigęs šaukštelis, ir 
aš užsikemšu ausis. Kodėl buvau taip apsisprendusi juo 
tikėti? Juk buvo visi požymiai... 

Žinoma, nes kartą jau buvau tai patyrusi, ar ne? Kai 
irgi buvo visi požymiai. 

Negaliu prisiversti susitikti su Treisiu, kai esu tokia pa- 
žeidžiama, todėl prasimanau, kad mergaitės serga, ir pasa- 
kau, kad kol kas tikriausiai dar negalėsiu galvoti apie darbą. 
Viena mano pusė trokšta bėgti pas jį ir išsiverkti jam ant pe- 
ties, bet nedrįstu. Jau kartą tik per plauką prieš jį atsilaikiau. 
Iš dviejų blogų darbų nepasidaro vienas geras. Niekada. 

Ir Kitui, grįžusiam iš Niujorko, negaliu pasakyti, kas 
atsitiko, nes jis tikrai nesėdės rankas sudėjęs; 0 aš Žinau, 
kad dabar tik šitaip turiu elgtis. 

Nikolas yra skyrybų advokatas. Jis išgręžė sausai tūks- 
tantį sudužusių santuokų ir išsijojo iš šukių tai, ką dar ga- 
lima išgelbėti. Jei kas ir sugeba kvalifikuotai kalbėti apie 
nutylėjimą šeimoje, tai tik jis. Todėl naudojuosi jo patarimu, 
nors jis tikrai nemanė, kad to prireiks mūsų santuokai. 

— Moterys visada daro vieną klaidą, - kalbėjo kartą jis, 
atsidūręs nedidelio pietų pobūvio dėmesio centre, — jos 
pernelyg jautriai reaguoja. Daugelis vyrų net nemano 
palikti žmonos, kol stumtelėjimas nevirsta stipriu postū- 
miu. Pusę meilužės žavesio sudaro tai, kad ji yra fantazija. 

Vyras nenori, kad ji taptų jo žmona. Konfrontavimas, - pri- 
dūrė jis apžiūrinėdamas prieš šviesą savo portveiną, - yra 
blogiausia, ką Žmona gali padaryti nuolat parodydama, 
kad norėtų jį pasilikti. 

Ir nors aš visai smagiai iškastruočiau savo vyrą buko- 
mis žirklėmis popieriui karpyti - dabar vos prisiverčiu pa- 
žiūrėti į jį, - aš noriu jį pasilikti. 

Aš už jo ištekėjau ir šią šeimą sukūriau su juo. Jis nėra 
tobulas; jis nebūtinai tas žmogus, kurį galėčiau mylėti la- 
biau už viską pasaulyje. Nebūtinai mano sielos draugas. 
Bet jis mano vyras, ir aš karštai tikiu, kad mano vaikams 
reikia augti su tėvu. Neatsisakiau visko net dėl Treisio ir 
tikrai neatsisakysiu dabar vien todėl, kad kažkokia kvai- 
šelė susižavėjo Nikolu. 

Ironiškiausia tai, kad, kovodama už jį, turiu nieko ne- 
daryti. 

— Tai ne silpnumas, Melinša, - sako Luiza, kai vieną po- 
pietę užtiko mane verkiančią prie M4S lazanijos. (- Šal- 
dyti pietūs? — paklausė ji, netikėtai įėjusi į virtuvę. - Arba 
prasidėjo apokalipsė, arba vienas iš jūsų užmezgėte roma- 
ną. Kuris čia atvejis?) 

— Tai nemanai, kad turėčiau jį palikti? 

— Aš taip nekalbėjau, - sako Luiza, - ir niekada nesilai- 
kiau nuomonės, kad santuoka turi iširti dėl romano. Seksas 
yra tik seksas, ypač vyrui. Norėjau pasakyti, kad likti su juo 
nėra silpnumas. Šitaip ištverti reikia labai daug stiprybės 
ir drąsos. Nors, - ji atidžiai Žiūri į mane, - už viską reikia 
mokėti. Kada paskutinį kartą miegojai visą naktį? Atrodai 
išblyškusi, Melinša, sakau tai ne kaip komplimentą. 

— Atvirai sakant, nemanau, kad galėčiau priimti kaip 
komplimentą. 

— Ar apsvarstei galimybę pasikalbėti su ta mergina. 

Išsižioju. 

— Negalėčiau! Ką jai sakyčiau? 

— Mano galva, akivaizdu, - guviai atrėžia Luiza. - Pasa- 
kytum, kad tavo santykiai su vyru dar nebaigti ir, jeigu ji 
neprieštarauja, norėtum jį susigrąžinti. 

— Luiza, jis ne kamuolys, kurį vaikai netyčia įspyrė į 
kaimyno daržą. Be viso kito, jeigu nueisiu pas ją ir pasi- 
kalbėsiu, ji pasakys Nikolui, kad katė paleista iš maišo, ir 
tada kelio atgal nebebus. Mažiausiai noriu, kad jis ką nors 
darytų priverstas. 

— Gali būti, kad jis pasirinks tave, - sako ji. - Daugelis 
vyrų yra bailiai, kai su tuo susiduria. 

— O jeigu ne? — šūkteliu sielvartingai. — O jeigu jis ją 
įsimylėjo? Jeigu negali apsispręsti? Luiza, 0 jeigu jis pasi- 
rinks ją? 

Žinau, kad esu teisi. Nedrįstu rizikuoti. Kad ir kaip 
man skaudu, turiu laukti ir tikėtis, jog ugnis išblės savai- 
me. Bet Dieve mano, kaip man skaudu! Tokio sunkaus da- 
lyko dar neteko imtis. Kas kartą, kai jis dirba iki vėlumos, 
aš žinau, kad jis su ja. Kiekvienas skambutis, į kurį jis atsi- 
liepia kabinete, stropiai uždaręs paskui save duris, yra jos. 

Dieną trokštu, kad ateitų naktis, ir aš galėčiau nusiimti 
narsumo kaukę; o neramią nemigo naktį laukiu aušros ir 
palengvėjimo, kurį ji atneš. 

Tik vaikai neleidžia man išprotėti; labai stengiuosi, 
kad gyvenimas eitų normaliai, bet taip sunku. Netenku 
savitvardos ir dar daugiau kantrybės. Smulkmenos, ku- 
rias paprastai sutinku ramiai - Evė pamiršo palaistyti gė- 
les ant palangės arba Sofi susimanė pati išsilyginti naują 
mokyklinį sijonėlį ir sudegino, - visiškai išmuša mane iš 
vėžių. Baru jas už niekus, ir tada prie kitų daugybės mano 
vargų prisideda motiniškos kaltės jausmas. 


Vieną popietę, kai grįžome namo iš mokyklos, Mete- 
nė nugara atsitrenkia į Aga dureles tą akimirką, kai išimu 
troškinį, ir mūsų pietūs atsiduria ant mano kojų ir ant vir- 
tuvės grindų. 

Įsitikinu, kad Metenė nenukentėjo, tada pradedu šauk- 
ti ant jos, nusispirdama sugadintus batus, ir galiausiai Me- 
tenės verksmas virsta žagsėjimu. Evė ir Sofi tekinos įbėga 
į virtuvę tiesiai į stingstantį troškintos mėsos su bulvėmis 
klaną. Kai šūkteliu joms pasitraukti, jos tekinos grįžta į 
svetainę, palikdamos dvejus riebaluotus kojelių pėdsakus 
ant brangaus vilnonio kilimo. 

Susumunku ant kėdės, veidą slepiu rankose ir neval- 
domai raudu. Luiza buvo teisi. Šitaip nebegali tęstis. Tai 
mane žudo. 

Kai suskamba telefonas, apsimetu, kad negirdžiu. Jis 
skamba tuziną kartų, pusę minutės patyli ir skamba vėl. 

Vangiai - pareiga šaukia - atsistoju ir atsiliepiu. 

Skambina iš Ešerio ligoninės traumatologijos skyriaus. 
Edvardą Lajeną ištiko smarkus širdies priepuolis, jam aš- 
tuoniasdešimt treji, todėl prognozės prastos. Žmona prie 
jo lovos, bet sūnus turėtų atvažiuoti kuo greičiau. Slaugė 
taktiškai nepriduria, kol ne vėlu, bet ir nereikia. 

Vargšė Deizė. Vargšė, vargšė Deizė. Kaip ji tvarkysis be 
Edvardo? Keturiasdešimt septyneri metai kartu. Visas gy- 
venimas. 

Skambinu Nikolui į darbą, bet jau po penkių, penk- 
tadienio vakaras, ir atsiliepia kontoros atsakiklis; visi jau 
tikriausiai išėję. Mėginu skambinti į jo mobilųjį; iš karto 
įsijungia balso paštas. Laukiu dešimt nervingų minučių, 
vėl išgirtu balso paštą, tada skambinu Lizai. 

Kai tik ji atvažiuoja paimti vaikų ir išsivežti nakčiai, 
stveriu iš sandėliuko batus ir galvotrūkčiais važiuoju į sto- 

tį. Negaliu taip bausti Nikolo sukliudydama jam atsisvei- 
kinti su tėvu. Kad ir kaip man skaudu, jis to nenusipelnė. 

Kai mano taksi sustoja prie jos namų, jau septinta va- 
landa keturiasdešimt minučių. Paduodu vairuotojui dvi- 
dešimt svarų ir paprašau palaukti. 

Jos namo laukujos durys neužtrenktos; galiu eiti tie- 
siai prie jos buto pirmame aukšte. Man pabeldus, ji ati- 
daro duris, rišdamasi pigaus raudono kimono dirželį, o 
aš pasinaudoju ją ištikusiu šoku ir spėriai praeinu pro 
ją prie savo vyro, kuris, nuogas nuo liemens iki pečių, 
sėdi ant jos didelės, netvarkingos lovos krašto. Jei reika- 
las nebūtų toks baisiai, siaubingai rimtas, jo žado netekęs 
veidas būtų sukėlęs man juoką. Oras dvokia seksu ir dū- 
mais, ir aš suvokiu, kad dabar, kaip niekada gyvenime, 
norėčiau cigaretės. 

— Atėjau dėl tavo tėvo, - sakau Nikolui aiškiai. — Jį išti- 
ko smarkus širdies priepuolis. Lauke stovi taksi, jis nuveš 
tave į ligoninę. Pasakyk Deizei, kad atvažiuosiu, kada tik 
jai manęs prireiks. Ir dar, Nikolai, - kraujas tvinksi man 
ausyse, bet aš tiksliai Žinau, ką turiu pasakyti, - ant gali- 
nės sėdynės yra kelionmaišis su tavo daiktais. Jei tau rei- 
kės dar ko nors, susitarsime savaitgalį. Vaikams kol kas 
nieko nesakysiu. Po žingsnį vienam kartui. 

Svirduliuodama grįžtu į svetainę. Kai pykinimas pa- 
kyla iki gerklės, aš neieškau vonios, bet, jausdama nedide- 
lį, bet aštrų malonumą keršyti, dosniai nusivemiu ant jo 
meilužės gražios, prabangios baltos sofos. 

15 


Nikolas 


Atidarau šaldytuvą ir susiduriu su tuo pačiu gendančiu 
maistu, kurį palikau šį rytą išeidamas iš namų. 

— Jėzau, Sara! Maniau, kad buvai parduotuvėje apsi- 
pirkti! 

— Visą dieną buvau teisme, sakiau tau. Kada galėjau 
spėti? 

Išimu du supuvusius pomidorus ir dar kažką, kas ka- 
daise buvo sūris, bet dabar virto garbingu Aleksandro 
Flemingo atminimu, ir įnirtingai ieškau šiukšlių kibiro. 
Žinoma, ieškoti beviltiška, nes Sara vietoje tradicinės 
šiukšlių dėžės ar kibiro naudoja plastikinius prekybos 
centro maišelius ir kabina juos ant spintelės rankenos 
arčiausiai durų; toks įprotis nervina juo labiau, kai iš 
dažniausiai kiauro maišelio ant grindų privarva skys- 
čio. Štai ir šį rytą, šaukšteliu seikėdamas šviežią kavą į 
kavavirę, pasijutau stovis vakarykščio išsinešamo kinų 
maisto baloje. 

Supuvę pomidorai varva man pro pirštus, kol randu 
maišelį ir atsikratau jų. Tyliai keikiuosi plaudamas rankas 
kriauklėje. Dieve brangus, negyvenau šitaip nuo tada, kai 
buvau nuskurdęs Oksfordo studentas. 

Sara įsėlina į mažytę virtuvėlę. 


262 


— Nikai, nereikėjo išmesti sūrio! Būčiau nugrandžiusi 
pelėsius. 

— Ir abu būtume nusinuodiję. 

— Sūris ir yra supelijęs pienas. Jis nesensta. 

— Puiku. - Plačiai atidarau spintelės duris. - Antradienį 
daviau tau du šimtus svarų, kad nueitum į Waitrose par- 
duotuvę, o spintelėje yra tik butelis Tabasco ir keturios 
skardinės sumautų ančiuvių. Kas, po galais, atsitiko? 

— Ašjuos išleidau, - murma ji. 

— Ką pirkai? Sumautų triufelių? 

— Palikau namie kredito kortelę, ir pamačiau tuos batus. 
Ketinau tau grąžinti, - sako ji teisindamasi, kai įgriūnu į 
svetainę, vos neužmynęs ant prakeiktosios katės. Gailiuo- 
si, kad nupirkau jai tą gyvuūnėlį, visas butas dvokia katės 
šlapalu. Ji paima į rankas katytę ir eina paskui mane. - Tik 
dar nenuėjau iki bankomato. 

— Sara, svarbu ne pinigai. Tik būtų labai miela grįžti 
namo ir rasti ko nors pavalgyti... 

— Aš tau ne tarnaitė, - išpoškina Sara. 

— Sara, aš ką tik palaidojau tėvą! 

Išgąsdinta katė strykteli jai iš rankų. Sara supliūkšta 
kaip pradurtas balionas ir tuo vėl primena man, kokia ji 
jauna. 

Padariau klaidą atsikėlęs gyventi pas ją. Supratau tai net 
tada, kai krausčiau drabužius iš kelionės krepšio, kurį Mela 
buvo palikusi man taksi — visi marškiniai stropiai sulanks- 
tyti, kad nesusilamdytų, - ir grūdau juos į pilną Saros spin- 
tą, sukabinęs ant pigių vielinių pakabų. Neturėjau kur eiti, 
nebent į viešbutį, bet praktiškumas čia nebuvo svarbiausia. 
Tik beviltiškas noras išgelbėti bent ką iš šito apgailėtino žlu- 
gimo privertė mane sutikti su karštligišku Saros pasiūlymu. 
Priežastis buvo mano sukelta kančia ir sielvartas. 

Jeigu pasistengsime, reikalai ims taisytis. Esmė yra 
prisitaikyti. 

— Maniau, kad pavalgysi po laidotuvių, - murma ji nulei- 
dusi akis. - Maniau, tu grįši namo ir tada mes, na, supranti. 

— Ką mes? 

Ji trina kojos nykštį į kilimą kaip mažas sutrikęs vaikas. 

— Gyvendami susiduriame su mirtimi. Eimė sako, kad 
žmogui mirus gyvieji nori švęsti gyvenimą. Ak, Nikai, 
negi turėsiu pasakyti paraidžiui? 

Staiga pastebiu, kad ji segi labai trumpą klostytą pil- 
ką sijonėlį, o plaukus susirišusi į trumpus moksleiviškus 
kuodelius. Nors širdyje atsidūstu dėl jos naivumo, mano 
penis atgyja. 

- Žmogus negali gyventi vien seksu. Nors, - priduriu, — 
ta mintis man patinka. 

Ji klaupiasi ant kelių priešais mane, atitraukia mano 
kelnių užtrauktuką ir išima iš trumpikių mano pusiau su- 
kietėjusį penį. Už jos nugaros pro neuždengtą langą matau 
priešais esančio namo butus. Stebiu, kaip storulė sunkiai 
nusivelka žalią vilnonį šarką. Kabindama jį už durų, mo- 
teris dirsteli aukštyn, ir aš suvokiu, kad jeigu aš ją matau, 
tai gali būti ir atvirkščiai. Ji per toli, kad įžiūrėčiau jos vei- 
do išraišką, bet tai, kaip ji skubiai užtraukia užuolaidas, 
pasako viską. 

Nesu itin nusiteikęs, bet mintis, kad kažkas stebi, kaip 
Sara klūpo ir čiulpia mano kietėjantį penį, suveikia kaip 
netikėtas afrodiziakas. 

Suvokiu ir tai, kad tuoj užbaigsiu: per greitai. Stveriu 
ją už pečių ir pastatau, o tada užkeliu ant pusryčių baro. Ji 
nesivargina atsegioti palaidinukės sagų, nusivelka ją per 
galvą, o aš ištraukiu jos krūtis iš liemenuko ir prispaudžiu 
burną prie raudono spenelio. Ji dejuoja ir pakiša rankas 

man po marškiniais. Aš kandžioju ir žnaibau, nesisteng- 
damas būti atsargus. Jos pirštai drasko ir gniaužo man nu- 
garą. Užraitau sijoną jai aplink liemenį, numaunu kelnai- 
tes ir stipriai sukišu į ją pirštus. Ji slidi ir drėgna, nulaižau 
pirštų galiukus. Prisimerkusi ir pasirėmusi alkūnėmis, ji 
atveria man savo tarpukojį. 

Ragauju ją, skonėdamasis muskusiniu saldumu. Tada 
nukeliu nuo baro, lenkiu per nepatogios baltos sofos atkal- 
tę ir sukišu penį jai į užpakalį. 

Ji aikteli iš netikėtumo, bet po akimirkos judina klubus 
vienu ritmu su manimi. Kai jos judesiai darosi vis nekan- 
tresni, aš stumčioju greičiau, rankomis siekiu jos krūtų ir 
trinu spenelius - ne itin švelniai — nykščiais ir smiliais. 

Baigiu tarsi sprogdamas. Kai susmunku ant jos slidžios 
nuo prakaito nugaros, dirsteliu pro langą. Storulė spokso 
tiesiai į mane. 

— Po galais, - uždususi sako Sara, atsigręždama į mane. — 
Ar galime užbaigti miegamajame? Šita sofa tebedvokia vė- 
malais. 


Mano tėvas mirė po trijų savaičių. Po pirmojo didelio šir- 
dies smūgio jis išliko gyvas, bet pasidavė infekcijai, kuri 
prasidėjo lašinės dūrio vietoje. Mirties priežastis, anot 
niūraus, pilko liudijimo, kurį gavau įregistruodamas jo 
mirtį, buvo kraujo užkrėtimas ir dėl jo susilpnėjusios or- 
ganų funkcijos. 

Nežinau, ar galiu sakyti, kad nuvažiavau ten Iniku. Fak- 
tiškai jis tebebuvo gyvas, kai skubėdamas atvykau iš Lon- 
dono taip apimtas baimės, kad niekingas savo iškvietimo 
aplinkybes sugebėjau užkišti į kažkokį smegenų kampą, 
kad galėčiau apsvarstyti vėliau. Kai priėjau prie jo lovos, jis 
jau buvo be sąmonės, todėl nebeturėjome galimybės pasi- 

keisti paskutiniais žodžiais, atsisveikinti. Buvau paliktas 
bejėgiškai sėdėti šalia žmogaus apvalkalo, kuris buvo mano 
tėvas, glosčiau jam ranką - kartais ir skruostą - ir mėginau 
kalbėtis su juo tarsi tikėdamas, kad jis mane dar girdi. 

Iš tiesų tai Edvardas Lajenas nebuvo mano tėvas, tik 
vyresnysis mano tėvo brolis. Mano biologiniai tėvai keis- 
tai pasižymėjo tuo, kad žuvo toje pačioje avarijoje sėdėda- 
mi skirtinguose automobiliuose. 

Endrius Lajenas buvo užmezgęs romaną su dantų gy- 
dytojo sesele. Mama sužinojusi — iki šiol neaišku, kokiu 
būdu - susibarė su juo ir, suprantama, prasidėjo namų mū- 
šis. Mama išlėkė automobiliu, jis išsekė paskui ją savuoju. 
Vėliau buvo sunku nustatyti, kuris iš jų pirmas nebesu- 
valdė automobilio staigiame posūkyje ir kuris atsitrenkė į 
kito nuolaužas. Po pliūptelėjusios liepsnos mažai kas liko, 
o septintojo dešimtmečio teismo medicina nebuvo tokia, 
kokia yra dabar. 

Edvardas ir jo žmona Deizė pasiėmė mane. Buvau pu- 
sės metų amžiaus; jie visada man buvo tikri tėvai. 

Dažnai svarstydavau, kaip vyras galėjo pradėti roma- 
ną, kai žmona ką tik padovanojo jam pirmagimį. Dabar 
turbūt Žinau. 

Blogas kraujas. Ar egzistuoja ir neištikimybės genas, 
kaip nuplikimo ar didelės pėdos genai? Visą gyvenimą aš 
stengiausi išpirkti savo biologinio tėvo nuodėmes. Tiesą 
sakant, karjerą dariau rankiodamas neištikimybės gaba- 
lėlius. Pasipūtęs tikėjau, kad iš visų pažįstamų vyrų esu 
mažiausiai linkęs užmegzti romaną. 

Šią popietę stovėjau prie savo tėvo kapo, ranka apka- 
binęs mamą, ir stebėjau žmoną, jos nuo ašarų susmukusį 
veidą. Žinoma, aš liūdžiu tėvo, jo mirtis mano gyvenime 
paliko tuštumą, kurios niekuo neužpildysi; bet visi suau- 

gę vaikai sulaukia tokio laiko, kai jie nesąmoningai pra- 
deda ruoštis tėvų mirčiai. Jauti skausmą dėl netekties, bet 
tai natūrali įvykių eiga. Kai prireikia, gamta mums leidžia 
beširdiškai prisitaikyti. 

Visai kas kita, kai prarandi moterį per savo kvailumą, 
silpnumą ir melą. Stultum est gueri de adversis, ubi culpa est 
tua: kvaila skųstis dėl nelaimės, dėl kurios pats esi kaltas. 
Gamta nesukuria jokio skydo nuo kančios, kurios galėjai 
išvengti. Ji ir neturi to daryti; aš nusipelniau tos gėdos, 
griūvančios ant manęs iš visų pusių. 

Stebėtina, bet ne iš Melinšos pusės. 

— Aš to nenorėjau, - pasakė ji tyliai, stabtelėjusi prie 
manęs, kai sodinau motiną į laukiantį laidotuvių automo- 
bilį. - Norėjau išlaukti. Ir stengiausi. 

Laidotuvininkų jūra plaukė abipus automobilio, o 
šviežiai iškastos žemės trupiniai buvo prilipę prie jų juodų 
batų kaip malta kava. Prislopinti užuojautos žodžiai — La- 
bai apgailestauju, Nikolai, - sūkuriavo aplink mus. Balan- 
džio mėnuo su savo gyvenimo pažadais atrodė toks netin- 
kamas metas laidoti. Norėjau, kad plikos šakos draskytų 
pilką švininį dangų, kad nebūtų šios viltingos žalumos ir 
nesigirdėtų paukščių giesmių. 

— Ar seniai Žinai? 

— Nuo Advokatų draugijos pietų. 

— Kaip tu... 

— Nikolai, - sušnibždėjo ji. 

Nusukau akis į šalį. Ant žvyruoto tako už mūsų susto- 
jo pasikalbėti juodai vilkinčių laidotuvininkų grupelė; ki- 
lusį juoką greitai nutildė skubūs, susigėdę žvilgsniai mūsų 
pusėn. Mes galime sielvartauti ir jausti skausmą iki tol, kol 
gyvenimas vėl ima kunkuliuoti, norime to, ar ne. 

Giliai įkvepiu. 

— Melinša, ar yra bent kokia galimybė man... 

— Ne, Nikolai. Apgailestauju. 

Automobilyje sėdinti mama probėgšmais dirstelėjo į 
mus ir nusigręžė. 

— Suprantu, kaip tau skamba, bet tai nieko nereiškė. 
Prašau... 

— Kai ką reiškė, — atsakė ji griežtai, — jeigu ne tau, tai 
man! Šis reikalas palietė ne tave vieną. Ir ne tau spręsti, ar 
tai ką nors reiškė. 

— Suprantu, dabar tu supykusi, bet... 

— Pyktis nė iš tolo neparodo visko, ką jaučiu. 

— Negali būti, kad eisi iki galo. Gyvenimas atskirai. Sky- 
rybos. Ar tikrai? 

Ji žengė žingsnelį atgal lyg nuo fizinio smūgio. 

— Ko kito tikėjaisi, Nikolai? 

— Ar galime bent pasikalbėti? — sakau beviltiškai. — O 
kaip vaikai? Ar pagalvojai, ką visa tai... 

— O tu pagalvojai? 

Tolėliau du vyrai mėlynais kombinezonais plepėdami 
ėjo tėvo kapo link, nuo kastuvų, užsimestų ant peties, by- 
rėjo sausos Žemės grumstai. 

Mela stebėjo mane, Žiūrintį į juos, ir atsiduso. 

— Nikolai, dabar ne laikas. Pasakiau vaikams, kad kol 
kas tu globosi močiutę. Kai ateis tinkamas metas, pasaky- 
sime joms, kad tu... kad mes... 

— Ar galiu jas matyti? 

- Žinoma, gali! - Ji trumpai palietė man ranką. Jos vei- 
das sušvelnėjo.- Būčiau atvežusi jas pas tave anksčiau, bet 
tu arba dirbai, arba būdavai ligoninėje. Man atrodė netin- 
kama jas į visa tai įtraukti. 

Reikėjo iš karto nustatyti lankymų tvarką. Sukurti pre- 
cedentą, sugalvoti pagrindines taisykles. Kiek kartų prie- 

kaištavau klientams, šiuo požiūriu suklydusiems ir suda- 
riusiems kitai pusei galimybę apkaltinti juos nesirūpinimu, 
apleidimu? Ir nė akimirką nepagalvodavau, kad jie tiesiog 
negali pažiūrėti į akis vaikams, taip baisiai nuviltiems. 
Mela patrypčiojo neįkyriai, bet gana aiškiai duodama 
suprasti, kad pokalbis baigtas. Mano širdis sustingo. Stai- 
ga galvoje atsirado tūkstantis dalykų, kuriuos norėjau jai 
pasakyti. Norėjau pasakyti, kad myliu ją taip, kaip pačiam 
atrodė neįmanoma, kad niekada nesilioviau jos mylėjęs, 
kad buvau visiškas, paskutinis kvailys. Padaryčiau viską, 
pažadėčiau viską, jeigu tik ji suteiktų man antrą galimybę. 
Kad mano gyvenimas be jos yra pelenai. Ir vis tiek, kaip 
Lyro duktė, nemoku lūpomis išlieti to, kas manoj širdy. 
Sugnybau viršunosę. 

— Norėčiau pamatyti jas šį savaitgalį, jei tinka. 

Jos veidas virptelėjo, tarsi ji būtų tikėjusis išgirsti iš 
manęs kažką kita. 

- Jos irgi labai norėtų tave pamatyti, - pasakė ji po aki- 
mirkos. - Kur? 

— Ar negalėčiau atvažiuoti... 

Ji pasisuko į mane profiliu. 

— Ne. 

— Tik ne „Makdonalde“. Ir ne parke. To neištverčiau. 

— Ir ne... 

— Net nesvajočiau apie tai, - sakau paskubomis. — Tai 
pas mano tėvus? Tiksliau, - pridūriau, - pas mano motiną. 
Nežinau, ar ilgai jai užtruks priprasti. 

— Tavo tėvas buvo geras Žmogus, - šiltai pasakė Melinša. 

— Ačiu, kad atėjai. 

— Nikolai, aš jį irgi mylėjau. 

Už dešimties pėdų nuo mūsų stoviniavo vyras. Pirma 
jo nepastebėjau, bet dabar, kai jis patraukė mano dėmesį, 

neįsivaizdavau, kodėl nepastebėjau. Jis buvo nepaprastai 
gražios išvaizdos, darantis kiek susitaršiusio Styvo Mak- 
vyno įspūdį, kuris moterims labai patrauklus. Ir jis aiškiai 
laukė mano žmonos. Ji liūdnai šyptelėjo man, nusigręžė ir 
nuėjo pas jį. Jis jos nepalietė, bet tai, kaip į ją palinko, tarsi 
tuopa į upės krantą, aiškiai man parodė, kad juos sieja is- 
torija, kurioje man nėra vietos. 
Pirmą kartą man trenkė mintis, kad aš ją praradau. 


Jis vėl čia, kai kitą šeštadienį ji užveža mergaites į mano 
mamos namus, jis sėdi mano Žmonos automobilyje, kelei- 
vio vietoje. 

Imu Metenę iš Melos rankų ir mosteliu galva į volvo. 

— Kas tas? 

Mela nusiima nuo peties griozdišką medžiaginį krepšį, 
kur sukrauti Metenės daikteliai: vystyklai, kremas, plas- 
tikinis puodelis, Calpol, atsarginis žindukas, atsarginiai 
drabužėliai, atsarginė antklodėlė. 

— Pasirūpink, kad ji po pietų pamiegotų bent valandą, 
bet neleisk miegoti ilgiau negu dvi, nes neužmigdysi va- 
kare. Ji įprato neštis į lovą puodelį obuolių sulčių, tik ne- 
pamiršk jo pirma išplauti. Ir, dėl Dievo meilės, nepamesk 
knygelės „Vikst vikst“, aną savaitę ji sukėlė ant kojų visus 
namus, kai negalėjo jos rasti... 

— Melinša, aš žinau... 

Ji liaujasi grioztis. 

- Taip. Žinoma. 

Sofi ir Evė atbėga pas mane sodo keliuku, net plaukai 
plaikstosi. 

— Tėti! Tėti! Mama sakė, kad galėsime nakvoti pas mo- 
čiutę! Aš atsivežiau savo naująją atlasinę pižamą, dėdė Ki- 
tas padovanojo man per Velykas, sakė, kad pižama geriau 

negu šokoladiniai saldainiai, aš atrodau kaip Veronika 
Leik, tėti, kas ta Veronika Leik, ar aš panaši į ją? 

— Tu nepanaši į jokią Leik, tu panaši į didelę, tirštą balą, — 
piktai sako Evė. — Tu esi didelė, tiršta, purvina bala. 

Sofi patenkinta šypso ir susineria rankas. Nemaloniu, 
dainuojamu balsu ji gieda: 

— Žinau, kad esi bala, bet kas esu aš? 

— Purvagalvė. Purvagalvė. 

- Žinau, kad esi purvagalvė, bet kas esu aš? 

— Purvagalvė... 

— Žinau, kad esi purvagalvė, bet kas... 

— Mergaitės, pasimatysime rytoj po pietų, - sako Mela 
nerūpestingai ir kiekvieną pabučiuoja. - Būkite geros tė- 
čiui. Ir karštai apkabinkite močiutę, ji labai ilgisi senelio, ją 
reikia apkabinti. 

Gražūs Metenės antakėliai susiraukia matant, kaip 
mama nueina sodo keliuku. Dvidešimt sekundžių ji tyli, 
bet kai Mela įlipa į automobilį, ji pradeda raitytis man ant 
rankų ir mojuoja kumšteliais supratusi, kad mama nesu- 
grįš. Griežtai einu į vidų ir uždarau laukujas duris, Metenė 
pradeda rausti, tada mėlynuoti iš pykčio, o aš laukiu pa- 
žįstamo riksmo. 

— Ak, Viešpatie, - nervingai sako mano mama. — Kas 
yra tam vaikui? 

— Po minutės viskas bus gerai, mama. Sofi, palik sesę 
ramybėje. Eve, liaukis Žaisti su lempa... 

Visi susiraukiame, kai galiausiai pratrūksta riksmas. 
Prisimenu, kaip mane mokė skaičiuoti sekundes tarp Žai- 
bo blykstelėjimo ir griaustinio, kad sužinočiau, ar toli siau- 
tėja audra. 

Kratau savo jauniausiąją dukterį prispaudęs prie krūti- 
nės. Jos riksmas darosi garsesnis. 


— Metene, brangute, nusiramink. Tėtis yra čia. Mamytė 
greitai grįš. Kvėpuok, širdele, kvėpuok. Sofi, prašau tavęs. 
Tu vyriausia, turėtum rodyti pavyzdį... 

Pasigirsta trenksmas. Evė kaltai atšoka nuo virtuvės 
palangės. 

— Tik ne mano Beantrix Potter! - dejuoja mama. - Nikolai, 
turėjau tą lempą nuo tavo kūdikystės laikų. 

Metenė, staigaus triukšmo priblokšta ir nutildyta, sle- 
pia šlapią veidelį man prie peties. Atsiprašau mamos ir su 
palengvėjimu paduodu žagsinčią mažylę Sofi. 

— Veskis ją į kiemą ir pabėgiokit, kol sutvarkysiu duženas. 
Eve, tu taip pat. Apie šitai pakalbėsime vėliau. Beje, Sofi. 

Visada niekinamai žiūriu į klientus, kurie per vaikus 
šnipinėja savo sutuoktinius. 

— Tas vyras, kuris šiandien su jumis atvažiavo, - sakau 
apsimestinai abejingai. - Aš jo nepažinau... 

- Jis mamos draugas, — gūžteli pečiais ji, lėkdama į 
sodą. - Ji kartu su juo verda. 

Apsvarstau šią informaciją šluodamas porceliano šukes. 
Tai čia buvo garsusis Treisis Pitas, buvęs Melos draugas ir 
dabartinis viršininkas. Nemaniau, kad jis toks jaunas. Ir 
patrauklus. Ir taip artimai bendrauja su mano Žmona. 

Svarstau, ar šis staigus jo buvimas visur yra ištikimo 
draugo parama atsitikus bėdai (tuomet kodėl ne Kitas?), ar 
šis tas daugiau? 

Jeigu antrasis variantas, tai ar seniai šitai tęsiasi? 

Susimąstęs pilu duženas ant seno laikraščio, kai Evė 
įpuola su purvinais batais ir gėlių puokšte, beveik lygia 
su ja. 

— Atnešiau jas močiutei, atsiprašysiu už senąją lempą. — 
Ji tiesiog švyti už gėlių. — Ar jos ne gražios? 

Mama tyliai sudejuoja. 

— Mano gražiausios leukonijos. 

Ji eina į viršų prigulti, o aš netekęs vilties mėginu įves- 
ti tvarką į vaikų chaosą, kurį Mela paprastai veiksmin- 
gai kontroliuoja. Sugirdau Metenei šaukštelį prevencinio 
Calpol ir galiausiai šiaip taip paguldau ją pamiegoti, bet 
Sofi ir Evė visą likusią popietę be perstojo kivirčijasi, nesi- 
laiko jokio seseriško sutarimo net tada, kai sulaužau visas 
namų taisykles ir leidžiu joms saulėtą dieną kiek nori Žiū- 
rėti televizorių. 

— Tas kvailas televizorius per mažas, - sako Sofi niū- 
riai ir tranko kulnais į minkštos sofos pagrindą. - Ir nėra 
Cartoon Network programos. 

— Prašau nespardyti baldų, Sofi. Eve, jei tau reikia nusi- 
šluostyti nosį, šluostykis nosine, ne rankove. 

Evė įžuūliai trinasi veidą krakmolintu apdangalu. 

— Noriu žiūrėti „Čarlį ir šokolado fabriką“. Atsivežiau 
savo DVD... 

— Cha! Močiutė neturi DVD grotuvo. 

— Mes turime namie, - verkšlena Evė. - Kodėl negalime 
grįžti namo ir pažiūrėti? 

Atsidūstu. 

— Nėra kaip. 

Sofi netikėtai pašoka ant kojų. 

— Tėtis su mumis nebegyvena, kvaiša! Jis namo negrįš! 
Niekada, niekada, niekada! Jie skiriasi, negi tu nieko ne- 
žinai? 

— Sofi, niekas nekalbėjo apie... 

Ji atsigręžia į mane, akys piktame, išblyškusiame vei- 
delyje didelės ir išsigandusios. 

- Jūs skiriatės! Tu rengiesi skirtis, vesti kažką kitą, ji tu- 
rės vaikų ir tu juos mylėsi labiau negu mus, nebenorėsi 
mūsų matyti, tu mus pamirši ir mylėsi juos! 


Spoksau jai iš paskos, kai ji triukšmingai išlekia iš 
kambario. Kaltė kumščiu gniaužia man vidurius. Žinau iš 
karčios kitų patirties, kad tai tik pradžia. 

Kai geriant arbatą paskambina Sara ir pasiūlo sekma- 
dienį atvažiuoti ir kartu nusivežti mergaites į Česingto- 
ną, aš griebiuosi už tos minties. Mano mama dabar aki- 
vaizdžiai neturi sveikatos tvarkytis su vaikais, juolab kai 
mergaitės šitaip elgiasi, o aš nieko geriau nesugalvoju. 
Man dar neteko galvoti, kokia veikla ir pramogomis už- 
pildyti savaitgalį trims mažiems vaikams. Neįsivaizduo- 
ju, ką su jomis veikti. Savaitgaliai visada tiesiog būna. Tru- 
putį apsitvarkau, kol Mela važiuoja į Tesco parduotuvę, 
pakeičiu lemputes, taisau sulūžusius žaislus. Pjaunu žolę 
pievutėje. Kartais pažaidžiame ritinį, mokau mergaites 
važiuoti dviračiu. Sekmadienį po priešpiečių susmunku 
laikraščių jūroje, o mergaitės savo kambariuose žaidžia 
puošeivas. 

Aš myliu savo dukteris, tikrai myliu. Bet pokalbis su 
pusantrų, šešerių ir beveik devynerių metų vaikais ir ge- 
riausiu atveju gana ribotas. Įprastomis sąlygomis mes arba 
ką nors veikiame kartu - pavyzdžiui, Žaidžiame prancū- 
ziškąjį kriketą, - arba kiekvienas ką nors veikiame atskirai 
skirtingose namo vietose. Vienas kitam pasiekiami, bet 
neprimesti. Neįstrigę užgriozdintuose gedinčiuose na- 
muose Ešeryje, kur nėra net triušio eibių, kurios bent kiek 
atitrauktų dėmesį. 

Pirmą kartą suvokiu, kad galimybė pasiimti vaikus ir 
gyvenimas šeimoje nėra net iš tolo panašūs dalykai. 

Aišku, kad Mela nesivargina supažindinti dukterų su 
savo „draugu“. Bet gali būti, kad Sara joms patiks. Gal jos 
su ja netgi sutars. Gal laikui bėgant Sara galės tapti joms 
vyresniąja seserim, jei ne kuo kitu... 

— Aš jos nekenčiu! — rėkia Sofi kitą rytą, vos pamačiusi 
Sarą, išlipančią iš automobilio. 

— Sofi, tu jos net nepažįsti. 

Ji puola prie lempos stulpo mano tėvų keliuko gale, at- 
sisėda ant purvino šaligatvio ir apsikabina stulpą ranko- 
mis ir kojomis lyg tikėdamasi, kad bus jėga tempiama į 
automobilį. 

— Ne! Nepriversi manęs su ja važiuoti! 

— Sofi, elgiesi juokingai. Sara labai miela... 

— Ji išardė mūsų šeimą! - šaukia Sofi. - Ji yra namų ar- 
dytoja! 

Priblokštas spoksau į ją. Negaliu patikėti, kad iš savo 
aštuonmetės dukters girdžiu tokius bulvarinius žodžius. 

— Kas tau sakė? 

— Girdėjau, kaip mama kalbėjosi telefonu su Kitu! Ji 
verkė! Tikromis ašaromis, kaip tada, kai mirė senelis! Jos 
veidas buvo raudonas kaip Metenės, jai varvėjo nosis! 
Ir mama sakė dėdei Kitui, - Sofi žagtelėjo, - kad dėl to 
kalta ji! 

Nevalingai dirsteliu į Sarą. 

— Širdele, prašau tavęs. Paleisk stulpą. Į tave žiūri visa 
gatvė. 

Sofi apsiraito dar stipriau. 

— Man nerūpi! 

Mano rankos bejėgiškai trūkčioja. 

— Kodėl viską taip apsunkini? Sara stengiasi būti tau 
gera. Išvyka į Česingtoną - jos mintis. 

— Nair kas? Kvaila mintis! 

Evė įlipa ant galinės automobilio sėdynės ir iškiša pro 
langą galvą. 

— Galėsime nustumti ją nuo amerikietiškų kalnelių, — 
siūlo ji linksmai. - Ji ištikš ant žemės kaip braškių uogie- 

nė ir greitosios gydytojai turės kastuvais ją nugramdyti. 
Sudėsime gabalėlius į indą ir pastatysime šalia Don Žua- 
no narvelio... 

— Eve, užteks! 

— Sėskis priekyje šalia tėčio, - maloniai sako Sara Sofi. - 
Aš tik važiuoju kartu. 

— Subloguosi važiuodama, - patenkinta sako Evė. 

- Jei aš į ką ir įsikibčiau, - garsiai šnibžda Sara Evei lip- 
dama prie jos, - tai tikrai ne į lempos stulpą. Lempų stul- 
pus mėgsta šunys. Pagalvok, ant ko tu dabar galbūt sėdi. 

Sofi greitai paleidžia stulpą ir atsistoja. Ji patraukia 
aukštyn savo Bratz marškinėlius ir kraštu nusišluosto 
drėgną veidą. 

- Šalia jos aš nesėdėsiu, net jei važiuosime per siaubo 
kambarius. Neketinu net kalbėtis su ja. 

— Puiku. Nemanau, kad ir ji labai trokšta su tavimi kal- 
bėtis po tokio tavo išsišokimo. 

— Ji peršals, — įspėja Sofi ir tyčia braukdama batų ga- 
lais per šaligatvį lėtai eina prie automobilio, - apsivilkusi 
tokiais kvailais marškinėliais. Tikriausiai susirgs plaučių 
uždegimu ir numirs. 

— Prisisek, Sofi. 

Ji garsiai suspaudžia sagtį. 

— Tegu ji nenurodinėja mums, ką daryti. Ji mums ne 
motina. Ji niekam ne motina. 

- Ir ačiū Dievui, - žvaliai sako Sara. - Aš nemėgstu 
vaikų. 

Evė aikteli. 

- Jokių vaikų? - klausia Sofi taip priblokšta tokios erezi- 
jos, kad net pamiršo omertos įžadą. 

— Jokių. 

— Ir kūdikių? 

— Kūdikių labiausiai. 

— Su Metene gali būti tikras vargas, - pripažįsta Evė ir 
piktai dėbteli į seserį, taikiai miegančią savo krėsle. - Ypač 
tada, kai ji vemia. O ji vemia dažnai. 

— Mes tau irgi nepatinkame? - klausia Sofi atsigręždama. 

— Dar nenusprendžiau, - susimąsčiusi sako Sara. — Vie- 
ni žmonės man patinka, kiti nepatinka. Ir man nesvarbu, 
kiek jiems metų. Juk negalėtum pasakyti, kad myli visus, 
kurių rudi plaukai ir rudos akys, ar ne? Tai kodėl reikia 
mylėti visus, kuriems ketveri metai? 

— Arba šešeri, - sako Evė. 

— Arba šešeri. Laikui bėgant nuspręsiu. 

— Tu keista, - purkšteli Sofi, bet balsas jau nebe toks aštrus. 

Dirsteliu į galinio vaizdo veidrodėlį. Sara šypsosi, ir 
įtampa, kausčiusi man pečius, šiek tiek atslūgsta. Aišku, 
kad mano ketinimas pristatyti ją kaip bičiulę buvo visiš- 
kai naivus. Žinoma, jei kalbame apie Sofi, subrendusią ne 
pagal metus. Turėsiu kuo greičiau aptarti su Mela, kiek 
mergaitė žino. Bet, vienaip ar kitaip, nebegalėsiu toliau gu- 
drauti ir dar ilgiau likti pas jų močiutę, kad nuraminčiau 
Sofi. Gal ir geriau, kad tiesa atsiskleidė dabar. Geriau nu- 
plėšti pleistrą vienu trūktelėjimu, negu lupti jį nuo mūsų 
skyrybų žaizdos po vieną skausmingą colį. 

Vaikai stebėtinai sugeba atsigauti. Ir atleisti. Sara ir Evė 
diskutuoja apie kažkokios talentų realybės šou dalyvių 
privalumus, ir aš pradedu tikėtis, kad ši diena bus geresnė, 
negu maniau. 

Bet mano kylantis optimizmas greitai ataušinamas. 
Dar neišvažiavus į greitkelį Metenė atsibunda ir ima šauk- 
tis mamos, Evė ir Sofi leidžiasi į naujus pagiežingus bar- 
nius dėl komiksų knygelių ir man tenka sustoti pakelės 
aikštelėje, nes Sarai, kaip nuspėta, gali pasidaryti bloga. 

Išjungiu variklį. Vieną vasarą pas mus gyveno už 
maistą ir butą dirbusi mergina iš Kroatijos; jį vemdavo 
kiekvieną kartą, kai įlipdavo į automobilį. Net negalėdavo 
nuvažiuoti iki mokyklos. Bet puikiai jausdavosi sėdėdama 
ant sumauto savo draugo motociklo. 

Kai Sara grįžta iš krūmų, pasigirsta neklystamas garsas 
ir aišku, kad mano mažylė iki kraštų pripildė sauskelnes. 

Suprantama, sauskelnių maišelio aš nepaėmiau. Su- 
prantama ir tai, kad mes esame toli nuo Žmonių gyvena- 
mos vietos, kur galėčiau nupirkti ką nors padėčiai ištaisyti. 

Atsegu Metenę ir kiek bjaurėdamasis guldau ją ant 
galinės sėdynės svarstydamas, ką, dėl Dievo meilės, man 
daryti. Aišku, kad šitaip jos palikti negaliu; garstyčių spal- 
vos masė veržiasi pro visas sauskelnių siūles. Stengiuosi 
nežiaukčioti. Mes vis tiek esame už pusantros valandos 
kelio nuo visko. Jėzau Kristau! Kaip toks mažas ir gražus 
žmogutis gali pagaminti tokį šlykštų produktą, kuris ga- 
lėtų išguldyti visą greito reagavimo būrį! 

Beviltiškai dairausi. Automobilis gąsdinamai susipurto, 
kai pro šalį pralekia mašinos, 0 mums stovint jų greitis at- 
rodo neįtikėtinas. Nepasakysi, kad neišmanau, kaip pakeis- 
ti nešvarias sauskelnes; tvarkiau ne vieną tokią visų savo 
dukterų bjaurybę. Bet turėdavau priemonių. Kremo, šluos- 
čių, dubenį šilto vandens ir švarius drabužėlius perrengti. 

Metenės riksmas sustiprėja dvigubai. Negaliu jos nutil- 
dyti; teks sutvarkyti ją kuo švariau ir susukti į savo striukę. 
Tyliai meldžiuosi, kad spėtume pasiekti gyvenamas vie- 
tas, kol jos viduriai nepateikė antros porcijos į mano Savile 
Row siutą kostiumą. 

Sofi dešimt minučių stebi, kaip vargstu su popierinė- 
mis nosinaitėmis iš Saros rankinės gausiai jas paspjaudy- 
damas, ir tik tada informuoja mane, kad jų mama bagaži- 

nėje po vaistinėle visada laiko atsargai sauskelnes, drėgnų 
servetėlių ir vaiko drabužėlių pamainą. 

Griežiu dantimis suprasdamas, kad dabar dvokiu kaip 
karo belaisvių tualetas. Skystos išmatos aptaškė man ran- 
kas, kelnes ir dar - Dievas žino kaip - plaukus. Įtikinė- 
ju save, kad vaikai šiandien nėra bjauresni negu visada. 
Tiktai vaikų bjaurumas yra daug blogesnis, jeigu reikia jį 
pakęsti vienam. Ir nors Sara fiziškai yra su manim, aš su- 
vokiu, kad, kai šalia nėra Melos, aš esu visiškai vienas. 


Kiekviena iš kitų keturių savaičių vis blogesnė. Dėl dauge- 
lio priežasčių: ne menkiausia iš jų yra netikėti, bet nepa- 
neigiami Melos išvaizdos pokyčiai. 

— Nusikirpai plaukus, — apkaltinu ją vieną šeštadienį 
gegužės viduryje. 

Ji rausteli. 

— Kitas įkalbino mane nuvažiuoti pas jo kirpėją Londo- 
ne. Tau patinka? 

— Patinka, - sakau nenoromis. - Jie labai trumpi, labai 
berniokiški, bet tau tikrai tinka. Regis, nesu tavęs matęs 
tokiais trumpais plaukais. 

— Nešiojau tokią šukuoseną, - sako ji, - prieš mums su- 
sipažįstant. Bet tu neleidai man kirptis plaukų. Reikalavai 
nešioti ilgus. 

— Argi? 

— Tu daug ko reikalavai, Nikolai. 

Ji nusišypso ir trūkteli pečiais. Stebiu, kaip ji skrenda 
keliuku prie automobilio, kur ir vėl jos laukia Treisis. Ne- 
begaliu kvailinti savęs teigdamas, kad tarp jų nieko nėra. 
Akivaizdžiai matosi, kad jos akių spindesį žadina jis ir kad 
jos spindi jam. 

Man ; širdį skverbiasi juodas šlykštus pavydas. 

Niekada, kaip tikras savimeilis, net nepagalvojau, kad 
Mela galėtų taip paprastai nusimesti mūsų santuoką kaip 
odos išnarą ir tapti kažkokia ryškesnė ir smarkesnė, tikra 
blankios, ištekėjusios moters aukštos raiškos televizijos 
versija. Kas kartą, kai atveža man vaikus, ji atrodo jau- 
nesnė, panašesnė į tą laisvos sielos nimfą, kurią išgelbėjau 
Kovent Gardene. Gal pirmą kartą po daugelio metų aš pra- 
dedu ją pastebėti. Nežemiškas trapumas — toks apgaulin- 
gas - ir žvalios bedugnės akys. Žvilgsnis ir antakio krus- 
telėjimas įtraukia tave ir leidžia jaustis pasaulio karaliumi. 
Visas šis nepaprastas grožis ir laimė buvo mano; laikiau 
juos delnuose. O dabar net neturiu teisės Žinoti, kaip ji lei- 
džia dienas arba, kas dar svarbiau, naktis. 

Santykiai tarp Saros ir vaikų nė kiek nepasitaisė. Ma- 
niau — labiau tikėjausi, - kad vaikų priešiškumas suma- 
žės, kai jie pripras prie Saros. Bet, mano nerimui, reikalai 
klostosi atvirkščiai. Sofi yra labiausiai paniurusi ir nekalbi. 
Evė paprasčiausiai nemandagi. Metenė, kuri dar menkai 
suvokia niūrias savo gyvenimo permainas, greitai pagavo 
bendrą šeimos nelaimės nuotaiką ir atsiliepia į ją užgaidu- 
mu, irzlumu ir reiklumu. 

Suprantama, pradinė Saros kantrybė norint gero ne- 
trunka išgaruoti. 

— Nesitikėjau sulaukti, kad Žavėtųsi manimi, — sako 
ji vieną dieną, kai Sofi, žinodama pragaištingą rezulta- 
tą, tyčia padėjo šlapią skėtį ant jos naujos zomšinės striu- 
kės, — bet ar jos būtinai turi šitaip aiškiai rodyti, kad ma- 
nęs nekenčia? 

Padedu laikraštį. 

— Neabejoju, kad padėjo netyčia... 

— Nė velnio, Nikai, bet kalbu ne tik apie striukę. Kal- 
bu apie viską. Mes nebeturime nė akimirkos sau. Mes 

nebedrįstam atsidurti viename kambaryje darbe, kad 
nesusidarytų favoritizmo įspūdis — dėl Dievo meilės, 
Ema išėjo iš darbo dėl manęs. Džoana tiesiog šnypš- 
čia, kai einu pro šalį, o Fišeriui atrodo, kad dabar jis 
jau gavo leidimą graibyti man užpakalį kas kartą, kai 
įeina į kabinetą. Mano sumauta reputacija jau virsta 
mėšlo krūva... 

— Ne tik tavo, - sakau niūriai. 

— Na, taip, bet tu jau esi partneris. Niekas tavęs ne- 
apkaltins tuo, kad per lovą sieki aukštumų. Bet vos tik 
aš žengsiu sėkmingą žingsnį, visi sakys, kad tik dėl to, 
jog dulkinuosi su didžiuoju Niku Lajenu. Negana to, — 
kerta ji, grįždama prie temos, — visus savaitgalius pas 
mus yra vaikai. Mudu dažniau pabūdavome kartu, kai 
tu gyvenai namuose! 

— Toks yra šeimyninis gyvenimas, - sakau bejėgiškai. — 
Toks jis yra. 

— Bet ta šeima ne mano. Ji viską griauna. 

Spoksau į ją. 

— Jos mano vaikai. 

Ji eina prie lango ir pro užuolaidų tarpą Žiūri į lauką, 
o ašjau pradedu pažinti tą jos nusivylimo judesį. 

— Pradedu galvoti, kad tavo žmona viską šitaip ir su- 
planavo, - sako ji pagiežingai. - Numeta mums vaikus 
kiekvieną savaitgalį, o pati smaginasi su naujuoju kava- 
lieriumi. Ji taip ir daro, ar ne? Kol mes čia grūdamės ma- 
žame bute su trim nesuvaldomais vaikais... 

Susvyruoju, kai pavydas smogia į paširdžius, nuo 
minties, kad mano Žmona yra su kitu. 

— Ji bent leidžia joms čia pabūti, — iškošiu aš. - Jai tai 
nėra lengva. 

Saros burna persikreipia nuo nemalonios šypsenos. 

— Vargšė karvė. Barškinasi su ponu Vaikščiojančiu Sek- 
su, 0 mes visą savaitgalį valome snargliuotas nosis ir kei- 
čiame prakeiktas sauskelnes. 

— Kalbi taip, - sakau kietai, - lyg norėtum susikeisti su 
ja vietomis. 

Stoja tyla. Sara susigėdusi nuleidžia galvą. 

— Ne tai turėjau galvoje, - sako ji, - tik... 

- Žinau. 

Tikrai žinau. Jei kalbėsime atvirai, daugelį vaikų sun- 
ku mylėti, juos gali mylėti tik tėvai, bet ir jie myli ne visą 
laiką. Ar net ne didžiąją laiko dalį. Bet už tas širdį glostan- 
čias akimirkas, kai rodosi, kad be vaikų negalėtum gyven- 
ti, kai mažos putlios rankelės apkabina tau kaklą, o gie- 
dros šypsenos įsitvirtina tavo smegenų kamputyje, gauni 
daug daugiau niūrių, neįmanomų akimirkų, kai stebiesi, 
kur buvo tavo protas. Vaikai prašo, reikalauja ir valdo. Jie 
verčia tave būti nesavanaudį, o kadangi tokia būsena nėra 
natūrali, nuolaidžiavimas jų įnoriams gimdo apmaudą, o 
atsisakymas būti nuolaidžiam gimdo kaltės jausmą. 

Negaliu kaltinti Saros už tai, kad ji nenori per daug 
dažnai matyti čia mano vaikų. Tiesą sakant, ir man ne- 
patinka matyti jas tokiais įtemptais, sukauptais ir nenatūu- 
raliais laiko tarpais. Iki šiol maniau, kad vyrui skyrybos 
reiškia per retai matyti vaikus. Man netoptelėjo, kad ma- 
tyti juos per dažnai yra dar blogiau. 

— Kitą šeštadienį vyks vakarėlis, - sako Sara užsidegda- 
ma cigaretę. Dabar jau rūkoma ne tik pasimylėjus. - Pas 
Eimės draugą. Labai norėčiau nueiti. 

— Neprieštarausiu likti namie ir prižiūrėti mergaites... 

— Noriu nueiti, - sako ji tvirtai, - su tavim. 

Pabrėžtinai mojuoju ranka sau prieš veidą. 

— Duok man ramybę, - atkerta Sara. - Butas mano. 

Aš nenoriu eiti į vakarėlį Eimės draugo namuose. Jau 
žinau, kaip ten bus: prieblanda, triukšmas, daug žmonių, 
atgrasi muzika ir dar bjauresnis vynas. Jausiuos kaip bud- 
rus tėvas, būsiu smalsumo ir pajuokos objektas. Sara norės 
pasileisti plaukus ir ant laiptų rūkyti žolę — taip, juk ir aš 
buvau studentas, —- bet supras, kad negali to daryti, nes 
turi globoti mane. 

Bet jai to reikia. Jai reikia įsivesti mane į savąjį pasaulį, 
kad mūsų santykiai būtų tikri. Ir gal, nesant vaikams, mes 
galėsime karštai, netramdomai pasimylėti, kaip anksčiau, 
ne kaip pastaruoju metu, slapukiškai, kaip vedusiųjų pora, 
baimindamiesi, kad gali įeiti vaikai. 

Skambinu Melai ir sakau, kad šį savaitgalį negaliu pa- 
imti vaikų. Ji nei nustemba, nei suirzta; ji džiugiai sušun- 
ka, kad labai gerai, kad jie - ji ir Treisis, pagalvoju niūriai — 
ketina važiuoti tuneliu į Prancūziją savaitgaliui į eilinę 
tiekėjo paieškų kelionę; vaikai galės važiuoti kartu, jos 
nekliudys, bus labai miela dėl įvairovės vėl jas turėti, tai 
ką, po savaitės? 

Įsivaizduoju savo dukteris besijuokiančias, linksmai 
šokčiojančias ant galinės jo prabangaus automobilio sėdy- 
nės ir savo vaikiškais balseliais garsiai dainuojančias Frėre 
Jacgues. Jos susijaudinusios nuo minties, kad važiuos tune- 
liu po jūra, kad jų laukia kelionės į užsienį nuotykis, kad 
miegos lovose su prancūziškais velenėliais, o ne su angliš- 
komis pagalvėmis. Įsivaizduoju, kaip Mela, sėdinti prieky- 
je, lenkiasi pabučiuoti to moterų numylėtinio kvadratiniu 
smakru į skruostą, patenkinta šypsosi, prisiminusi kažką 
iš vakarykštės meilės nakties, miegok, miegok... 

— Nikai. Kas tau yra? 

Krūpteliu ir išpilu vyną - prastą, stebiuosi, kaip jis ne- 
sutirpdo kilimo, - iš plastikinio puodelio. 

— Atleisk. Nuklydau mintimis. 

Sara įkiša galvą, kad išgirsčiau ją per muziką. 

— Kaip sekasi? 

Vakarėlis su kaupu patvirtino visus mano nuogąsta- 
vimus. Šiame susiėjime aš tikrai esu šeimos tėvas, dvi- 
gubai vyresnis už vidutinį dalyvių amžių (ir baiminuosi, 
kad mane ištiks smūgis, jeigu muzika ir toliau gros tokiu 
kaulus purtančiu garsumu). Prietemoje aplink mane po- 
relės, tikriausiai net nepasisakiusios vardų, keičiasi sei- 
lėmis kaip mandagybėmis. Nemažai porelių netradicinės. 
Kalbėtis įmanoma tik virtuvėje, kur ryški fluorescencinė 
šviesa apšviečia blyškius, tuščius teisininkų elito veidus, 
kurių savininkai jau pasiekę įvairias proto pasikeitimo 
būsenas. Suklydau tik dėl vieno dalyko: nesijaučia sal- 
daus marichuanos kvapo, kurį pamenu iš studentiškų 
vakarėlių; ją pakeitė prabangūs, daug kainuojantys balti 
milteliai ant klozeto bakelio, išrikiuoti ant mažo kvadrati- 
nio veidrodėlio su donkichotiška princo Čarlzo ir ledi Di 
sužadėtuvių nuotraukos litografija ir padabinto pasibai- 
sėtina katės kokarda. 

Mudu su Mela buvome atsidūrę panašiame vakarė- 
lyje prieš susižadėdami; žinoma, pakvietė Kitas. Jis din- 
go vos mums atėjus ir nubėgo paskui kelionių Žurnalis- 
tą, kurio skiltys —- visomis žodžio prasmėmis - jam labai 
patiko. Mudu su Mela susikibome pirštais kaip paklydę 
vaikai, kas dvi minutes atsiprašinėjome kaip tikri britai, 
kai kas nors užlipdavo mums ant kojų arba pastumdavo 
praeidamas. 

— O Dieve, aš per sena tokiems vakarėliams, - šūkte- 
lėjo Mela, kai kažkoks nemandagus jaunuolis, braudama- 
sis pro šalį, cigarete nudegino jai petį. - Nikolai, maldauju, 
vesk mane iš čia. 

Mes praleidome naktį savo saugioje, neįdomioje dvigu- 
lėje lovoje mano bute, kiek susigėdę, kad pabėgome kaip 
per anksti pasiekę vidutinį amžių žmonės, bet susijaudinę 
ir palengvėjusia širdimi, pasprukę su mielu kompanionu, 
nebeturėdami apsimetinėti. Žinoma, tebebuvome tokioje 
santykių stadijoje, kai nereikia koreguojančio kitų asmenų 
buvimo. Mums visai užteko vienam kito. 

Kai tą rytą pabudau, rusvos Melos galūnės buvo įsi- 
painiojusios mano egiptietiškos medvilnės paklodėse. 
Tamsūs plaukai pasklidę ant gelsvos pagalvės, o maži 
rudi speneliai išdidžiai styrojo net miegant. Ji buvo nuo- 
stabi; tada aš neabejodamas supratau, kad noriu visą gy- 
venimą kas rytą atsibusti šalia šios nepaprastos moters. 
Kitą savaitgalį, nupirkęs žiedą - su opalu, jo perlamutri- 
nis balkšvumas kaupė savyje to ryto Melos įvaizdį, - pa- 
sipiršau jai. 

Saros ranka savininkiškai slenka mano vilnonėmis 
kelnėmis - „Tu tikrai vilksies kostiumą, - klausė ji, kai 
rengėmės vakarėliui, - ar neturi džinsų?“ — ir stveria man 
už erekcijos. 

— Panašu, kad vakarėlis vyksta kitur, - murkia ji man 
] ausį. 

Šypteliu. Ji patenkinta apsiveja kūnu aplink mane. Jai 
nereikia žinoti, kad susijaudinimą man sukėlė ne jos jau- 
nas, virpantis kūnas, bet dešimties metų prisiminimas 
apie kitą moterį mano lovoje. 


— Atleisk... 
— Pamiršk. Pasitaiko. Nedidelė bėda. 
Abu žinome, kad ji sako netiesą. Seksas nėra vien svar- 
bi mūsų santykių dalis: jis juos apibrėžia. Kai reikalai ėmė 
smukti miegamajame, - o jis iki šiol buvo ta vieta, kur 

buvo garantuojama jų sėkmė, - mums tai nebuvo tik men- 
kas sutrikimas, kurį galima pataisyti pakeitus vietą arba 
gerai išsimiegojus. 

Padedu sulenktą ranką sau po galva ir spoksau į lubas. 
Nuoga tiesa yra ta, kad karšta, pašėlusi aistra, kurią jai jau- 
čiau, beviltiškas jos troškimas išnyko taip pat greitai, kaip 
nepaaiškinamai buvo atsiradęs. Staiga, po tiek mėnesių 
geismo, aš jos nebenoriu. Ji nepadarė nieko bloga. Ji tokia 
pat seksuali, patraukli, kaip ir tada, kai pamačiau ją pirmą 
kartą. Tik nebe man. 

Sara išlipa iš lovos, apsisiaučia raudonu kimono savo 
patrauklius apvalumus ir spaudžia jį prie kūno, lyg jai 
būtų šalta. 

— Atsigersiu vandens, - sako ji. 

Linkteliu, ir ji išeina į virtuvę. 

Kaltas aš, suprantama. Žinojau, kad taip atsitiks. Meilė 
dar liko, aistros — nebe. Be jokio įspėjimo išnyko. Jei viskas 
būtų šitaip užgesę, kol Mela mūsų neužklupo. Kodėl da- 
bar? Kai tai gali sukelti tik dar daugiau skausmo? 

Gal Sara buvo norus partneris, netgi mūsų santykių 
kurstytoja. Bet ji tokia jauna. Ji - nepaisant apgaulingos 
išorės ir meistriškumo lovoje — labai nepatyrusi santy- 
kiuose su vyrais. Žinau, kad jos jausmai man nėra tokie 
trumpalaikiai, taip lengvai atmetami, kaip mano kūniš- 
kieji sentimentai jai. Ji man patinka, aš ja žaviuosi ir ger- 
biu; labiausiai nenorėčiau jos įskaudinti, bet tik tiek. Ji 
įsivaizduoja mylinti. Gal ta meilė vaikiška, bet dėl to ne 
mažiau stipri. 

Svarbiausia, man nieku gyvu nereikėjo ateiti gyventi 
pas ją. Nereikėjo leisti jai džiaugtis fantazijomis apie gy- 
venimą kartu ilgai ir laimingai. Kvailai pasielgiau, netgi 
žiauriai. Kai tebemyliu savo Žmoną. 

Girdžiu bėgant dušą ir išlipu iš lovos. Trečia valanda 
ryto; Mela jau bus Prancūzijoje, jaukiai įsitaisiusi su savo 
meilužiu žavingame Normandijos pensione. Staiga nebe- 
galiu laukti. 

Stoviu prie lango, žiūriu žemyn į gatvę, o telefonas 
stipriai prispaustas prie ausies. Po keturių skambučių 
įsijungia atsakiklis. Klausausi Melos balso aiškinančio, 
kad dabar atsiliepti negalime, įsivaizduoju, kaip telefonas 
skamba tamsioje virtuvėje, išgąsdindamas vargšą triušį 
sandėliuke. 

— Mela, - sakau beviltiškai. - Žinau, buvau sumautas 
kvailys. Padariau tai, ko negalima atleisti. Nenusipelniau 
antros galimybės. Bet prašau, Mela. Neatstumk manęs. Aš 
tave labai myliu. Žinau, kad tu... — stabteliu, - kad tu ne 
viena. Tai mane žudo, bet prisiekiu, man nerūpi. Tik no- 
riu, kad grįžtum. Niekas kita nesvarbu, tik būti su tavim. — 
Mano balsas užlūžta. - Jėzau, Mela, jeigu tik galėčiau pa- 
sukti laikrodį atgal. Gailiuosi, kad anksčiau tau nesakiau, 
koks laimingas buvau su tavim, kaip man patiko vakarais 
grįžti namo pas tave, kas rytą atsibusti šalia tavęs. Žinau, 
pasielgiau blogai. Bet prašau, Mela. Suteik man antrą gali- 
mybę. Prisiekiu, aš tavęs nenuvilsiu. Prašau. 

Nežinau, ką dar pasakyti. Ilgai patylėjęs, išjungiu tele- 
foną. Už savęs, miegamojo tarpduryje, matau Saros siluetą. 
Nežinau, ar seniai ji čia stovi ir ar ką nors išgirdo. 

Dar prieš jai praveriant burną intuityviai jaučiu, ką ji 
man pasakys, ir kad tai reikalus pakeis visiems laikams. 

— Aš nėščia, - sako ji. 

Sara 


— Ne, - sako mama. 

— Bet, mama... 

— Pasakiau - ne. 

Jos balsas prikimęs. Įsivaizduoju ją prie virtuvės kriauk- 
lės, telefonas įspraustas tarp peties ir smakro, ji skuta pra- 
keiktas tėčio bulves pietums. 

Išmėginu nuolaidų toną. 

— Jis tikrai mielas, mama. Jis tau patiks. Jeigu susipa- 
žintum... 

— Mieli vyrai neatsistoja ir nepalieka Žmonų dėl pirmos 
pasitaikiusios paleistuvės, kuri pakelia prieš juos sijoną, — 
griežtai sako mama. - Ir jiems neužtenka įžūlumo brautis 
pas jos tėvus arbatos ir sumuštinių. Nenoriu turėti su tuo 
jokių reikalų. Čia jis nepageidaujamas, gali perduoti jam 
nuo manęs. 

Aš plyksteliu. 

— Ar būtina kalbėti šitaip bjauriai, mama? 

Krepšt. Krepšt. 

— Vargšai vaikai. Neminint žmonos. Nesuprantu, kaip 
tu naktimis užmiegi. - Lengvas pliukštelėjimas, kai ji meta 
bulvę į prikaistuvį. - Įsivaizduok, kaip būtum jautusis tu, 
jeigu tavo tėvas būtų staiga atsistojęs... 

- Jei nori Žinoti mano nuomonę, tai stebuklas, kad jis to 
nepadarė, - atrėžiu. - Tikrai nesuprantu, kaip jis pakentė 
tave šitiek metų. 

Metu telefoną ant sofos. Po galais, nereikėjo šito sakyti. 
Patekau į dvigubą bėdą. Turėsiu paskambinti jai ir atsipra- 
šyti, kad buvau nemandagi ir numečiau ragelį; tada teks 
išklausyti dar vieną jos pamokslą apie kūno nuodėmes ir 
kodėl vedę vyrai yra nedoras žaidimas. 

Pati nežinau, kodėl jaučiuosi tokia velniškai kalta. Juk 
ištisus mėnesius meldžiausi, kad Nikas paliktų žmoną. Su- 
tinku, mintis apie tris mergaites, kurios vakarais užmiega 
verkdamos, nes tėvelis išėjo, verčia mane jaustis prastai, 
bet niekada nemaniau, kad ta mintis kels man šitiek neri- 
mo. Kartais naktimis vartausi ištisas valandas, įsivaizduo- 
dama jų išblyškusius, ašarotus veidelius, o Nikas miega 
šalia manęs kaip nekaltas kūdikis. Panašu, kad mano mo- 
tinai galiausiai pavyko per sąžinę pakirpti man sparnus. 

Nuspiriu į šalį šlapią rankšluostį, kurį Nikas numetė 
vidury svetainės ant grindų, ir einu į virtuvę. Maltos kavos 
pribarstyta ant viso stalviršio, o kriauklė pilna vakarykš- 
čių nešvarių puodelių ir lėkščių. Nikas ganėtinai pritarški- 
no indais atsikėlęs šeštą valandą, kol aš stengiausi paguli- 
nėti šeštadienio rytą. Po velnių, galėjai pamanyti, kad jam 
pavyko sukrauti indus į prakeiktą indų plovyklę... 

Rikteliu, kai iš už šaldytuvo išlenda kačiuko didumo 
tarakonas. 

Jis stabteli vidury virtuvės tarp manęs ir durų, jo at- 
grasios antenos sukiojasi pirmyn ir atgal. Nusipurtau jaus- 
dama, kad stoviu basa. Jei tas gyvis atropos iki mano kojų, 
mane ištiks širdies smūgis, prisiekiu. 

Atsargiai mėginu paimti kokį nors daiktą, kuriuo galė- 
čiau sviesti į jį. Visagalis Dieve, kur vyras, kai tau jo reikia? 

Nors Nikas iš tokių vyrų, kurie užšoka ant stalo pamatę 
pelę. Kažkaip negaliu įsivaizduoti jo, renkančio tarakonus 
plikomis rankomis. 

Sviedžiu šlapią mazgotę. Tarakonas sprunka po kriauk- 
le. Ką gi, indų neplausiu visą dieną. Neprieisiu prie kriauk- 
lės, kol neįsitikinsiu, kad tarakonas nebegyvas. 

Budria akimi stebėdama, ar nepasirodys kiti jo bendrai, 
išsiverdu didelį puodelį arbatos - „Gerasis Dieve, - sakė 
Nikas, - tik ne maišelį, ar neturi palaidos Earl Grey?“ - ir 
susiraitau ant sofos, saugiai pakišusi kojas sau po užpaka- 
liu. Pagalvės tebedvokia vėmalais. Aš tiek kartų šveičiau 
sofą, kad ji jau kelia baltą vėliavą, kai prie jos artinuosi, bet 
negaliu išnaikinti dvoko. 

Nemalonu pripažinti, bet Niko žmona žino, ką daro. 
Apvemti baltą kaip sniegas Conran sofą, pirktą ne per iš- 
pardavimą, velniškai geras būdas pažeminti varžovę. 

Ak, tiek to. Ji gali pasiimti tą sofą. Juk vyras dabar 
mano. 

Malonumo sūkurys nueina kūnu žemyn ir aš šypsau 
į puodelį. Velniop sąžinę. Jis tikrai paliko žmoną. Na, gerai, 
jis buvo šiek tiek stumtelėtas; bet vis tiek, aš esu miesto le- 
gendos personažas. Meilužė, nueinanti į saulėlydį su savo 
vyru. Nėra ko stebėtis, kad Eimė spjaudo krauju. 

Negalėjau patikėti, kai jo Žmona įsiveržė į mano butą 
ir įteikė man jį ant lėkštelės. Taip paprastai. Net skandalo 
nesukėlė. 

Nikas murmėjo kažką apie viešbutį, bet jis tik taip kal- 
bėjo, kad nesijausčiau privalanti pakviesti jį įsikelti pas 
mane. Tarsi aš galėčiau leisti tokiai progai praslysti pro 
pirštus. Gal viskas įvyko ne visai taip, kaip būčiau norė- 
jusi - būtų buvę smagiau, jei jis būtų pats nusprendęs pa- 
likti Žmoną ir man pasakęs, kad negali be manęs gyventi, 

maldavęs, kad leisčiau jam likti pas mane, o ne likęs čia 
nesant kitos išeities; bet galiausiai juk rezultatas tas pats. 
Svarbiausia, kad mudu kartu. 

Kiekvienuose santykiuose pradžia galvą laužo. To rei- 
kia tikėtis. Mums šiek tiek ankštoka mano bute, o Nikas 
ne itin laikosi tvarkos. Per ilgai kažkas kitas tvarkė paskui 
ji, virė jam šviežius pietus ir lygino marškinius. Ir šiek 
tiek sunkoka atrodyti seksualiai ir nuostabiai dvidešimt 
keturias valandas per parą, septynias dienas per savaitę; 
man reikia atsikelti anksti, slapčia nueiti į vonią ir šiek 
tiek pasigražinti prieš tai, kaip jis mane pamato. Jis atrodė 
kiek priblokštas, kai vieną rytą aplenkė ir išvydo mane 
au naturel. Pats kaltas: tai buvo asmeninė akimirka pagal 
filmą There's Somethinę About Mary po gan ištvirkėliško 
sekso nakties. 

Bet iš tikrųjų aš manau, kad jam visa tai atrodo ro- 
mantiška. Bohemiška. Tarsi jis vėl būtų studentas, jaunas, 
laisvas ir nerūpestingas. Galiu lažintis, kad tai maloni per- 
maina po įsipareigojimų šeimoje. 

Paimu telefoną ir vėl surenku numerį. 

— Sveika. Čia aš. 

— Jei vėl pradėsi kalbėti, kokia esi mylima, dedu ragelį, - 
įspėdama sako Eimė. 

— Deja, mieloji, medaus mėnuo baigėsi. Ar nesakiau? Jis 
išmėto nešvarius drabužius po visas grindis ir neatskiria 
lyginimo lentos nuo vibratoriaus. 

Eimė purkšteli 

— Nėra ko stebėtis, kad tau reikia karališko didumo 
lovos. 

— Ar norėtum šį rytą nueiti į Kemdeno prekyvietę? — 
klausiu. — Jeigu paskubėsim, nuvažiuosim ten prieš vie- 
nuoliktą. Norėčiau panaršyti po dengtąją prekyvietę ir 


291 


paieškoti sidabrinių auskarų. Man regis, kad vieną indė- 
niškąjį auskarą pamečiau sporto salėje. - Sukikenau. — Ro- 
džas tikriausiai nusigvelbė jį savajam princui Albertui. 

— Oi. Būk gera. Dar nebaigiau pusryčiauti. 

— Susitiksime ten? 

— Nežinau. Ketinau važiuoti pas tėvus... 

— Ak, Eime, gyvenk pavojingai, - vilioju aš. - Nagi, die- 
na tokia graži. Priešpiečius pavalgytume Dėme restorane, 
ištisą amžinybę ten nebuvome. 

Jaučiu, kaip nuo minties apie žuvienę ji nusileidžia. 

— O kur mylimasis? 

— Susitinka su vaikais. Pirmą kartą nuo tol, kai jie gy- 
vena atskirai. Jo Žmona savaitgaliui atveš vaikus pas jo 
mamą. Jis grįš tik rytoj vakare. Labai prašau. Paskolinsiu 
tau savo naująją James Blunt... 

— Paskolini Oasis suknelę savaitei ir susitinkame po ke- 
turiasdešimties minučių. 

Kai prieinu prie dengtos prekyvietės įėjimo, ji manęs 
jau laukia. Kurį laiką slampinėjame palei prekystalius, kur 
parduodami visokie niekučiai, čiupinėjame praėjusių metų 
prekes ir murmame viena kitai šiurkščias pastabas. Kaž- 
kodėl kičiniai naktipuodžiai - jo ir jos - išspaudžia mums 
juoko ašaras. Galiausiai nusiperku sidabrinius auskarus 
su gintarais - „Dieve, pažiūrėk į tą įstrigusią musytę, - Žža- 
visi Eimė. — Ar įsivaizduoji, kokia ji sena?“ - o Eimė derasi 
dėl antikvarinio angliškojo biliardo Terio gimtadieniui. 

— Žinau, nelabai romantiška, — pripažįsta Eimė, - bet 
jis galės parsinešti namo, ir žmona nejįtars, kad dovanojo 
kita moteris. 

— Turiu pasakyti, - pareiškia ji piktai mums susėdus 
priešpiečių, — kad atrodai švytinti. Gyveni ilgai ir lai- 
mingai? 

— Daugiau mažiau, - šypsausi aš, atsiversdama meniu. 

— Pasakok apie mažiau, - atsidūsta ji. — Dabar neturiu 
jėgų klausytis apie daugiau. 

— Aną savaitę mirė jo tėvas, todėl, norėdama jį prablaš- 
kyti, apsivilkau kaip mokinukė ir išbarškinau prie sofos 
atkaltės matant kaimynams, - pradedu aš. 

Eimė užspringsta gazuotu vandeniu. 

— Ojis, - šnibždu lenkdamasi per stalą, - sukišo savo — 
na, Žinai - man į užpakalį. 

— Juokauji? Ką, net neatsiklausęs? 

— Ir be jokio lubrikanto, - sakau jausmingai. - Po to tris 
dienas sėdėjau ant vienos pusės. 

— Na, jis tikrai mokėsi uždaroje mokykloje. To ir galė- 
jai tikėtis. 

Liaujamės kalbėti apie analinį seksą, kai padavėjas 
priima užsakymą. Man nesinori vyno, bet Eimė užsisako 
taurę Sancerre. Aš nenusiteikusi gerti. 

Perlaužiu tarp pirštų duonos lazdelę. 

— Juokus į šalį, Eime, kartais aš abejoju. Pažįstu Niką ir 
man visada rūpėjo seksas. Na, turbūt: juk dėl jo užmezga- 
mas romanas. Bet kartais, ypač pastaruoju metu, seksas 
man atrodo toks beasmenis. Mes šėlstame lovoje — ir už 
jos ribų, beje, — ir apskritai man tinka viskas, ką jis nori 
išmėginti, išskyrus uždegtas cigaretes arba gyvą auksinę 
žuvelę mano gėdoje. - Nulaižau pirštą ir neramiai spaudau 
trupinius. - Bet mūsų sekse taip mažai švelnumo. Jis beveik 
niekada manęs nebučiuoja. Aš tik... tiesiog nežinau, Eime. — 
Pati nustembu pajutusi, kad galiu tuoj pravirkti. - Tas jaus- 
mas. Kartais man atrodo, kad jis manęs net nemato. 

Stoja trumpa tyla. Suprantama, kad Eimė baisisi grei- 
čiu, kuriuo aš perbėgau iš savimi patenkintos netekėjusios 
moters padėties į rojų, o jame, pasirodo, esama kirmėlių. 

Aš pati šiek tiek sutrikusi. Neįtariau apie tą jausmą, kol 
neprasižiojau ir neišsikalbėjau. 

— Ar tu įsitikinusi,- sako ji, - kad tai nėra vien tavo no- 
ras gauti iš jo daugiau? Kai jūs jau gyvenate kartu. - Ji pa- 
traukia nuo manęs duonos kraitelę. - Meilės romanas yra 
viena. Dabar tarp jūsų jau kitokie santykiai. Viskas staiga 
pasikeitė. Žinoma, tau norisi daugiau, ne tik gero pasidul- 
kinimo prie sofos atkaltės. Neabejoju, kad viskas susitvar- 
kys, tik reikia šiek tiek laiko. Dabar didžiojo susiderinimo 
metas jums abiem. 

Greitai atsigaunu. Juk esu mergina iš plakato Kitoms 
Moterims. Įrodymas, kad iš to gali šis tas išeiti. 

— Tu teisi, - sakau Žvaliai. - Juk tai, kas vyksta miega- 
majame, daug pasako apie visus kitus santykius, ar ne? 
Kol reikalai geri miegamajame, visa kita ilgainiui atsistos 
į vietas. Mums svarbiausia priprasti gyventi kartu. 

— Neabejoju, kad viskas bus kuo puikiausiai, - aidu at- 
kartoja ji. 

Primerkiu akis. 

— Kas? Sakyk atvirai. 

Ji atsilošia kėdėje, kol padavėjas stato priešais ją lėkštę 
sriubos, ir renka žodžius. 

— Tik nežinau, ar jau leisčiau jam maloniai bendrauti su 
žmona ir vaikais. Nebūtina priminti jam, ką jis prarado, jei 
supranti, ką turiu galvoje. 

Nustebusi spoksau į ją. 

— Klausyk, - sako ji, — vaikai yra jo silpnoji vieta. Nagi, 
Sara, ar daug kartų tavo klientai persigalvojo ir grįžo pas 
žmoną, kai kalba iškilo apie vaikų globą, apie savaitę per 
Kalėdas ir dvi savaites vasarą? 

Suvokiu, kad Eimė bakstelėjo ten, kur labiausiai 
skauda. 

— Aš gi nesakau, kad jis grįžtų pas Žmioną, - ramina ji 
mane. - Bet kam suteikti jam progą? Ji pažįsta jį geriausiai, 
nepamiršk. Žino, kuriuos mygtukus paspausti. Gal dabar 
ji jaukiai sėdi su juo virtuvėje, supa ant kelių tą gražųjį kū- 
dikėlį, verčia jį ilgėtis šeimos gyvenimo. - Ji spokso į savo 
žuvienę. - Pirmosios kelios savaitės išėjus iš namų jiems 
yra labai jautrios. Be to, jis ką tik neteko tėvo. Tavimi dėta, 
neišleisčiau jo iš akių. 

— Negaliu uždrausti jam matytis su vaikais —- nenorė- 
čiau, kad... 

— Aš ir nesakau, kad turėtum uždrausti. Tik pasistenk, 
kad susitinkant būtum tu, o ne ji, ir tiek. Nesuteik jai pro- 
gos jo perkalbėti. Žinau, vaikai - ne tavo stichija, bet kurį 
laiką gali pavaidinti. Nusivežk juos — na, nežinau - į Če- 
singtoną ar kur nors. Vėliau visada galėsi atsitraukti, kai 
reikalai nusistovės. 

Žiūriu žemyn į savo lėkštę su kalmarais. 

— Nesijaučiu alkana, Eime. Tavo Žuvienė mane šiek 
tiek pykina. 

Eimė linksmai smeigia šakute į keptą aštuonkojo 
vaiką. 

— Svarbu, kad tai nebūtų rytinis pykinimas, - plačiai 
šypsosi ji. 


Vėluoju dešimt dienų. Ne tiek jau daug, ar ne? Žinau, kad 
nepamiršau išgerti tablečių. Patikrinau. Galiu kelias die- 
nas vėluoti dėl daugybės priežasčių. Pavyzdžiui, tas ri- 
zikingas kinų maistas: dvi dienas sirgau nuo jo kaip šuo. 
Per mažai judu: nuo tada, kai Nikas įsikėlė pas mane, aš 
nė karto nebuvau sporto salėje. Jam patinka grįžus rasti 
mane namie. Nekalbu apie sumautą stresą. Butas atrodo 
ankštas, kai jame gyvena du suaugę Žmonės; pridėk dar 

tris vaikus kiekvieną savaitgalį, kaip yra pastarąsias ke- 
lias savaites, ir štai jums tikra sumaištis. 

Praskiriu pirštais žaliuzes ir spoksau į gatvę, o katė 
glaustosi man aplink kojas. Išvyka į Česingtoną buvo vi- 
siška nesėkmė, pradėjo lyti, vaikai manęs nekentė, bet aš 
bent buvau su jais visais. Tikriausiai turėčiau būti dėkinga, 
kad Niko Žmona iš viso leidžia vaikams būti su manimi. 
Jo motina atsisako įsileisti mane pro duris - prie maniškių 
ji niekada nesiartintų, galvoju niūriai, - todėl savaitgaliais 
niekada nematyčiau Niko. 

Stebiu, kaip jo Žmona iškelia mažąją iš automobilio 
kėdutės ir pradeda traukti iš bagažinės krepšius. Nega- 
lėjau patikėti savo akimis, kai pirmą kartą pamačiau kū- 
dikio niekniekius, sukrautus mano mažame bute. Tiek 
daug reikmenų tokiam mažam vaikui. Neįmanoma pra- 
eiti neužkliuvus už kokio plastikinio sauskelnių maišo, 
buteliukų šildyklės arba sulankstomo vežimėlio ratų. Ne- 
kalbant apie kandžių suėstą Žaislinę avelę, kuri būtinai 
dingsta likus penkioms minutėms iki einant miegoti ir 
kurios reikia ieškoti dvi valandas, kol galiausiai ji ran- 
dama tokioje akivaizdžioje vietoje, kaip, tarkim, ta velnio 
mikrobangų krosnelė. 

- Žiūrėk, Kit-Kat, - sakau imdama katę į rankas, - tas 
superkarštas sekso dievaitis ir vėl čia. 

Prispaudžiu nosį prie lango, o jis ima krepšius Niko 
žmonai iš rankų, juokiasi iš to, ką ji pasakė, ir nerūpestin- 
gai uždeda ranką jai ant pečių. Jėzau, tik pažiūrėkite, koks 
dailus jo užpakalis, apmautas džinsais su žemu juosme- 
niu. Aš tikrai neišspirčiau jo iš lovos. Kaip, galas griebtų, ji 
sugeba? Tik minutę pabuvo viena, ir jos paklodes jau šildo 
geidžiamiausias pupulis. Nėra ko stebėtis, kad Nikui iš 
ausų eina garas. 

Laimingas dėl jos, kurgi ne. Jis taip pavydi, kad galėtų 
alkūnes nusigraužti. Man tai visai nekelia nerimo: tai tik 
vyriška savimeilė. Jo teritorija. Tai nesusiję su jo jausmais 
jai. O man tik lengviau; jaučiuosi saugesnė. Net jeigu jis 
norėtų grįžti pas ją, ko jis nenori, vien faktas, kad ji Žai- 
džia „slėpk dešrelę“ su tokiu meilučiu, užtrenkia duris ga- 
limybei pasibučiuoti ir susitaikyti. Tikras Holivudo filmas: 
tobula laiminga pabaiga. 

Na, beveik. 

Sofi gatvėje pakelia galvą ir, kai abu tėvai nemato, 
mano pusėn parodo į gerklę sukištus pirštus. Ji tikra rakš- 
tis, ta mergaitė. Susiraukiu tramdydama norą parodyti jai 
liežuvį. Gal Niko žmona nėra tokia altruistiška, leisdama 
vaikus pas mane. 

Mažoji visai nieko - na, ji tik kakoja ir verkia, bet atro- 
do visai miela, kai miega. Laimė, kad ji miega gan dažnai. 
Evė taip pat ne per blogiausia; mes kartu Žiūrime „X fakto- 
rių“, jos neatplėši, kaip ir manęs. Bet Sofi atgrasina ją - gir- 
dėjau, kaip ta raganiukė sakė jai, esą tėtis grįš namo „ir vėl 
mylės mamytę“, jei tik jos privers mane pasišalinti. Mano 
kaltės jausmas jos atžvilgiu iškart sumažėjo. 

Aną savaitgalį pagavau ją šveičiančią klozetą mano 
dantų šepetuku. O dar anksčiau ant visos savo naujo la- 
bai brangaus nešiojamojo kompiuterio klaviatūros aptikau 
klijus (ačiu Dievui, Pritt Stick, ne stipriausius klijus, nors 
vis tiek teko kelias valandas krapštyti); ir dar visas bute- 
liukas Chanel's Rouge Noir lako paslaptingai išsipylė ant 
mano naujų rausvų L. K. Bennets batų. 

Galėčiau pasakyti Nikui, bet Sofi šito ir siekia. Aš nu- 
bėgu pas jų tėtį, jis duoda joms velnių, mes visi sėdime, 
piktai dėbsome vieni į kitus ir valgome skaniausią picą iš 
Pizza Hut. Ilgainiui tėtis pavargsta nuo tokio priešiškumo 

ir nusprendžia, kad vaikams bus geriau, jeigu jis matysis 
su jais be manęs. Nespėsi apsidairyti, šmaukšt, ir jis jau 
grįžta namo pas žmoną. 

Vien nuo tos minties pasijuntu blogai. Puolu į vonią ir 
išsivemiu į klozetą. Dešimt dienų nieko nereiškia. Tai tik 
nešviežias sumuštinis su vištiena, ir tiek. Nikas liepė man 
jo nevalgyti, sakė, kad galiojimo laikas baigėsi prieš savai- 
tę. Kitą kartą jo paklausysiu. 

Nikas ir vaikai įvirsta pro duris, kai nusišluosčiusi 
burną grįžtu į svetainę. Mažylės veidelis nušvinta mane 
atpažinus. Nikas pastato ją ant grindų; ištiesusi putlias 
rankytes, kad neparvirstų, ji tapsena prie manęs, neaiš- 
kiai sakydama kažką, galbūt net mano vardą. Nenoromis 
mano širdis tirpsta ir aš imu ją į glėbį. Brangutė. Ji kvepia 
taip saldžiai: kol kas. 

Ji prisiglaudžia prie kaklo ir man užgniaužia gerklę. 
Virš jos auksinių plaukučių sugaunu Niko žvilgsnį; jis 
šypso: pirma atvira, šilta šypsena po daugelio dienų. Visas 
šis reikalas mergaitėms turėtų būti labai sunkus. Nėra ko 
stebėtis, kad jos krečia išdaigas. Jų pasaulis apvirto aukš- 
tyn kojomis; ne taip lengva priprasti... 

— Oi, - sako Sofi, nesistengdama paslėpti klastingos 
šypsenos, kai didžiulė oranžinė flomasterio dėmė išplinta 
ant mano vargšės trempiamos sofos nuo ten, kur ji sėdi. — 
Atsiprašau, Sara. 


Vieną kartą man gana. Sofa sumaitota, pusė puodelių iš- 
daužyta, ant sienų pripiešta kreidelėmis, tuzinas auska- 
rų - po vieną iš poros - dingę, dešimt paskutinių puslapių 
iš naujojo Grišemo trilerio išplėšti man nespėjus perskai- 
tyti, visas šimtą svarų kainavęs La Prairie kremo veidui 
indelis sunaudotas keičiant sauskelnes, nes kai kas pametė 

Sudocrem, mano zomšinis švarkas iš Joseph tinka nebent 
katės dėžutei iškloti, ant grindų voliojasi miegamieji mai- 
šai, pagalvės ir išverstos pižamos, vonioje dvokia nešva- 
rios sauskelnės, o aš jau kelias savaites normaliai nepa- 
simylėjau; nekalbant apie sumautą orgazmą. Dedu galvą, 
kad jokiai merginai nepavyktų, kai trys vaikai, linkę 
brautis į kambarį nepasibeldę, miega ant sofos pagalvių 
gretimame kambaryje. 

Labai konkrečiai sakau Nikui, kad noriu laisvo sa- 
vaitgalio. Eimės pažįstamas advokatas rengia vakarėlį, ir 
aš noriu bent kartą pamiršti vaikus, atsakomybę ir kur 
nors išeiti. Aš taip pavargau nuo netvarkos ir prakeiktų 
vaikų šunybių. Mudu atrodome kaip seniai vedusių pora, 
kai baramės dėl vaikų. Mums reikia pertraukos; reikia 
pramogos. 

Nustembu, kai Nikas sutinka. Gal jam irgi vėl norisi 
karščio lovoje. Tikriausiai mums abiem reikia gero pasi- 
barškinimo. Kad reikalai vėl stotų į vėžes. 

Išmetu dviejų savaičių atlyginimą nuostabiai Matthew 
Williamson suknelei ir pasiskolinu iš Eimės plaukų lygini- 
mo žnyples, kad mano plaukai (ačiū Dievui, jau išaugę iš 
Pantomimos berniuko/baisios lesbietės fazės) būtų paklus- 
nūs. Trumpas kirpimas išėjo į naudą, dabar mano meilu- 
tės šiaudų spalvos garbanėlės seksualiai šokčioja man ant 
nuogų pečių, plaukai atrodo tankesni. Baigusi vonioje da- 
žytis, pūsteliu sau bučinį. Net įprasti prieš vakarėlį iššokę 
spuogeliai negadina nuotaikos. Atrodau velniškai puiki, 
jei galiu taip apie save sakyti. 

Nikas net nepastebi. 

Jis neįprastai tylus (net jam), kai važiuojame taksi į va- 
karėlį. Pradedu abejoti, ar gerai sumaniau. Dėl Dievo mei- 
lės, jis net nepersivilko kostiumo. Atrodo kaip mano tėvas. 

Bet mes gyvename kartu jau beveik du mėnesius. 
Anksčiau ar vėliau jam teks susipažinti su mano draugais, 
pasinerti į mano pasaulį; juolab kad jo pasaulyje beveik 
niekas su juo nebesikalba. Net Džailsas atstūmė, kai Nikas 
jam paskambino. Neabejoju, kad Liza pagrasino Džailsui 
atimti iš jo lovos malonumus, jeigu jis išdrįs bendrauti su 
ta Kekše (t. y. manimi); bet Nikas išgyvena sunkiai. 

Neskaitant vienos ar dviejų gan nesėkmingų išvykų 
į kiną (jis bjaurėjosi mano parinkta Metjaus Makonogio 
romantine komedija, o aš miegojau per jo parinktą filmą, 
kažkokį subtitruotą vietnamietišką niekalą), nuo jo tėvo 
mirties nebuvome niekur išėję. Mūsų socialiniam gy- 
venimui nepadeda ir tai, kad Nikas, jausdamasis kaltas, 
beveik visus pinigus atiduoda Žmonai. Tai reiškia, kad 
aš viena išlaikau mus abu. Dar truputis, ir turėsiu įkeisti 
Tiffany apyrankę, kad galėčiau apmokėti telefono sąskaitą. 
Geriau pamiršti sekso savaitgalius prabangiuose kaimo 
nameliuose. 

Vos atvykstame į vakarėlį, Eimė nusitempia mane 
supažindinti su naujuoju vyruku, pradėjusiu dirbti jos 
kontoroje. Kadangi jau penkeri metai, kaip ji nėra nusive- 
dusi manęs pasisveikinti su kuo nors kitu, išskyrus Me- 
lagį Terį, jaučiu pareigą įpūsti romantikos liepsną, nors 
ir silpną. Nikas pakankamai senas (cha!) ir pakankamai 
negražus, kad penkias minutes pabūtų vienas. Aplink jį 
daugybė advokatų, su kuriais jis gali pasikalbėti, jei Žūt- 
būt prireiktų. 

Bet tada sutinku merginą iš teisės mokyklos, pasirodo, 
ji susižadėjusi su mano buvusiu vaikinu, ar ne keista? O 
grįždama iš tualeto stabteliu paplepėti su priešingos pu- 
sės advokatu naujoje byloje, kurios ką tik ėmiausi, ir mes 
įstringame ant laiptų pradėję ilgą, išsamų pokalbį, lanks- 

tydamiesi ir išsisukinėdami nuo žmonių, kurie braunasi 
tarp mūsų kas dvi minutes. Tada man prireikia pasipildyti 
gėrimo, aš juokiuosi su savo draugais, su savo jaunais, ne- 
atsakingais, laisvais kaip vaikai draugais, ir nieko negaliu 
padaryti, dabar man nesinori grįžti pas Niką ir jo niūrią, 
„Man čia kankynė, svarbu, kad tau gerai“ nuotaiką. Nea- 
bejoju, kad muzika jam bjauri, kaip ir pigus vynas, plasti- 
kiniai puodeliai bei visur besiglamžančios porelės. Padėk 
mums, dangau, jeigu jis pastebės, kad abu kūnai, besirai- 
tantys ant apšiurusios veliūro sofos, yra vyrų. 

Kažkas pasiūlo man šniukštelt kokaino ir atsargiai 
dirsteli į Niką. Nors atsisakau, nes niekada nevartoju sti- 
prių narkotikų, kažkas nejaukaus, pompastiško Niko po- 
vyzoje, jam stovint atskirai nuo kitų vakarėlio dalyvių, 
mane velniškai suerzina. 

Giliai galvoje sukruta maža kirmėlaitė: nieko neišeina. 

Išgąsdinu pati save. Kai tiek sukėlėme skausmo ir siel- 
varto, kai taip daug kuo rizikavome, kad būtume kartu, 
mums būtinai turi išeiti. Aš jaudinuosi dėl nieko. Tai tik 
vienas kvailas vakarėlis! Nikui čia ne vieta, ir viskas. Bū- 
kime atviri, vakarėlis tik per vieną žingsnį nutolęs nuo 
studentiškų išgertuvių, ir, kad ir kaip norėtume, Nikas jau 
seniai nebe studentas. 

Mes čia niekuo dėti. Mes mylime vienas kitą. Viskas 
bus gerai. Kuo puikiausiai. 

— Nikai, kaip laikaisi? 

Jis krūpteli ir ištaško ant grindų vyną. 
— Atleisk. Buvau nuklydęs mintimis. 
Pasilenkiu, kad jis gerai viską matytų. 
— Kaip sekasi? 

Jis abejingai šypteli. 

Nagi, Nikai, ženk žingsnį į mane. 

Mano ranka lengvai slenka jo kelnėmis, ir aš patenkin- 
ta pajutusi, kad jis jau kietas kaip akmuo. Kaip greitai suvei- 
kė. Reikia nepamiršti vėl apsivilkti šitą suknelę. 

— Panašu, kad vakarėlis vyksta kitur, - erzinu aš. 

Važiuojant taksi namo, Nikas užgula mane ant galinės 
sėdynės ir nekantriai, beveik karštligiškai, grabalioja mano 
ankštą suknelę. Mes įgriūname pro mano buto duris plėšda- 
mi vienas nuo kito drabužius. Nuoga, tik su aukštakulniais 
bateliais, einu atbulomis į miegamąjį ir tempiu jį kartu. Jis 
nusitraukia marškinius ir nusispiria batus. Guliu aukštiel- 
ninka ant lovos, jis išlipa iš trumpikių ir man ima plūsti drėg- 
mė matant jo gražų, didelį penį. Mano kūnas liepsnoja. Dar 
niekada nejaučiau tokio alkio turėti jį savyje. Viskas bus gerai. 

Jis griūna ant lovos šalia manęs. Alkis zvimbia mano 
kūnu aukštyn ir žemyn. Jis keliu praskiria man šlaunis, 
uždeda ranką ant tarpkojo, sulenkęs didįjį pirštą glamonė- 
ja ir savo kūnu užgula mane. Švelniai veda penį man per 
šlaunis. Neįeina į mane, bet penio galvute brauko mano 
klitorį. Visa mano esybė dabar susikaupusi tarp kojų ties 
keliais coliais nervų ir jutimo. Geismas persmelkia kūną, 
nuo jo kutena kojų pirštus, mano kūnas tamposi. 

Nikas staiga atsitraukia nuo manęs. Nors karštligiškai 
graibau jo, jis pakiša pagalvę man po strėnomis ir pasi- 
slenka lovoje man tarp kojų. Nulenkęs galvą pradeda švel- 
niai mane bučiuoti tik lūpomis, lyg sveikindamasis atėjęs 
į vakarėlį. Mano pirštai naršo jo plaukus, spaudžia jį prie 
savęs, bet Nikas nepasiduoda mano spaudimui ir susilai- 
ko, lūpomis liesdamas man klitorį, švelniai kandžiodamas 
dantimis, sukdamas liežuvį aplink smailumą. 

Mano kūnas dega nuo troškimo. Jaučiuosi tarsi žaviojo 
princo pabudinta iš labai ilgo, gilaus miego. Buvau beveik 
pamiršusi, kad gali būti taip gera. 

Jis slenka mano kūnu aukštyn, bučiuoja man pilvą, 
bambą, krūtis. Jaučiu savo skonį ant jo lūpų, kai jis pasie- 
kia mano burną. 

— Noriu tavęs, - dejuoju. 

Siekiu jo, jis tvirtas, bet nebekietas: per ilgai verčiau jį 
laukti. Stumiu Niką ant pagalvių ir slenku žemyn jo kūnu, 
kad galėčiau paimti penį į burną. Čiulpiu, glostau ir brau- 
kau, mano pirštai lengvai liečia jo šlaunis ir sėklidės, ir po 
kelių akimirkų jaučiu, kaip jo penis vėl atgyja. 

Atsitraukiu ir atsigulu ant jo, sveikindama jį sugrįžu- 
sį namo, stumdama kuo giliau į save. Jo judesiai darosi 
stipresni ir greitesni, aš jaučiu artėjantį orgazmą, man 
tarp kojų kyla karštis. Man dar neužbaigus, Nikas apver- 
čia mane ir atsigula ant viršaus. Neprieštarauju padėties 
pakeitimui, bet staiga nebejaučiu jo judančio manyje. Ni- 
kas išsimuša iš ritmo ir išslysta iš manęs. Įkišu ranką tarp 
mūsų kojų norėdama padėti jam grįžti. 

— Ak, - sakau. 

— Atleisk, - murma Nikas. 

— Pamiršk. Pasitaiko. Nedidelė bėda. 

Jis nurieda nuo manęs ir spokso į lubas, padėjęs galvą 
ant sulenktos rankos. Abu žinome, kad sakau netiesą. Pa- 
tinka man ar ne, seksas mūsų santykiuose yra ne tik svar- 
bi jų dalis: jis tuos santykius apibrėžia. Jei reikalai prastai 
einasi miegamajame, tada mums, atleiskit už Žodį, šakės. 

Arba: ne. 

Išlipu iš lovos ir stveriu savo raudonąjį kimono. Staiga 
mane ima baisiai pykinti ir labai išsigąstu. 

— Atsigersiu vandens. 

Vonioje atsuku dušą ir stoviu po juo užsimerkusi, gal- 
vą atrėmusi į vėsias plyteles. Kodėl reikalai pagedo taip 
greitai? O galjie visą laiką buvo prasti, tik aš nenorėjau to 

matyti? Per daug mėgavausi jauduliu, slaptumu, pavojumi 
ir atsisakymu pripažinti tiesą. Kad ir kaip aš Niką myliu — 
aš jį myliu, o Dieve, myliu —- mudu su juo neturime nieko 
bendro, tik malonumą, kurį patiriame lovoje, o, be jo, dau- 
giau niekas mūsų nesieja. 

Bet tai ne visa tiesa. 

Mano rankos instinktyviai, tarsi saugodamos, apkabi- 
na pilvą. Minkštą, driblų, tebeatrodantį kaip visada. 

Trijų su puse savaičių vėlavimas nėra niekai, kad ir 
kaip norėjau save tuo įtikinti. Trijų su puse savaičių vė- 
lavimas šį tą reiškia. Tai nesusiję su abejotinu išsinešamu 
maistu, nepakankama mankšta ar stresu. 

Negaliu to ištverti viena. Pavojaus dėl Niko varpai 
skamba iš visų pusių, bet viena aš nepajėgsiu. 

Karštas vanduo virsta šaltu. Išlipu iš dušo. Rišdama 
drabužio dirželį šlepsiu atgal į miegamąjį. 

Jis kalba pašnibždomis, bet butas labai mažas ir labai 
tylus. Mano pėdos nesukelia nė garso ant blyškių grindų. 
Ir aš nugirstu, kaip mano mylimasis kalba kitai mote- 
riai - savo žmonai, - kad jis ją myli ir maldauja jos pri- 
imti jį atgal. 

Kai galiausiai jis baigia kalbėti ir pakelia galvą, aš jam 
pasakau. 


Tėtį randu šiltnamyje daržo gale, atsargiai persodinantį 
mažyčius daigelius iš dėžės į atskirus vazonus. Susmukusi 
ant medinio suoliuko toliau nuo jo, stebiu, kaip jis švelniai 
nykščiais apspaudžia kiekvieną augalėlį. Jis linkteli paro- 
dydamas, kad mane pastebėjo, bet dar dešimt minučių ty- 
liai dirba savo darbą, kol dėžė ištuštėja. 

Galiausiai jis atsitiesia trindamas rankas, kad nubyrė- 
tų žemės. Patenkintas apžiūri tvarkingą vazonų eilę. 

— Šiais metais turėtų augti puikiai, — sako jis. - Šitie 
daigai geri ir stiprūs. Žemė lysvėse bus derlinga, tavo ma- 
mos komposto dėka. Ten sumesta tiek bulvių lupenų ir 
viso kito. 

— Tik nekalbėk taip jai girdint, tėti. Ją ištiks priepuolis, 
jeigu paaiškės, kad ji tau padeda. 

Jis pradeda tvarkyti įrankius. 

— Na, tokia tavo mama. Ir neketina keistis. 

Paimu skudurą ir pradedu valyti žemes nuo kastuvėlio. 
Šalia manęs tėtis vynioja į kamuolį žalią sodininko virvelę. 
Šiltnamyje karšta ir drėgna; prakaitas renkasi man po krū- 
timis, sruvena tarp menčių. Oras tirštas, jame tvyro atgra- 
siai saldus pūvančių vaisių kvapas. Zirzdama į stiklą dau- 
žosi musė, tėtis lenkiasi per mane atidaryti lango ir išleisti 
jos lauk. Vėsesnis oras įneša iš lauko pažįstamą šviežiai 
nupjautos žolės kvapą ir gudobelės, žydinčios daržo gale, 
aromatą. Jie man primena vasaros dienas, kai lindėdavau 
namie ir karštligiškai ruošdavausi egzaminams, o pasau- 
lis anapus laisvai sau sukosi. 

— Jei galėtum su ja pasikalbėti, tėti, - pradedu aš. 

Jis kosteli. 

— Niekas nepasikeis. 

— Žinau, ji ne to man linkėjo, tėti, bet tai mano gyve- 
nimas. Aš myliu Niką, jis myli mane. Ar ji negali su tuo 
susitaikyti ir džiaugtis už mane? 

- Ji tik susirūpinusi dėl tavęs, mieloji. Mes abu susirū- 
pinę. — Jis tiesia ranką aukštyn ir kabina virvelės kamuo- 
lį ant vinies sienoje. - Kai turėsi vaikų, suprasi. Kalba ne 
apie tai, ar mes pritariame, ar ne. Mes tik nenorime, kad 
liktum įskaudinta. 

Nuryju didžiulį kaltės gumulą. Negaliu pasakyti jiems 
apie kūdikį, dar negaliu. Dieve, jie net nesusipažino su 

Nikų; jiems mažiausiai reikia Žinoti, kad jis jau užtaisė jų 
brangiajai mergytei vaiką. 

Tvarkingai sulankstau skudurą į kvadratą. 

— Vienintelis žmogus, kuris mane įskaudins, yra mama, 
jei ir toliau šitaip elgsis, - murmu aš. 

Tėtis ilgai Žiūri į mane ir sunkiai sėdasi ant suolelio. 
Pasideda rankas ant kelių ir delnais švelniai brauko per 
apdėvėtas velveto kelnes. 

- Širdele, ar tu tikrai viską apsvarstei? Tau atrodo, kad 
taip, bet nėra taip paprasta. Tas vyras, Nikas, ne tik vy- 
resnis už tave. Jis jau nužengė daug toliau. Turi žmoną, 
šeimą — mieloji, o tavo gyvenimas dar visas prieš akis. 
Tau tik dvidešimt šešeri. Pasaulis guli tau po kojų. Neno- 
rėčiau matyti, kaip tau pakerpa sparnus dar nespėjus jų 
išskleisti. 

- Jis man pasiūlė tuoktis, - sakau maištingai. - Kai tik 
baigsis skyrybų reikalai. Ir aš sutikau. 

Tėtis palinksi galva. 

— Tėti, aš jį myliu, - sakau pritūpdama priešais jį. - Pa- 
sidžiauk su manim. 

- Jis vedęs vyras, širdele, - švelniai sako tėtis. - Nuo to 
niekur nepabėgsi. Tu imsi vyrą, jau palikusį vieną šeimą. 
Kas jį sulaikys, kad nepadarytų to paties tau? 

Kai Ema atsisakė Niko sekretorės darbo, įteikusi at- 
sistatydinimo pareiškimą tą patį rytą, kai mūsų romanas 
tapo viešas, jis priėmė į darbą kitą merginą. Dvidešimt 
dvejų metų, kojos iki čia, tikras Skarlet Johanson paveiks- 
las. Toli gražu ne tokia sumani, kaip Ema; jai reikia daug 
Niko patarimų. Daug praktinio, atskiro dėmesio. 

— Manjis to nepadarytų, tėti. Jis mane myli. 

Tėtis atsidūsta ir paplekšnoja suolelį prie savęs. 

— Sėskis, Sara. 

Darau kas liepta. Ilgai abu netariame nė žodžio. 

— Kai buvai trejų ar ketverių, — sako tėtis, - mudu su 
tavo mama išgyvenome sunkų laikotarpį. Reikalai na- 
mie buvo įtempti. Ji buvo ką tik susiradusi naują darbą, 
o man nepatiko grįžus namo virtis sau pietus. Dėl to kil- 
davo barniai, nenoriu slėpti nuo tavęs. - Jis kreivai šypte- 
li. - Nepamiršk, tada buvo kiti laikai. Vyrai turėdavo kai 
kurių lūkesčių. Mano pareiga buvo padėti ant stalo duoną, 
jos - kažką iš tos duonos padaryti. Nepritariau, kad ji eitų 
dirbti, taip jai ir sakiau. Bet pažįsti savo motiną. Ji vis tiek 
išėjo ir susirado darbą. Prabangios advokatų kontoros re- 
gistratorės darbą mieste. 

Nustebusi spoksau į jį. 

— Nežinojau, kad mama kada nors dirbo. 

— Na, taip, tu daug ko apie mamą nežinai. - Jis trina 
ranka žandikaulį. - Žinau, judvi nesutariat, o tu dėl visko, 
kas tarp jūsų negerai, kaltę suverti jai. Gal su ja sunku gy- 
venti, tai galiu tau patvirtinti. Bet jai irgi ne visada buvo 
lengva. 

Tarp vazonų lentynų bėga lauko pelė. Abu stebime, 
kaip ji išpuola į šiltnamio vidurį ir dingsta po apverstu 
moliniu puodu. 

— Taigi. Grįždavau namo anksčiau už tavo mamą ir 
įpratau vakarais užsukti pas kaimynę. Paplepėti, kartais 
išgerti po bokalą. Ji buvo ištekėjusi, o jos vyras vakarais 
dažniausiai grįždavo vėlai. Neilgai trukus su ja susidrau- 
gavome. Tapome geri draugai. 

Žodžiai pakibo ore. 

— Tu užmezgei romaną! - aikteliu aš. 

— Galima ir taip pavadinti. Prisipažinsiu, kurį laiką 
abiem buvo susisukęs protas. Jau buvau pasinešęs palikti 
tavo mamą, bet ji nė girdėti nenorėjo. Ji buvo ta geresnioji 

moteris, galiu taip sakyti. Aš buvau netekęs galvos, nega- 
lėjau blaiviai mąstyti. - Jis garsiai nurijo seilę. - Taip tęsėsi 
beveik pusę metų. Vis ketinau užbaigti, bet neradau tin- 
kamos akimirkos. Ir labai pykau ant tavo mamos. Nega- 
lėjau liautis galvojęs apie žalą, kurios jai pridariau. - Jis 
trumpam užsimerkė. - Ir tada, aišku, ji sužinojo. Sučiupo 
mus, kaip sakoma, nusikaltimo vietoje, čia, šitame šiltna- 
myje. Džena buvo atėjusi... 

— Džena? - sušunku. - Ponia Niukomb? 

Jis linkteli. 

— O Dieve, - sakau užsidengdama veidą delnais. - Libė 
jaunesnė už mane maždaug ketveriais metais. Tik nesa- 
kyk man... 

— Ji tikrai ne mano! Kuo tu mane laikai? 

— Pati pradedu abejoti, tėti, - sakau karčiai. - Negaliu 
patikėti. Visko per daug, kad suvokčiau. Ką sakė mama? 

— Suteikė man antrą galimybę, - atsakė tėtis paprastai. — 
Aš ja pasinaudojau. Ir niekada nepasigailėjau. Tiesa, metus 
ar dvejus ji mano gyvenimą pavertė šunišku, kartais to- 
kiu paverčia ir dabar, bet galiausiai viskas liko praeityje. O 
mudu tapome tvirtesni. Ji atsisakė darbo, ne todėl, kad jos 
prašiau, bet norėdama parodyti, kad ji irgi žengia Žings- 
nį. - Jis suėmė mano rankas. - Kartais vyras suklysta, Sara. 
Leidžiasi nunešamas į šalį. Bet yra vaikai, dėl jų privalai 
pagalvoti du kartus prieš sudraskydamas jų gyvenimą. Su- 
prantu, kad myli tą vyrą ir tiki, kad jis myli tave. - Jis trūk- 
telėjo pečiais. — Gal ir taip, nežinau. Bet ar tu esi įsitikinu- 
si, tikrai įsitikinusi, kad jų santuoka iširusi? Nes jeigu nesi, 
Sara, tai veltui gadini daug gyvenimų; įskaitant ir savo. 


Sustabdau automobilį ir atidžiai Žiūriu į žemėlapį. Die- 
vas mato, Steplfordas turi būti kažkur čia. Važinėju šia 

A36-ojo kelio atkarpa jau keturiasdešimt penkias minu- 
tes. Tikriausiai pražiopsojau tą prakeiktą posūkį. 

Susinervinusi trenkiu į vairą ir grįžtu į eismo upę. Ir 
taip jau baisu dėl to, ką ketinu daryti, tai dar reikėjo pa- 
siklysti. 

Nikas pasiūlė man tekėti už jo, kai tik pasakiau, kad 
esu nėščia. Nepaisydama nugirsto pokalbio, nepaisydama, 
kad girdėjau, kaip jis sakė žmonai, jog ją tebemyli ir norėtų 
grįžti namo, nepaisydama visų savo abejonių ir būgštavi- 
mų, aš atsakiau taip. 

Aš noriu šito kūdikio. Noriu jo vaiko. Gal šis bus ber- 
niukas. Sūnus, su kuriuo jis galės eiti žvejoti, mokys jį Žais- 
ti kriketą ir kitką, ką šiais laikais vyrai veikia su sūnumis. 
Padovanojusi jam vaiką, pati jausiuos jam tokia pat svarbi, 
kokia yra ji. Nebūsiu tik meilužė, būsiu jo vaiko motina. 
Galėsime pradėti kurtis, stengtis, lipdyti tikrus santykius 
iš tų skeveldrų ir gabalėlių, kuriuos dabar turime. Vaikas 
viską pakeis. Nikas myli mane, savaip, tuo neabejoju. Ski- 
riant laiko ir dėmesio, meilė išaugs. 

Tik ne tada, jeigu, jai pakrutinus pirštą, jis tekinas bėgs 
atgal. Šitaip gyventi negaliu. Ir negaliu gimdyti vaiko to- 
kiam gyvenimui. 

Turiu Žinoti, kad anos durys uždarytos visiems laikams. 

Pagaliau. Pasuku į Steplfordą ir sėdžiu už furgono ar- 
kliams gabenti nekantriai barbendama pirštais į vairą, kol 
slenkame penkiolikos mylių per valandą greičiu. Kai visai 
sustojame praleisti per kelią karvių bandos, nuleidžiu sau- 
lės skydelį ir Žiūriu į save veidrodėlyje. Gražu. Didžiulis 
spuogas pačiame smakro viduryje. Tik jo man trūko. 

Pakeliu skydelį. Aš juk noriu ne tik būti tikra dėl Niko. 
Niekada nemaniau, kad ištarsiu tą Žodį, bet man reikia 
nuodėmių atleidimo. Kitaip negaliu žengti į priekį. Gal ne- 

įmanoma atsukti laikrodžio atgal ir ištrinti žalos, kurios 
mudu su Niku pridarėme, bet jeigu žinosiu, kad jo žmona 
bent yra laiminga, gal geriau miegosiu naktimis. Iš galvos 
neišeina kažkada mamos pasakyti žodžiai: nesusikursi lai- 
mės ant kito žmogaus nelaimės. Tai tikriausiai susiję karma. 

Ką aš kalbu? Jo žmona dabar tikrai laiminga. Jos lovą 
dabar šildo toks moterų geidžiamas pupulis. Aš tik noriu, 
kad ji pažadėtų palikti ramybėje mano Žmogų. 

Taip. Ironiška padėtis. 

Pasiekiame T formos sankirtą ir aš pasuku į siaurą ke- 
liuką, vedantį į stačią kalvą. Du kartus turiu sustoti, kad 
praleisčiau kitą automobilį, važiuojantį priešinga kryp- 
timi. Atveriu langą ir vairuodama įkvepiu dulkėtų, žole 
atsiduodančių gyvatvorių aromatą. Šiltas vėjelis pučia į 
mane vištakojų kvapą ir aš nusičiaudėju, staiga įkvėpusi 
žiedadulkių. Žinau, kad kaimo gyvenimas nėra vien pie- 
menėliai ir pastoralinė idilė, esu mačiusi filmų apie sker- 
dyklas, bet čia taip gražu, kelias toks vingiuotas - labai toli 
nuo Londono skubos ir purvo. 

Niko sodyba yra vienintelė per kelias mylias aplinkui, 
iš trijų pusių ją supa laukai ir pievos, o iš ketvirtos — ne- 
didelis jaunas miškelis. Namas atrodo senas ir vaizdingas, 
tik jam — pamatau privažiavusi arčiau — stinga rūpesčio 
bei modernios instaliacijos. Nėra ko stebėtis, kad Nikas 
taip nenorėjo to namo palikti. 

Varteliai atviri. Pasistatau automobilį plačioje Žvyruo- 
toje aikštelėje priešais namą. Lipant iš automobilio, širdis 
krūtinėje daužosi kaip pašėlusi. O velnias! Staiga nebesu- 
prantu, iš kur ėmiau drąsos čia atvažiuoti. 

Negaliu prisiversti skambinti prie durų. Apeinu ke- 
lis pagalbinius pastatus ir iš kiemo pusės slapčia žiūriu į 
vidų pro nešvarų virtuvės langą. Viduje vietos ir tvarkos 

mažiau, negu tikėjausi: įsivaizdavau, kad pamatysiu pui- 
kiai įrengtą Naidželos Loson virtuvę iš Sunday Times: spin- 
dintys paviršiai, švytinčios prikaistuvių kabyklos. Juk jo 
žmona garsi virėja. Bet vieninteliai daiktai, pakabinti virš 
senoviškos Aga viryklės, yra pilkšvos liemenėlės ir kelios 
poros kelnaičių. Ant akmeninės aslos mėtosi laikraščiai 
ir lyg triušio spiros, kriauklėje suversta aukšta neplautų 
indų krūva. Ant palangės keliuose apdužusiuose puode- 
liuose pamerktos prieskoninės žolės. 

Prie nušveisto pušinio virtuvės stalo, rankomis susi- 
ėmusi už galvos, sėdi mažytė figūrėlė, vilkinti nešvariu, 
sudėvėtu senu chalatu. Jos neklusnūs tamsūs plaukai ne- 
šukuoti. Kartkartėmis jos siauri pečiai krūpteli. 

O Dieve, nereikėjo man čia važiuoti. Padariau didžiulę 
klaidą... 

Ji pakelia galvą ir mane persmelkia šokas. Vos atpažįs- 
tu ją. Akys užtinusios ir raudonos nuo ašarų. Veide įrašy- 
tas liūdesys. Tamsūs ratilai po akimis byloja apie bemie- 
ges naktis ir ilgas valandas laukiant, kol išauš. Ji atrodo 
labai vieniša ir nusiminusi, susitraukusi iš sielvarto. Ne- 
beliko žaismingos, judrios moters, kuri savaitgaliais už- 
veža vaikus ir smagiai skuba į automobilį pas savo karštą 
naująjį meilužį. 

Nuryju seilę. Štai ką aš jai padariau. 

Ji atitraukia durų sklendę, netarusi nė žodžio grįžta į 
virtuvę ir apkabina save liesomis rankomis. Atsargiai Žen- 
giu per purvinų guminių batų krūvą. 

Ir išpoškinu klausimą, kurio užduoti važiavau taip toli. 

15 


Melinša 


Pyktis gali nuvesti Žmogų labai toli, įsitikinu aš: toli nuo 
tų, kurie tave myli ir skaudina, toli nuo visko, kas įprasta, 
ir — Šis paskutinis dalykas gąsdina mane labiausiai - toli 
nuo visko, ką, kaip tau regis, žinojai apie save. 

Apvėmusi Saros sofą, riešu stropiai nusivaliau burną. 
Net nedirstelėjusi į vyrą, karštligiškai tempiantį ant savęs 
marškinius, batus ir striukę, nei į jo meilužę, iš apstulbimo 
sustingusią prie durų, į jos prasiskleidusį pigų raudoną 
kimono, išeinu iš buto ir einu nesustodama. 

Einu Niu Feterio gatve iki Flyto gatvės, man ant kojų 
pradeda rastis pūslės, žengiant juokingomis daržo klum- 
pėmis, kurias paskubomis pastvėriau iš sandėliuko, norė- 
dama žūtbūt surasti Nikolą, kol ne vėlu. Nekreipdama dė- 
mesio į eismą, į dūmus ir į nešvankias pastabas, laidomas 
paauglių su gobtuvais, besitrinančių tarpduriuose, galvo- 
ju tik apie tai, kad turiu statyti kojas, nes jeigu stabtelė- 
siu, nebepajėgsiu vėl žengti Žingsnio. Kojas nusitrinu iki 
kraujo, kol prieinu Strendą ir kairįjį posūkį į Vaterlo tiltą, 
vedantį į stotį ir namo. Taip dabar yra. 

Tačiau pasuku į dešinę. Iki šiol pati nesuvokiau, kur 
einu; bet nesustodama žengiu Bau gatve vėl turėdama 

tikslą ir, pasisukiojusi siaurų gatvelių labirinte, staiga atsi- 
duriu Kovent Gardene. 

Jo gražią gurmanų parduotuvę rasti lengva; bet joje, 
žinoma, tamsu, ji uždaryta, ir apstulbusi aš suvokiu, kad 
jau greitai dešimta valanda, vėlu, kad dabar jis gali būti 
tik namie, 0 jeigu ne, tai visai negalėsiu jo pasiekti. Atsi- 
trenkdama į turistus ir teatro lankytojus, suku į šoną iš 
aikštės ir po kelių akimirkų atsiduriu elegantiškoje senoje 
gatvėje su aukštais, siaurais baltais namais abipus; atrodo, 
kad grakštūs, įmantrūs namai skausmingais veidais už- 
simerkė, kad nematytų šiukšlių, valkatų ir jaunuomenės, 
besišlapinančios jų gatvėje. 

Lipu jo miesto namo laipteliais žinodama, kad jeigu 
jo nėra namie arba jeigu jis mane atstums - po kelionės į 
Romą mes beveik nesikalbėjome, - aš susiriesiu kur nors 
kamputyje ir lauksiu, kol mane nuneš vėjas, kaip nešio- 
ja po gatvę tas nereikalingas šiukšles, miesto vėjaričius 
augalus. 

Bet jis namie. Kai atidaro duris, o aš klupčiodama žen- 
giu per slenkstį basomis, kruvinomis kojomis, rankoje 
spausdama kvailas klumpes, vėjo suveltais plaukais, aša- 
rų išvagotu veidu, nors nejaučiau, kad verkiu, jis nieko ne- 
sakydamas ima mane į glėbį ir neša į viršų. 


Mane pažadina kadaise buvusios vasaros garsai ir kvapai. 
Iš kito kambario vos vos girdisi Nensės Sinatros Sugartown. 
Ore tvyro kavos ir šviežiai išspaustų apelsinų sulčių aro- 
matas — atsisėdu ir matau, kad jis lovos kojūgalyje paliko 
pusryčių padėklą, ant jo rageliai, karštos bandelės ir balta 
rožė, — O pro stiklines duris saulė nušviečia aukštą, baltą 
metalinę lovą, mesdama šviesos rombus ant rankomis iš- 
baigtų lentinių grindų. Vienos durys plačiai atvertos; bal- 

tos muslino užuolaidos, pakabintos ant metalinių bėgiukų, 
plevena nuo lengvo vėjelio. Virš galvos sukasi pintas kolo- 
nijinio stiliaus ventiliatorius. Jaučiuosi lyg įžengusi į Flake 
reklamą; trūksta tik driežo ant bakelito telefono. 

Vėl nugrimztu ant minkštų kaip zefyras pagalvių ir iki 
smakro užsitraukiu purią kaip debesėlis pūkinę antklodę. 
Net mano britiškas žiemos blyškumas atrodo gelsvas to- 
kio akinančio baltumo fone. 

Man skauda šlaunis; tarp kojų jaučiu šviežią, lipnų, ne- 
pažįstamą tvinkčiojimą. 

Vakar naktį Treisis prileido vandens į savo vonią ant le- 
tenų, tarsi paimtą iš filmo, išmuilino man nugarą, iš plau- 
kų išskalavo vėmalus, gatvės purvą ir ašaras, ir nunešė į 
lovą; tada mylėjosi su manim su tokia tramdoma aistra, 
taip švelniai, kad sniego pūga mano širdyje galiausiai lio- 
vėsi pūsti šaltus gūsius per kūną. 

Pagalvojusi apie erotišką, rausti verčiantį seksą — „Šviesa 
degs, - tvirtai pasakė Treisis, - noriu matyti tave visą, noriu 
matyti tavo veidą, kai užbaigi“, - pasijuntu išbadėjusi. 

Atsisėdu lovoje ir prisitraukiu padėklą. Baigiu valgyti 
trečią ragelį su aviečių džemu, kai įeina Treisis šluostyda- 
masis plaukus, dar šlapius iš dušo. Jo balti lininiai marš- 
kiniai ir mėlynos kaip rugiagėlės kelnės ant kito vyro at- 
rodytų baisiai, kaip iš Men's Vogue. Kojos basos. Nepaisant 
gausios vakarykštės gimnastikos, pajuntu pulsuojant ten, 
kur turėtų būti trisdešimtmetės su trupučiu, ištekėjusios, 
trijų vaikų motinos kelnaitės, - jos nėra išverstos ir nekabo 
ant meilužio lovos krašto. 

— Gerai miegojai? — klausia Treisis, mesdamas į šalį 
rankšluostį ir sėsdamasis ant lovos. 

Gelbsčiu apelsinų sulčių stiklinę, krestelėjusią ant pa- 
dėklo. 

— O, taip, - murkiu, tingiai išsitempdama. - Neprisime- 
nu, kada paskutinį kartą šitaip... 

Staiga pašoku ir vos visko neišbarstau. 

— Kiek valandų? - Griebiu jam už riešo pažiūrėti į laik- 
rodį. - Pusė dvylikos! Treisi, kam tu leidai man taip ilgai 
miegoti! Vaikai —- man reikia namo! O Edvardas, vargšas 
Edvardas, turiu pasikalbėti su Deize, aš... | 

— Viskuo pasirūpinta, — sako jis. - Paskambinau Kitui. 
Liza palaikys mergaites iki rytojaus vakaro, jos visos va- 
žiuos į kažkokias arklių lenktynes, puikiai praleis laiką. 
Kitas paskambino į ligoninę: dar nėra jokių naujienų, jeigu 
jis ką sužinos, iš karto paskambins man. Bet dabar, - Žva- 
liai sako jis, imdamas nuo mano kelių išvalgytą padėklą 
ir atversdamas antklodę, - tau reikia keltis. Turiu tau šiai 
dienai planų. 

Jo žvilgsnis pritariamai stabteli. Piktai nuraudusi, su- 
sigriebiu paklodes. 

— Leidau sau kreiptis į Elisę - savo padėjėją Elisę, be 
kurios neišsiversčiau, — ir paprašiau nuvažiuoti į Whistles 
ir nupirkti tau ką nors nauja apsivilkti. Po penkių minučių 
lauksiu apačioje. Nesivargink praustis po dušu, - priduria 
jis mirkteldamas. - Ten, kur vyksime, tau to nereikia. 

Palaukiu, kol jis išeina iš kambario, tada lipu iš lovos 
(trylika metų ir trys vaikai — per daug visko įvykę, kad ro- 
dyčiausi šaltoje dienos šviesoje) ir atidarau maišelį, kurį jis 
paliko atremtą į gražią vyšnios medžio spintelę. Elisė, kad 
ir kas ji yra, turi skonį ir sveikos nuovokos. Prie paprasto 
turkio spalvos švarkelio ir gelsvų kelnių ji pridėjo plokš- 
čiapades, pūslių nepritrinančias (ak, palaima!) basutes, 
gražias rausvas ir baltas kelnaites ir priderintą liemenėlę. 
Visi daiktai mano dydžio. Galėčiau pamanyti, kad ji jau ne 
kartą vykdė tokį Treisio pavedimą. 

Susigriebiu. Ji tikrai vykdė. Juk pastaruosius dešimt 
metų vargu ar jis gyveno kaip vienuolis, kai aš tekėjau ir 
gimdžiau tris vaikus. Susisegu plaukus gnybtuku ir jau- 
čiu, kad mane trikdo įvykių sparta. 

— Eime. Tu neįsivaizduoji, kiek turėjau pasistengti, kad 
tu ten taip greitai patektum, — ragina mane Treisis, kai 
tik nulipu žemyn. Jis švelniai nykščiu nubraukia džemo 
dribsnį man nuo burnos. - Laimė, kad mergina, priimanti 
užsakymus, yra mano draugė. 

Vėl tas kvailas pavydo dilgsnis. Supurtau save. Ta pati 
kvaila paranoja viską sugadino aną kartą. 

Po penkių minučių aš jau vedama akmeniniu grindi- 
niu prie stiklinių durų į Šventovę, vienintelę moterų pasi- 
lepinimo oazę, kurią lankiau tik svajonėse. Mudvi su Liza 
nuolat kalbėdavome, kad per savo keturiasdešimtuosius 
gimtadienius pasidovanosime dieną čia, o Džailsas ir Ni- 
kolas prižiūrės vaikus. 

Skausmo gniaužtas suriečia mane. Giliai įkvepiu ir vėl 
atsimerkiu. 

Viešpatie, ką aš čia veikiu. Slampinėju po Kovent Gar- 
deną svetimais drabužiais, jausdama skausmą keistose 
vietose, praleidusi sekso naktį su žmogumi, kuris nėra 
mano vyras, mano vaikai kažkur Viltšyro platumose, o 
Nikolas - 0 Nikolas... 

— Ei, - ragina Treisis, - aš negaliu eiti kartu. Turi lai- 
ko visą dieną, viskas užsakyta, už viską sumokėta - už 
masažą, aromaterapiją, kojų pirštų laką, bambos išvalymą, 
visus įprastus dalykus... 

— Bambos išvalymą? 

Jis plačiai šypsosi, o mano širdis šokteli kaip pervažia- 
vus per išlenktą tiltą. 

— Na, aš juk nežinau, kas ten daroma. Penktą valandą 
pamatysiu visai naują moterį. - Jo akys suktai blizga. - Se- 
noji man irgi patinka, sprendžiant iš praėjusios nakties... 

Jis pabučiuoja man į raustelėjusį skruostą, ir aš žvilgs- 
niu nulydžiu jo ilgakojus Žingsnius, jam einant akmeni- 
mis grįstu taku. 

Mano galvoje blaškosi tiek daug sutrikusių minčių, jos 
mezgasi į baimės ir panikos Gordijaus mazgą, ir vieninte- 
lis būdas nesubyrėti į tūkstantį skeveldrų yra atstumti jas 
nuo savęs. Todėl romiai einu į vidų ir atsiduodu pareng- 
tam lepinimui, sąmoningai mesdama iš galvos viską, kol 
joje lieka tuščia ir švaru, kaip danguje saulėtą dieną. 


Penktą valandą iškedenta, išblizginta, išglaistyta ir išda- 
žyta esu paimama, kaip buvo žadėta, ir gabenama tiesiai į 
Michaeljohn kirpyklą, kur mano plaukus išlygina, sutram- 
do ir susega ant galvos. Tada į Gucci, kur Treisis jau išrin- 
ko suknelę — ačiū Dievui, juodą, — su ja atrodau puikiai, 
ji tobulai tinka eiti į filmo premjerą (a premiėre!) Lesterio 
aikštėje, kur stengiuosi nepakibti jam ant rankos pernelyg 
garbinamai, pernelyg akivaizdžiai. Tada į Boujis šokti iki 
ketvirtos ryto, iš kur galiausiai jis veža mane susmukusią 
į namus ir į lovą; ir galų gale miegoti. 

Sekmadienį mudu išvažiuojame į Okstfordą, į popietės 
iškylą — keptas fazanas, ant grotelių kepti šparagai, triu- 
feliai, kimšti marinuoti Bermudų svogūnai ir mažiausios, 
saldžiausios ankstyvosios braškės, visa tai užgeriama bu- 
teliu vėsaus Krug Tėte de Cuvėe vyno - ten sėdime atsipa- 
laidavę ant upės kranto priešais gražų, šiltą akmeninį ko- 
ledžo pastatą; ne tą, kuriame mokėsi Nikolas, jo koledžas 
buvo toliau mieste... 

Negalvok negalvok negalvok. 

Pagaliau Treisis parveža mane namo į Viltšyrą prieš 
aštuonias; ir skambina man mobiliuoju, vos automobiliui 
išsukus iš mūsų žvyruoto keliuko. 

— Aš tavęs ilgiuosi, - sako jis. 

— Tavęs nebuvo tik dvi minutes! 

— Aš tavęs ilgiuosi, - sako jis tvirtai. 

— Aš tavęs taip pat, - sakau, peržiūrinėdama krūvą vokų 
ant grindų, tikėdamasi, kad Liza greitai parveš vaikus ir 
tušti namai - keistai šalti, nepaisant Aga - vėl bus pilni jų 
juoko ir triukšmo. — Važiuok ir vairuodamas su manim 
nesikalbėk. Nenoriu, kad į ką nors atsitrenktum. 

— Paskambinsiu tau iš ryto, - sako jis. 

Ir paskambina. Skambina iš ryto, per priešpiečius, pa- 
vakary; jis paįvairina man dieną skambučiais teiraudama- 
sis, kaip laikausi, tikrindamas, ar laikas man slenka sun- 
kiai, 0 septintą valandą užsisodina mane ant savo balto 
žirgo (tiksliau, į žalią Aston Martin) ir skraidina pietauti. 
Kai vakare vėlai, labai vėlai, jis mane parveža, aš tokia nu- 
vargusi, kad užmiegu vos padėjusi galvą ant pagalvės, o 
ašaros nepastebimai nudžiūva man nuo skruostų. 

Tą savaitę jis skambina man kasdien; kas vakarą mane 
komediją, kurioje vaidina naujas, gražus aktorius Metijus 
Makonogis; jau daug metų nemačiau filmo kino teatre), į 
meno galeriją, pietauti. Po to jis nusiveža mane į savo kai- 
mo namelį, kur lovoje praleidžiame kelias energingas, ma- 
lonias valandas - ne tokias ramias, ne tokias įprastas, kaip 
su Nikolu, ir ne tokias lengvas; bet juk praėjo daug laiko, 
mes turime pažinti vienas kitą iš naujo. 

Niekada nelieku nakvoti. Vaikams reikia manęs na- 
muose, prie pusryčių stalo, kur visada būnu tokia nesikei- 
čianti ir pastovi. Juolab dabar, kai jų tėvas išėjo. 

Treisis stengiasi taip užimti mane, kad tvarkydama- 
si su mergaitėmis ir dirbdama (kažkodėl receptai dabar 
gimsta vienas po kito, vos spėju juos užrašinėti), neturiu 
laiko mąstyti. Galvoti, ar klausti savęs, ką aš darau ar kur 
visa tai nuves. Aš kaip šokėja, kurios partneris paspruko, 
jis nepasiekiamas, o kitas ima ją už rankos ir suka atgal į 
ratą tokiu greičiu, kad ji nespėja pastebėti pasikeitimo. 

Jaučiuosi kaip karuselėje, spalvos ir daiktai skrieja pro 
mane taip greitai, kad susilieja į viena. 

Net norėdama nežinočiau, kaip iš tos karuselės išlipti. 


Keista, bet būtent Kito balse išgirdau pirmą įspėjamą 
gaidelę. 

— Viskas vyksta per sparčiai, mieloji, - sako jis masa- 
žuodamas man pečius, kol siuvu raištelius su pavardėm, — 
per greitai; Dievas mato, nenoriu gadinti tau nuotaikos, 
bet juk negalima iš vedybinės lovos stryktelėti tiesiai į 
gražuolio meilužio glėbį. Tu ne tokia. 

Nukandu siūlą. 

— Iš kur žinai, - klausiu aš, - iš kur žinai, kad aš ne 
tokia? 

— Angele. Dar tik trys savaitės praėjo nuo tos dienos, kai 
tu įžengei į tos panelės butą ir liepei savo vyrui nebegrįžti 
namo, prieš tai didvyriškai apvėmusi jos sofą. Tada nuva- 
žiavai tiesiai pas savo vaikystės laikų meilę... 

— Ne vaikystės... 

— ...ir įšokai į jo lovą... 

— Tarsi Nikolas nebūtų... 

— Nuo to laiko, - tvirtai nutraukia mane Kitas, - jis tam- 
po tave po visą miestą, vedžioja iš vieno elegantiško susiė- 
jimo į kitą. Jis susuko tau galvą ir atėmė protą premjeromis 
ir vakarėliais, nedavė tau laiko pabūti vienai. 

— Aš nenorėjau... 

Kitas nepakenčia jokių argumentų. Nepamenu, kad 
būčiau mačiusi jį tokį rimtą. 

— Pastarąjį mėnesį tavo gražiai apautos kojelės — beje, 
man labai patinka Ginas batai, brangioji, - beveik nesie- 
kia žemės. Neminint neįprastai rausvai išdažyto tavo 
miegamojo; kas tave apsėdo, Melinša, ar davei valią Bar- 
bės skoniui? 

Jis paleidžia mano pečius ir įsitaiso ant kėdės priešais 
mane. 

— Klausyk, brangioji, nesakau, kad negali šiek tiek pa- 
simėgauti, — atsidūsta jis, - bet Treisis, geriausių paskatų 
vedamas, neduoda tau ramios akimirkos pamąstyti. O tau, 
brangioji, dabar labiau už viską reikia pamąstyti, kol rei- 
kalai nenužengė per toli. 

— Negaliu, - sakau išsigandusi. - Negaliu. Jei pradėsiu 
mąstyti, subyrėsiu, sužlugsiu. Iš manęs niekam nebus 
naudos... 

— Melinša, šalia viso kito, negerai elgiesi Treisio atžvil- 
giu. Jei judu norite, kad išeitų kas rimta, turite elgtis gar- 
bingai. Anksčiau ar vėliau tau vis tiek teks susitikti su 
Nikolu... 

- Jau rytoj, Kitai, - sakau tyliai. - Edvardo laidotuvėse. 

Kitas ilgai tyli. Kai Nikolo nėra, jis drąsiai degasi ciga- 
retę. Aš pasidaviau ir leidžiu jam rūkyti virtuvėje. Lėtai 
įtraukęs, jis pučia dūmą per stalą. 

Ir puola su barškuolei gyvatei būdingu greičiu ir 
tikslumu. 

— Treisis ar Nikolas? 

— Nikolas, —- sakau negalvodama, tada aikteliu ir prisi- 
dengiu burną ranka. 

— Nesiskaito, - šnibždu, - pasakiau iš įpročio... 

— Štai dėl ko, - sako Kitas, - tau reikia pamąstyti. 

Mano kėdė bjauriai sučirpia ant akmeninių grindų. 

— Nėra apie ką mąstyti, - rikteliu sielvartingai. - Juk iš 
tikrųjų neturiu iš ko rinktis! Nikolas išėjo ir nebegrįš! Jis 
nė karto nepaskambino ir nepasiteiravo, kaip laikausi, juo- 
lab nepuolė man po kojų ir nemaldavo jam atleisti... 

— Ar tu jį tebemyli? 

— Ar tai svarbu, jeigu jis nebemyli manęs? O Treisis myli. 
Šalia Treisio jaučiuosi ypatinga, geidžiama, branginama! 
Kiek prisimenu, visada jį mylėjau, neįsivaizduoju, ar yra 
buvę kitaip. 

— Tu myli ir mane, - sako Kitas. - Bet tai ne tas pats, ar ne? 

Pradedu drebėti. Kitas užspaudžia cigaretę, prisitrau- 
kia mane į glėbį ir padeda smakrą man ant viršugalvio. 

— Kodėl taip elgiesi? - raudu aš į jo marškinius. - Juk tu 
nemėgsti Nikolo. Stūmei ir stūmei mane būti su Treisiu. 
Kodėl taip darai? 

— Todėl, kad kas nors turi priversti tave suvokti tiesą, — 
paprastai atsako Kitas. — Kad ir kokia ji būtų. Negalėsi 
amžinai slėpti smėlyje galvą - ir širdį. Turi skirti sau lai- 
ko paliūdėti dėl santuokos. Negali taip imti ir pereiti pas 
Treisį, tarsi tuos du vyrus būtų galima sukeisti vietomis. 
Tai nerealu. 

Viskas ne taip paprasta, galvoju kitą dieną stebėdama, 
kaip karstas su Edvardo Lajeno palaikais nuleidžiamas į 
ašaros nevaldomai srūva man veidu. Anksčiau tikėjau, kad 
kiekvienas iš mūsų turime sielos bičiulį - „Bashert, - aiški- 
nau Nikolui netrukus po mūsų susitikimo, - žydų kalbos 
žodis, reiškiantis asmenį, skirtą kitam“, - bet tikriausiai 
tai nerealu, gyvenimas turėtų būti tvarkingas ir tikslingas, 
ojis yra ne kas kita, kaip chaosas ir painiava. Prieš trylika 

metų buvau įsitikinusi, kad Treisis yra mano sielos bičiu- 
lis; tada sutikau Nikolą ir staiga patikėjau, kad jis yra tas 
vyras, su kuriuo man lemta būti. O dabar? Dabar nebeži- 
nau, kuo tikėti. Nebežinau, ar iš viso kuo nors tikiu. 

Žinau tik tiek, kad Treisis manęs nori. O Nikolas ne. 

Po mišių stabteliu prie Nikolo, kai jis padeda motinai 
įlipti į laukiantį automobilį. Kelias akimirkas ieškau žo- 
džių. Ką pasakyti vyrui, su kuriuo dalinaisi lova ilgiau 
negu dešimt metų ir kuris dabar žiūri pro tave kiaurai, 
tarsi tavęs čia nebūtų? 

— Aš to nenorėjau, - išspaudžiu galiausiai. - Norėjau iš- 
laukti. Ir stengiausi. 

— Ar seniai Žinai? - paklausė jis trumpai. 

— Nuo Advokatų draugijos pietų. 

- Iš kur tu... 

Kaip jis gali būti toks šaltas, toks abejingas? Tardama jo 
vardą sulaikau kūkčiojimą. 

Jis nejaukiai pamindžikuoja. 

— Melinša, ar yra bent kokia galimybė man... 

Nutraukiu jį, nes dar negalėčiau matyti jo atėjusio į 
namus, kraustančio savo drabužinę, imančio nuo lentynų 
savo knygas; dar nepaslėpiau įrėmintų vestuvių nuotrau- 
kų, jos dabar suguldytos veidais į apačią, bet tebėra ten. Iš 
sielvarto kalbu aštriau, negu ketinau. 

— Ne, Nikolai. Apgailestauju. 

— Suprantu, kad tau skauda, bet tai nieko nereiškė. 
Prašau... 

— Šį tą reiškė, jeigu ne tau, tai man! Šis reikalas palietė 
ne tave vieną. Ir ne tau spręsti, ar tai ką nors reiškė, ar ne. 

— Suprantu, dabar tu supykusi, bet... 

— Pyktis, — sakau karštai, — nė iš tolo neparodo visko, 
ką jaučiu. 

— Negali būti, kad eisi iki galo. Gyvenimas atskirai. Sky- 
rybos. Ar tikrai? 

Skyrybos. Žodis trenkia man kaip plaktuko smūgis. Žino- 
ma, galvoju niūriai. Dabar jis norės vesti ją. Gūžteliu pečiais. 

— Ko kito tikėjaisi, Nikolai? 

— Ar galėtume bent pasikalbėti? O kaip vaikai, ar pagal- 
vojai, ką visa tai... 

— O tu pagalvojai? 

Pro mus praeina du duobkasiai su cigaretėmis, neši- 
ni kastuvais. Sielvartas mano vyro akyse, kai jis žvilgsniu 
nuseka juos, toks akivaizdus, toks tikras, kad pyktis savai- 
me nuslūgsta. 

— Nikolai, - sakau tyliai, - dabar ne laikas. Pasakiau 
vaikams, kad kol kas tu globosi močiutę. Kai ateis tinka- 
mas metas, pasakysime joms, kad tu... kad mes... 

— Ar galiu jas matyti?- klausia jis lūžinėjančiu balsu. 

— Žinoma, gali! Būčiau ir anksčiau atvežusi jas pas tave, 
bet tu arba dirbai, arba būdavai ligoninėje. Man atrodė ne- 
tinkamajas į visa tai įtraukti. 

Akies krašteliu matau, kad Treisis išlipa iš automobi- 
lio — prašiau jo palaukti viduje; nenoriu, kad Nikolas jį pa- 
matytų, ne dabar, ne čia, savo tėvo laidotuvėse - ir eina 
manęs link. Už dvidešimties pėdų jis sustoja laidotuvinin- 
kų būrelio pakraštyje. Laukia. 

Vėl atsigręžiu į Nikolą. Keista išraiška perbėga jo veidu: 
beveik ilgesys. Staiga metai keistai dingsta, aš stoviu prie- 
šais jį prie altoriaus, jis laiko mano ranką, vestuvinis Žie- 
das Žėri, naujas ir svetimas ant mano piršto. Ir dabar, po 
dešimties metų, mums stovint prie kitos bažnyčios per lai- 
dotuves, ne per vestuves, aš bauginamai aiškiai suprantu, 
kad jį tebemyliu, kad mano meilė jam laiko persmeigusi 
mane kaip akmeninis strypas, ir net jeigu aš subyrėčiau iš 

sielvarto į tūkstantį gabalėlių, ji visada tebebūtų čia, per- 
vėrusi mano esybę kaip nepaneigiamas faktas; kad dabar 
jam užtektų pasakyti, jog mane myli, ir niekas kita nebūtų 
svarbų; visiškai niekas... 

— Norėčiau pamatyti jas šį savaitgalį, - sako jis šaltai, — 
jeigu tinka. 

Susitariame dėl jo skausmingo, laikino pabuvimo su 
vaikais; pas jo motiną — dar negaliu pakelti minties, kad 
su mano vaikais būtų ji. Viena mano pusė nori kovoti už jį, 
kiek įmanoma apsunkinti jam gyvenimą, įskaudinti vie- 
ninteliu man likusiu būdu. Bet kartu skaudinčiau dukteris, 
o to daryti negaliu. Jos ir taip pakankamai kenčia. Kad ir 
kaip pykstu ant Nikolo, kad ir kaip nekenčiu jo ankstyvo- 
mis ryto valandomis, kai Treisis išėjęs, o aš lieku verkti į 
pagalvę, jam negaliu to daryti. 

Atsisveikinu ir einu nuo jo prie Treisio, kuris mane 
myli atvirai ir be išlygų, jis yra tas, su kuriuo dabar esu, 
nors gal ne tas, kurį myliu; ir pirmą kartą suvokiu, kad vi- 
siems laikams praradau savo vyrą. 


— Sakei, kad galėsiu pažaisti! 

— Nesakiau! Sakiau, kad galėsi pažaisti vėliau. 

— Dabar jau yra vėliau! Tu jau seniai žaidi. Dabar duok 
man. Mamytė sakė, kad turime dalintis... 

— Aš dar nebaigiau! Taip neteisinga. 

— Aš noriu žaisti dabar! 

— Atiduok! Atiduok, sulaužysi! Vis tiek nemoki žaisti — 
žiūrėk, ką padarei! Paskųsiu tave! Maaa-maaa! 

Luiza žengia į svetainę. Per storą molinę sieną girdžiu 
jos bauginamą, kaip Merės Popins, intonaciją. 

— Liaukitės abidvi! — sako ji griežtai. - Pažadinsite ma- 
žylę. Dar žodis, ir nė viena nebematysite to PlayStation. 

— Nesuprantu, ką Nikolas sau galvojo, — priduria ji jei- 
dama į virtuvę. - Tokio amžiaus vaikams perka brangius 
elektroninius žaislus. Perka jų palankumą, taip aš manau. 

— Na, panašu, kad tai padeda, - sakau liūdnai. 

— Melinša, vaikai nekvaili. Jie viską supras... 

— Česingtonas aną savaitę buvo didžiausia sėkmė, - sa- 
kau beviltiškai. — Mergaitės grįžo pilnos įspūdžių: kaip 
Sara nusivedė jas važinėtis, kaip Sara nusivedė jas dažytis 
veidelių, kaip Sara nesupyko, kai kiaurai peršlapo prie lata- 
kų. — Niūri krapštau nagus. - Ji beveik perpus jaunesnė už 
mane, ji nereikalauja valytis dantų, ruošti namų užduotis, 
žinoma, ji tikra linksmybė, palyginti su sena, nuobodžia 
mama, ko stebėtis, kad Nikolas neteko galvos ir... 

Luiza trenkia delnu į virtuvės stalą. Pašoku šešias pė- 
das; iš sandėliuko pasigirsta karštligiškas skrebenimas į 
duris - vargšelis Don Žuanas vos nedvesia iš baimės. 

— Tuojau pat liaukis pliaukšti niekus, - sako ji karštai. — 
Savęs gailėjimasis niekur tavęs nenuves. Tavo vyresnioji 
duktė turi daugiau sveiko proto, negu tu manai. Ji spaudo 
tavo mygtukus, ir tiek. Išmėgina tave, nori pažiūrėti, ką tu 
dėl to jauti. 

Sukandu sau skruostą. 

Luiza suneria rankas. 

— Panelė Bekelnė dabar apimta ramybės ir meilės, - sako 
ji mąsliai. - Ji vežiojasi tavo žavingas mergytes į pramogų 
parkus, vaizduoja, kad jas rengia, šukuoja joms plauku- 
čius. Gera vaidinti krikštamotę fėją, kai gali kelioms va- 
landoms prigesinti problemą pinigais, o paskui išsiųsti 
vaikus namo. Visai kas kita, kai reikia gyventi su jomis 
ištisą parą septynias dienas per savaitę. 

Nepriprantu, kaip lengvai mano mama perima paaug- 
lių Žargoną. 

— Man ir taip aišku, — atkertu piktai eidama į sandė- 
liuką nuraminti Don Žuano. - Joms grįžus, Metenė dvi 
naktis miegojo mano lovoje, o Sofi ištisas dienas elgėsi 
kaip tikra kiaulė. Neruošė pamokų, nevalė triušio narve- 
lio, niršo ant sesių... 

— Kitaip tariant, gyvenimo tikrovė. Ko Nikolas tikriau- 
siai pasigenda. 

Įmetu triušiui į narvą morką. 

— Ką nori pasakyti? 

Jos burna persikreipia. 

— Manau, kad neteisinga neleisti mergaitėms paviešėti 
Madam bute. Nikolas sakė, kad jo mamai darosi per sun- 
ku ką tik netekus Edvardo. Gal vis dėlto leisk mergaitėms 
pagyventi savaitgaliais su meilės paukšteliais jų dailučia- 
me lizdelyje. Jų Žavingame vieno miegamojo, be kiemo, 
baltame, minimalistiniame Londono bute. 

Džiugiai aikteliu. 

— Luiza, negaliu, jos siautės... 

— Liaukis, Melinša, - sako ji tvirtai. - Viena yra laikyti 
vaikus svarbesniais už viską, bet niekas nesako, kad tu turi 
būti šventoji. Smulki šliundrelė nugvelbė vyrą tau iš pano- 
sės. Laikas tau pamurdyti jos nosį į realybę. Ir anaiptol ne- 
pakenks, jei kartu vesies tą juokingai gražų vyrą. Tegu Ni- 
kolas paragauja savo vaistų. O kol nepradėjai skiesti niekų 
apie atsuktą antrą skruostą ir kitų kvailysčių, - pridūrė ji 
kandžiai, - priminsiu, kad ne aš apvėmiau jos sofą. 


Sėdime su Treisiu tamsoje, visos trys mergaitės pagaliau 
užmigo ant galinės sėdynės mums už nugaros. Jis išjungia 
variklį, bet nė vienas negalime sukaupti energijos ir išlipti 
iš automobilio. 

— Ką gi. Puikus buvo hitas, ar ne? 

Pradedu juoktis ir beveik pereinu į raudą. 

— Atleisk. Nežinau, ką daugiau pasakyti. 

— Manau, kad žodžiai „absoliuti nesėkmė“ tiktų labiau- 
siai. Ei, - sako jis, kai apsipilu ašaromis, - nusiramink. Vis- 
kas gerai. Niekas nesitiki, kad vaikai visą laiką bus angelai. 
Juo tau svarbiau, kad jie gerai elgtųsi, juo mažiau vilties, 
kad taip ir bus. Liaukis, Mela. Man nepatinka, kai tu verki. 

— Bet jos elgėsi baisiai, - dejuoju aš. - Blogesnės dar nie- 
kada nebuvo! Nesuprantu, kas jas apsėdo, galiu lažintis, 
kad jos tokios ne dėl jų tėvo... 

Jis apkabina mane rankomis ir priglaudžia galvą sau 
prie peties. Jaučiu, kaip po skruostu plaka jo širdis, tvirtai 
ir vienodai. 

— Klausyk, - murma jis man į plaukus, - joms dabar 
buvo sunku. Gal per greitai mes kartu išvažiavome į Pran- 
cūziją. Žinau, kad jos pamažu turės priprasti, bet gal joms 
per daug, kai dar turi bendrauti su Nikolu ir Sara. Duok 
joms laiko, reikalai susiklostys. 

Brūkšteliu delno viršumi sau per nosį. Treisis teisus. 
Pastarieji keli savaitgaliai buvo baisūs, man tai tikrai. Ste- 
bėti, kaip vaikai — mano vaikai! - eina į kitos moters glėbį. 
Na, ne konkrečiai, Nikolui užteko padorumo nerodyti jos, 
bet iš esmės tai tas pats. Nežinau, kaip būčiau ištvėrusi, 
jeigu ne Treisis. 

O aš verta Oskaro apdovanojimo už vaidybą prie jos 
slenksčio. Šypsojausi, juokiausi, tarsi man niekas nerūpė- 
tų, kad tik Nikolas nepastebėtų, kaip skausmas aižo man 
širdį. Juk turiu išdidumo. 

Veždama vaikus pasipuošiu labiau, nei kada nors po 
vestuvių dienos. Aš ne auka. Ne auka. 

— Nusikirpai plaukus, - pasakė apstulbęs Nikolas vieną 
šeštadienį. 

— Kitas įkalbino mane nuvažiuoti pas jo kirpėją Londo- 
ne. - Nepagalvojusi pridūriau: - Tau patinka? 

Būčiau galėjusi įspirti sau už tai, kad kalbėjau kaip 
vargšė. Bet, mano nustebimui, Nikolas atsakė: 

— Patinka. Jie labai trumpi, labai berniokiški, bet tau 
tikrai tinka. Regis, nesu tavęs matęs tokiais trumpais 
plaukais. 

Keista, kaip skausmas užgriūna tave nelauktai, kai tau 
atrodo, kad esi jam pasirengusi, kai įsitempusi kaip sty- 
ga lauki blogiausio. Lovoje Nikolas dažnai sukdavo mano 
plaukus sau ant pirštų, sakydavo, kad jam labai patinka 
ilgi plaukai, versdavo mane pažadėti, kad niekada jų ne- 
nusikirpsiu. Sakė, kad jam patinka, kaip plaukai užkrinta 
man ant veido, kai užlipu ant jo, sakė, kada tada atrodau 
jam pašėlusi ir nevaržoma. 

— Nešiojau tokią šukuoseną prieš mums susipažįstant, — 
atsakiau ramiai. - Bet tu neleidai man nusikirpti. Reikala- 
vai nešioti ilgus. 

— Argi? 

Jis net neprisimena. Dieve brangus, kada tas skausmas 
praeis? 

Liūdnai šyptelėjau. 

— Tu daug ko reikalavai, Nikolai. 

Grįžau į automobilį ir raudojau visą valandą, nes tiek 
mums truko nuvažiuoti iki gražaus kaimo namo Kente, 
kurį Treisis išnuomojo savaitgaliui. Turiu pripažinti, Trei- 
sis elgėsi taip, tarsi jam nieko nėra smagiau, kaip glostyti 
man nugarą, kai aš šnarpščiau ir gokčiojau it vaikas. Neži- 
nau, ar būčiau tokia flegmatiška, jei susikeistume vietomis 
ir Treisis lietų ašaras dėl savo buvusios merginos. 

Kai aną savaitę Nikolas paskambino ir paklausė, ar 
vaikai galėtų likti namie, aš nudžiugau. Nuo pirmadienio 

iki penktadienio reikia plušti, rengti mergaites į mokyklą, 
valyti, skalbti, padėti ruošti namų užduotis; savaitgaliai su 
jomis yra tikras malonumas. Na, dažniausiai. Tikrai pasi- 
gesdavau jų pastarąsias kelias savaites, kai jos būdavo su 
savo tėvu. Mudu su Nikolu turėsime kažkaip susitarti ir 
teisingiau pasidalinti laiką; gal tegu jos lankosi pas jį vi- 
dury savaitės ir kas antrą savaitgalį. O Viešpatie, siaubingi, 
sielą draskantys skyrybų reikalai. 

Mudu su Treisiu užsakėme daugiau vietų romantiš- 
kame kaimo name Normandijoje, kad galėtume nusivežti 
vaikus, ir aš pamaniau, kad dabar bus tinkamiausias me- 
tas deramai supažindinti mergaites su Treisiu. Ne kaip su 
mamytės draugu, bet - na, kaip su mamytės draugu. 

Viskas ėjosi blogai nuo tos akimirkos, kai sulipome į 
automobilį. Iš pradžių pasipylė nesiliaujanti klausimų 
kruša: „Kodėl šį savaitgalį nevažiuojame pas tėtį? Ar jis 
nenori mūsų matyti? Ar važiuosime kitą savaitgalį? Kodėl 
tu nežinai? Ar galime paskambinti jam ir paklausti? Ko- 
dėl negalime paskambinti? Ar vėliau galėsime? Kada?“ -o0 
vėliau prasidėjo raukymasis, kurį pertraukdavo reikala- 
vimai kas penkias minutes sustoti nusičiurkšti,. atsigerti, 
nusivemti. Kai Treisis galiausiai pareikalavo, kad visos 
prisisegtų saugos diržus, sulaikytų pūsles ir irzlumą, kol 
įlipsime į Eurotunelio traukinį, Sofi garsiai sumurmėjo: 

„Tu mums ne tėvas. Negali mums liepti.“ 

Nuvažiavus į Prancūziją, pasidarė dar blogiau. Mer- 
gaitėms nepatiko kaimo namas: paklodės šiurkščios, kam- 
barys per šaltas, maistas per daug užsienietiškas; joms nuo- 
bodu, jos negali žiūrėti televizoriaus, neturi ką veikti. Ar 
jos norėtų nueiti į paplūdimį? Fui, lyja! O gal norėtų ilgai 
pasivaikščioti prie upės? Turiu jūsų striukes su gobtuvais, 
vietomis upė sekli, galima pabraidyti - ak. Gerai. Gal tada 

norėtumėt pajodinėti poniais, ar nebūtų šaunu? Miške po 
medžiais bus sausa. Poniai labai draugiški, galima juos 
pašerti - tai ką tada norite veikti? Ne, jau sakiau. Šį savait- 
galį jūsų tėvas užsiėmęs. Nežinau, ką jis veikia. Ne, nega- 
liu skambinti jam ir klausti. Ne! 

Kai sekmadienį pensiono savininkas atsiprašydamas 
paaiškino, kad jo motina susirgo ir labai apgailestauja, jog 
nebegali paruošti mums priešpiečių, kaip nemalonu, todėl 
jis suprasiąs, jeigu norėsime išvažiuoti anksčiau, mes tie- 
siog stvėrėme progą. 

Kelionė namo buvo vienintelis taikus išvykos laikotar- 
pis, galvoju liūdnai, dirstelėjusi į gale miegančius vaikus. 

Treisis neša į vidų krepšius, aš budinu Sofi ir Evę, jos 
mieguistos murmėdamos ir klupinėdamos eina sodo ke- 
liuku, o aš nešu tebemiegančią Metenę viršun į jos kam- 
barį. Ji nepabunda net tada, kai nurengiu ją ir švelniai pa- 
guldau į lovelę. 

Ilgai stoviu žiūrėdama į ją, mano ranka savininkiškai 
uždėta ant lovelės krašto, mėnulis auksina putlų iškilų 
Metenės skruostą, šiltą kaip prinokęs persikas. 

Paskutinis mūsų kūdikis, kuriai duotas Nikolo mėgs- 
tamo džiazo gitaristo vardas. Jai dar nėra dvejų metukų. 
Kas mums atsitiko? Kaip galėjo viskas sužlugti, ir dar 
taip greitai? 

Susmunku į krėslą prie lango ir stebiu, kaip apačioje 
Treisis iškelia iš automobilio jos kėdutę. Jis atrodo toks su- 
manus ir pasitikintis, tarsi būtų daręs tai daugybę metų. 
Bet jis to nedarė, primenu sau. Jis nėra tavo vaikų tėvas. 
Nors ir kaip man kartais norisi, kad būtų. 

Kitas buvo teisus, kai sakė, kad nebuvau pamiršusi 
Treisio, kai sutikau Nikolą. Aš pamilau Nikolą, tuo nea- 
bejoju. Bet nedaviau sau laiko pagyti. Tik paprasčiausiai 

peržengiau per skeveldras ir galvotrūkčiais puoliau prie 
Nikolo; gal netgi pasinaudojau juo, kad pamirščiau Treisį, 
ir nuo pat pradžios Žengiau ne ta koja. Kai man į rankas 
į kitą sužavėti to, ką sukūrėme, ir godžiai gėrėme akimis 
jos rausvą ir baltą tobulumą, minties kamputyje aš svars- 
čiau, kaip būtų atrodęs mano prarastas kūdikis, kaip bū- 
čiau jautusis pagimdžiusi Treisio vaiką. Kartą metuose 
slapčia nubėgdavau į mažytę katalikų bažnyčią Solsberyje 
uždegti jam žvakelės —- buvo berniukas, tikrai berniukas — 
ir galvodavau apie Treisį. Kas kartą, kai susibardavau su 
Nikolu, o mes buvome vedę jau dešimt metų, todėl su- 
prantama, kad bardavomės, slapta, tamsi mano širdies da- 
lelė išdavikiškai atsigręždavo į Treisį. Svarstydavau, ar jis 
būtų dėl darbo atšaukęs slidinėjimo išvyką, ar vėl būtų pa- 
miršęs nupirkti vienintelę Kalėdų dovaną, ar būtų suvar- 
žęs Mane vaikais - nesvarbu, dėl kokios kvailos, buitinės 
smulkmenos kildavo barnis. Mano vidinis kalendorius 
prisimindavo jo gimtadienį, dieną, kai susipažinome, die- 
ną, kai išsiskyrėme. Sekdavau jo nuotykius paskalų skilty- 
je ir tikinau save, kad bjaurus pavydo verpetas yra ne kas 
kita, kaip motiniškas nusivylimas dėl jo nenoro suaugti. 
Niekada nepripažinau net sau, bet jis buvo tokia pat mano 
santuokos dalis, kaip aš pati, povandeninė srovė, nuolat 
traukianti ir traukianti mane nuo Nikolo. 

Jeigu nebūčiau taip sukaupusi dėmesio į Treisį, staiga 
atsiradusį mano gyvenime po dešimtmečio fantazijų, gal 
būčiau pastebėjusi, kas darosi Nikolui. Gal net būčiau lai- 
ku jį sustabdžiusi. 

Ištiesiu ranką užtraukti užuolaidos. Uždarinėdamas 
automobilį, Treisis dirsteli aukštyn, nusišypso ir pakelia 
ranką. Jis tikrai pritrenkiamai gražus. 

Visus tuos metus slapčia tikėjau, kad Treisis yra mano 
sielos draugas, kurį Likimas atplėšė nuo manęs. Galvojau 
apie Nikolą kaip apie protingą pasirinkimą, apgalvotai pa- 
sirinktą vyrą, saugų, pastovų, patikimą variantą; mylintį 
ir mylimą, žinoma, bet ne aistringai, ne ta pašėlusia, ne- 
tramdoma meile, kokia mylėjau Treisį ir buvau jo mylima. 

Bet Treisį ir mane sužlugdė ne pavydūs dievai. Pro- 
ziškesnė tiesa yra ta, kad mes vienas kitam netikome. 
Buvau įsitikinusi, kad nesu jo verta, todėl taip greitai pa- 
tikėjau tuo, kas blogiausia. O jis norėjo tik pririšti mane 
prie savęs. 

Niekas nepasikeitė. Jis vis dar gyvena tekinas, vien 
valios jėga lenkdamas gyvenimą taip, kad šis jam įtiktų. 
Ir jeigu aš jau nebesijaučiu nesanti jo verta, tai suprantu, 
kaip baisiai mes netinkame vienas kitam. Niekada netiko- 
me. Man nereikia gelbėtojo, man reikia partnerio. Draugo, 
man lygaus. Man reikia Nikolo. 

Mano ranka dreba. Visą tą laiką ilgėjausi to, ko nie- 
kada neturėjau, o tikrai svarbiam dalykui leidau praslysti 
pro pirštus. 

Nikolas yra mano gyvenimo meilė, ne Treisis. Nikolą aš my- 
liu su tikra aistra, atsiradusia per tuos ištikimybės, juoko 
ir abipusės meilės metus; taip pat per ašaras ir sunkumus. 
Nusivylimas ir džiaugsmas, pasitenkinimas ir nuobodu- 
lys jie sudaro santuoką, jie yra tikroji meilė. 

Tyliai uždarau Metenės duris. Nepasakyčiau, kad ne- 
myliu Treisio, aš jį myliu. Bet ne taip, kad iš mūsų santykių 
kas išeitų, nors man būtų lengva ir saugu. 

Jis pakelia akis man įėjus į virtuvę ir pastumia arčiau 
puodelį arbatos. 

— Imk, pamaniau, kad norėsi... 

Mano akys prisipildo ašarų. Bus taip sunku. 

— Ne, - sakau tyliai. 

Jis akimirksniu supranta, kad kalbu ne apie arbatą. Jo 
veidu perbėga šešėlis, bet jį, kaip paprastai, tuojau pat pa- 
keičia lengva šypsena 

— Buvo tik prasta diena, Mela, - ramina jis. - Kelios pras- 
tos dienos. Tai nieko nereiškia. Kitą kartą bus lengviau... 

— Ne. 

Iš išorės atsipalaidavęs, vis dar šypsantis, jis atsiremia 
į kriauklę. Tik iš pabalusių krumplių suprantu, kad jis 
tvardosi. 

— Geriau važiuosiu namo ir paskambinsiu tau iš 
ryto, - sako jis, stropiai nutaisęs dalykišką balsą. - Jau 
vėlu, mes visi pavargę, kelionė buvo ilga. Gal kitą savaitę 
galėtume... 

— Treisi, - sakau švelniai, - nieko iš to neišeis. Mums. Tu 
tą Žinai, kaip ir aš. 

Jo akys patamsėja. Sujuda žandikaulio raumo, bet 
jis tyli. 

- Žinai, kad esu teisi, - spaudžiu aš. - Mudu pernelyg 
skirtingi, Treisi. Norime skirtingų dalykų. Tau buvo sma- 
gu vaidinti vyrą ir tėvą šiuos pastaruosius mėnesius, tu 
buvai nuostabus su mergaitėmis, bet čia buvai ne tu, - kal- 
bu aš. - Dar ne. Mes nederame tavo gyvenime. Tu turėtum 
raudonu kilimu lydėti žavingą, ilgakoję modelį, o ne seną 
ištekėjusią moterį, kaip aš. — Paliečiu jo ranką. Jis neatsa- 
ko. — Toks gyvenimas ne man, Treisi. Ir niekada nepritiko. 
Kurį laiką jis mane žavėjo, bet tai ne mano pasaulis. O šis 
pasaulis, - apvedu mostu piešinius, prisegtus prie virtu- 
vės sienų, striukes, sukabintas ant kėdžių atkalčių, Lego 
detales vaisių dubenyje, - yra ne tavo. Mes abu įstrigome 
praeityje, susitikinėjame taip, kaip prieš trylika metų. Bet 
nuo tada gyvenimas nuėjo toliau. Mes abu nuėjome toliau. 

— Aš viso to išmokčiau, — sako jis skausmingai. - Saus- 
kelnės, jojimo klubai ir visa kita — išmokčiau, jeigu tu to 
norėtum. 

— Ne tai... 

— Nikolas, - sako jis niūriai. 

— Nikolas, - sutinku. 

Abu žinome, kad nebėra ką sakyti. 

Treisis pasitraukia nuo kriauklės. 

— Reikia važiuoti, - sako jis sutrikęs. — Turiu... turiu kai 
kam paskambinti. Kai kam... nieko nebūtų atsitikę, jeigu... 
tiek to. Sakiau, kad galbūt paskambinsiu. Reikia važiuoti. 

Abu žinome, kad nėra kam skambinti. Bet bus. 

— Draugai? - klausia jis, ir balsas kiek užstringa. 

— Geriausi, — šnibždu aš. 

Dar ilgai jam išvažiavus sėdžiu prie virtuvės stalo, 
svarstau, ar nepadariau didžiausios gyvenime klaidos, 
antrą kartą atstumdama vyrą, kurį myliu. Bet tada pasu- 
kioju ant piršto vestuvinį Žiedą ir Žinau, kad, nors labai 
baisu paleisti Treisį, aš pasielgiau teisingai. Treisis man 
per daug brangus, kad pasmerkčiau jį antro pagal svarbą 
vyro gyvenimui. O kol myliu savo vyrą, kitaip nebus. 

Po keturių dienų Nikolas užpildė skyrybų dokumentus. 


Negaliu patikėti, kad jis tai padarė. Nuėjo pas advoka- 
tą, sėdėjo jo kontoroje ir išvėmė mūsų santuokos istoriją 
visiškai svetimam Žmogui, naršė po nešvarius mūsų gy- 
venimo skalbinius, ieškodamas kliaučių prieš mane, kad 
jo bjaurus kaltinimas netinkamu sutuoktinės elgesiu būtų 
pagrįstas. 

Kaip jis galėjo? Kaip jis galėjo šitaip su manim pasielgti? 

Padedu galvą ant rankų, o bjaurieji juridiniai popieriai 
guli pasklidę priešais mane ant stalo. Negaliu prisivers- 

ti perskaityti iki galo; užteko pirmos pastraipos. Negaliu 
prisiversti pajudėti. Žinau, kad turėčiau pavalgyti, apsi- 
rengti, sutvarkyti virtuvę, bet neturiu energijos bent gal- 
vai pakelti nuo rankų. Ačiū Dievui už Lizą, ji atsiliepė į 
mano bliovimą, kai atplėšiau ryto paštą ir paskambinau 
jai, ir atskubėjusi išvežė mergaites į mokyklą. 

Tai tikra. Tikrai viskas baigta. Jis neketina grįžti, pulti 
man po kojų ir maldauti atleidimo. Jis mane paliko, jis ke- 
tina vesti tą merginą. 

Neapykantos liepsna pliūpteli širdyje ir lygiai taip pat 
greitai užgęsta, nerasdama atramos taško. Neviltis ir siel- 
vartas taip užplūsta mane, kad nebelieka vietos daugiau 
niekam. 

Staiga nebesuvaldau ašarų. Rypuoju kaip sužeis- 
tas žvėris, verkiu ištisas valandas, kol pritrūkstu ašarų, 
tada verkiu sausomis akimis, kankinamai dusdama. Sie- 
lą aptraukia tamsa. Nebeįsivaizduoju, ką jausčiau šypso- 
damasi. 

Po kelių valandų išgirstu tylų automobilio ratų šnarėji- 
mą ant žvyruoto keliuko. Praeina minutė ar dvi, kol pajun- 
tu, kad man už nugaros kažkas yra. Atsigręžiu ir matau 
Sarą, stovinčią prie virtuvės durų. 

Bet man nesvarbu. Man niekas nebesvarbu. 

Atidarau duris ir saugiai pasitraukiu prie Aga viryklės, 
stipriau susisiausdama chalatu. 

Ji giliai įkvepia. Matau, kad nervinasi. Kaip keista. Ne- 
įsivaizduoju, kad kada nors dar galėčiau nervintis ar iš 
viso ką nors jausti. 

— Ar norit, kad jis grįžtų? - klausia ji. 


Ji kalba taip, tarsi mestų man atgal kamuolį. Jis nukrito į 
mano sodą, todėl pamaniau, gal... 

Kelias akimirkas spoksau į ją, į tą merginą - ne, šitaip 
pavadinta ji per lengvai išsisuktų, tarsi būtų per jauna su- 
prasti, nesijaustų atsakinga už tai, ką padarė, - spoksau 
į tą moterį, kuri taip atsainiai pastvėrė mano gyvenimą, 
išpurtė iš jo tai, ko jai reikėjo, o visa kita numetė į šalį. 
Piktas raudonas spuogas, kaip vabalo įkandimas, bjauri- 
najos smakrą. 

Statau virdulį ant karšto viryklės paviršiaus. 

— Arbatos? 

Ji padvejoja ir linkteli. 

— Užvirs ne taip greitai. Ne elektrinis virdulys. 

— Gerai. 

— Atsiprašau, kad esu neapsirengusi. Nesitikėjau... 

— Suprantu. Turėjau paskambinti, bet pamaniau, kad 
nepriimsit manęs... 

— Nepriimčiau, —- sakau, - jei galėčiau rinktis. 

- Ne. 

Tyla užsitęsia. 

Mosteliu jai į stalą. 

— Prašau sėstis. Atsiprašau už triušį, šįryt vaikai jį iš- 
leido, o man nepavyko įkalbinti jo, kad grįžtų į narvelį. — 
Trinu egzemos dėmę ant vidinės kairiojo riešo pusės. — 
Negaliu jo kaltinti, aš irgi nenorėčiau būti uždaryta visą 
dieną. Leisčiau jam pasibėgioti sode, bet kas nors gali jį 
pagauti. Kai pastarąjį kartą jis buvo išleistas, jo vos nesu- 
ėdė kaimynų šuo... 

— Evė išleido? - išdrįsta pasakyti ji. 

— Norėjo, kad jis taptų ekologiškas, - atsidūstu. 

Ji nusišypso. Netikėtai užklupta, nusišypsau ir aš. 

Mes kaip turistės, įstrigusios svetimoje šalyje, mėgi- 
nančios rasti bendrų dalykų - „Iš kurios jūs Viltšyro dalies? 
Ak, kaip nuostabu, mano sūnaus krikštatėvis gyvena neto- 

li nuo jūsų“, - kad nesijaustume tokios vienišos. Daugiau 
saugumo. Virdulys užverda; aš trepsiu plikydama mums 
arbatą, išrenku du ne taip apdaužytus puodelius, pastatau 
ant stalo pieną ir cukrų. Paskubomis surenku į krūvą sky- 
rybų popierius ir slepiu po vienu iš Metenės piešinėlių. 

Ryšys tarp mūsų, kad ir koks buvo, ištirpo. 

— Ką turėjai galvoje, - klausiu trumpai, - kai klausei, ar 
noriu, kad jis grįžtų? 

Hole garsiai tiksi senelio laikrodis. Kažkur man po 
kojų krebžda Don Žuanas, jo pėdelės caksi ant akmeninių 
grindų. Man nepatinka Saros kvepalai; stiprūs ir sinteti- 
niai. Nuo jų mane šiek tiek pykina. 

— Aš noriu žinoti, - sako ji pagaliau, spoksodama į puo- 
delį. - Negaliu nieko daryti toliau nežinodama. Nenoriu 
kas vakarą pareiti namo svarstydama, ar jis nebus sugrį- 
žęs pas jus. - Jos rankinės dirželis nuslysta jai nuo peties ir 
ji užstumia jį atgal. - Tik tiek. Aš noriu Žinoti, ar tarp jūsų 
viskas baigta. 

Ji atėjo čia ne tvarkyti padėties. Atėjo ne atsiprašyti: jei- 
gu nori, kad jis grįžtų, prašau, jis tavo. Ji neketina pasakyti, 
kad viskas buvo baisi klaida. Ji atėjo ieškodama patikini- 
mo, kad negrobsiu jo atgal. 

Isteriško juoko burbulas kyla man iki lūpų. Užsidengiu 
burną delnu. 

— Tu tikiesi, kad aš tau padėsiu? — klausiu negalėdama 
patikėti. 

Jos skruostai nurausta. 

— Žinau, mano atėjimas atrodo juokingai. Žinau, jūs ma- 
nęs tikriausiai nekenčiat. Daviau jums pagrindą. Bet dabar 
jūs turite Treisį, - teisinasi ji. - Nikolo jums nebereikia. Ar 
negalite jo paleisti? Ar negalite leisti jam būti laimingam 
su manim? 

Abiem rankomis sunkiai atsiremiu į kriauklę stovėda- 
ma nugara į Sarą. 

— Ašjo nelaikau. 

— Bet jam reikia Žinoti, kad jūs Žengėte toliau. Kitaip jis 
negalės uždaryti durų. Privalote pasakyti jam... 

— Aš nieko, - sakau šaltai, - neprivalau. 

Ji sunkiai nuryja seilę. Aš dar tvirčiau susisupu chala- 
to skvernais. 

- Atsiprašau, - murma ji. - Ne tai turėjau galvoje. Žino- 
ma, jūs nieko neprivalote sakyti. Tik... aš nesuprantu. Jūsų 
santuoka jau buvo žlugusi, dabar jūs turite naują gyveni- 
mą, aišku, jums nesmagu, kad reikalai šitaip susiklostė, 
bet aš nekalta, kad... 

Staigiai atsisuku. 

— Kodėl manai, kad santuoka buvo žlugusi? 

— Bet... — sutriko ji. - Bet juk yra Treisis... 

— Ne, - sakau griežtai, - nėra. Kelias savaites buvo, kai 
Nikolas išėjo, jis užpildė tuštumą. Tiksliau, mėgino užpil- 
dyti. Bet niekas neužgydys mano širdies žaizdos, kurią 
padarė vyro išėjimas pas tave. Niekas. 

Ji prikanda lūpą. Staiga matau, kokia ji jauna, kaip ne- 
daug teišmano. 
Bet užtektinai suaugusi. 

— Ar tu bent įsivaizduoji, ką padarei? - klausiu įniršusi. — 
Ar įsivaizduoji? Kiek pridarei žalos? Ar Žinai, ką reiškia gir- 
dėti, kaip gretimame kambaryje rauda, kol užmiega, tavo 
duktė, nes išėjo tėtis, 0 ji mano, kad galbūt ji dėl to kalta? — 
Mano kūnas dreba iš pykčio. - Ar Žinai, ką reiškia susitikti 
su ja iš ryto ir jos akyse matyti kaltinimą, nes nesugebėjai 
apsaugoti jos nuo to skausmo? Tu atėmei iš mano vaikų tą 
svarbiausią dalyką, kurį norėjau jiems suteikti: laimingus, 
tvirtus namus. — Užsimerkiu, nes sielvartas kaip tulžis 

kyla man gerklėje. - Tu ne motina, negali žinoti. Jos nešios 
tuos randus visą likusį gyvenimą. Nešis tą patirtį į kiek- 
vienus santykius, kuriuos turės. Motina šitaip nesielgtų. 
Motina nesubjaurotų trims mergaitėms vaikystės dėl pasi- 
voliojimo šieno kaugėje. 

Su kiekvienu mano žodžiu ji vis labiau gūžiasi kėdėje, 
tarsi mėtyčiau į ją akmenimis. Gerai, galvoju pagiežingai. 
Tegu skauda. Gerai. 

— Manai, kad mano santuoka buvo žlugusi, nes jis su 
tavim permiegojo? - neatlyžtu aš. - Tai leisk tau pasakyti, 
Sara. Santuoka yra sunkus darbas. Labai sunkus darbas. 
Jeigu abu nesudeda visko, ką turi, į santuokos sėkmę, ji 
subyra. Kartais santuoka nuostabi, romantiška, joje yra 
viskas, apie ką svajojai stovėdama prie altoriaus ir prisiek- 
dama mylėti ir branginti, kol mirtis jus išskirs. Bet kar- 
tais, —- sakau kietu balsu, - ji nuobodi, nervinanti, sunki, 
kai sutuoktiniai vos pakenčia vienas kitą. Kartais nyku iki 
ašarų. Užtenka vieno klaidingo žingsnio, vieno suklupi- 
mo, ir ji byrėdama sugriūna. 

Užkišu plaukus už ausų, rankos dreba iš pykčio. Ar 
ji gali suprasti, ką reiškia, kai dešimt tavo gyvenimo 
metų nubraukiami per kelias valandas? Kai matai, kaip 
vyras, kurį mylėjai, kuriam gimdei vaikus, išeina pas 
kitą moterį? 

— Mano santuoka buvo labai gyvybinga, kol jis nesuti- 
ko tavęs, - šnypščiu aš. - Bet tau buvo nesvarbu. Pamatei 
vyrą, kurio panorai, ir pasiėmei jį. Tu jį pasiėmei. 

— Ašjo neverčiau, - prieštarauja ji. - Jis galėjo rinktis. Jis 
manęs norėjo. 

— Kuris vyras nenorėtų? - trumpai nusijuokiu. - Tu gra- 
Ži. Jauna. Ne žmona. Suprantama, jis tavęs norėjo. Bet ar jis 
žengė pirmąjį žingsnį, ar tu? 

Ji žvelgia į šalį. 

— Ne amžinai būsi dvidešimt šešerių, - sakau karčiai. — 
Ne amžinai tavo veidas bus lygus, neraukšlėtas, kūnas 
stangrus. Dabar tau atrodo, kad visada būsi jauna. Ketu- 
riasdešimt metų tau taip pat toli, kaip šimtas. Bet metai 
prisėlina tau nepastebint. Metų metus niekas nesikeičia — 
ir staiga bum! - atsibundi vieną rytą ir matai, kad klubai 
išplatėjo, lūpos susiaurėjo, krūtys jau beveik siekia nėštu- 
mo paliktas strijas, ir galvoji, kas pasidarė? O jis, - pridu- 
riu, - užgyvena tik gražiai žilstelėjusius smilkinius, bū- 
dingą veido išraišką, ir sekretorės nuseka jį žvilgsniu, kai 
eina pro jų stalus. 

Apglėbiu save rankomis ir beveik nežiūriu į ją. 

- Išteki, gimdai vyrui vaikus ir įtikinėji save, jog ne- 
svarbu, kad nebesi tokia jauna, kad tavo kūnas nebe toks 
stangrus, veidas nebe toks skaistus, nes jis vis tiek tave 
myli. Pamiršti budrumą: leidi jam matyti save varvančia 
nosimi ir sruogomis sulipusiais plaukais, nes nebuvo lai- 
kojų ištrinkti, ir tau atrodo, kad tai nesvarbu. - Žingsniuo- 
ju po virtuvę gąsdindama triušį, tupintį po stalu. - Darbe 
tu pasitrauki iš greito važiavimo juostos, užleisdama vie- 
tą jaunoms ir protingoms, neturinčioms šeimos, ir manai, 
kad duoti jam tai, dėl ko jis nori pareiti namo, yra daug 
svarbiau už kampinį kabinetą ar paaukštinimą darbe, kad 
tu jam vis tiek tebesi įdomi. Žinai, kad yra jaunesnių, gra- 
žesnių, įdomesnių moterų už tave; bet tu esi ta, kurią jis 
išsirinko vesti, tu esi ta, kurią jis pasižadėjo amžinai my- 
lėti. - Sudrebu. - Pasistatai jį savo gyvenimo centre, savo 
širdies centre, kur jis ir turėtų būti; ir tada per vieną naktį 
nieko nebelieka. Nebelieka. 

— Aš... apgailestauju. Nenorėjau, kad šitaip atsitiktų, — 
šnibžda ji. 

Krūpteliu: buvau pamiršusi, kad ji čia. 

— Galėjai turėti vyrą, kokį panorėjus, — sakau bejėgiš- 
kai. - Kuris būtų laisvas tave mylėti, neturėtų žmonos ir 
šeimos. Kodėl tau reikėjo atimti man vyrą? 

— Todėl, kad jį įsimylėjau, - atsako ji paprastai. 

Tik dabar pastebiu šešėlius jai po akimis, nuovargį ir 
išsekimą veide. Išraiškoje atpažįstu baimę ir netikrumą, 
kurie žengia ranka rankon su meile. Negaliu atleisti jai už 
tai, ką ji padarė. Bet staiga užplūdus jausmui, pradedu - 
tik pradedu — suprasti. 

— Santuoka, - sakau atsidusdama, - nėra vien meilė. 

— Taip. - Ji sudeda rankas ant kelių. - Taip. Dabar jau 
matau. 

Man pradeda varvėti nosis. Nusivalau veidą chalato 
rankove, kaip vaikas. 

— Aš nenorėjau jūsų skaudinti, - teisinasi ji. - Žinau, tai 
menka paguoda. Bet tikrai nenorėjau. Nesu blogas žmo- 
gus. Nenorėjau, kad šitaip baigtųsi. Ketinau viską nu- 
traukti, kad niekas gyvas nesužinotų... 

— Gana. Prašau. - Išsikamavusi susmunku ant kėdės. — 
Ko atvažiavai, Sara? Ar Nikolas žino? 

— Ne. - Ji atsistumia nuo stalo ir stojasi. - Sakiau sau, 
kad jūs laiminga be jo. Įtikinau save, kad jis nebūtų pas 
mane atėjęs, jeigu santuoka būtų buvusi laiminga. Bet tai 
netiesa, ar ne? 

Papurtau galvą. 

- Jis myli jus, ne mane, - aiškiai pasako ji. 

Man užgniaužia kvapą. 

— Jis manęs niekada nemylėjo. Bent jau nepakankamai. — 
Ji pasitrina riešais akis ir tuo primena man Evę. Kažkur 
labai giliai lengvai baksteli užuojauta. - Jis nebuvo laisvas, 
kad galėtų mane mylėti. Maniau, kad nesvarbu, kad mano 

meilės užteks abiem, bet šitaip neišeina, ar ne? Ir dar pa- 
aiškėjo, — ji mėgina nusišypsoti, - kad aš turiu sąžinę. 

Ji stumteli rankinės dirželį ant peties. Jos rankos dreba, 
ir aš suvokiu, kiek daug šis susidūrimas kainavo ir jai. 

— Ką tu čia veiki? - klausiu vėl. 

Ji trūkteli pečiais ir liūdnai šypteli. 

— Pati mėginu suprasti. 

Tarp mudviejų nusidriekia plonytė artimumo gija. Juk 
mus abi sieja meilė tam pačiam vyrui. 

— Ar galiu pasinaudoti tualetu, — sako ji, - prieš išva- 
žiuodama? 

Mosteliu jai į pirmo aukšto tualetą. Ji atvažiavo tokį 
kelią pasiūlyti man rinktis: pasiimk jį arba atiduok man. 
Trumpai ir aiškiai. 

Bet tai nuspręsiu ne aš. Aš negaliu eiti pas jį. Jis turi at- 
eiti pas mane. Jis nusprendė išeiti, jis turi nuspręsti sugrįŽ- 
ti. Kitaip niekada nebūsiu tikra; netikrumas pakirs viską, 
ką stengėmės sukurti. Turiu išgirsti, kad jis mane myli, ne 
iš jos, bet iš paties Nikolo. 

Ji praveria tualeto duris ir iškiša galvą. Jos veide atsi- 
spindi keistas skausmo, sutrikimo ir nepaprasto, didžiulio 
palengvėjimo derinys. 

- Ar galėtumėt duoti man Tampax? - sako ji. - Netikėtai 
prasidėjo mano dienos. 


16 


Nikolas 


Skyrybos - sunkus dalykas. Juo labiau kai tavo advokatė 
žiūri į tave tokia išraiška, kuri aiškiai pasako, kad visi vy- 
rai - šunsnukiai, tu nejaukiai triniesi kėdėje, o tavo penis 
stengiasi likti nepastebimas. 

Dženisė Šulc savo spartietiškame kabinete nelaiko jokios 
nuotraukos ir jokių asmeninių niekučių. Mus skiria stora 
blizgančio stiklo plokštė, ant kurios stovi jos kompiuteris ir 
vienas plonas rudo popieriaus segtuvas, mano byla. Jos turi- 
nį šiuo metu sudaro vienas susitarimo susitikti lapelis ir du 
septyniolikos ir trylikos su puse colių formato popieriaus 
lapai, ant kurių ji vienoda ir tikslia ranka surašė duomenis, 
gautus per šį susitikimą. Žinau, kad procesui įsibėgėjus šis 
segtuvas pradės neršti laiškus, faksogramas, blankus, ku- 
riuos reikės užpildyti, rašytinius parodymus, dėl kurių rei- 
kės prisiekti, kol popierių prisipildys aštuoniolikos colių gy- 
lio dėžė. Mes abu, Melinša ir aš, turėsime pristatyti banko ir 
kredito kortelių išrašus, draudimo polisus ir akcijų sertifika- 
tus, smulkiai surašyti pajamas ir išlaidas - ne tik tas išlaidas, 
kurių galima tikėtis, įprastas, nuolatines, tokias kaip įmokos 
už mokyklą arba už įkeistą nekilnojamąjį turtą, bet ir apie 
intymiąsias, privačiąsias mūsų gyvenimo smulkmenas, to- 
kias, kaip išlaidos langų valytojui arba osteopatui, narystei 

sporto grupėje arba privataus proktologo apžiūrai: visa tai 
bus išdėstyta atviram svarstymui ir sausam sprendimui. 

Kilimas aiškiai naujas: kambarys bjauriai kvepia guma. 
Burnoje atsiranda aitrus skonis. Spaudžiu tarpuakį, nes 
pradeda skaudėti galvą. 

Ponia Šulc pagarsėjusi savo šaltu, atsainiu profesiona- 
lumu ir savitvarda. Neteko su ja susitikti — viena iš prie- 
žasčių, kodėl pasirinkau ją, - bet reputacija advokatės, kuri 
nesivaiko nei antraščių, nei precedentų, kuri natūraliai 
siekia savo klientams palankių sprendimų, iš karto leidžia 
suprasti, kad tokie konfrontaciniai terminai kaip „pergalė“ 
jos veikloje neegzistuoja. 

Ji žinoma kaip Žmonų advokatė. Dabar ji teisiškai įsi- 
pareigoja man; bet gal truputis užuojautos mano Žmonai 
sulaikys jos ranką nuo įprastų gladiatoriškų nesaikingu- 
mų. Gal tai kažkiek sumažins natūralų mano privalumą, 
nes labai gerai išmanau proceso esmę. Labiau už viską no- 
riu, kad jis vyktų teisingai. 

— Ar negalėjote įtikinti žmonos, kad ji pati užpildytų 
prašymą? - klausia Dženisė Šulc. 

— Ašjos neprašiau, - sakau. 

Ji pastuksena rašikliu į popierių. 

— Jūs nenorite laukti dvejus metus. 

Dabar jau nebesvarbu, ko aš noriu, svarbu pasielgti tei- 
singai. Sara laukiasi mano vaiko; negaliu palikti jos piktiems 
vėjams. Mano santuoka su Mela baigėsi, tiek yra aišku. Vie- 
nintelė garbinga išeitis dabar būtų pasitraukti nuo jos ir tei- 
singai pasielgti su Sara, kuri kalta tik dėl meilės man. 

— Labai gerai. Kokiu pagrindu duodate prašymą, pone 
Lajenai? 

Dvejoju. Nors Melinša rado paguodą kito vyro glėbyje, 

neprisiverčiu kelti jai skyrybų bylą dėl svetimavimo: tai 

būtų pasibaisėtinai dviveidiška. Mano variantai, kaip pui- 
kiai suprantu, labai riboti. 

— Tokiais kaip jūsų atvejais, — atsargiai sako ponia 
Šulc, - kaltinimas netinkamu sutuoktinio elgesiu dažnai 
sulaukia ieškinio prieš, jeigu tam yra priežastis. 

Sunkiai atsidūstu. 

— Priežastis yra, - sakau. 

Išprovokuosime Melinšą apkaltindami ją netinkamu 
sutuoktinės elgesiu — „Šio mėnesio ketvirtą dieną Atsako- 
vė išskalavo pieno butelius drungnu, ne karštu vandeniu, 
nors taip buvo susitarta su Ieškovu santuokos pradžioje“, - 
ir jos advokatai tikrai patars jai nenusileisti ir kelti ieškinį 
prieš mane neištikimybės pagrindu. 

Ponia Šulc sukeičia kojas. Po stikline plokšte matosi, 
kaip jos trumpas pilkas vilnonis sijonas šiek tiek pasikelia, 
atidengdamas kelis colius šlaunies. Jai beveik šešiasdešimt, 
mano susidomėjimas tik teorinis. 

Pakeliu akis ir susiduriu su jos metaliniu žvilgsniu. 

— Pone Lajenai. Regis, viskas, - sako ji supratingai. 

Ji spaudžia ranką tvirtai, vyriškai. Žvaliai išlydi mane 
iš kabineto. 

Prie durų stabteliu. Ant žemos knygų lentynos stovi 
gelsva kartoninė dėžutė, kokiose parduodamas rankų dar- 
bo šokoladas. Auksinė etiketė, prilaikanti kaspiną, rodo, 
kad šokoladas iš Belgijos. 

Mane užpuola prisiminimai: Melinša, laukianti manęs 
mano kabinete praėjus mėnesiui ar dviem nuo susipažini- 
mo. Buvo vėlu, visi kiti išėję namo. Ji įkalbėjo valytoją leisti 
jai įeiti, tada sėdėjo tamsoje, kol grįžau iš teismo, kuriame 
Fišeris pribaigė mane viena nepagrįsta byla, su kuria jis 
pats nenorėjo vargti. 

Vos įėjęs į kabinetą, iš karto užuodžiau. 

— Nedek šviesos, - pasakė ji. 

Krūptelėjau, kai ji atsistojo ir paėmė man iš rankų port- 
felį. Gatvės lempos auksu nušvietė jos odą, kai ji atsisagstė 
paltą. Po juo buvo visiškai nuoga, tik susijuosusi juosta ko- 
jinėms prilaikyti ir apsimovusi tamsias kojines su siūle. 

— Užsimerk, — pasakė ji gundomu balsu. - Dabar išsižiok. 

Užteko akimirkos, kad atpažinčiau apelsino ir karčiojo 
šokolado skonį. Kol jis tirpo ir virto minkšta krūvele man 
ant liežuvio, Mela atsiklaupė ir patraukė žemyn mano kel- 
nių užtrauktuką. Ji įsidėjo mano penį į burną ir ištiesusi 
ranką aukštyn, davė man kitą gabalėlį šokolado. Juodojo, 
šį kartą su konjaku. 

Kai pasitraukiau nuo jos, kad per greit neužbaigčiau, 
ir stūmiau ją stalo link karštai bučiuodamas, ant jos lūpų 
jaučiau baltojo šokolado ir mėtų skonį. Mano penis trūk- 
čiojo, o aš slinkau žemyn. Jos speneliai buvo ištepti šoko- 
ladu, gaktos plaukai nupudruoti kakavos milteliais. Kai 
palenkiau galvą prie jos tarpukojo ir įkišau liežuvį, man 
atrodė, kad ji pati virto šokoladu, jos viduje buvo sodrus, 
tirštas skystis, kurio su kiekvienu ragavimu norėjosi vis 
daugiau. 

Kas kartą, užuodęs šokolado kvapą, negaliu neprisi- 
minti to vakaro. 

Išeinu iš ponios Šulc kontoros ir pasikviečiu taksi. Ne- 
leidęs sau pagalvoti, liepiu vairuotojui kuo greičiau vežti 
mane į Vaterlo stotį. 


Atvažiavęs Solsberio stotį randu visai tuščią; turiu laukti 
ilgiau negu keturiasdešimt minučių, kol taksi paima mane 
ir nuveža į Steplfordą. Keturiasdešimt nekantrių minučių, 
per kurias mane čia atvijęs tikrumas išgaruoja, jį pakeičia 
bėdą pranašaujanti abejonė, o baimė dunksi į paširdžius. 

Beprotybė. Beprotybė. Mela turės visas teises neįleisti ma- 
nęs per laukujas duris. Ir tikriausiai taip padarys. 

— Sustokite čia, — staiga sakau vairuotojui, kai priva- 
žiuojame kaimą. 

Jis staigiai pasuka į kelio pakraštį, ir aš išlipu. 

— Trylika svarų, bičiuli. 

Pro langą paduodu jam dvidešimt svarų. Kol jis graibo 
grąžos, dirsteliu į kalvą. Namas skendi tamsoje; kaip su- 
prantu, jos ten nėra. 

Netekęs vilties suvokiu, koks juokingas šis sumany- 
mas. Mela nenorės manęs matyti. Ji aiškiai parodė, kad jai 
manęs gyvenime nebereikia - dėl to galiu kaltinti tik save. 
Negaliu tikėtis, kad ji staiga persigalvos, lyg būtume vai- 
kai, kurie Žaidimų aikštelėje derasi dėl Yu-Gi-Oh! kortelių. 
Nereikia pamiršti ir Saros. Net dabar ji sėdi Londone nėš- 
čia mūsų vaiku ir svarsto, kur aš dingau. Ką mano buvi- 
mas čia kalba apie mano ateitį su ja? 

Lenkiuosi prie taksi pasakyti vairuotojui, kad parvež- 
tų Mane atgal į stotį, bet jis tą akimirką spusteli akcelera- 
torių ir išriaumoja į tamsą. 

Gretimame lauke švelniai prunkščia arklys. Perkėlęs 
portfelį į kitą ranką, žengiu į žole apžėlusį kelkraštį, norė- 
damas išvengti kito automobilio, kurio žibintų šviesos šo- 
kinėja ir siūbuoja skindamosi kelią. Balos vandens šliūkš- 
nis aptaško man kojines ir batus. 

Po dviejų dienų mano Žmonai bus įteikti dokumentai, 
informuojantys, kad dėl jos netinkamo sutuoktinės elgesio aš 
reikalauju skyrybų. Žinau iš patirties — kai šitai atsitinka, 
kelio atgal nėra. Samdyti teisininkai mūsų vardu žengs į 
ringą kovoti ir mūsų pozicijose bus išrausti apkasai. Iki 
šiol išsilaikiusį draugiškumą išblaškys visokių demaska- 
vimų, E formų, mūsų klientas įsitikinęs arba nepažeidžiant 

audros. Kad ir ką jai duosiu, vis tiek bus mažiau, negu 
jai reikia arba ji nusipelnė. Kad ir kokią gausiu galimybę 
matyti vaikus, to bus per maža. 

Jei yra kokia išeitis, bent vienas šansas pasukti laikrodį 
atgal, tai nebent dabar. 

Stipriau suspaudęs portfelį, Žingsniuoju kalva aukš- 
tyn. Aš myliu Melą. Turiu ją tuo įtikinti. Pulti jai po kojų 
ir maldauti atleidimo, jei prireiks. Miegosiu sandėliuke su 
bjaurybe triušiu, jeigu tik ji suteiks man antrą galimybę. 
Psichoterapeutas, gydymas, bažnyčia, kastravimas, ko tik 
ji pageidaus. Padariau klaidą, aišku, didžiulę klaidą, bet 
iš jos pasimokiau. Ar ji tikrai supras? Errare humanum est, 
juk taip. Žinoma, prireiks laiko atgauti pasitikėjimui, juk ji 
man neatleis per vieną naktį, bet jeigu abu pasistengsime, 
jeigu abu tikrai norėsime, kad pavyktų... 

Kai prieinu prie namo, priekinė jo pusė tebėra tamsi, 
bet šviesa sklinda iš kiemo pusės, iš virtuvės. 

Apeinu pagalbinius pastatus, mano batai girgžda ant 
žvyro. Dieve, kaip nušalo kojos. Praeinu pro levandų eilę, 
šilkiniai lapeliai brūkšteli man per ranką, kutena. Beveik 
dešimt metų kas vakarą ėjau šiuo pažįstamu taku, bet iki 
šiol niekada jo nevertinau. Nervingo susijaudinimo ba- 
lionas kyla. Ji turi suprasti, turi, turi. Suku už kampo, kai 
atsidaro kiemo durys. Mela žengia į švelnios, iš virtuvės 
sklindančios šviesos kvadratą. Mano žingsniai viltingai 
paspartėja. Gal ji išgirdo mane ateinantį, gal išėjo manęs 
pasitikti... 

Ir tada paskui ją išeina Treisis, apkabina ją ir ilgai laiko 
glėbyje, aš girdžiu, kaip mano Žmona juokiasi ir žaismin- 
gai išsisukinėja nuo kito vyro bučinių. 

Mano širdį perveria šaltas vėjas. Kaip greitai ji susirado 
pamainą. Kas man šovė į galvą ateiti čia pasirengus žemin- 

tis kaip atgailaujančiam nusidėjėliui? Apsivilkus ašutiniu 
maišu ir apsibarsčius galvą pelenais. Kai ji visą tą laiką... 

Atsitraukiu drebėdamas iš pagiežingo pykčio. Žino- 
jau, kad ji bendrauja su juo, bet matyti jį savo namuose, 
su mano žmona. Tas vyras laukė nuošaly nuo tos dienos, 
kai vedžiau Melinšą, be abejonės, pasirengęs pulti, kai tik 
atsiras proga. O galjis laukė visai ne nuošaly: gal jis visą 
laiką buvo mano žmonos akiratyje. Maniau, kad mano 
žmonos sentimentai jam — visada žinojau apie Treisį Pitą, 
žinojau tiksliai, ką jis jai reiškia, - buvo tik nostalgiškas 
laimingai ištekėjusios moters apgailestavimas dėl pirmo- 
sios, prarastosios meilės. Gal aš klydau? Gal meilė nebuvo 
prarasta? 

Puiku. 

Puiku. 

Dabar jis jos laukiamas. 


Pyktis nurimo dar nepasiekus Londono, viduje liko tuščia 
ir nyku. Iš ryto ponios Šulc popieriai atsidurs Steplforde 
ant triušio apgraužto kilimėlio kojoms valytis. Jaučiu, kaip 
mane užvaldo netekties jausmas, lyg kas būtų miręs. Tam 
tikra prasme taip ir yra. Viskas, kuo save laikiau, kuo keti- 
nau būti su Melinša šalia, dingo. 

Sara visą dieną dirba ne kontoroje, kai paklausiu, kur 
ji išėjusi, niekam neįdomu, bet taip įprasta. Kai pasklido 
žinia apie mūsų romaną, ją pradėjo ignoruoti lyg kokią na- 
cių kolaborantę Prancūzijos Viši vyriausybėje. 

Užsidarau kabinete ir dirbu, slapčia patenkintas atidė- 
tu pokalbiu. 

Grįžęs į butą kiek po septynių, randu Sarą sėdinčią pa- 
tamsyje su taure rankoje, ant stalo priešais ją stovi trečda- 
liu nugertas butelis vyno. 

Atpalaiduoju kaklaraištį ir užmetu švarką ant kėdės 
atkaltės. 

— Ar tau būtina gerti? 

— Nesvarbu. 

— Manau, kad svarbu. Dievas žino, kiek vaikų pradėta, 
kai motinos buvo padauginusios. — Siekiu taurės. - Būk 
atsargi. Pirmosios dvylika savaičių... 

- Šiandien mačiau Melinšą. 

Stiklas dūžta ant marmurinio paviršiaus. 

— Jėzau! Kur semtuvėlis šiukšlėms? 

— Tavo žmoną, Melinšą. 

— Taip, tiek aš supratau! - Sušluoju šukes į laikraštį. — 
Kur, dėl Dievo meilės? Ji buvo čia? Buvo atėjusi? 

— Ne, aš nuvažiavau pas ją. 

Sara nejuda. Ji nulenkusi galvą, todėl jos veido išraiš- 
kos nematau. 

Įmetu sudužusią taurę į plastikinį maišelį, kabantį 
prie vienos iš spintelių, ir sunkiai susmunku ant sofos ša- 
lia Saros. 

— Kas darosi, Sara? 

Ji braukia pirštu per drėgną taurės briauną. Taurė aš- 
triai gurgžda. 

— Pasakiau jai, kad tu myli ją, ne mane. Pasakiau, kad 
ji turėtų priimti tave atgal - na, gal ne tokiais konkrečiais 
žodžiais. Bet ji suprato, ką turėjau galvoje. 

Žiopteliu. 

— Ką tujjai pasakei? 

- Liaukis, Nikai, - sako ji nekantriai. - Aš sakau tai, ką 
abu jau seniai žinome. Tai jokia naujiena. 

Žiojuosi paneigti, užkimšti tarp mūsų atsiradusią tuš- 
tumą dar vienu melu, dar vienu stropiai sukurtu pramanu, 
bet suprantu, kad negaliu. Sara surado drąsos, kurios man 

stigo, ir išdrįso pripažinti, kad tai buvo tik haliucinacija. 
Beviltiška dabar man kištis. 

Atsistoju, susirandu kitą taurę ir šliūkšteliu į ją viskio. 
Skystis nudegina visą kelią iki skrandžio, jo šiluma suk- 
damasi sklinda man po kūną. Kitoje gatvės pusėje paauglė 
prašo išmaldos, kaulėtus pečius apsisiautusi purvinu ap- 
klotu kaip indėnė. Jos batai skirtingi: vienas - storapadis 
sportbatis, o kitas - mėlynas batas su apkaustu ir numintu 
kulnu. Dėl to jos eisena šliurinant gatve atrodo keista. 

Užtraukiu užuolaidą. 

— Nuvažiavai tokį kelią, kad jai tai pasakytum? 

— Ne. Taip. Nežinau. - Ji nuryja gurkšnį vyno. - Nežinau, 
Nikai, ką ketinau jai sakyti. Net nebuvau apgalvojusi, jei 
nori žinoti tiesą. Tik norėjau išsiaiškinti, kaip yra iš tikrųjų. 

— Kas kaip yra, dėl Dievo meilės? 

Sara spokso į mane taip, tarsi aš tyčia apsimečiau 
buku. 

- Ar ji tebemyli tave. 

Kambaryje staiga tapo labai tylu. Mano širdies smū- 
giai atsimuša ausyse. Tik kai vestuvinis Žiedas įsirėžia į 
delną, suvokiu, kaip stipriai spaudžiu taurę. 

— Ką ji pasakė? 

Ji vėl siekia butelio. 

— Aš nesu nėščia, Nikai. 

Man užgniaužia kvapą. Akyse sukasi galimybių kalei- 
doskopas. 

— Nežinau, ar iš viso buvau. Nė karto nepasitikrinau - taip, 
suprantu, —- sako ji įsitempusi. - Praleidau du ciklus, mane 
pykino kiekvieną sumautą dieną. Atleisk, aš maniau, kad... 

— Tu manei? - Trenkiu gėrimą ant stalo. - Tu manei? Jė- 
zau, Sara, čia ne koks sumautas Žaidimas, ant kortos pasta- 
tyti Žmonių gyvenimai... 

— Aš suprantu! 

— Aš tau pasipiršau! 

— Dabar tau nebereikia manęs vesti, todėl viskas gerai, 
ar ne? 

Prikišu veidą prie jos ir kalbu žemu, švokščiančiu bal- 
su: žodžiai krinta kaip karšti akmenys į ledinį ežerą. 

— Kas tai buvo, kažkoks triukas, kad aš užkibčiau? Toks 
kaip su lūpų dažais? 

Ji krūpteli, lyg būčiau jai smogęs. 

— Tą kartą pritaikiau tau nekaltumo prezumpciją. Bet 
šis kartas. Seniausias vadovėlinis triukas, - urzgiu, - 0 aš 
ant jo užkibau! Kada ketinai man pasakyti, Sara, ar tada, 
kai būčiau vedęsis tave prie altoriaus, pasikišusią po suk- 
nele pagalvę? Jėzau Kristau! 

— Aš neišsigalvojau! Prisiekiu, Nikai, niekada taip ne- 
sielgčiau, aš ne tokia! Aš tik suklydau... 

— Kodėl turėčiau tavimi tikėti? 

Ji pašoka priešais mane, akys blizga iš pykčio ir nuo 
ašarų. 

— Grįžk pas ją, Nikai! Grįžk pas ją! - Atgaliomis ranko- 
mis ji stumteli man į krūtinę. - Nesuprantu, ko taip ilgai 
laukei! Pasismaginai, atsišviežinai, priminei savo pimpiui, 
kas yra geras seksas, todėl dabar grįžk, vaidink šeimą su 
savo Žmona ir psichoziniais vaikais, ir pamiršk mane. Juk 
tik to ir nori nuo tada, kai čia įsikėlei, ar ne? - Jos krūtinė 
kilnojasi. - Ką? Argi ne? 

Staiga ji man atrodo ne vyresnė už Evę. Į mane bel- 
džiasi kaltės jausmas. Mano elgesys nedovanotinas Žmo- 
nos, vaikų ir Saros atžvilgiu. Nė viena iš jų to nenusipelnė. 
O dabar netekau jų visų. Mela turi Treisį, mudu su Sara 
negalime vienas kitam nieko pasiūlyti, tik abipusius kalti- 
nimus ir apgailestavimą. Mano dukterys, truputį paūgėju- 


sios, pradės mane niekinti; jeigu nepradės manęs nekęsti, 
tai galėsiu tikėtis nebent gailesčio. Esu paliktas laižytis 
žaizdų, kurių pats prisidariau. Dieve, kokia sumaištis. 

Tiesiu ranką į Sarą, bet ji piktai mane atstumia. 

— Eik! Ko lauki? 

— Nenorėjau, kad šitaip būtų, Sara. Nenorėjau, kad lik- 
tum įskaudinta. Kurią dieną tu... 

— Po velnių, baik tas drąsinančias kalbas. 

— Gerai. Atleisk. 

Ji kilsteli smakrą. 

— Ar nenori paklausti manęs, ką ji pasakė? 

Pasiimu striukę. Man nereikia, kad Sara pasakytų tai, 
ką ir taip Žinau. Jeigu Mela bent ką nors man jaustų, tai, 
gavusi mano balso žinutę aną savaitgalį, būtų pakėlusi ra- 
gelį ir man paskambinusi. Prieš dvi dienas nebūtų jaukiai 
jautusis Treisio glėbyje. 

— Apsistosiu Dorchester viešbutyje, - sakau nuvargęs. — 
Bent šią naktį. 

Ji nekrusteli. 

— Susitiksime pirmadienį darbe. Tada galėsime pasi- 
kalbėti... 

— Aš išėjau iš darbo, - sako Sara maištingai. — Fišeris 
priėmė mano atsistatydinimą telefonu, maždaug prieš va- 
landą... 

— Fišeris! 

Jos akys piktdžiugiškai blyksteli. 

- Jis sakė, kad laikinai prisiims naštą, kol tu surasi kuo 
mane pakeisti. Tiesą sakant, jis minėjo norįs sugrįžti iš 
pensijos. Ir paimti į savo rankas visus reikalus. Turėda- 
mas omeny tai, kokią tu - jo žodžiais tariant — „sukėlei 
makalynę“ jam išėjus. 

Akimirką virškinu tai, ką išgirdau. 

— Ką tu darysi? 

— Nebe tavo reikalas, — atšauna ji. — Nesirupink. Aš 
neprapulsiu. Kitą savaitę eisiu pokalbio į BBC - jau antro 
pokalbio, — nes jiems reikia dar vieno pramogų advokato. 
Matyt, auganti sritis. Labai gerai apmokama ir daug įdo- 
mesnė, nes nereikia spręsti, kuriam kuri keptuvė teks. O 
jeigu to darbo negausiu, - ji gūžteli pečiais, - tai aš taip ir 
neturėjau metų pertraukos. Seniai noriu plaukti plaustu 
sraunia upe Didžiajame Kanjone. 

Prie durų stabteliu. 

— Sara. Jeigu nebūčiau vedęs... jeigu būtume susitikę 
anksčiau... 

— Ne, - sako Sara nirtulingai. - Ne. 

Lauke benamė paauglė ištiesia purviną delną, prašy- 
dama pinigų. Įkišu ranką į kišenę ir paduodu jai mažą 
melsvą dėžutę, kurią ketinau įteikti Sarai šį vakarą. 

Kai pereinu per gatvę ir pasišaukiu taksi, pabėgėlė 
mergaitė atidaro dėžutę ir randa joje jaukiai gulintį žiedą 
su dviejų karatų deimantu. 


Meilės varžybų bylos visada blogiausios; tokių baidosi 
kiekvienas skyrybų advokatas. Sunku perteikti motinos 
neviltį, kai ji sėdi priešais tave, gniaužo nosinaitę ir mal- 
dauja rasti būdą, kaip sugrąžinti jai vaikus. Vaikus, kurie, 
nors atsukęs parkerio dangtelį užrašinėji smulkmenas — 
„du berniukai, ketverių ir spetynerių, gimę Čepstove, 
vyresnysis alergiškas Žemės riešutams, vyro šeima tur- 
tinga', - yra pagrobti ir išgabenti į dulkėtą, ankštą butą 
Teherane ar Rabate, jiems pasakyta, kad jų mama mirė, 
jiems duoti nauji vardai ir nauji gyvenimai. Vaikai, kurių 
ji tikriausiai niekada nebepamatys, nebent vyras jos pasi- 
gailėtų ir pats juos grąžintų. 

Atverčiu priešais gulintį aplanką. Kažkas Leilos Sabros 
byloje mane sujaudino. Tikriausiai mano paties dukterų 
netektis sunkiai slegia širdį, bet mano nelaimė menka, pa- 
lyginti su jos, nors sielvarto neišmatuosi; žmogus kenčia 
ne mažiau ir tada, kai nėra vienas. 

Ne iš užuojautos poniai Sabrai sėdžiu užsidaręs savo ka- 
binete sekmadienį, trečią valandą po pietų. Siuntinėju dideles 
Amerikos dolerių sumas po visą pasaulį - šį kartą į Beirutą, — 
kad patepčiau delną vienam tarpininkui, kurio paslaugomis 
tokiose bylose jau naudojomės, nors nelabai vaisingai. Sėdžiu 
čia dėl paprastos priežasties - nežinau, kur eiti. 

Mano motina apimta savo sielvarto; negaliu jo gilinti. 
Žmona įsimylėjusi savo vaikystės laikų garbintoją, su ku- 
riuo ji pastaruoju metu džiaugiasi kaimišku gyvenimu — 
mano namuose, už mano pinigus, su mano vaikais, - ir aišku, 
kad jai manęs nebereikia. Meilužė, kuri mane išvarė, mane 
myli: bet kokia iš to nauda kuriam nors iš mūsų, jeigu aš, 
visus nuskriaudęs, tebemyliu savo žmoną. 

Pasitrinu smilkinius. Apgailėtina painiava, kuria pa- 
verčiau savo gyvenimą, net parodijos neverta. 

Įkišu savo :Pod - už šį revoliucinės technologijos atra- 
dimą turiu dėkoti Sarai - į kompiuterio sistemą ir prade- 
du kurti laišką advokatei, o kambarį pripildo raminami 
Peto Metenio gitaros garsai. Vienas iš darbo sekmadienį 
privalumų: neskamba telefonai, niekas netrukdo, gali iki 
apkurtimo klausytis Sueno con Mexico - iš New Chautaugua, 
be abejonės, geriausio jo albumo, - jeigu tik nori. 

Mano žvilgsnis stabteli ant jauniausios dukters nuo- 
traukos. Žmonos žodžiais tariant, paskutinis mūsų ban- 
dymas, ji sutiko pavadinti ją džiazo gitaristo, kurį taip 
mėgstu, vardu. Jai dar nėra dvejų metukų. Kas mums atsi- 
tiko? Kodėl viskas sugriuvo, ir taip sparčiai? 


Mane paguostų mintis, kad mūsų santykiuose būta ne- 
pastebimų įskilimų, plyšių, kuriuos užteko spustelėti ir jie 
praplatėjo iki neperžengiamų prarajų. Bet man nusibodo 
meluoti, net sau. Nemaloni, nepagražinta tiesa yra ta, kad 
aš padariau vieną klaidą ir viską sugadinau. 

Prisiverčiu grąžinti dėmesį į kompiuterio ekraną. Siel- 
varto mazgas paširdžiuose šiek tiek atsileidžia, kai įsigili- 
nu į labirintišką Sabros finansų painiavą. Žinoma, lengviau 
daryti tvarką kitų žmonių gyvenimo chaose. Nėra abejonės, 
kad Froidas daug galėtų pasakyti apie mano karjeros pasi- 
rinkimą, atsižvelgdamas į tragediją, kuri paliko man ran- 
dus ankstyvoje vaikystėje. Ir dabar aš jam neprieštaraučiau. 

Vyniodamas siūlą iš vienos banko sąskaitos į kitą Bei- 
rute, Šveicarijoje, Kaimanų salose ir Kipre tingiai svarstau, 
ar kamuolio gale manęs nelaukia Minotauras. Mano dė- 
mesį patraukia grynųjų indėlis Gernsio saloje. Sala artokai 
nuo namų, ji - nebe toks pinigų plovėjų prieglobstis, kokia 
buvo anksčiau, todėl gali būti, kad mums pavyks... 

— Man visada labiau patiko, - sako Mela nuo durų, - jo 
albumas St:ll Life (Talking). 

Krūptelėjęs palieju šaltą kavą. Mano žmona atrodo iš- 
blyškusi, bet susikaupusi. Ji vilki man nematytą apgulusią 
rudą suknelę, ryškesnę, seksualesnę už visus kitus daug 
metų dėvėtus drabužius. Kažkas nejaukiai man primena 
Sarą; akimirką galvoju, kad tikriausiai trumpi, berniokiš- 
ki plaukai, bet tada suvokiu, kad jos įžūlokai pakelta galva. 
Iš uždaros išraiškos neįmanoma suprasti, ką ji galvoja. 

Pastebiu aukštus kulniukus. Ir lūpų dažus. 

— Ar Žinai, kad albume jis panaudojo savo mažylės 
dukters balsą? —- sakau prikimusiu balsu. — Perleido jį per 
kompiuterį ir prikabino prie gitaros. Kai grodavo gaidą, 
skambėdavo jo dukters balsas. 

— Tokį Lotynų Amerikai būdingą garsą išgaudavo ber- 
niukas iš Misūrio, - sako Mela. 

Ir vėl suprantu, kaip karštai ją myliu, kiek daug pra- 
radau. 

— Kaip sužinojai, kad aš čia? - klausiu po akimirkos tylos. 

— Nebuvai nei pas Sarą, nei pas Deizę. Neprašei pasima- 
tyti su mergaitėmis. Ir, - priduria ji, - tau visada lengviau 
spręsti svetimas bėdas negu savo, ar ne? 

Ji eina toliau į kabinetą, paima Metenės nuotrauką ir 
piršto galu liečia dukrelės veidą. 

— Kai sužinojau, kad užmezgei romaną, - sako ji iš 
lėto, - maniau, kad neišgyvensiu. Maniau, kad paskęsiu 
skausme. 

— Melinša, aš apgailestauju, labai, labai apgailestauju. 
Nežinau, nuo ko pradėti... 

Ji pastato nuotrauką ir staiga atsigręžia į mane. 

— Ne, - sako ji niršiai, - kalbame ne apie tave. Užsičiaupk, 
Nikolai. Užsičiaupk ir klausykis. 

Nutylu, jos pykčio galia kelia baimingą pagarbą. 

Ji atsuka man nugarą, tarsi aš būčiau nebereikšmingas. 
Laukiu, kada ji vėl pradės kalbėti, bet ji tik eina palei mano 
prigrūstas knygų lentynas, apžiūrinėja vaikų darbelius, 
mano surinktus per daugelį metų, mano pasididžiavimo 
tėvyste įrodymus: iš makaronų sulipdytas Tėvo dienos 
atvirukas, iš vatos suveltas senis besmegenis, sulanksty- 
tas rakšluostėlis su spalvotais delnukų atspaudais, moli- 
niai indeliai. Į sunkias, neskaitytas teisės knygas odiniais 
viršeliais stovi atremtos nuotraukos, apimančios mūsų 
dešimtmetį kartu: Braitono prieplaukoje tą vasarą, kai su- 
sipažinome; mūsų vestuvių diena; mes apkabinę visas iš 
eilės ką tik gimusias savo dukteris. Šeimos atostogos Kre- 
toje ir Prancūzijoje, mano keturiasdešimtas gimtadienis, 

mano tėvo aštuoniasdešimtas. Įrėminti sertifikatai, rodan- 
tys mano kvalifikaciją tvarkant šeimos reikalus, tiksliau, 
skyrybų reikalus; maža medinė dėžutė, pirkta medaus 
mėnesį, tebekvepianti saldžiais, sodriais bažnyčios smil- 
kalais, kadaise joje laikytais. 

Aukšti kulniukai pabrėžia jos kulkšnis, seksualiai kils- 
teli užpakalį. Kai mano penis sustingsta, man topteli: ji 
nebeatrodo kaip mano žmona. 

Bet juk dabar ji nebėra mano Žmona, ar ne? Visomis 
svarbiomis prasmėmis. 

— Tu sudaužei man širdį, - sako ji neatsigręždama. - Bet 
man kai kas paaiškėjo, Nikolai. Širdys stebėtinai sugeba 
atsigauti. Jos pasveiksta. 

Tik ne manoji. 

— Treisis, - sakau kietai. 

— Treisis yra mano praeities dalis, Nikolai. Visada taip 
buvo. Tik aš nesuvokiau. - Pagaliau ji atsigręžia ir Žiūri tie- 
siai man į akis. - Neketinu palengvinti tau reikalo. Neke- 
tinu leisti tau kalbėti, esą nekreipiau į tave dėmesio, nesu- 
teikiau tau kažko, ko tau reikėjo, ir todėl tu daireisi kitur. 
Gal tai ir tiesa, bet jau tu kaip nors atleisk man už tai, kad 
mano dėmesys buvo nukreiptas kitur, nes auginau tavo 
tris dukteris ir kūriau tau namus; bet ir tai nėra tau patei- 
sinimas. Niekuo nepateisinsi to, ką man padarei. 

Ji dreba: iš sielvarto ar pykčio, o gal ir iš vieno, ir iš kito, 
neįsivaizduoju. 

— Mums visiems nusibosta, Nikolai! Visi jaučiamės ap- 
leisti, atrodo, kad gauname per mažai dėmesio! Ar manai, 
kad jaučiau didelį pasitenkinimą lygindama tau marš- 
kinius, greitai sumesdama lazaniją tarp skambučio tavo 
motinai ir vaikų išruošimo į mokyklą? Ar manai, kad šito 
man ižteko? 

- Žinoma, ne... 

— Aš irgi turėjau svajonių, Nikolai! Aš nesu tik žmona 
arba tik mama! Bet Žinai, ką tau pasakysiu? Būti Žmona 
ir mama man buvo svarbiau už visa kita. Ir aš užtektinai 
pasistengiau. 

Ji įsitveria lentynos. Jos kaklo duobutėje smarkiai muša 
pulsas; ji kvėpuoja giliai, kad nusiramintų. 

— Norėjau nusižudyti, kai tu išėjai. Paskui norėjau nu- 
žudyti tave. Labai ant tavęs pykau, Nikolai. Ir jaučiausi 
įskaudinta. Ne tik mano gyvenimas subyrėjo į gabalus, bet 
Sofi, Evės, Metenės gyvenimas taip pat. Ar niekada ne- 
stabtelėjai pagalvoti apie jas? 

Jos žvilgsnis drasko. Neturiu atsakymo); ji tai žino. 

— Tu sudaužei viską, ir dėl ko? Dėl pasivoliojimo šieno 
kupetoje, kuris truko trumpiau nei penkias minutes, kai 
susidūrė su tikruoju gyvenimu. Dieve mano, Nikolai, kaip 
galėjai būti toks kvailas? - Matosi, kaip ji susikaupia ir sun- 
kiai nuryja seilę. - Bet netrukus supratau, kad nenoriu gy- 
venti kupina pykčio ir neapykantos. Daug metų gyvenau 
mylėdama Treisį. Buvo labai lengva grįžti pas jį. 

— Arjis čia? - klausiu pavydžiai. - Apačioje, laukia tavęs? 

— Aną savaitę ji buvo atvažiavusi pas mane, - sako Mela 
nekreipdama dėmesio į mano klausimą. - Sara. 

Man užgniaužia gerklę. 

— Taip. Ji sakė. 

— Klausė manęs, ar aš tave tebemyliu. 

Svarstau, ar šitaip Žmogus jaučiasi akimirką prieš mirtį. 
Kai visi jausmai paaštrėja, pasaulis, kurį tuoj paliksi, stai- 
ga tampa tūkstantį kartų ryškesnis. Užuodžiu jos šampū- 
ną: apelsinų, mango, ananasų ir citrinų kvapai susimaišę 
su šiltu, šviežiomis paklodėmis dvelkiančiu jos odos kva- 
pu. Mano šiurkščios vilnos kelnės trina toje vietoje, kur 

įsitempė prie kirkšnių. Vos girdimą šnypštimą iš kompiu- 
terio garsintuvų — albumas senas, net nuostabi iPod tech- 
nologija negali padaryti stebuklų — nustelbia mano krū- 
tinėje besidaužanti širdis. Blakstienų dažų dėmės po jos 
gelsvomis akimis sako man, kad ateidama čia ji verkė. 

— Ką tujjai pasakei? 

— Liepiau jai važiuoti namo, - griežtai sako Mela. - Jai 
nėra vietos mūsų santuokoje. Ji neturi teisės Žinoti, ką gal- 
voju ar jaučiu. Neketinau dar kada nors su tavimi kalbė- 
tis, Nikolai. Ir tikrai nemaniau pirmoji žengti žingsnį. Bet 
tada, - jos balsas pasikeitė, - Kitas atidavė man štai ką. 

Ji ištiesia ranką. Jai ant delno guli mažytė kasetė. To- 
kios kasetės dedamos į telefono atsakiklį. 

- Kai buvau Prancūzijoje, jis atvažiavo pašerti Don Žu- 
ano ir bjaurybių žiurkėnų. Pastebėjo, kad man atėjo žinutė, 
ir išklausė ją, jei būtų kas skubaus... 

- Jėzau Kristau, jis išėmė ją! - sušunku. - Šunsnukis! 

- Jis tik norėjo apsaugoti mane, Nikolai! Palikai Žinutę 
trečią valandą ryto, po galais, gal tada buvai girtas, gal kitą 
dieną persigalvojai, kas žino. Bet kai pasakiau Kitui, kad 
su Treisiu viskas baigta, ir paaiškinau, ką kalbėjo Sara... 

Kažkur širdies pakraštyje sprogsta fejerverkai. 

— Su Treisiu baigta? 

— Nikolai, tu kaip visada nesiklausai, - sako ji piktai. 

Ruda trikotažinė suknelė, apgulusi jos liekną figūrą, 
pabrėžia mergaitišką siluetą. Ji be liemenėlės, speneliai sty- 
ro pro švelnų audinį. Mano penis trūkčioja, aš prisiverčiu 
nepašokti ir nestverti jos į glėbį ir lieku sėdėti ant kėdės. 

— Turi Žinoti: aš miegojau su Treisiu, — sako ji žiūrėda- 
ma man į akis. - Ne vieną kartą. 

Pykčio antplūdis toks stiprus, kad jeigu Treisis būtų čia, 
griebčiau jį už gerklės ir ištraukčiau sėklides per burną. 

— Taip, - sakau pabalusiomis lūpomis. 

— Ar gali su tuo susitaikyti? 

Sunkiai nuryju seiles. 

— Neturiu teisės... 

— Vyrui kas kita. Pažeidžiamas jo išdidumas. Teritorija. 
Vyrui įstato ragus, net posakis tam sugalvotas. Bet išduo- 
tai moteriai jokio posakio nepritaikysi. Todėl klausiu tavęs, 
Nikolai. Man reikia Žinoti, ar tu gali su tuo susitaikyti. 

Staiga išgirstu, ką ji sako. 

— Būk visiškai tikras, — įspėja ji. - Prieš atsakydamas 
būk visiškai tikras. 

Prisimenu tą vakarą, kai ji taip natūraliai prigludo 
prie Treisio, jos kūnas spaudėsi prie jo kūno. Įsivaizduoju 
ją lovoje su Treisiu, jos mažos krūtys prisispaudusios prie 
jo krūtinės, jo rankos savininkiškai slenka jos nugara, jo 
penis sulindęs į ją. Į mano žmoną. Nuo tos minties man 
norisi vemti. 

Tada pagalvoju apie gyvenimą be Melos, ir staiga vis- 
kas tampa taip paprasta, kad net galvoti nereikia. 

— Treisis yra praeitis, - sakau. 

— Taip. 

Giliai įkvepiu ir prisiverčiu pasakyti. 

— Praeitis yra praeitis. Nesvarbu, kada ji buvo, prieš sa- 
vaitę ar prieš dešimt metų, tiesa? 

Ji žengia artyn. Veidas pakeltas į mane, tikras apšvies- 
tas Žiedas, ir aš vėl žaviuosi šviečiančiu grožiu moters, ku- 
rią pamilau seniau negu prieš dešimt metų. Keista, kad 
tokiame nežemiškame trapume slypi tokia įtempta jėga. 

— Ar kalbėjai rimtai, - ji ištiesia delną su kasete, - kai 
įrašei? 

— Girtas nebuvau, - sakau. - Ir nepersigalvojau. 

Ji žiūri į juostą, tada į mane. 

— Buvai sumautas kvailys. Tai, ką padarei, - nedovano- 
tina. Tu nevertas antros galimybės. Galėčiau pavaryti tave, 
kad ir kiek prisiekinėtum meilę. 

Suvokiu, kad tai mano žodžiai, nukreipti prieš ma- 
ne patį. 

— Aš irgi norėčiau, kad galėtum atsukti laikrodį atgal, 
Nikolai. Gaila, kad anksčiau nesakei man, koks esi su ma- 
nimi laimingas, kaip tau gera kas vakarą grįžti namo ir 
kas rytą atsibusti šalia manęs. Tu teisus: tai, ką padarei, 
yra labai blogai, pateisinimo nėra. 

Jos veido išraiška šalta, nepalaužiama. Mano gyslomis 
siūbteli ledas. Ji atėjo čia ne suteikti man antros galimybės. Ji 
atėjo persmeigti manęs mano nuodėmėmis, įsitikinti, kad 
aš iki galo supratau, ko netekau. Ir ji tai daro ne iš pagiežos 
ar kartėlio, bet dėl to, kad geriau stos prieš mane ir išklos 
viską trumpai ir aiškiai čia, viena, o ne teismo salėje. Ne 
dėl to, kad būtų bailė. Ji niekada iš keršto nepiktnaudžiau- 
tų vaikais ir neišgręžtų manęs sausai finansiškai. Galiu tik 
įsivaizduoti, kiek jai kainavo čia ateiti; bet Žinau, kad po 
šios dienos ji nubrėš paskutinį brūkšnį ir nueis. 

O aš atiduočiau viską, ką turiu, kad tik ji liktų. 

— Žinau, mums jau per vėlu, - sakau, - aš tai žinau. Ir 
dėl to visą likusį gyvenimą gyvensiu pusiau miręs. Tu teisi. 
Turėjau viską ir leidau praslysti pro pirštus. Niekas nevertė 
manęs taip elgtis, viskas atsitiko mano valia, ir negaliu kal- 
tinti nieko kito, tik save. - Jaučiu, kad verkiu ir kad man ne- 
svarbu. — Niekada tyčia nebūčiau skaudinęs nei tavęs, nei 
mergaičių, bet mano lengvabūdiškumas davė tą patį rezul- 
tatą. Ak, Mela. Aš nusipelniau to, ką gavau, bet... tu - ne... 

— Tikrai, - sako ji. - Nenusipelniau. Bet, - priduria ji vi- 
sai kitu balsu, - nenusipelnei ir tu. 

— Juk viskas dėl mano... 

— Gana, Nikolai. Gana tų kalčių ir kaltinimų, tų kaip 
norėčiau arba man nereikėjo. Tikiu, kad myli mane. Manęs 
čia nebūtų, jeigu netikėčiau. Ir aš tikrai myliu tave. Jei dar 
nori antros galimybės, ji tavo. 

Spoksau į ją atvėpusiu žandikauliu. 

— Ką? 

— Grįžk namo, - sako mano žmona. 

— Tu įsitikinusi? Po to, ką padariau? 

— Nikolai, kaltas ne vien tu. Daugiausiai, — ji kreivai 
šypteli, — bet ne vien tu. Ne tu vienas neįvertinai to, ką 
turi, kol visko netekai. Aną savaitę suvokiau, kad nesvar- 
bu, ką tu padarei, aš laimingesnė būdama nelaiminga su 
tavim, negu būdama laiminga su kitu. Jei tau aišku, ką 
turiu galvoje. 

Man aišku, nepaisant tokios painios semantikos. 

— Aš visai nenoriu, kad būtum nelaiminga. 

— Ne, - sako ji Žvaliai. —- Aš irgi nenoriu. Bet tai priklau- 
sys nuo tavęs, ar ne? 

- Ji išėjo iš mūsų firmos, aš jos daugiau nematysiu. Tu 
tai Žinai, ar ne? Nei jos, nei kitos, juk supranti, aš prisiekiu, 
Melinša, kad niekada... 

— Treisis grįžo į Londoną, - pareiškia ji. - Atvažiavo 
vieną vakarą aną savaitę ir pasiūlė man išsipirkti jo res- 
torano Solsberyje dalį. Turėsiu pasiskolinti pinigų iš ban- 
ko, bet - ar Žinai? - tavo tėvas labai kilniaširdiškai paliko 
man pinigų, tiesą sakant, visai nemažai, ir jis tikrai būtų 
patenkintas... 

— Taip, Žinau. Jis man sakė, kad ketina. - Liūdnai nusi- 
šypsau. - Jis būtų labai patenkintas. 

Melinša kalba tvirtai. 

— Aš noriu dirbti. Ne visą darbo dieną, suprantama, pa- 
samdysiu valdytoją ir vyriausiąjį virėją; tu ir mergaitės vi- 

sada būsite man svarbiausi, bet tas darbas man reikalingas. 
Kaip galiu tikėtis būti įdomi tau, jei nesu įdomi sau? 

— Tu man įdomi, - sakau karštligiškai, - labai. 

- Tai bus antra galimybė, Nikolai. Carte blanche - visiška 
veiksmų laisvė. Negaliu pažadėti, kad niekada, žiūrėdama 
į tave, nematysiu jos. Negaliu pažadėti, kad kartais nepri- 
minsiu tau visko. Kad nesviesiu to reikalo tau į veidą. Aš 
ne šventoji, Žinai gi. Ir noriu, kad mes apie tai kalbėtumėm, 
o ne slėptumėm po kilimu tavo moksleivišku įpročiu; Ži- 
nau, tau šitaip nepatiks, bet dabar ne laikas kaprizingai at- 
kišti apatinę lūpą. Mes abu turime rasti būdą, kaip gyventi 
su praeitimi. Prireiks laiko. Per vieną naktį negrįšime ten, 
kur buvome. 

— Žinau. Ir to nesitikiu. Žinau, kad turiu vėl užsitarnau- 
ti tavo pasitikėjimą. Ir, suprantama, miegosiu svečių kam- 
baryje, kol... 

— Na, - klausia ji, - ar su tuo sutinki? 

— Taip, bet tu... noriu pasakyti... 

Jaučiu jos kūno artumą, plonas trikotažas gaubia jos 
nuogas krūtis, pro sijono skeltį matosi švelni šlaunis. Jos 
šiltas kvapas skausmingai pažįstamas ir erotiškai sveti- 
mas. Ji pasikeitė. O gal tiesiog vėl atrado tai, kas joje visa- 
da buvo. 

Jos medumi šviečiančiose akyse matau iššūkį. Iššūkį ir 
dar kažką, kas beveik panašu į aistrą... 

— Seksas yra tai, kuo viskas prasideda ir baigiasi, Niko- 
lai, - sako ji aiškiai. - Jei tu nori miegoti svečių kambaryje, 
tai geriau iš karto skambinkim tavo poniai Šulc ir... 

— Jėzau, ne! Aš to visai nenoriu! Noriu tavęs, visada no- 
rėjau tavęs, tu esi mano kraujyje, smegenyse ir kūne, tik 
dėl tavęs mano širdis plaka, tik dėl tavęs keliuosi rytais. 
Dieve, ar iki šiol to nesupratai? 

Ji šypso. Lėta, ramia šypsena, kuri tarsi tiesia man ranką. 

— Kaip tik tai, - sako ji, - aš ir norėjau išgirsti. 

Žengiu prie jos, bet ji atsitraukia. Nenuleisdama žvilgs- 
nio nuo mano akių ji atsisega suknelės diržą ir leidžia jai 
nukristi ant grindų. Po suknele ji nuoga, tik su aukštakul!- 
niais bateliais. Jos stačios krūtys tokios pat tvirtos ir dai- 
lios, kaip tą dieną, kai ją sutikau. Jos kojos kaip šokėjos, 
laikysena kaip karalienės. Gal pilvas nebe toks stangrus, 
koks buvo, bet jo minkštumas byloja apie jausminį, ero- 
tinį malonumą, apie vaisingumą ir geidulingą, kūnišką 
pasitenkinimą. Daug geriau toks negu kietas gimnastikos 
žinovės pilvas. 

Ji žengia pasitikėdama, to daugelį metų nemačiau. Ji 
valdo - ne tik šią akimirką, suvokiu staiga, bet ir save, savo 
gyvenimą. Ji pasirinko. 

— Užsimerk, Nikolai, — sako ji. 

Ir viso to nematyti? 

Ji nusijuokia iš mano veido išraiškos. 

— Nagi, užsimerk. 

Darau ką lieptas. Jos rankos prie mano kelnių, atsega, 
traukia užtrauktuką. 

— Dabar... - sako ji. 

„ir aš užuodžiu jį; kartu suvokiu, kad nors ir koks 
sunkus bus kelias priešaky, kad nors ir kaip ilgai užtruksi- 
me, kol atkursime savo santuoką, mums pavyks, santuoka 
bus tvirtesnė ir geresnė, negu buvo, žinosime, kad mes iš- 
tvėrėme ir kad man pasisekė labiau negu visiems kitiems 
vyrams... 

— ...išsižiok. 

Šokoladas. 

PADĖKA 


Kai rašai knygą, daug Žmonių tau padeda pasakojimais ir 
patarimais, bet kai kuriuos Žmones reikia išskirti už ypa- 
tingą jų indėlį. 

Jeigu ne mano agentė Carole Blake, nebūčiau radusi sa- 
vyje pasitikėjimo parašyti šitai knygai. Jos padrąsinimai, 
išmanymas, skrupulingi redagavimo patarimai, parama 
ir - svarbiausia - draugystė be galo vertingi. Skrisčiau (ir 
skridau!) į kitą pasaulio kraštą, kad galėčiau su ja paval- 
gyti priešpiečių. 

Imogen Taylor yra tokia redaktorė, apie kurią kiekvie- 
nas rašytojas gali svajoti. Jos entuziazmas ir įžvalgumas 
skatina ir įkvepia, jos patarimai glausti, konstruktyvūs ir 
aiškūs. Ir ji juokiasi tose vietose, kur reikia. Tikras džiaugs- 
mas su ja dirbti. 

Oli Manson, toks dalykiškas, patikimas, su kuriuo visa- 
da smagu kalbėtis, taip pat pasiekė tai, kas atrodė neįmano- 
ma: padarė pokalbį apie tarptautines mokesčių formas įdo- 
mų. Dėkoju jam ir visai puikiajai Blake Friedmann komandai. 

Esu nuoširdžiai dėkinga Trisha Jackson ir nuostabiai 
Pan Macmillan komandai, kurios sudėtyje yra Fiona Car- 
penter, Emma Grey, Anne Newman, Caitriona Row, Ma- 
rie Slocombe, Anna Stockbridge, Michelle Taylor ir Ellen 
Wood, ir visiems, kurių pakilumas ir entuziazmas taip 
mane įkvėpė. Ačiū! 

Kiekviena mergina bent kartą gyvenime turi pasijusti 
verta milijono. Tas vertas pagundos vyras Hugo Burnand 
suteikė man tokią akimirką, kai darė mano autorines nuo- 
traukas. Palaima. 

Visiems, kas ištvėrė skyrybų siaubą, norėčiau reko- 
menduoti du žmones. Pirmas - tai Simon Pigott iš Levison 

Meltzer Pigott kontoros, žavingiausias, doriausias ir atkak- 
liausias advokatas šiame versle. Jis padarė mano skyrybas 
pakenčiamas, todėl liksiu amžinai dėkinga jam už tai, kad 
jo garbingas stilius padėjo mano buvusiam vyrui ir man 
išsiskirti taikiai. Antras žmogus - Danusia Brzezina, lojali 
ir jautri advokatė ir bičiulė. Sunku įvertinti jos juridinius 
patarimus rašant šią knygą; bendrauti su ja didelis malo- 
numas. 

Eileen Gaulter iš Gaulter Technologies, Inc. kūrybingai, 
dalykiškai ir sumaniai pakeitė mano menką ir abstraktų 
nusimanymą apie tinklalapį, ir rezultatas man labai patin- 
ka. Galite patikrinti adresu: www.TessStimson.com. 

Sunku būtų atsidėkoti Georgie ir Charlie Stewart'ams 
už jų nuolatinį geranorišką svetingumą kas kartą man at- 
skridus į Londoną. Jūsų namuose randu ne tik puriausius 
rankšluosčius, bet ir mieliausią draugiją. Jūsų bičiulystė 
man labai brangi. 

Taip pat dėkoju savo tėvui Michaeliui ir pamotei Barbi 
už tai, kad paryčiais pasitinka mane oro uoste ir leidžia 
mano šeimai kelti netvarką jų gražiuose namuose. Dėko- 
ju savo buvusiems uošviams Harry ir Sharon Oliver'iams 
už tai, kad pasigrobė vaikaičius, ir aš galėjau nekliudoma 
dirbti, kad aprūpino aviečių martiniu kada tik ir kiek tik 
prireikdavo. Dėkoju Henry, Matthew ir Lily už tai, kad išti- 
pendavo ant pirštų galiukų, kai mamytei užeidavo rašymo 
krizė, ir kad ne per dažnai užguldavo mano kompiuterį. 

Labiausiai dėkoju savo vyrui Erik'ui už tūkstantį ma- 
Žyčių gražių darbų ir už vieną didžiulį, - kad vedė mane. 
Keliu tostą už Melville ir Milton, ir už gyvenimą. 


Tess Stimson 
Florida, 2006 

Žmona, vyras, meilužė. 
Kieno pusę palaikyti? 


Nikolo Lajeno gyvenimas negalėjo būti 
laimingesnis. Jis skyrybų advokatas, patenkintas 
vyras, turintis gražią - gal kiek chaotišką - žmoną 
Melą, kulinarijos knygų autorę, derinančią 
darbą su gyvenimu patogiame name Viltšyre 
ir trijų nuostabių dukrelių auginimu. 
Tačiau į jo gyvenimą kaip sekso granata 
įskrieja Sara Kaplan, jauna, protinga, 
gyvybinga advokatė, ir sukelia sprogimą. 
Nikolas apstulbintas ir pasibaisėjęs tuo galingu 
potraukiu jai. Ryšys tarp jų akivaizdus, bet 
prireikia teroristų išpuolio, kad Nikolas suvoktų 
esąs mirtingas ir pasielgtų beatodairiškai. 
Tai, kas Sarai iš pradžių atrodo tik lengvas 
meilės romanas, labai greitai virsta skausminga 
kova už Nikolo širdį, kovojama su Mela, kuri 
anaiptol nėra pasinėrusi vien į maisto gaminimo 
ar mokyklos renginių pasaulį, kaip Nikolas manė. 
Mela, patyrusi savų pagundų, suvokia, kad reikia 
apsispręsti, ko ji nori, ir ar verta dėl to kovoti. 


„Svetimautojų klubas“ — nepakartojamas pasakojimas 
apie tobulai sudėliotą amžinąjį trikampį. Tai klubas, 
kurio nariu tapdamas sumoki labai didelę kainą. 

